
Prolog 


În iulie 1940, Walter Schellenberg, Brigadenfiihrer 
SS şi general-maior al poliţiei, a primit ordin de la Hitler 
să plece la Lisabona ca să-i răpească pe ducele şi pe 
ducesa de Windsor, care atunci stăteau într-o vilă în 
Estoril, după ce fugiseră de ocupația germană din Franţa. 
Povestea de față este o încercare de a recrea eveni- 
mentele din jurul acestui episod uluitor. În mare parte 
este vorba despre fapte istorice bine documentate, deşi 
anumite părţi sînt, evident, ficțiune. Persoana care iese 
totuşi cu fața curată din toată această afacere bizară 
este chiar ducele de Windsor. 

Pentru acest motiv ofer această carte, ca omagiu, 
unui domn galant şi demn de toată onoarea. 


Capitolul 1 


LISABONA 
1940 


Imediat după miezul nopții începu să plouă, iar poli- 
tistul portughez îi aduse o pelerină din boxa paznicului, 
pe care i-o puse pe umeri fără o vorbă. 

Se făcuse destul de frig, aşa că ea începu să se 
plimbe pe alee, oprindu-se să privească riul Tagus, unde 
străluceau, îndepărtate, luminile Lisabonei. O cale lungă, 
dar nu la fel de lungă ca la Berlin sau Paris, sau Madrid, 
dar acum era aici, în fața vilei de stuc roz din Estoril. 
Finalul peregrinărilor, mai obosită ca niciodată în viaţă şi, 
deodată, dorindu-şi să se termine totul mai repede. 

Se întoarse spre polițistul de la poartă. 

- Vă rog, îi zise în engleză, cît mai durează? Sînt aici 
de aproape o oră. O prostie, bineînțeles, el n-avea cum 
s-o înțeleagă. 

Se auzi sunetul făcut de motorul unei maşini, se vă- 
zură şi farurile luminînd tufişurile de mimoze de pe deal 
şi un Mercedes negru opri deodată la cîțiva metri de- 
părtare. 


Bărbatul care cobori din spate era mare şi bine clă- 
dit. Avea capul gol şi ochelari pe nas şi-şi ținea miinile în 
buzunarele pardesiului negru. 

Îi spuse ceva în portugheză polițistului, după care se 
întoarse spre fată. Engleza lui era excelentă. 

— Domnişoara Winter, nu-i aşa? Domnişoara Hannah 
Winter? 

- Da, aşa e. 

— Pot să vă văd paşaportul? 

Încercă să-l scoată cît mai repede, bijbiind pe în- 
tunericul friguros şi scăpînd pelerina de pe umeri. Omul 
i-o puse la loc politicos, după care îi luă paşaportul. 

— Deci, un cetățean american. 

— Vă rog, rosti ea, cu mîna pe mîneca lui. Trebuie 
să-l văd pe duce. Este o chestiune extrem de urgentă şi 
de importantă. : 

El o privi foarte calm un moment, apoi dădu din cap 
spre polițistul care începu să deschidă poarta. Maşina 
veni mai aproape de ei. El îi deschise portiera, iar ea 
urcă. Imediat urcă şi el. 

Motorul se ambală şi Mercedes-ul ţişni înainte, şo- 
ferul întorcînd mult volanul, făcînd un cerc în faţa porților 
deschise şi pornind cu viteză înapoi spre Lisabona. 

Ea fusese aruncată într-un colț, dar el o prinsese de 
braț, o echilibrase şi apoi aprinsese lumina. Încă mai 
ţinea într-o mînă paşaportul ei. 

— Hannah Winter, cetățean american? Nu prea cred. 
Rupse paşaportul şi-l aruncă într-un colț. Asta, cred, ar fi 
o descriere mult mai corectă. 

Paşaportul pe care i-l pusese în miini era unul ger- 
man. Ea îl deschise cu o fascinaţie încărcată de oroare. 
Poza dinăuntru era a ei. o 


— Fräulein Hannah Winter, rosti omul. Născută la 
Berlin pe 9 noiembrie 1918. Negi cumva? 

Ea închise paşaportul şi-l întinse spre el, luptîndu-se 
cu panica. 

— Numele meu este Hannah Winter, dar sînt cetă- 
tean american. Ambasada americană va confirma. 

— Reich-ul nu ţine seama de drepturile cetățenilor săi 
de a-şi schimba naționalitatea după cum vor. Te-ai năs- 
cut nemţoaică. Pot să prezic cu destulă siguranță că aşa 
vei şi muri. 

Străzile erau pustii în vreme ce ei mergeau cu mare 
viteză, încît deja ajunseseră în oraş şi o porniseră pe 
malul rîului. 

Omul rosti iar: 

— interesant oraş, Lisabona. Ca să intri în oricare 
ambasadă trebuie mai întîi să treci de un punct de con- 
trol format din poliţişti portughezi. Aşa că, dacă ai fi în- 
cercat să intri fie în ambasada americană, fie în cea 
britanică, tot am fi pus mîna pe tine. 

Ea îl privi nedumerită şi zise: 

- Nu înțeleg. Cînd am cerut să fiu primită, omul de la 
poartă mi-a spus că trebuie să verifice la Cartierul Ge- 
neral. 

- E foarte simplu. Poliţia portugheză a acceptat un 
mandat de extrădare pe numele Hannah Winter pentru 
că a fost acuzată de crimă — de trei, de fapt. Mai mult, 
au acceptat să se ocupe chiar ei de treaba asta. 

— Dar dumneata, dumneata nu faci parte din poliţie. 

- Oho, ba da. Nu precum cea portugheză, ci una 
mult mai interesantă. O dădu pe germană. Sturmbann- 
führer Kleiber, de la biroul din Berlin al Gestapo-ului. 
Colegul meu este Strumscharfiihrer Gunter Sindermann. 


— Şi ce-o să se întîmple acum? îl întrebă pe un ton 
monoton. : 

Kleiber stinse lumina şi întunericul se instaură iar în 
partea din spate a maşinii. 

— Ah, păi o să te ducem acasă, îi răspunse. Înapoi la 
Berlin. Nu-ţi face griji. O să avem noi grijă de tine. 

Mîna lui era pe genunchiul ei, ridicîndu-se spre 
coapsă pe ciorapul fin de mătase. 

Fusese o mare greşeală, pentru că dezgustul simțit 
de ea o ajută să-şi revină iar la viață. Căută pe întuneric 
clanţa portierei, ţinîndu-şi respirația în vreme ce mîna lui 
cutreiera nestînjenită pe piciorul ei. Mercedes-ul încetini 
ca să permită trecerea unei maşini-cisternă. Atunci îl 
împinse pe Kleiber cu toată forța, deschise portiera şi se 
aruncă în întuneric, pierzîndu-şi echilibrul şi rostogolin- 
du-se de cîteva ori. 

Șocul fusese cam puternic şi, atunci cînd izbuti să se 


„ridice în picioare, se văzu nevoită să se sprijine de un 


perete. Mercedes-ul pornise mai departe, însă acum se 
oprise şi venea cu viteză înapoi. Îşi pierduse un pantof, 
dar, cum nu avea ce face, şi-l scoase şi pe celălalt, intră 
pe prima alee şi o luă la fugă. 

Citeva momente mai tirziu ajunse pe malul rîului. 
Încă ploua tare şi, dinspre Tagus, se înălța ceața 
groasă, iar felinarele de pe stradă erau rare şi puţine. Se 
părea că în zona aceea nu existau case sau magazine, 
numai depozite întunecate profilate în noapte. 

Atunci cînd ceața o înconjură cu totul, avu sentimen- 
tul că rămăsese singurul om din lume, dar imediat după 
aceea auzi paşii urmăritorilor săi răsunînd pe aleea în- - 
tunecată din spate. 

Începu iar să fugă, cu paşi neauziți din cauză că 

rămăsese doar în ciorapi. Îi era frig, foarte frig, dar, ime- 
diat după aceea, văzu o lumină apărînd de cealaltă parte 
a străzii, cu fațada spre rîu. Semnul de neon anunța că 
acolo era Joe Jackson's, iar dedesubt se citea clar: 
Barul american. 

Se apucă să traverseze strada în fugă, cu inima plină 
de disperare şi speranţă, dar dinăuntru nu se vedea nici 
o lumină, iar uşile de sticlă erau închise. Se apucă să le 
zguduie cu furie. În partea aceea se afla şi un doc şi 
ceva mai departe o uşă pe care stătea scris Culise. O 
încercă şi pe aceea, bătînd în ea cu pumnii, dar chiar 
atunci Kleiber dădu colţul cu un Luger în mînă. 

— Te învăţ eu minte, mîrîi el. Jidancă afurisită ce eşti. 

Atunci cînd îl văzu apărînd şi pe Sindermann, se 
întoarse şi-o luă la fugă pe doc, dispărînd iar în ceaţă. 


Joe Jackson avea păr întunecat şi ondulat, chipul 
palid, ochi verzui şi o grimasă uşoară care-i dădea un 
aer ironic şi care-i ridica colțul buzelor. Era zimbetul 
obosit şi detaşat al unui om care constatase că viaţa era 
mai coruptă decit crezuse el. 

Întotdeauna ținea localul închis în zilele de luni. În 
primul rînd, asta însemna că angajaţii aveau şi ei o zi 
liberă şi o noapte fără greutăţi, iar în al doilea rînd, nu se 
prea făceau afaceri grozave chiar de la începutul săp- 
tăminii. Astfel, avea şi el linişte şi pace ca să verifice 
registrele, ceea ce şi făcea atunci cînd Hannah apăruse 
la uşă prima oară. 

Un beţiv, cugetă el, unul care mai caută ceva de 
păut, îşi zisese, reîntorcîndu-se la socotelile lui. Însă o 
clipă mai tîrziu o auzise la uşa artiştilor. Auzise deja un 
murmur de glasuri şi apoi şi un țipăt ascuţit. Deschise 

sertarul de jos din partea dreaptă a biroului de unde 
scoase un Browning automat, se ridică de pe scaun şi 
se îndreptă rapid spre uşa biroului. 

În seara aceea era îmbrăcat într-un pulover albastru 
şi pantaloni închişi la culoare. Un bărbat destul de 
scund, nu avea mai mult de un metru şi şaptezeci, dar 
cu umeri lati. 

Descuie uşa artiştilor şi rămase în prag, cu urechile 
ciulite. Se auzea un țipăt înăbuşit ceva mai departe pe 
doc. O porni spre locul cu pricina, fără grabă, neauzit în 
sandalele simple cu tălpi de frînghie împletită. 

La capătul docului era şi un felinar. În lumina lui o 
văzu pe Hannah Winter întinsă pe spate. Sindermann 
era cocîrjat deasupra trupului ei. Kleiber stătea alături de 
el, cu Luger-ul încă în mînă. 

— Şi acum, domnişoară Winter, rosti el în engleză, o 


lecţie de bună purtare. 


= Nu prea cred, le strigă calm Jackson. 

Il împuşcă pe Kleiber în antebraţul stîng, forțîndu-l să 
se dea înapoi şi să se sprijine de balustradă, Luger-ul 
căzînd în apele întunecate de dedesubt. 

Kleiber nu scoase un sunet; rămase nemişcat, strîn- 
gîndu-şi cu mîna braţul rănit şi aşteptînd ce avea să 
vină. 

Hannah Winter, însă, prinsă sub greutatea lui Sinder- 
mann, privi amețită în direcția lui Jackson. Joe nu stătu 
pe ginduri şi-l pocni pe neamt cu patul pistolului peste 
ceafă. 

Sindermann se ridică de pe fată şi ridică şi miinile. 
Pe chipul lui nu se vedea urmă de teamă, numai furie 
nemărginită. Jackson o ajută pe fată să se ridice în pi- 
cioare. Pentru un scurt moment, atenţia lui fu îndreptată 

asupra ei şi a felului în care se chinuia să se apropie de 
el. Atunci atacă Sindermann, cu capul lăsat în jos, ca un 
taur. 

Jackson trase fata într-o parte şi întinse un picior în 
față. Sindermann se împiedică şi căzu peste balustradă 
cu capul înainte. Îl auzeau urlînd în vreme ce se rosto- 
golea spre apa rîului înspumat. Jackson o prinse pe 
Hannah cu un braț pe după talie. 

— Te simţi bine? 

— Acum da, îi răspunse ea. 

Făcu un gest cu pistolul spre Kleiber care, nemişcat, 
cu sîngele scurgîndu-i-se printre degete, aştepta să 
vadă ce avea să se întimple mai departe. 

— Ce ne facem cu individul ăsta? 

— Lasă-l să plece. 

— Nu chemăim poliţia? 

— Nu e de competenţa poliției, răspunse ea ostenită. 

Jackson îi făcu semn din cap lui Kleiber. 

— Ai auzit ce-a spus doamna, da? 

Neamţul se întoarse şi se îndepărtă grăbit pe doc. 
Hannah nu mai avea destulă energie ca să se ţină pe 
picioare. Jackson băgă Browning-ul în pantaloni, la 
spate, şi o ridică în braţe. 

HIR scumpete, mai bine te-aş duce înăuntru. 


Rămase sub apa fierbinte mai bine de douăzeci de 
minute înainte să se şteargă bine şi să-şi pună halatul 
mare pe care îl primise de la el. Apartamentul se afla la 
cel de-al doilea etaj, undeva în spatele clubului şi fe- 
restrele dădeau spre rîu. Era curat şi funcțional, de abia 
mobilat, cu puţine dovezi de avere personală mare. Lo- 
cul de odihnă prezent al unui om care mai toată viața 

fusese în mişcare. £ 

Ferestrele şi uşa balconului erau deschise şi Hannah 
îl găsi pe balconul larg de lemn, cu un pahar în mînă, 
privind spre rîu. În depărtare se auzi mugetul unei sirene 
de ceață în vreme ce un vapor ieşea în mare. 

Se cutremură fără voie. 

— Cel mai singuratic sunet din lume. 

— Trenurile, o contrazise el cu un ton grav. Dacă ne 
luăm după Thomas Wolfe. Dar acum lasă-mă să-ți aduc 
un coniac. Arăţi de parcă ai avea mare nevoie de un 
întăritor. 

Glasul lui trăda accentul plăcut din Boston, un glas 
bun, american. 

— De unde anume eşti? îl întrebă ea. 

- Cape Cod. Dintr-un sat de pescari numit Wilton. 
Dar asta a fost cu foarte, foarte multă vreme în urmă. Îi 
dădu paharul cu coniac. Dar tu? 

— New York, deşi, în unele cercuri, se discută în 
contradictoriu despre treaba asta, îi răspunse, sorbind 
apoi din coniac. 

El îşi aprinse o țigară. 

— Dar amicii de afară? Ai spus că nu-i o treabă de 
competenţa poliției. 

— Într-adevăr, răspunse ea. Vezi tu, ei sînt poliţia. 
Deşi o formă ceva mai ciudată, apărută în timpul celui 
de-al treilea Reich, cunoscută şi sub numele de Ges- 
tapo. 

Jackson deja nu mai zimbea. Închise toate geamurile 
şi se întoarse iar cu faţa spre ea. 

— Tu eşti Joe Jackson, nu? 

— Aşa e, dar nu cred ce ne-am mai cunoscut. 

- Nu, încuviință ea. Dar ştiu totul despre tine. Nu- 

mele meu este Hannah Winter. Sînt cîntăreață. Născută 
la Berlin, deşi părinții m-au dus în America pe cînd aveam 
numai doi ani. M-am întors la Berlin cu două luni în 
urmă, ca să cînt la clubul unchiului meu, Max. Cunoşti 
vreun pianist pe nume Connie Jones? 

Jackson zîmbi. 

— Absolut. Este în Madrid, cu trio-ul lui, cîntă la Fla- 
menco. Trebuie să apară aici săptămîna viitoare. 

— Cu două săptămîni în urmă mă acompania pe mine, 
la clubul unchiului din Berlin. La Garden Room. El e cel 
care mi-a povestit despre marele Joe Jackson care con- 
duce cel mai grozav bar american din Lisabona. Care a 
luptat în Spania cu Brigada Internaţională şi care a zbu- 
rat pe avioane de luptă împotriva Legiunii Condorul, a 
naziştilor. 

Jackson rosti: 

— În regulă. Accept ceea ce mi-ai spus. 

Ea îl privi o clipă, apoi şopti: 

— Ai auzit vreodată de un om numit doctor Ricardo 
de Espirito Santa e Silva? 

— Un bancher portughez. Are o vilă în Estoril. 

— Ştii cumva pe cine găzduieşte acum? * 

— Asta o ştie toată lumea. Ducele şi ducesa de Wind- 
sor. 

— Dar nu pentru multă vreme, zise ea. Nu dacă na- 
ziştii reuşesc să ducă la bun sfîrşit ceea ce şi-au propus. 

Începu să tremure. 

— Bine, zise Joe Jackson, prinzînd-o de umeri şi apoi 
aşezînd-o alături de' el pe canapeaua din fața focului. 
Acum linişteşte-te. Nu te grăbi şi spune-mi tot ce ştii 
despre afacerea asta. 


Capitolul 2 


Totul începuse, dacă se putea spune aşa, cu un băr- 
bat pe nume Eirich von Manstein care, la începutul lui 
1940, era şeful Statului Major al generalului Gerd von 
Rundstedt. s 

Von Manstein, care avea să devină cel mai bun co- 
mandant în teren pe care l-a putut produce armata ger- 
mană în timpul celui de-al doilea război mondial, era şi 
un tactician de excepție care mereu punea sub semnul 
întrebării părerile şi opiniile emise de superiorii săi, mai 
ales planurile lor de a invada Franţa şi Țările de Jos. 

Văzîndu-se pus în situaţia de a fi retrogradat, cariera 
fiindu-i ameninţată, întimplarea a făcut să se afle la un 
dineu dat de Adolf Hitler pe 17 februarie 1940. La acel 
dineu n-a scăpat ocazia de a-i arăta fuhrer-ului planul 
său alternativ, o invadare a Canalului cu armate de elită 
prin Ardeni, menită să separe armatele franceze de cele 
britanice. 

Hitler a fost aşa de obsedat de ideea aceea, încît, cu 
timpul, a ajuns să creadă că fusese chiar a lui. Pe 10 
mai, planul s-a pus în aplicare cu un efect incredibil. În 
numai cîteva zile armatele aliate erau în plină retragere. 

Pe 2 iunie, mulţumită deciziei lui Hitler de a-şi opri 
armata la capătul Canalului, mare -parte din Forţa de 

Expeditie Britanică a reuşit să-şi salveze oamenii de pe 
plajele de la Dunkirk. În după-amiaza zilei de 22, fran- 
cezii au semnat un document de armistițiu în pădurea 
Compiegne în vechiul vagon de lemn în care mareşalul 
Foch dictase germanilor termenii capitulării în noiembrie 
1918. 

A doua zi dimineață devreme, Hitler, acompaniat de 
Keitel şi de alţi cîțiva aleşi pe sprinceană, a aterizat la 
aeroportul Le Bourget şi a fost apoi condus la Paris. Cea 
mai devastatoare campanie din războiul modern se în- 
cheiase. 


În restul Franţei era haos, mai ales în sud, unde 
şoselele erau pline de refugiați care se îndreptau spre 
Pirinei şi spre granița cu Spania, mulţi dintre ei cetățeni 
britanici care locuiseră pe Riviera ani îndelungați. 

Printre ei se afla şi un convoi de maşini în capul 
căruia se afla un Buick, care trăgea după el o mică 
rulotă încărcată cu bagaje. Într-un orăşel micuţ, la vest 
de Arles, jandarmii ridicaseră o baricadă ca să oprească 
trecerea refugiaților.“ 

Atunci cînd Buick-ul se oprise, bărbatul mic şi slăbuț 
care stătea în spate alături de o femeie brunetă, se ridi- 
case în aşa fel, încît să poată fi bine văzut. Zimbise cu 
un farmec considerabil, dar autoritatea din privire şi ton 
nu avea cum să nu fie recunoscută. 

— Sînt prinţul de Wales, spusese într-o franceză im- 
pecabilă. Dacă sînteți amabili, vă rog să mă lăsaţi să 
trec. 

Ofițerul care conducea operațiunile îl privea cu gura 
căscată, mai ales că-l recunoscuse şi, imediat, lătrase 
un ordin la oamenii din subordine. Baricada a fost ridi- 

cată imediat, iar ducele şi ducesa de Windsor împreună 
cu grupul lor fură lăsaţi să treacă. 


La Berlin, în vinerea care urmă, afară ploua atunci 
cînd Hannah Winter plecă din apartamentul ei din König- 
strasse. Era opt şi jumătate: o oră înainte să înceapă 
primul program de cabaret din seara aceea de la Gar- 
den Room care se afla cam la o milă depărtare, aproape 
de Unter den Linden. Cum taxi-urile erau rare la acea 
oră, era preferabil să se grăbească. De cealaltă parte a 
străzii era parcat un Mercedes. ÎI privi plină de speranţă, 
după care îşi dădu seama că era o maşină particulară, 
«şa că o porni mai departe pe jos. 

Doi bărbaţi tineri dădură colțul străzii apropiindu-se 
de ea. Erau îmbrăcaţi într-un fel de uniformă a Partidului 
Nazist, dar ce anume semnifica nu avea habar. În zilele 
acelea erau aşa de multe uniforme. Se opriră, blocînd 
drumul, cu chipurile de sub cozorocul şepcilor dure, fără 
zîmbete. Intrase în bucluc şi o ştia. 

— Actele, îi zise unul dintre ei. 

Atunci îşi aminti de prima regulă a unchiului Max. 
Niciodată nu trebuia să-şi arate spaima. 

— Sînt cetățean american, le răspunse calmă. 

— ŞI? 

Bărbatul pocni din degete şi ea se văzu nevoită să-şi 
scoată paşaportul şi să-l predea. 

— Hannah Winter, douăzeci şi doi de ani. O vîrstă 
foarte bună. Tovarăşul lui deja se strîmba atunci cînd îi 
dădu înapoi paşaportul. Şi permisul de trecere. 

Celălalt se apropiase, cu ochii strălucind de răutate, 
dezbrăcînd-o din privire, foarte încîntat de întreaga scenă. 
Scoase şi permisul şi-l dădu ezitînd. 

— Măi să fie, ia te uită aici. O evreică. Se apropie şi 
mai mult de ea. Unde ţi-e steaua, jidanco? Ştii foarte 
bine că-i un delict grav să fii prinsă fără ea. Trebuie să 
facem ceva din pricina asta. 

Acum era foarte aproape de ea, forțînd-o să meargă 
cu spatele spre gura aleii întunecate din apropiere. Se 
auzi o portieră trîntită şi Hannah văzu un bărbat ieșind 
din spatele Mercedes-ului, gata să traverseze strada. 

— Ajunge, strigă omul prin ploaie. 

Era de înălțime medie, purta o pălărie cu boruri moi 
şi o haină neagră de piele. În colţul stîng al gurii se 
clătina o țigară. Omul care o interogase pînă atunci se 
încruntă feroce. 

— Dacă ţii la pielea ta ar trebui să dispari de aici. Asta 
e treaba poliției. 

— Chiar aşa? rosti omul calm. Fräulein Winter, este 
corect? Numele meu este Schellenberg. Am auzit şi am 
văzut ce s-a întîmplat în vreme ce stăteam în maşină. 
Oamenii ăştia te supără? 

— E evreică şi umblă brambura pe străzi fără să aibă 
Steaua lui David. 

— Este cetățean american, dacă am auzit bine. Nu 
este aşa, Frăulein? 

Zîmbetul lui avea un farmec feroce, accentuat fiind 
de cicatricea căpătată într-un duel şi care-i brăzda obra- 
zul, aşa că stomacul ei, pe moment, fără ca ea să vrea, 
se strinsese de surescitare. 

— Da, răspunse. 

O mînă se prinse de braţul lui Schellenberg, scu- 
turîndu-l furios. 

— Dispari de aici, acum. Dacă nu vrei să-ţi terminăm 
faţa. 

Schellenberg nu părea deloc speriat de ameninţare. 

— Vai de mine, ce băiețel obraznic avem aici. 

Ridică mîna dreaptă şi făcu un semn discret. Doi 
bărbaţi în uniforme la fel de negre ca Mercedes-ul cobo- 
riră din maşină şi se grăbiră să vină spre grupul lor. 
Banderolele de pe brațele lor aveau insemnul RFSS cu- 
sut cu fir argintiu. Reichsführer der SS, banderolele pur- 
tate de oamenii din personalul lui Himmler. 

Schellenberg le zise fără să se întoarcă spre ei: 

— Cred că băieţii ăştia au nevoie de o lecţie. O prinse 
pe Hannah de braţ. Fräulein. 

În vreme ce o conducea cu fermitate de cealaltă parte 
a străzii, spre maşină, se auzi zgomotul unei lovituri date 
în plin, un țipăt de durere ridicîndu-se după aceea, dar 
ea nu îndrăzni să privească în urmă. 


Cincisprezece minute mai tîrziu, Mercedes-ul opri lîn- 
gă trotuar în față la Garden Room. Hans, portarul, se 
repezi la portieră, chipul fiindu-i cuprins de uluială atunci 
cînd văzu cine era în maşină. Deschise portiera, iar din 
Mercedes coborî Schellenberg care se întoarse s-o ajute 
şi pe ea să coboare. 

— Deci, aici lucrezi tu, nu? Examină fotografiile din 
vitrina publicitară sub care se afla şi un afiş mare. 

Mai examină afişul cîteva momente, apoi începu să 
citească ce scria pe el: 

- „Hannah Winter şi trio-ul Connie Jones, direct de la 
clubul Albany din New York“. Pare interesant. Trebuie să 
vin şi eu într-o seară. 

Ea îi răspunse cu mult calm: 

— Eu sînt evreică, după cum ştii foarte bine şi, după 
cum poți vedea din fotografii, Connie e negru. Nu prea 

cred c-am putea prezenta prea mare interes pentru un 
membru al rasei superioare. 

— Păi, nu ştiu. Am înțeles că publicul te apreciază 
foarte mult. Îi zimbi cu blîndeţe. Nu vrei să intrăm? 

— Eu folosesc uşa din spate, intrarea artiştilor. 

— lar eu, dimpotrivă, nu folosesc decit uşile princi- 
pale. 

O prinsese iar de braț şi o conduse fără ca ea să 
protesteze. Hans le deschise grăbit uşa. Unchiul ei era 
la ghişeul din față şi stătea de vorbă cu fata de la garde- 
robă. Era un bărbat viclean cu înfăţişare blajină, cu păr 
cărunt şi ochelari cu ramă metalică care reuşea mereu 
să pară dezordonat chiar şi atunci cînd era îmbrăcat în 
haine de seară. 

Atunci cînd îşi văzu nepoata însoțită de Schellen- 
berg, zimbetul îi dispăru de pe buze şi se grăbi să iasă 
în întîmpinarea lor. 

— Hannah, scumpa mea, ce s-a întîmplat? Ai intrat în 
vreun necaz? ` 

— Am fost la înghesuială, dar am scăpat mulțumită lui 
Herr Schellenberg. Acesta este unchiul meu, Max Winter. 

— Herr Winter, rosti amabil Schellenberg, întor-, 
cîndu-se iar spre Hannah. 

În momentul acela avea douăzeci şi doi de ani, o fată 
micuță şi solidă, cu picioare viguroase; un chip care era 
mai degrabă plăcut decit frumos şi păr negru şi demodat 
de lung, dar cu pomeți înalți, frumoşi. ? 

Schellenberg o prinse de mînă şi i-o păstră între pal- 
mele lui o clipă. 

— Acum, frăulein, după ce te-am văzut la lumină, sînt 
mai hotărît ca oricînd să-ţi văd numărul, parcă aşa spu- 
neţi voi, americanii, nu? Dar nu în seara asta, deşi o 

spun cu mare regret. 

Îi ridică mîna spre buze, iar ea simţi iar acel val de 
surescitare. 

— Herr Winter. 

leşi şi, atunci cînd Hannah se întoarse spre unchiul 
ei, observă că acesta devenise foarte palid. 

— Unchiule Max, ce s-a întîmplat? 

— Omul acela, şopti bătrînul. Unde l-ai întîlnit? Nu ştii 
cine e? Acesta-i Walter Schellenberg, SS Brigaden- 
führer şi general-maior al poliţiei. E mîna dreaptă a lui 
Heydrich. 


Hannah Winter. se născuse în noiembrie 1918, cu 
două zile înainte să se fi semnat armistițiul care punea 
capăt celui mai teribil dintre războaie. Tatăl ei, Simon, 
mai demult violonist la filarmonica din Berlin, emigrase la 
New York în 1920 şi deschisese un mic restaurant în 
colaborare cu tatăl nevestei sale, pe strada 42. În timpul 
prohibiţiei, localul lui se transformase. într-un club de 
noapte foarte căutat, dar sănătatea lui se şubrezise de 
cînd fusese rănit la piept pe vremea cînd fusese infan- 
terist pe Somme, aşa că, în iulie 1929, murise. 

După prohibiţie, clubul redevenise restaurant şi pros- 
perase neaşteptat de bine sub conducerea aprigă a so- 
tiei lui. Hannah fusese crescută ca să devină o fată evreică 
drăguță care să facă o căsnicie bună, să aibă copii şi tot 
ce se cuvenea. 

Totul ar fi putut merge bine, mai puţin dintr-un punct 
de vedere. Hannah Winter fusese înzestrată cu o voce 
uimitoare. Îşi descoperise talentul printr-un noroc, cîn- 
tînd cu o formaţie de jazz de la liceu. De atunci, nu se 
mai gîndise şi la un alt fel de viața. 

La şaptesprezece ani apăruse la Paloma, salonul de 
bal din Hollywood, alături de Benny Goddman. Ca solistă 
de formaţie făcuse turnee cu Artie Shaw şi Tommy Dor- 
sey. ; 

Dar cel mai bine se putea pune în valoare în lumea 
mai închisă a cluburilor şi cabaretelor, avînd în spate 
cîte un trio bun. Atunci era capabilă ca, într-un cîntec 
cunoscut, să pună atita forță şi intensitate, încît să rivali- 
zeze fără probleme cu toate blues-urile cîntate de Bes- 
sie Smith. 

Şi în clipele acelea ar fi putut să fie la studiourile 
Paramount, turnînd un film cu Bing Crosby, dacă n-ar fi 
fost unchiul Max, fratele mai tînăr al tatălui ei care, în 
pofida faptului că fusese naturalizat cetățean american şi 
petrecuse acolo douăzeci şi cinci de ani din viață, îi 
îngrozise pe toți întorcîndu-se în 1937 în oraşul natal ca 
să deschidă un club de noapte. 

Motiv pentru care se afla şi Hannah acolo. Ca să-l 
convingă că era vremea să renunţe şi să plece înapoi 
acasă. Dar evenimentele o copleşiseră cu o rapiditate 
înspăimiîntătoare. Războiul de hărțuială se încheiase, iar 
naziştii erau postați pe coasta Canalului, avînd Anglia 
drept următoarea ţintă, fără să le poată sta ceva în cale. 


Tocmai se farda cînd auzi un ciocănit în uşă şi un- 
chiul ei îşi făcu apariţia în cabină. Îşi trase un scaun şi-şi 
aprinse unul dintre trabucele acelea subțiri care păreau 
să-i placă aşa de mult, privind-o cu atenţie în oglindă. 

— În regulă, ce s-a întîmplat? 

Ea îi povesti totul pe scurt, continuînd să se aranjeze 
şi apoi trecînd după paravan ca să se schimbe. 

- Nu e bine, rosti el. Poate c-ar fi mai bine dacă ți-aş 

explica felul cum stau lucrurile pe aici. În Germania de 
azi SS-ul este cea mai puternică forță, dar, înăuntrul 
organizaţiei, au propriul departament de servicii secrete 
— temutul SD. Heydrich este directorul general, deşi se 
află tot sub autoritatea lui Himmler. 

— Dar Schellenberg? 

— El se ocupă de secția de contraspionaj, dar, mult 
mai important, este favoritul lui Heydrich. Este mîna lui 
dreaptă. 

Ea nu-i răspunse pentru că era ocupată să-şi tragă 
peste cap rochia neagră, atentă să n-o păteze cu farduri. 

— Ai înțeles ceva din toate astea? 

— Nu prea, răspunse ea ieşind de după paravan şi 
întorcîndu-se cu spatele ca unchiul să-i poată încheia 
nasturii rochiei. Atît de multe titluri şi nume şi mai multe. 
Totul e teribil de derutant. lar uniformele... Din două per- 
soane una pare să aibă un soi de uniformă. 

Max o prinse de mînă. 

— Aici nu-i strada 42, Hannah. 

Ea se aşeză în faţa lui. 

— Foarte bine, unchiule Max. Atunci hai să mergem 
acasă. 5 

- Tu mergi, îi zise el. Totul a fost aranjat, bilete şi tot 
restul. 

= Nu înţeleg. 

— Connie şi băieţii pleacă luni dimineaţă cu trenul 
spre Paris. În aceeaşi noapte au rezervate cuşete. în 
vagonul de dormit care merge la Madrid, şi tu la fel. 

— Şi cînd s-au decis toate astea? 

— Azi. Băieţii au un angajament pe o săptămînă la 
clubul Flamenco din Madrid. Doar ştiai. 

— Dar eu n-am aşa ceva. 

— Nu, dar de acolo poți merge direct spre Lisabona. 
De acolo pleacă o mulţime de vapoare cu destinația 
New York. Poate prinzi un loc pe Clipper. 

— Dar tu? 

— Eu am încă multe lucruri de făcut aici. 

— Atunci nu plec nici eu. 

— Oh, da, o să pleci, scumpo. Pînă atunci ea nu mai 
auzise acel ton din partea lui. El o mîngiie pe mînă şi se 
ridică. Avem multă lume în seara asta. Mai bine mă duc 
să văd cum stăm cu mîncarea. 

Atunci cînd el ajunse la uşă, ea îi zise: 

— Unchiule Max, eşti amestecat în ceva, nu? Ceva 
serios? 

El îi zîmbi cu blîndețe. 

- Ne vedem mai tîrziu. Vezi de-i omoară pe toţi cei 
din sală, scumpo. 

Uşa se închise încet în urma lui, iar ea rămase o 
clipă .nemişcată, privind în oglindă, cu mintea în plină 
furtună. Un moment mai tîrziu auzi o altă bătaie la uşă şi 
Connie Jones îşi viri capul în cabină. 

— Eşti gata? 

Ea reuşi şă-i zimbească chinuit. 

— Pe cit se poate pe moment. 

Connie era un negru solid de patruzeci şi cinci de 
ani, cu păr cărunt tuns foarte scurt. Născut şi crescut la 
New Orleans, cîntase la pian minunat de la virsta de 
şapte ani, deşi habar nu avea să citească o notă. 

— Probleme? o întrebă, aşezindu-se pe marginea me- 
sei de toaletă. 

— Unchiul Max mi-a spus că trebuie să plec cu voi 
luni dimineaţă. 

- Asta era. Douăsprezece ore în Parisul vesel, apoi 

expresul de noapte spre Madrid din gara Austerlitz, şi 
vreau să-ți spun că de-abia aştept să scap de aici. Îşi 
aprinse o țigară. Îi faci griji pentru bătrîn, aşa-i? 

— Mi-a zis că el nu vine, Connie, dar, dacă rămîne 
aici... 

— Ascultă, copilă, dacă un bărbat a ştiut vreodată ce 
face, acela a fost şi este unchiul Max. Eu l-aş lăsa în 
pace. O prinse de mînă. Îţi faci prea multe griji, ceea ce 
nu e bine pentru că avem un spectacol de susținut, aşa 
că hai să-l dăm gata şi să scăpăm. 

Ea clătină din cap, se ridică şi ieşi după el, fiind 
imediat înconjurată de zgomotul specific clubului. Vor- 
băria oamenilor, risetele, foşnetele şi agitația. Era un soi 
de tensiune în aer care îşi făcea efectul -asupra ei ime- 
diat. 

Ceilalţi doi negri aşteptau în umbră, lingă scenă, 
amîndoi mai tineri decît Connie. Billy Joe Hale, contra- 
basistul, şi Harry Graf, la tobe. Îşi aruncară ţigările- şi . 
urcară pe scenă alături de Connie. 

Hannah aşteptă pînă cînd scena fu scăldată de lu- 
mina reflectoarelor şi glasul unchiului Max bubui de un- 
deva din spate: 

- Şi acum, Garden Room vă prezintă cu mîndrie 
vedeta de la New York, unica Hannah Winter. 

În vreme ce Connie şi băieții începuseră deja o pre- 
lucrare după St. Louis Blues, intră şi ea pe scenă, în 
aplauzele spectatorilor, gata să cînte pînă la epuizare. 


Reinhard Heydrich, spre deosebire de majoritatea 
membrilor Partidului Nazist, se născuse ca să fie un 
domn din lumea bună. După ce fusese scos din marină, 
se alăturase SS-ului şi fusese repede ales de Himmler 

drept ajutorul lui. Ridicarea lui la poziţia de conducător al 
Biroului Principal de Securitate a Reich-ului, una dintre 
cele mai puternice poziţii în stat, reprezenta aprecierea 
lipsei sale totale de omenie, cît şi a capacităţii de con- 
ducător cu inteligență superioară. 

Cînd Shecillenberg intră, era aşezat la masa de lucru 
din biroul de pe Prinz Albrechtstrasse şi era îmbrăcat în 
uniforma de Obergruppenfihrer SS pentru că tocmai se 
întorsese după ce luase cina cu Hitler la Cancelaria 
Reich-ului. 

— Ah, iată-te, Walter, îi zise prietenos. Am auzit că ai 
avut parte de o seară plină, prefăcîndu-te a fi Galahad 
cu fata Winter. 

— Există şi ceva ce tu nu ştii? se miră Schellenberg. 
S-a întîmplat vreodată, pentru Dumnezeu? 

— În lumea noastră rea şi bătrină, cineva poate su- 
pravieţui, Walter, doar ştiind totul despre orice şi oricine. 

— Ceea ce, în cazul nostru, înseamnă că aceia care 
lucrează pentru mine, îţi dau mai întîi ție raportul. 

- Desigur, zimbi Heydrich. Spune-mi cîte ceva de- 
spre ea. De cîtă vreme se află sub supraveghere? 

— De cînd a sosit. Adică de două luni. 

— Şi chiar a căzut în fața micii tale scene puse la cale 
în seara asta? 

— Aşa cred. 


— Şi ce anume speri să obţii? Acces liber în patul ei 


sau informaţii? 

— Nu uita că noi îl vînăm pe unchiul ei, zise Schellen- 
berg. lar simplul fapt că este cetățean american îngreu- 
nează mult lucrurile. 

- Dar s-a născut nemţioaică, rosti Heydrich fără 
răbdare. l-am văzut dosarul, iar fiihrer-ul a spus de des- 


27 


tule ori că toţi cetățenii Reich-ului nu au dreptul de a-şi 
schimba naționalitatea. 

— Americanii s-ar putea să aibă o cu totul altă părere 
asupra acestui subiect, zise Schellenberg. Şi nu prea e 
momentul să-i supărăm pe cei mari de la Washington. 

— Deci, am mai făcut ceva progrese cu acest caz 
Winter? 

- Nu prea. După cîte ai putut vedea din dosarul lui, a 
fost la Universitatea din Berlin în tinereţe şi a fost mem- 
bru al Partidului Comunist. Părerea mea este că e agent 
sovietic. Mai mult ca sigur că are legături strînse cu 
mişcarea socialistă subterană şi probabil şi cu transferul 
ilegal de evrei departe de Reich. 

— Şi atunci ce mai aştepţi? Arestează-l. 

— Nu încă, răspunse Schellenberg. Dacă mai avem 
răbdare şi aşteptăm puţin nu vom pune mîna numai pe 
Winter, ci şi pe întreaga lui organizaţie. Este supra- 
vegheat oră de oră. 

Heydrich rămase încruntat o clipă, după care încu- 
viință din cap. 

- Foarte bine, Walter. Ai la dispoziţie încă o săp- 
tămînă. Şapte zile şi apoi... Se ridică. Ce ai de gind să 
faci acum? 

Schellenberg ştia ce urma. 

— Mă duc acasă să mă culc. 

= Aiurea. Heydrich rînji fioros. Seara de abia a înce- 
put. Mai bine mergem pe la cîteva cluburi de noapte. 
Serveşte-te cu ceva de băut cît mă schimb eu. 

Heydrich ieşi şi Schellenberg, oftînd, se ridică şi se 
îndreptă spre dulăpiorul cu băuturi ca să-şi toarne un 
scotch. 

Se născuse în Saarbrücken în 1910, fiul unui pro- 

ducător de piane. Cultivat şi inteligent de la natură şi cu 
un talent neîntrecut la limbi străine, intrase la Universi- 
tatea din Bonn la vîrsta de nouăsprezece ani frecventind 
Facultatea de medicină, dar trecută la drept după doi 
ani. 

Bine instuit, dar fără un ban în buzunar, văzuse opor- 
tunitatea atunci cînd la putere se ridicase Partidul Na- 
zist, în 1933, şi acceptase sugestia unuia dintre 
profesori de a se alătura SS-ului. Talentul său la limbile 
străine îl adusese în atenţia lui Heydrich care-l recrutase 
imediat în SD unde cariera sa fusese de-a dreptul me- 
teorică. 

Multe operaţiuni de contraspionaj combinate îi con- 
solidaseră poziţia, totul culminînd cu incidentul Venlo, 
din 1939, în timpul căruia se dăduse drept membru al 
rezistenței ca să cîştige încrederea a trei agenţi britanici 
de la MI5, în Olanda. Aşa reuşise să-i conducă pe cei 
trei pe teritoriu neutru de unde fuseseră capturați de 
trupele SS. 

Decorat chiar de Führer, fusese avansat la gradul de 
Brigadenfuhrer SS şi general-maior de poliție cînd nu 
avea încă nici treizeci de ani. 

Desigur, avea duşmanii lui, dar Heydrich şi soţia lui îl 
plăceau şi aşa ajunsese să se învirtă în cele mai înalte 
cercuri sociale din Berlin. Dar trebuia pentru asta să 
plătească un preț, incluzînd în el şi nopţile în oraş cu 
Heydrich al cărui apetit sexual era de nesaturat şi care 
nu era niciodată mai fericit ca atunci cînd cutreiera clu- 
burile de noapte şi cabaretele de pe Kursfiirstendamm şi 
Alexander-Platz. 

Desigur, pentru Walter Schellenberg, culmea ironiei 
era faptul că el nu era nazist. Heydrich, Himmler, ba 

chiar şi Fuhrer-ul, cu. toții ajunseseră să se bazeze pe 
judecata lui în materie de spionaj şi contraspionaj, dar cu 
toate astea, pentru el era ca şi cum ar fi stat undeva pe 
margine şi i-ar fi contemplat pe toţi cu acelaşi dezgust 
îngrozitor. 

Ploaia bătea în geamuri, iar el ridică paharul ca un fel 
de salut în bătaie de joc spre imaginea reflectată în 
ferestre. 


Capitolul 3 


Joi dimineaţă, chiar înainte de prînz, Schellenberg 
lucra în biroul lui de pe Prinz Albrechtstrasse cînd în- 
cepu să sune telefonul. Recunoscu glasul imediat: von 
Ribbentrop. 

— Schellenberg, eşti liber? Aş vrea să vii imediat la 
mine. 

— Ceva deosebit? îl întrebă Schellenberg pe ministrul 
de Externe. 

— O problemă de cea mai mare Ma aa pentru 
Reich. Nu pot s-o discut la telefon. 

Schellenberg îl sună imediat pe Heydrich şi raportă 
situaţia, ştiind foarte bine ce furios era atunci cînd avea 
impresia că autoritatea lui era uzurpată. Pentru prima 
dată Heydrich se arătă teribil de intrigat şi-l îndemnă să 
plece neîntirziat, smulgindu-i promisiunea unui raport de- 
taliat ceva mai tirziu. 


Von Ribbentrop îl primi pe Schellenberg în biroul său 
personal de la Cancelaria Reich-ului. 

— Ce bine c-ai venit, prietene. Stai jos şi o să dis- 
cutăm de îndată problema. În această chestiune îţi vor- 
besc acum în numele Fiihrer-ului, țin să precizez, deci 
este ceva ce reprezintă o problemă de înaltă securitate. 

Schellenberg era sincer intrigat. 

— Înţeleg. Vă rog, continuaţi. 

— Spune-mi, l-ai întîlnit cumva pe ducele de Windsor, 
atunci cînd a venit în Germania în 1937? 

— Nu, n-am avut această plăcere. 

— Care-i părerea ta personală: despre- felul în care 
englezii au făcut faţă crizei prilejuite de abdicarea lui? 

— Mie mi se pare că au rezolvat treaba cu mult bun 
simț. Tradiția şi responsabilitatea trebuie să aibă priori- 
tate în fața emoţiilor personale, Schellenberg ridică din 
umeri. Nu prea văd ce ar fi putut face altceva guvernul 
britanic. 

Von Ribbentrop părea deranjat. 

— Văd că asupra acestei chestiuni ai fost complet 
dezinformat. Motivele reale pentru care ducele a fost 
presat să abdice au fost numai politice. El era omul cu 
conştiinţă socială; prea hotărît să schimbe societatea 
englezească decadentă într-una plină de forță, care să 
facă faţă viitorului. Ceva mult mai potrivit nevoilor mo- 
derne. 

- Înţeleg, zise Schellenberg cu acreală. El v-a spus 
toate.astea? 

Von Ribbentrop nu păruse să-l audă. 

— A fost foarte impresionat de tot ce-a văzut în Ger- 
mania. Fuhrer-ul l-a primit la Brechtesgarden. Au stat de 
vorbă mai bine de-un ceas. 

Se ridică de pe scaun şi se duse la fereastră. 

— În clipa asta Fiihrer-ul este foarte ocupat cu pla- 
nurile Operațiunii Leul de Mare — invazia Angliei —, motiv 
pentru care mi-a cerut mie să am grijă de această ches- 
tiune importantă pentru el. 

— Înţeleg. 


— Ducele, după cum ştii, servea ca general-maior cu 
forțele aliate din Franţa. În timpul busculadei care a ur- 
mat după victoria noastră superbă, el şi ducesa, alături 
de cîțiva prieteni, au reuşit să traverseze în Spania. Au 
fost la Madrid pînă de curînd. De fapt, atitudinea spa- 
niolilor în această chestiune este cel mai bine reprezen- 
tată de această telegramă pe care am primit-o de la 
ambasadorul nostru la Madrid, von Stohrer. Am aici o 
copie. 

|-o dădu lui Schellenberg care o citi repede. 

„Ministrul de Externe spaniol ne cere sfatul cu privire 
la tratamentul pe care să-l aplice ducelui şi ducesei de 
Windsor care trebuie să sosească azi la Madrid, dorind, 
se pare, să se întoarcă în Anglia prin Lisabona. Ei pre- 
supun că am dori să-l oprim aici pe duce şi eventual să 
încercăm să stabilim contactul cu el“. 

Schellenberg îi dădu telegrama înapoi. 

- Nu înţeleg. 

— Dar este foarte simplu. Din punct de vedere rasial, 
englezii fac parte din familia noastră germanică. Führer- 
ul nu doreşte să-i distrugă. Ar putea avea de jucat un rol 
important în marele nostru ideal european. Este convins 
că, oricînd, guvernul britanic va vedea aspectul ăsta şi 
va cere neîntîrziat pacea. În fond, nici nu prea au de 
ales. Sînt terminați. 

— Numai că mai avem de traversat Canalul, sugeră 
Schellenberg cu ironie. 

— Dar nici n-o să mai fie nevoie, nu înţelegi? Şi ime- 
diat ce se va încheia un tratat de pace, va trebui să luăm 
în considerare problema tronului. Ar fi mult mai bine 
pentru toți cei interesaţi să fie ocupat de un om iubit de 
popor şi, care este şi un bun prieten al Germaniei. 

Lui Schellenberg îi veni greu să se abțină să nu-i rîdă 
în nas. 

— Chiar vorbeşti serios, domnule ministru? 

Von Ribbentrop părea oarecum uimit. 

— Desigur. Am aici o copie a unui raport trimis secre- 


_tarului de stat american pe 2 iulie de ambasadorul lor la 


Madrid, în care spune că, într-o conversaţie cu unul din- 
tre membrii ambasadei, ducele a declarat că lucrul cel 
mai important la ora actuală este ca războiul să înceteze 
pentru a cruța vieţile a mii de oameni şi pentru a salva 
alte mii de la mutilări numai ca o mică parte de politicieni 
să-şi salveze obrazul. 

- Ceea ce nu-l prea face un socialist naţionalist, rosti 
Schellenberg. 

Von Ribbentrop continuă fără să-l bage în seamă: 

— Ducele şi ducesa au ajuns de curînd în Lisabona şi 
stau în Estoril în vila unui bancher portughez, doctor 
Ricardo de Espirito Santo e Silva. Cînd au sosit au găsit 
două avioane britanice gata să-i ducă în țară. Ducele 
le-a trimis înapoi. A refuzat să plece. Nu crezi că este 
interesant ce-a făcut? 

— A motivat în vreun fel decizia sa? 

- Dacă ne luăm după informaţiile pe care le avem, a 
insistat să i se ofere un post demn de el şi să primească 
asigurări că pe viitor ducesa va fi tratată conform statu- 
tului ei, de soție a lui. 

— Mi se pare rezonabil, comentă Schellenberg. En- 
glezii nu prea s-au folosit de talentele lui de cînd au 
început războiul. A primit şi vreun răspuns? 

— Se pare că Churchill i-a oferit postul de guvernator 
al insulelor Bahamas. 

— Inteligent, zise Schellenberg. Şi practic. Trei mii de 

mile depărtare de război. A acceptat? 

— Încă nu. Este evident că trage de timp. Noi credem 
că ar prefera să continue să stea în Spania, sau poate în 
Elveţia. Normal, gangsterul acela de Churchill şi clica lui 
nu prea agreează aşa ceva şi noi bănuim că şi serviciile 
lor secrete sînt gata să intervină. 

— În ce fel? 

— Păi, cred că scenariul cel mai posibil ar fi ca ducele 
să fie urcat pe un vapor spre Bahamas cu forța, sau 
convins, iar aici este momentul în care ar trebui să in- 
tervii tu, Schellenberg. Fuhrer-ul este de părere că tu 
eşti omul cel mai indicat care să discute cu ducele în 
interesul nostru. Să-i oferi orice ajutor ar avea nevoie. 
Financiar, de exemplu, dacă de aşa ceva este nevoie. 
Orice s-ar întîmpla, ducele trebuie să primească ajutor 
să ajungă în orice țară doreşte el. 

— Chiar dacă în cele din urmă aceasta ar fi Baha- 
mas? 

Von Ribbentrop se întoarse să-l privească. 

— Dragul meu Schellenberg, aşa cum ţi-am mai spus 
de multe ori şi înainte, felul în care spui tu lucrurilor pe 
şleau, ti-ar putea aduce moartea. 

= Scuzele mele, domnule ministru. 

— Să continuăm. Dacă ducele se dovedeşte a ezita 
prea mult, Fihrer-ul nu are nici un fel de obiecţii să-l 
ajuţi tu puţin să ajungă la hotărîrea corectă. 

- Cu forța? j 

- Dacă e nevoie. Evident, va fi de asemenea res- 
ponsabilitatea ta să ai grijă ca ducele şi ducesa să nu fie 
expuşi la nici un fel de pericole personale. Nu e nevoie 
de mai mult decit o mică partidă de vînătoare aranjată în 
Spania. Imediat ce ai reuşit să-i treci granița, restul e 

foarte simplu. 

Schellenberg se gîndi o clipă, apoi întrebă: 

— Şi ăsta-i un ordin venit direct de la Führer? 

- Bineînţeles. Von Ribbentrop îi dădu un plic. O să 
găseşti tot ce ai nevoie aici. Autoritate nelimitată. Nu pot 
decit să-ți doresc toate cele bune şi să te invidiez pentru 
inevitabilul succes pe care-l vei avea. 


Heydrich stătea la fereastra biroului său, cu docu- 
mentul în mînă. 


DE LA CONDUCĂTORUL ŞI CANCELARUL STATULUI 
STRICT SECRET 


„Generalul Schellenberg acționează sub ordinele mele 
directe într-o chestiune de cea mai mare importanță pen- 
tru Reigh. Răspunde numai în fața mea. Tot personalul 
militar sau civil, fără să conteze gardul sau rangul, îl va 
asista din toate punctele de vedere, aşa cum consideră 
el necesar. 


Adolf Hitler“ 


— O prostie! rosti Heydrich. O afurisită de prostie ` 
construită pe false presupuneri. 

Se auzi o bătaie la uşă şi o secretară tînără intră cu 
un dosar pe care-l aşeză pe birou. leşi fără un cuvint, iar 
Heydrich bătu cu palma în dosarul proaspăt sosit. 

= Aici, Walter, ai tot ce-ţi trebuie Să ştii despre ducele 
de Windsor, tot ce s-a înregistrat despre el, dar ce anume 
te-am învăţat eu că trebuie să fie primul principiu şi cel 
mai important în munca de contraspionaj? 

— Aşa cum spun iezuiţii: prin lucrurile mărunte ajungi 
să-i cunoşti. 

— Exact. Adevărul nu este neapărat ce spune un om 
sau ce spun oamenii despre el. Ci felul în care se com- 
portă; caracterul este reprezentat de acțiune. Lovi iar în 
dosar. Cu atît mai mult cînd e vorba de acest om. Tu 
cum l-ai descrie, cum ţi se pare în ochii lumii? 

— O contradicţie. Îngrijorat de soarta semenilor lui — 
atitudinea lui față de clasa muncitoare britanică a do- 
vedit-o — şi cu toate astea foarte atras de lux şi plăceri. 
Un bărbat dificil: rezervat. 

— Probabil. În mod sigur încăpăținat. 

— Din cauza poziţiei adoptate în privința chestiunii 
căsătoriei cu ducesa? Unii oameni l-au găsit demn de 
admiraţie. În trecut, ipocrizia regilor în problemele se- 
xuale a îngrețoşat poporul; se vede clar din istorie. Pro- 
babil că ducele a luat o poziție morală cu această ocazie. 
O chestiune de principiu. S-o umilească pe femeia pe 
care o iubea probabil i s-a părut cel mai îngrozitor lucru 
pe care şi-l putea imagina. 

— Cînd a servit în Misiunea Militară Britanică din Franţa 
în ceea ce ar fi trebuit să fie pentru el o fundătură, a 
reuşit să facă nişte inspecții pe Linia Maginot. Heydrich 
deschise dosarul. Am aici copia unei scrisori trimise la 
Biroul de Război de general- maiorul Vyse. Dă detalii 
despre un raport întocmit de duce după o inspecţie fă- 
cută în Prima Armată Franceză, şi totul sună cam aşa: 

a) Nu s-a făcut mare lucru pentru camuflare. 

b) Liniile de tranşee antitanc sînt slăbuțe. Celelalte 
obstacole anti-tanc nu par să fie tocmai adecvate. 

c) Minele contra infanteriei coincid cu zona în care se 
află şi obstacolele antitanc, astfel încît la acelaşi bom- 

bardament vor fi amîndouă zonele distruse. 

d) Echipele anti-tanc nu par să fie suficient de bine 
instruite. 

e) Se pare că instrucţiunile nu se fac cu intensitate şi 
am văzut prea puţine trupe. 


Vezi? continuă Heydrich. Dovada unei minți militare 
de primă mînă. Oricum, ia dosarul, citeşte-l cu atenție. 
Întii încearcă să-l cunoşti pe omul ăsta şi măcar vei şti 
ce să vorbeşti despre el. 

— Vreti să accept această sarcină? 

— Nu sînt sigur. O să-ți spun în seara asta. Pînă 
atunci, însă, fă-mi raportul departamental obişnuit. Tot 
ce-a spus von Ribbentrop. Vreau totul trecut pe hirtie. 


Cînd Schellenberg ajunse la el în birou, o chemă 
imediat pe Frau Huber, secretara particulară a lui Hey- 
drich. Avea treizeci şi opt de ani, era o femeie senzuală, 
cam plinuță, care nu se farda, îşi ţinea părul strîns într-un 
coc la spate şi se ţinea foarte dreaptă. Era deja văduvă 
de război: soțul ei, un Sturmscharführer în Divizia SS 
Leibstandarte fusese omorît în timpul campaniei fran- 
ceze. În bluza albă, simplă şi cu fustă, era uimitor de 
atrăgătoare. 

Schellenberg îi dictă repede un rezumat al întîlnirii 
sale cu von Ribbentrop. 

— Să fie gata cît mai repede cu putință, te rog. 

Ea ieşi, iar el deschise dosarul Windsor, începînd să 
citească. Nu i-a trebuit prea mult, ceva mai puţin de o 
jumătate de ceas. Cînd termină, se întoarse şi Frau Hu- 
ber cu raportul completat. EI îl verifică şi apoi semnă. 

— Copiile ca de obicei? întrebă ea. 


38 


- Da, una pentru Reichsführer, una pentru mine şi 
una pentru dosar. 

Femeia ieşi, iar el rămase încruntat un moment, 
înainte să ridice receptorul şi să ceară să i se facă legă- 
tura cu amiralul Canaris, la cartierul general al Abwehr- 
ului, de pe Tiripitz Ufer. 

Se părea însă că amiralul nu era disponibil. Schellen- 
berg zîmbi. Asta însemna probabil că, fiind joi după-a- 
miaza, Canaris călărea prin Tiergarten. Ridică iar receptorul, 
ceru o maşină şi ieşi din birou. 


Cînd Frau Huber intră în camera de copiere, de ser- 
viciu era numai o femeie de vîrstă mijlocie care-i era cu 
totul necunoscută. 

— Cine eşti dumneata? o întrebă imediat. 

— Irene Neumann, de obicei lucrez la Biroul Central. 

— Bine. Te rog să faci copii după documentul ăsta 
chiar acum. Trei. Una pentru şef, una pentru generalul 
Schellenberg şi una pentru mine. Aştept. 

Frau Huber îşi aprinse o țigară şi începu să se plim- 
be nervoasă prin cameră, în vreme ce cealaltă femeie 
pregătea maşinăria. Confidenţial — strict secret. Nu văzu 
decît această menţiune, dar mai apoi cuvintele ducele 
de Windsor îi atraseră atenţia. 

— Grăbeşte-te, pentru numele Domnului. 

Atunci cînd maşina porni, auzi telefonul sunînd în 
biroul ei şi se grăbi să ajungă acolo şi să răspundă. Era 
vorba de o chestiune de rutină care-i răpi cel mult trei 
sau patru minute. Atunci cînd termină de scris o mică 
dare de seamă, auzi în spate o tuse nervoasă. Se în- 
toarse şi o găsi pe lrene Neumann în prag. 

— Trei copii, nu, Frau Huber? 

- Da, bine. Pune-le pe birou. 

Cealaltă femeie făcu întocmai, după care plecă. În- 
toarsă în camera de copiere închise uşa cu grijă, apoi 
deschise sertarul de la masa de lucru şi scoase raportul 
Windsor din care îşi făcuse şi ea o copie. Îl împături cu 
grijă, îşi ridică fusta şi-l strecură pe sub manşeta cio- 
rapului. 

Un moment mai tirziu uşa se deschise şi înăuntru 
intră o femeie tînără în uniforma de auxiliar SS. 

— Ai avut mult de lucru? 

— Nu prea. 

— Bine. Acum poţi să pleci. 

Începuse să-şi descheie nasturii de la haina de uni- 
formă, iar lrene Neumann îşi luă haina de după uşă şi 
plecă. 


Amiralul Wilhelm Canaris-avea cincizeci şi doi de ani. 
Comandant distins de distrugător din primul război mon- 
dial, era acum şeful Ahwehr-ului, Departamentul de Spio- 
naj al Cartierului General al Forțelor Armate ale 
Germaniei. Deşi german loial, el, ca şi mulţi alţi ofițeri de 
înaltă clasă, detestau aproape toate aspectele regimului 
nazist, o atitudine care avea să-i atragă dizgrația şi exe- 
cuţia spre finele războiului. 

Schellenberg era în termeni personali foarte buni cu 
el şi deseori călăreau împreună prin Tiergarten. În vreme 
ce aştepta lîngă maşină, îl putea vedea pe amiral mer- 
gind la galop pe aleea dintre copaci, urmat de cei doi 
cîini de vînătoare favoriţi care aveau probleme să se țină 
după calul iute. Îl văzu pe Schellenberg de departe, îi 
făcu semn cu mîna şi-şi mînă calul în direcția lui. 

Îşi opri calul şi descălecă. 

— Probleme, Walter, sau conversație? 

— După cum am aflat, nu prea se poate una fără alta. 
Schellenberg îl strigă pe şofer. Vino şi ține calul domnu- 
lui amiral. 

O porniră printre copaci, cu cîinii după ei. 

— Deci, cum mai merge războiul, Walter? Desigur, 
din punctul tău de vedere. 

— Ei bine, Herr amiral, cred că aici sîntem de acord. 

— Dar Leul de Mare? 

— Numai Fuhrer-ul ştie ce se petrece. 

— Şi aşteaptă ca britanicii să ceară pacea dintr-un 
moment într-altul. Crezi c-o vor face? 

- Nu prea. ? 

— Nici eu. Nu cînd e Canalul de traversat. Şi întot- 
deauna se descurcă al naibii de bine atunci cînd se 
trezesc puşi cu spatele la zid. Ai auzit ce ecou a avut 
discursul lui Churchill? „Luptaţi pe plaje, pe străzi. Sînge, 
sudoare, lacrimi.“ 

- Dar mai au de înfruntat şi Luftwaffe. 

- Ştiu, rosti Canaris încruntat. Grăsanul de Hermann 
îşi dă iar în petec. Să reducem Londra la pulbere şi 
cenuşă, să-i bombardăm pînă cînd se predau. Nu asta 
ar fi trebuit să facă, de fapt, cu armata britanică la Dun- 
kirk? Şi, în loc de asta, Luftwaffe a luat-o pe coajă de la 
cîteva Spitfire-uri amărite. 

Chipul i se aprinse de furie, iar Schellenberg îl privea 
aproape cu fascinaţie. ÎI plăcea sincer pe Canaris; îl 
admira ca om. Pe de altă parte, amiralul era un mare 
indiscret. Era deja suspectat de Heydrich şi de Himmler, 
după cum Schellenberg ştia foarte bine, că i-ar fi scăpat 
data atacului în vest, în tabăra aliaţilor, ceea ce, dacă 
era adevărat, mare pustiu de bine nu le făcuse. 

— Ei bine, Walter, despre ce e vorba? Despre ce vrei 
să discutăm? Deja îţi cunosc destul de bine mintea aia 
şmecheră. Spune. 

— Mă întrebam, începu Schellenberg, dacă ai vreo 
opinie cu privire la ducele de Windsor. 

Canaris începu să ridă cu poftă. 

— A înnebunit de tot von Ribbentrop? Să nu-mi spui 
că i-a scăpat bomba asta tocmai în poala ta? Doamne, 
chiar că te-a băgat la fund, aşa-i? 

— Deci ştii despre ce e vorba? 

— Sigur că da. M-a contactat ieri, personal. Ştie că 
avem o organizaţie la Lisabona. Se părea că credea că 
ne-am fi putut ocupa noi de întreaga afacere. 

— Şi de ce n-o faceți? 

— Omul nostru de acolo este un industriaş neamţ 
care operează sub acoperirea unei afaceri de import-ex- 
port înfloritoare. În dosarele Abwehr-ului este cunoscut 
sub numele de A 1416. 

— Da, l-am întîlnit cînd am fost la Lisabona. 

— Serviciile Secrete Britanice îl cunosc, dacă nu mă 
înşel, sub indicativul Hamlet. 

— E agent dublu? Şi atunci de ce nu-l elimini? 

— Pentru că serveşte foarte bine scopurilor mele. Le 
dă genul de informaţii pe care vreau să le transmit cîte- 
odată. E ceva de genul „noi ştim că voi ştiţi că noi ştim 
că voi ştiţi“. E inutil să mai spun că nu i-aş putea da lui 
afacerea Windsor. l-ar pune pe britanici drept în miezul 
acțiunii. 

— Şi ăsta a fost singurul tău motiv? 

— Nu! Cred că toată treaba asta e o timpenie. Un 
număr de incidente cu privire la duce au fost asamblate 
alandala. Să-ţi dau un exemplu; un discurs pe care l-a 

tinut cu cîțiva ani în urmă la o cursă a Legiunii Britanice 
sugerînd că venise vremea ca veteranii britanici din pri- 
mul război mondial să întindă mîna în semn de cama- 
raderie spre veteranii germani este luat drept semn de 
încurajare printre cei mai mari cretini dintre conducătorii 
“noştri. O nebunie. De asemenea cred că Fuhrer-ul a 
interpretat greşit intenţiile ducelui numai pentru că ace- 

` sta a făcut turul țării în '37. Asta ca să-ţi amintesc că 
avem o listă mare de distinşi conducători ai lumii care au 
vizitat Reich-ul. Asta înseamnă că toţi sînt nişte nazişti 
potenţiali? 

- Deci, după părerea ta, ducele n-ar fi deloc interesat 
de propunerile noastre? 

— Are în el destul sînge german, ne vorbeşte limba 
fluent şi mai cred că ne place. Dar părerea mea este că, 
deşi ne place ca naţiune, sentimentele lui nu cuprind şi 
Partidul Nazist. Asta-i, te-am şocat? 

— Deloc, Herr amiral. Eu ţi-am cerut părerea şi tu ai 
fost destul de amabil ca să mi-o spui. Oricum voi res- 
pecta confidenţialitatea. 

O porniră înapoi spre maşină. Canaris rosti: 

— Un ultim sfat. Examinează dosarul ducelui din tim- 
pu! primului război. Viteaz şi curajos dincolo de limite. În 
pofida ordinelor tatălui său de a fi ţinut cît mai departe 
de cîmpul de luptă cînd se afla pe frontul de vest, nimic 
nu-i plăcea mai mult decit să fie alături de soldaţi, motiv 
pentru care a şi fost iubit. Asta explică popularitatea lui. 
Întotdeauna se ducea direct în tranşee. Ştiai că ajutoa- 
rele lui au făcut o plingere oficială? Au zis că-i foarte 
bine pentru el, dar că şi ei trebuiau să-l urmeze acolo, 
fiind în pericol permanent. 

— Asta-mi place, rosti Schellenberg. Asta-mi spune 

mai multe despre el decît orice altceva. 

— Walter, în chestiunea asta, Fuhrer-ul îşi iroseşte 
vremea în zadar. E vorba de un bărbat care a renunțat 
la tron mai degrabă decit să fi fost nevoit să trădeze 
iubirea unei femei. Chiar'crezi că un asemenea om ar fi 
în stare să-şi trădeze țara? 


La Estoril, în vila de stuc rozaliu aşezată deasupra 
mării, ducesa de Windsor stătea lîngă piscină. Citea La 
răscruce de vinturi, unul dintre romanele ei preferate, şi 
era aşa de absorbită de acţiune, încît nici nu observase 
că ducele ieşise din casă şi stătea chiar în spatele ei. 

Îşi ridică privirea şi-şi scoase ochelarii de soare. 

— Vai, David, m-ai speriat. 

— Ce anume citeşti? 

— La răscruce de vinturi. 

— Dumnezeule, iar femeia aia, Brontë. De cîte ori ai 
citit cartea asta? 

— Pentru mine e ca un vechi prieten. Extrem de re- 
confortant pe timpuri tulburi. El se aşeză pe un şezlong 
în fața ei, iar ea întinse mîna după carafa şi paharele 
aşezate pe masă în faţa lor. Limonadă? 

— Mi-ar prinde bine ceva mai tare, dar de ce nu? 

— Prostii, David, tu nu bei niciodată înainte de şapte 
seara. Ce s-a întîmplat? 

Se întinse şi-l prinse de mînă. El se forță să zîm- 
bească. 

— Tu ştii mereu că s-a întîmplat ceva, nu, Wallis? Am 
primit o telegramă de la Winston. Mi-a găsit în fine un 
post. Guvernator în Bahamas. Frumos şi la o distanță de 
mai bine de trei mii de mile de război. 

— O să accepti? 


— N-o să am de ales. Nu-i las să ne pună undeva în 
sertarul de jos şi să uite de noi. Pentru că trebuie să fim 
împreună. Bărbat şi nevastă pe aceeaşi poziţie. Se pare 
că nu au de gind să ne ofere asta în Anglia. Aşa că vom 
merge în Bahamas. 

— Dragul meu David, oftă ea. Sîntem în toiul unui 
război şi sînt sigură că poziția mea nu ocupă prea mult 
loc pe agendele lor de lucru. 

— Dar pe a mea da, Wallis, nu înţelegi? Din punctul 
ăsta de vedere nu am de gind să fac compromisuri. 
Ridică din umeri. Mă cam doare, asta-i tot, că nu mi-au 
găsit ceva mai important de făcut. 

Se ridică şi merse pînă la capătul terasei ca să pri- 
vească spre mare. În vreme ce-l studia stînd acolo, sen- 
timentul de irosire era aşa de puternic, încît se văzu 
nevoită să se lupte ca să nu izbucnească în plins. 


Capitolul 4 


Schellenberg reveni la birou într-o jumătate de oră. 
În vreme ce-şi scotea haina, intră Frau Huber. Era foarte 
agitată. 

— V-am căutat peste tot. Nu ne-aţi spus unde plecați. 
Generalul Heydrich este foarte nervos. 

Schellenberg îi răspunse cu calm: 

— Am crezut că ştie ce mişcare fac chiar înainte să 
ştiu eu. Unde e acum? 

— Cu Reichsfihrer-ul Himmler. l-am sunat în clipa în 
care aţi venit. Vă aşteaptă. 

Femeia tremura puţin pentru că-l plăcea pe Schellen- 
berg mai mult decit ar fi vrut să admită; dintr-un motiv 
ciudat admira felul în care pentru el nimic nu părea să 
conteze. 

— Calmează-te, Ilse. O sărută uşor pe gură. Mă des- 
curc eu. Nu numai pentru că sînt mai deştept decit ei, 
ceea ce e adevărat, ci şi pentru că nu iau totul în serios. 
Mă întorc să beau cafeaua pînă-ntr-o oră, o să vezi. 


Cînd fu condus în biroul decorat în exces de la pri- 
mul etaj din clădirea de pe Prinz Albrechtstrasse, îl găsi 
pe Himmler aşezat la o masă mare de lucru, cu un teanc 
de dosare în față, o siluetă surprinzător de ştearsă într-un 

costum gri de tweed. Fața din spatele pince-nez-ului ar- 
gintiu era rece şi impersonală, şi era greu de imaginat ce 
anume gîndea după ochii lipsiţi de orice fel de expresie. 
În multe feluri era un bărbat timid, care putea fi foarte 
bun cu subordonații săi, iubea animalele şi-şi adora copiii, 
dar în acelaşi timp şi un monstru, responsabil pentru 
aproape toată teroarea şi represiunile pe care Reich-ul 
le înfăptuia asupra victimelor sale. 

Heydrich stătea la fereastră, dar, cînd se întoarse, se 
vedea bine că era furios. 

— Pe unde naiba ai umblat, Walter? 

Înainte ca Schellenberg să poată răspunde, unul din- 
tre numeroasele telefoane începu să sune. Himmler răs- 
punse, apoi zise: 

— Acum nu vreau să fiu deranjat. Puse receptorul la 
loc. 

Îşi scoase pince-nez-ul şi-şi frecă rădăcina nasului cu 
degetul mare şi arătătorul miinii drepte, un gest obişnuit, 
un tic. 

— Deci, generale, conversaţia dumitale cu amiralul 
Canaris în Tiergarten a fost interesantă? 

- Deci acolo ai fost? se miră Heydrich. Te-ai jucat iar 
de-a şoarecele şi pisica cu idiotul ăla bătrîn? După cum 
bine ştii, Walter, ţi-am dat o anumită sarcină. 

— Pe care am îndeplinit-o. 

Himmler intră iar în vorbă. 

— Cumva afacerea Windsor? Poţi discuta liber. Ge- 
neralul Heydrich şi cu mine sîntem ca unul în această 
chestiune. 

— Foarte bine, rosti Schellenberg. Am făcut raportul 
privitor la întîlnirea mea cu ministrul de Externe, von 
Ribbentrop, aşa cum aţi sugert. 

— Da, l-am şi primit, răspunse Heydrich care-şi pier- 
duse răbdarea. 

- După care am citit cu atenţie dosarul Windsor ca 
să-mi pot forma o părere. 

=- Şi? 

— N-a fost destul, răspunse Schellenberg. Mi s-a pă- 
rut că era o idee bună să-l pun pe amiralul Canaris 
să-mi spună ce părere äre el despre toată această ches- 
tiune. Din întîmplare ştiu că joia după-amiază călăreşte 
prin Tiergarten, şi acolo l-am şi găsit. 

- Nu aveai autoritatea de a face aşa ceva, explodă 
Heydrich. 

Himmler îl potoli cu o simplă mişcare a miinii. 

- Care a fost motivul principal pentru care ai făcut 
aşa ceva? 

Schellenberg nu se grăbi să răspundă, avind grijă 
să-şi măsoare cuvintele. 

— O întrebare dificilă, Reichsführer. O chestiune des- 
tul de delicată. ; 

— Dragul meu Schellenberg, îți respect tactul în acea- 
stă problemă, dar între pereții acestei camere nu există 
ceva ce să nu poți spune. Nu numai pentru că sînt Rei- 
chsführer-ul tău, ci şi pentru că toți trei sîntem SS-işti. 
Membri ai unei cauze comune. 

— Haide, Walter, îl îmboldi şi Heydrich. Vorbeşte. 

— Foarte bine. Am bănuit de la bun început că mini- 
strul Ribbentrop n-a fost întru totul sincer cu mine. Mi se 
părea mai logic ca mai întîi să fi contactat Abwehr-ul, cu 
toate astea, el n-a menţionat nimic. 

— Înţeleg. Glasul lui Himmler se îmblinzise ciudat şi 
zîmbea foarte satisfăcut. Şi a făcut-o? 

— Din păcate, Reichsführer. 

— Ticălos nemernic ce e, rosti Heydrich. 

— Termină, Reinhard. Ăsta a fost un alt cui la sicriul 
lui. Dar, continuă, Schellenberg. Ce a avut de spus ami- 
ralul? 

Schellenberg se apucă să le povestească, nepăs- 
trînd nimic secret, pentru că nici nu era nevoie. Himmler 
îşi nota cîte ceva pe un carnețel. În cele din urmă puse 
deoparte stiloul. 

— Deci, Herr amiral nu vede nimic bun ieşind din 
afacerea asta? 

— Aşa se pare. 

— Dar tu? 

În birou se lăsă liniştea în vreme ce cei doi aşteptau 
răspunsul lui, Schellenberg ştiind că acum de abia se 
afla pe un teren periculos. Alegîndu-şi cu grijă cuvintele, 
rosti calm. 

— Herr von Ribbentrop mi-a spus foarte clar că această 
afacere trebuie rezolvată la cererea expresă a Führer- 
ului. Mi-a făcut rost chiar şi de actele necesare care mă 
investesc cu autoritatea executării misiunii. Reichs- 
fuhrer-ul trebuie să înțeleagă că nu pot pune sub semnul 
întrebării un ordin venit chiar din partea Fuhrer-ului. Ce 
părere am eu nu contează aici. 

Heydrich se întoarse deodată ca să-şi ascundă zim- 
betul, dar Himmler strălucea efectiv de încîntare. 

- Nici eu n-aş fi putut s-o spun mai bine. El duce 
povara pentru noi toți. Destinul Germaniei se află pe 
umerii lui. 

Schelienberg îndrăzni atunci să întrebe: 

— Deci, Reichsführer, şi dumneata vrei ca eu să duc 
pînă la capăt această misiune? 

— Absolut. Vei pleca spre Lisabona imediat ce vor fi 
gata toate preparativele, probabil prin Madrid, aşa cred. 
Ți-ar fi de folos să te consulți cu ambasadorul nostru de 
acolo, von Stohrer. 

Heydrich se întoarse de la fereastră. 

— Un lucru, Reichsführer. În Lisabona colcăie agenții 
secreţi ai tuturor națiunilor de pe pămînt şi Brigaden- 
führer Schellenberg va fi recunoscut de mulţi dintre ace- 
ştia. Sînt convinşi de capacitatea lui de a se apăra fără 
probleme de atacurile din față, dar consider că este esenţial 
să aibă şi pe cineva care să-i păzească spatele. Cu 
permisiunea dumneavoastră îi voi desemna doi sau trei 
din cei mai buni oameni ai mei. 

= Nu e nevoie, rosti Himmler. O să mă ocup de 
treaba asta, personal. Sînt sigur Gestapo-ul va fi în stare 
să ne furnizeze agenţii perfecţi de care avem nevoie. 

— După cum spuneţi, Reichsführer. 

— Bine. Acum, generale Schellenberg, ne poți lăsa. 
Sînt sigur că ai multe pregătiri de făcut. Şi, Reinhard, aş 
vrea să mai schimb cîteva cuvinte cu tine, cu privire la o 
altă chestiune. 

Schellenberg ieşi repede şi se întoarse în propriul 
birou. Transpirase tot. Îşi aprinse o ţigară. Un moment 
mai tîrziu, Frau Huber intră cu o cană cu cafea. 

— Ai văzut, Ilse? îi zimbi. Ți-am spus că nu aveai 
motive să-ţi faci atitea griji. 

Însă, atunci cînd ridică ceaşca spre buze, mîna îi 
tremura. 


Ca întotdeauna după un asemenea episod, Schellen- 
berg simţi nevoia de ceva acțiune, ca atare, cobori la 

subsol, unde se afla sala de tir şi care era condusă de 
un Sturmscharführer pe nume Reitlinger. Ţintele lipite de 
sacii de nisip. din capătul îndepărtat reprezentau ruşi la 
atac, nu englezi, o afectare de-a lui Himmler care încă 
păstra speranţa unui fel de compromis cu poporul care, 
în fond, făcea parte din rasa ariană. 

- Acţiune, Horst. De asta am nevoie acum, zise 
Schellenberg. Ce ai nou? 

— Noua mitralieră Erma, de poliție, generale. A venit 
tocmai în dimineaţa asta. 

Schellenberg goli încărcătorul trăgînd rafale scurte 
de la nivelul taliei, tăind cîteva ținte în două. Zgomotul 
era asurzitor. 

Cînd şi ultimul ecou se stinse, puse arma pe ghişeu. 

— Asta-i o armă de măcelar. Eu am nevoie de ceva 
mai subtil, ceva care să omoare în linişte, dacă vrei. 

Reitlinger zîmbi şi se îndreptă spre dulapul armu- 
rierului pentru că ştia ce anume voia Schellenberg care 
era un trăgător neîntrecut. Reveni cu un Mauser de cali- 
brul 7,63 mm, model 1932, cu ultima adaptare, un amor- 
tizor de sunet bulbos, o armă special creată pentru 
agenţii contraspionajului german. 

— Aşa mai merge. 

Schellenberg: cîntări arma în mînă. Avea un încăr- 
cător cu zece focuri pe care-l goli rapid, trăgînd cîte 
două gloanţe în mijlocul a cinci ţinte. Singurul sunet care 
se auzea era un fel de pleoscăit stins. 

— Foarte frumos, rosti Heydrich care apăruse pe ne- 
aşteptate în spatele lui, dar mai mult ca sigur ai început 
să-ți pierzi măiestria, Walter. Două focuri în loc de unul 
singur? 

— Un om rănit poate întotdeauna riposta, răspunse 
Schellenberg. Al doilea glonț invariabil ar trebui să-l dea 
gata. Îmi place să-mi asum riscuri minime. 

— Ai spus-o de parcă ai fi dat indicaţii de regie. Hey- 
drich întinse mîna. Reitlinger puse un încărcător nou în 
Mauser şi-l întinse. Da, Walter, acum sînt mai înclinat ca 
niciodată să cred că exact asta şi eşti — un actor. De 
fapt, unul foarte bun. 

Goli încărcătorul ţintind cu grijă fiecare sac. 

— Performanţa din biroul Reichsfuhrer-ului a fost ului- 
toare. Excelentă. Calculată perfect ca să placă şi să 
mulțumească. : 

Reitlinger se mutase lîngă uşă, departe de ceea ce 
discutau cei doi. 

— Ce-ai fi vrut să spun, adevărul? 

- Care este? 

- Toată afacerea asta e o pierdere de vreme. Am 
citit dosarul, am vorbit şi cu Canaris şi se pare că omul a 
fost complet greşit înțeles. Rapoartele de la von Stohrer 
din Madrid despre atitudinea plină de simpatie a ducelui. 
Birfe de la o petrecere cu aristocrați spanioli cu vederi 
fasciste, care şi-au închipuit că şi el are aceleaşi păreri 
ca şi ei. Aici e necazul. Toată lumea viea să creadă că-i 
de partea noastră şi ca atare toată lumea fabrică tot felul 
de dovezi pentru că aşa convine cel mai bine. Dacă 
ducele ar spune că Beethoven este compozitorul lui fa- 
vorit, oricine, în orice țară s-ar afla, ar ajunge la con- 
cluzia că-i un simpatizant al Partidului Nazist. 

— lar tu nu crezi c-ar fi interesat de propunerile noas- 
tre? 

— Nici pe departe. 

— Atunci va trebui să-l convingi, nu? 

— Şi ce naiba o să obținem cu asta? 

Heydrich îl privi o clipă şi răspunse: 

— Atunci cînd vom ocupa Anglia va trebui să facă aşa 
cum spunem noi pur şi simplu pentru că asta ar fi cea 
mai bună cale de a servi interesele poporului său. 

Privi în jos spre ținte. 

— Nu m-am descurcat foarte bine, nu? 

- Nu prea. Schellenberg puse un nou încărcător şi, 
cu braţul ridicat, fără să pară că ţintea, nimeri imediat 
ochii figurinei centrale. 

— lar acum eşti furios, rosti Heydrich. Mă întreb de 
ce? 

Schellenberg puse arma jos. 

— Cu toţii avem zilele noastre proaste. Te superi dacă 
plec acum? Am încă de lucru. 

— Nici vorbă. Poţi să vii să mă iei la opt şi jumătate. 

— Pentru ce? 

- Fata asta, Winter. Vreau s-o văd în carne şi oase. 
Parcă la Garden Room ai zis că e, nu? 

— Bine, se învoi Schellenberg, pornind spre uşa pe 
care Reitlinger o deschisese deja pentru el. Vreau şi eu 
un Mauser din ăsta cu surdină în următoarele două zile. 
Cu o sută de focuri în zece încărcătoare. Fă un pachet 
pentru mine şi trimite-l sus, la birou. 

— Da, Brigadenfuhrer. 

Schellenberg plecă, iar atunci Reitlinger se întoarse 
şi observă că Heydrich examina ţinta centrală. 

— Uluitor, mormăi acesta. Amîndoi ochii de la cinci- 
zeci de paşi. Crezi c-ai putea să mă înveţi şi pe mine să 
fac aşa ceva, Sturmscharführer? 

— Mi-e teamă că nu, generale, răspunse Reitlinger. 
Nu este un talent care să poate fi predat. Ori îl ai ori nu. 

— Of, bine, rosti Heydrich dezamăgit. El e de partea 
mea. Deschise uşa şi zimbi. Cel puţin sper că e. 


Lina Heydrich era plecată în vara aceea la vila su- 
perbă de pe coasta baltică pe Insula Fehmarn, pe care 
Heydrich o construise special pentru ea în 1935. El con- 
tinua să locuiască în casa lor din Berlin, cu ajutorul bu- 
cătăresei şi al menajerei, care se afla în selectul cartier 
Zehlendorf, la marginea pădurii Grünewald. 

Schellenberg veni să-l ia de acolo la ora opt, în unul 
dintre Mercedes-urile speciale ale departamentului, cu 
doi bărbaţi din SS în față, de cealaltă parte a geamului 
din sticlă groasă. Unul ca să conducă şi celălalt ca să 
vînture flinta, aceea era o expresie scoasă de Heydrich 
care era îndrăgostit de western- urile bune. 

În vreme ce se îndreptau spre centrul oraşului, Hey- 
drich părea îmbufnat şi prost dispus. 

— Unchiul Heini, rosti el, referindu-se la Himmler folo- 
sind porecla batjocoritoare sub care era cunoscut de toți 
SS-iştii, nu a vrut să fie amabil doar atunci cînd a sărit 
aşa cînd am sugerat eu nişte gărzi de corp pentru tine. 
Dacă nu mă înşel amarnic, vei avea vreo doi cretini de la 
Gestapo, aleşi pe sprînceană, care să-ţi sufle toată vre- 
mea în ceafă. 

— Şi care să raporteze de trei ori pe zi, la telefon, 
fiecare mişcare a mea personal Reichsfiihrer-ului. Da, 
sînt conştient de toate implicaţiile, îi zise Schellenberg. 

— Nu ştiu de ce, dar tocmai acum, cînd lucrurile arată 
mai bine ca oricînd pentru noi, am sentimentul că vor 

merge prost, mă refer la noi toți. 

— Şi de ce ar fi aşa? 

Heydrich ezită, apoi verifică dacă geamul care îm- 
părțea maşina în două era bine închis. 

— Ți-o spun confidenţial, strict confidenţial, Walter, 
dar adevărul este că eu personal mă cam îndoiesc de 
reuşita Operațiunii Leul de Mare. 

— Adică nu crezi că invazia Angliei va avea loc? 

— Am sentimentul ăsta neplăcut că momentul potrivit 
a şi trecut deja. Ca să fiu sincer, decizia Fuhrer-ului de a 
opri trupele de cealaltă parte a Canalului, în Belgia, şi 
faptul că le-a permis Forţelor Expediționare Britanice să 
scape de la Dunkirk, a fost o eroare militară de primă 
magnitudine. 

— lar acum? 

- Rusia. Cred că spre asta se întoarce tot mai mult 
mintea lui. Am motive să cred că are deja un alt atac 
plănuit pentru zona asta. 

— Şi nu crezi că-i o idee bună? 

— Dar tu? 

Schellenberg ridică din umeri. 

— Din fericire, nu eu trebuie să iau genul.ăsta de 
hotărîri. Dacă vrei părerea mea, atunci eu cred că neca- 
zul cu campania rusească nu o reprezintă armata lor. Ci 
distanţele foarte mari, liniile de aprovizionare lungi de mii 


de mile, iernile feroce. Uită-te numai ce i s-a întîmplat lui 


Napoleon. 

— Ştiu, răspunse Heydrich. Am coşmaruri cînd mă 
gindesc la asta. Treceau prin Kurfustendamm acum şi 
lăsase geamul în jos ca să poată admira locurile. Nu mai 
e ca pe vremuri — nici nu mai e la fel. Eram la teatrul 


55 


Gloriapalast pentru premiera cu Îngerul albastru în 1930. 
Ce senzaţie, iar cînd Dietrich a apărut pe scenă, lumea 
parcă înnebunise. Crede-mă, Walter, picioarele ei erau a 
opta minune a lumii. ; 

— Îmi închipui, rosti Schellenberg. 

— Nu ai habar cum era oraşul ăsta înainte. Era Ring 
Club care admitea ca membri numai pe cei care stă- 
tuseră la închisoare cel puţin trei ani. Mai erau Silueta, 
Mereu credincios şi Paradisul în care vedeai cei mai 
grozavi travestiți în rochii superbe, pantofi cu toc, dați cu 
ruj. Nu că gusturile mele ar fi mers vreodată în direcţia 
asta. 

Schellenberg nu răspunse, îşi mai aprinse doar o 
țigară şi-l lăsă să vorbească singur mai departe. 

În cele din urmă îl auzi pe Heydrich spunînd: 

- Pot numai să sper că Garden Room şi Hannah 
Winter a ta ne vor oferi o distracţie decentă în seara 
asta. Ar fi o schimbare mai mult decît plăcută. 


Hannah se schimbase şi era gata pentru primul spec- 
tacol, aşa că plecă în căutarea unchiului Max pe care 
nu-l mai văzuse de cu o seară în urmă. Îl găsi la birou, 
lucrînd la registrele contabile. 

Îl sărută în creştetul capului. 

— Ai avut o zi bună? 

- Nu prea rea. Dar tu? 

— Am stat în pat aproape toată dimineaţa. Şi după-a- 
miază am făcut ceva cumpărături. 7 

El îi prinse ambele miini în palmele sale. 

- Despre ceea ce am discutat aseară, scumpo? O să 
faci aşa cum ţi-am spus? Pleci cu Connie şi băieţii luni? 

— Dar tu? 

— Voi veni şi eu după voi imediat ce voi putea. 

— Unchiule Max, eşti evreu într-un oraş în care evreii 
sînt tratați mai rău ca oricînd în două mii de ani. Nici nu 
pricep de ce te-ai mai întors cînd orice evreu cu ceva 
minte nu ştie cum să plece de aici. 

— Sînt american, scumpo. La fel şi tu. Cei de aici nu 
vor necazuri cu „unchiul Sam“ — au şi aşa destule pe 
cap, aşa că se poartă mai cu mănuşi cu noi. Nu spun că 
le place, dar asta-i situaţia. 

Ea scutură din cap. 

— E mai mult decît pare la prima vedere, mult mai 
mult. 

— Mai ai douăzeci de minute pînă să înceapă spec- 
tacolul, îi zise el. Fii fată bună şi pune şi tu de-o cafea. 

Hannah intră în bucătăria mică lipită de birou, lăsînd 
uşa întredeschisă. Aprinse aragazul şi umplu ibricul cu 
apă, după care se aşeză pe un taburet cu o ţigară, 
aşteptînd să fiarbă apa. 

La uşa de la birou se auzi un ciocănit, apoi se des- 
chise şi se închise la loc cu violență. Îl auzi apoi pe 
unchiul ei spunînd în germană: 

— Irene, pentru numele lui Dumnezeu! Nu ţi-am spus 
să nu vii niciodată aici? 

— N-am avut de ales, Max. Azi s-a întîmplat ceva mai 
special. 

Hannah se ridică de pe taburet şi se apropie de uşa 
întredeschisă ca să poată vedea ce se întîmpla în birou. 
lrene Neumann îşi desfăcuse nasturii hainei, îşi ridicase 
fusta şi tocmai scotea copia împăturită a raportului Wind- 
sor din ciorap. 

— Azi am fost detaşată temporar la camera de co- 

piere. A trebuit să fac copii după ăsta pentru Heydrich. 
Este un raport legat de întîlnirea dintre Schellenberg şi 
von Ribbentrop cu privire la un plan de răpire a ducelui 
de Windsor. 

Uşa bucătăriei se deschise larg şi Hannah trecu pe- 
ste prag. lrene Neumann se făcu foarte palidă. 

— Doamne! suflă pierită. 

— Irene, nu, e-n regulă. Max o miîngiie uşor pe mînă. 
Ea e nepoata mea, Hannah. Şi e de încredere, cre- 
de-mă. Şi, acum, lasă- mă să arunc şi eu o privire pe 
raportul ăla. 

Îl citi repede, apoi îi dădu raportul şi lui Hannah. 

— Perfect, acum ştii şi tu. Haide, citeşte-l. Astea sînt 
genul de lucruri care mă opresc să plec de aici. 

Creierul ei era amorțit din pricina şocului. Se apucă 
să citească raportul auzindu-i pe lrene Neumann şi pe 
unchiul ei vorbind pe glasuri scăzute. Cînd termină, o 
auzi pe femeie spunînd: 

— Oare Moscova ar fi interesată? 

- Poate. Pe de altă parte, s-ar putea să pot pasa 
raportul la ambasada americană. Deşi, e destul de dificil. 
Gestapo-ul are patruzeci, cincizeci de oameni care su- 
praveghează zona aceea constant. Ar fi mai bine să 
pleci acum. Pe unde ai intrat? 

— Uşa din spate. 

— Să pleci tot pe acolo. O sărută pe obraz. Ai grijă de 
tine, Irene. Păstrăm legătura. 


Cînd lrene Neumann ieşi pe uşa destinată perso- 
nalului clubului, afară începuse să plouă. Se opri ca să-şi 
încheie haina, găsind în buzunar şi o beretă veche pe 
care şi-o puse pe cap. i 


Era şi un felinar lîngă un perete, la capătul aleii, 
permițîndu-i omului de la SD care era de gardă la supra- 
veghere în camionul parcat în colț s-o vadă bine în 
vreme ce înainta spre el. Reuşi chiar cîteva fotografii cu 
ea înainte să dea colţul şi să iasă pe strada principală, 
ca apoi să dispară în mulţime. 


— Unchiule Max, eşti comunist? 

— Etichetele, rosti el, sînt aşa de neimportante în 
zilele noastre. Singura întrebare care contează cu ade- 
vărat este de partea cui eşti. Uite, ce-ar fi să încerci să 
înţelegi? În New York, după douăzeci şi cinci de ani, 
aveam deja un hotel şi două cluburi de noapte. Totul 
mergea bine şi la bancă aveam o jumătate de milion de 
dolari cu care nu aveam ce să fac. Eram plictisit. Aşa că, 
am ajuns să mă implic cu o organizaţie sionistă care 
încerca să facă neapărat ceva pentru oamenii noştri din 
Germania. Mama ta n-a ştiut nimic despre asta. M-am 
întors aici în '37 ca să ajut la organizarea unei linii de 
evadare pentru evrei. Însă, încetul cu încetul, m-am lă- 
sat acaparat şi de alte lucruri. Singurii oameni care fac 
ceva cu adevărat sînt socialiştii subterani şi, chiar prin 
natura lor, au legături puternice cu Moscova. 

— Şi Frau Neumann? 

— Irene este o comunistă convinsă. Nu o membră cu 
carnet. Ci ceea ce se cheamă un membru în hibernare. 
Pregătită pentru ordinele partidului încă de cînd era o 
studentă de şaptesprezece ani. Chiar crede că dragul de 
Karl Marx a umblat pe apă şi îi urăşte din tot sufletul pe 
nazişti. E funcționară la Cartierul General al Gestapo- 
ului. Sînt mulţi oameni ca ea în poziţii înalte împrăștiați 
prin toată țara. Ai fi uimită dacă ai şti cît de mulți. 

— Şi asta? întrebă, arătînd spre raport. 

— Parcă ţi-am spus că Schellenberg e important, nu? 

— Dar afacerea asta, cu încercarea de a-l cîştiga pe 
ducele de Windsor pentru cauza lor... E o aiureală. El 
n-ar face niciodată aşa ceva. 

— Sînt de acord. Dar se pare că instrucţiunile pe care 
le-a primit Schellenberg sînt destul de reale. Dacă e 
nevoie, va trebui să-i răpească pe duce şi pe ducesă. E 
foarte simplu. Zîmbi. Vezi, scumpo, acum e mai impor- 
tant ca niciodată să pleci de aici luni şi să ajungi pînă la 
Lisabona. 

— Şi să iau raportul cu mine? 

- Ți-ar fi mai bine dacă l-ai învăţa pe dinafară. 

` Deodată se simţi cuprinsă de un sentiment uluitor de 
entuziasm. 

— Ştii, unchiule Max, a fi evreică n-a însemnat pentru 
mine mare lucru pînă cînd n-am venit aici şi n-am văzut 
cu ochii mei cum sînt trataţi evreii. Pentru mine totul era 
frumos. Haine bune, poziţie, un paşaport american, dar 
a trebuit să trec pe stradă şi să văd femei bătrine, cu 
steaua aceea galbenă cusută pe haină, îmbrîncite şi 
maltratate pe alei dosnice de animalele astea în uni- 
forme. Doamne, ce plăcut o să fie să-i loveşti unde-i 
doare mai tare. 

— O s-o faci? 

— De ce nu? Împături la loc raportul, îşi ridică fusta 
şi-l strecură în ciorap, aşa cum îl adusese şi Irene Neu- 
mann. O să-l citesc din nou ceva mai tirziu. 

Se auzi o bătaie la uşă şi Vogel, mai marele chelne- 
rilor, apăru în prag ţinînd în brațe un buchet mare de 
trandafiri roşii. 

— M-am gîndit că vreţi să ştiţi că în seara asta avem 


60 


oaspeți distinşi. 

— Cine anume, dacă pot să ştiu? întrebă Max. 

- Chiar Heydrich în persoană şi generalul Schellen- 
berg. Vogel îi dădu trandafirii lui Hannah. Buchetul e 
pentru tine împreună cu complimentele generalului 
Schellenberg şi întrebarea dacă mergi la masa lor după 
spectacol. 


La Garden Room era înghesuiala obişnuită. Vogel îi 
invită pe Heydrich şi pe Schellenberg în separeul rezer- 
vat de obicei oaspeților patronilor. 

— Şampanie, comandă Heydrich. Krug. Două sticle şi 
pune şi altele la gheaţă. 

— Desigur, Herr general. 

Vogel se îndepărtă şi Heydrich putu arunca o privire 
prin local. Ca de obicei în asemenea cluburi, erau un 
număr mărişor de amfitrioane disponibile, toate tinere şi 
frumoase, aşezate la bar. Acum le privea pe toate cu 
ochii unui adevărat cunoscător. 

Vogel reveni cu şampania şi Heydrich îi zise: 

- Blonda, a treia de la capătul barului. Spune-i să 
vină aici. 

Fata veni imediat. Heydrich n-o întrebă cum o cheamă. 
Îi zise simplu să se aşeze la masă, îi dădu un pahar cu 
şampanie, după care îi ridică fusta şi se apucă să-i mîn- 
glie genunchii satinaţi în vreme ce vorbea cu Schellen- 
berg. 

Connie şi băieţii lui cîntau Some of These Days, iar 
Heydrich ținea măsura bătînd uşor cu degetele în masă. 

= Excelent, chiar excelent. Ştii, Walter, una dintre 
cerințele categorice ale zilelor noastre îmi cere mie să-i 
consider pe negri inferiori, ceea ce e destul de nefericit 

în cazul meu, pentru că-l ador pe Louis Armstrong, mu- 
zica lui Duke Ellington şi pe pianistul de la Tats Waller. 

Schellenberg replică: 

"— Şi situația evreilor creează aceleaşi probleme per- 
sonale, nu crezi? Vreau să spun, aproape: orice ma- 
tematician sau muzician sau om de ştiinţă care să aibă 
valoare este evreu, şi un mare număr dintre aceştia deja 
au plecat. Mă întreb cît de mult vom mai putea suporta 
situația? 

Heydrich se încruntă, ceea ce nu-l miră deloc pe 
Schellenberg. Cunoştea foarte bine secretul murdar al 
superiorului său care era simplu: bunica din partea mamei, 
Sarah, fusese evreică. 

— Genul ăsta de discuţie nu-ți va aduce decit ne- 
cazuri, Walter. Sînt momente cînd mă exasperezi. Mo- 
mente cînd manifeşti un fel de tendinţă de sinucidere. 
Umplu iar paharul lui Schellenberg. Uite, ia şi bea pînă la 
fund! 

Trioul de pe scenă începu să cînte ceva mai tare, se 
auzi şi vocea unchiului Max care-şi prezenta nepoata şi, 
în cele din urmă, pe scenă apăru şi Hannah. Se apucă 
să cînte în engleză, ceea ce se şi aştepta din partea ei, 
şi trecu de la un şlagăr la altul, făcîndu-şi publicul s-o 
aclame, mai ales la final, cu ultima melodie. 

Schellenberg, care se lăsase cu totul absorbit şi 
aplauda ca un nebun ridicat în picioare, privi într-o parte 
şi îngheță observîndu-l pe Heydrich, cu un braţ în jurul 
umerilor fetei, privindu-l cu răutate. 

Atunci cînd aplauzele încetară, îi şi zise: 

— Ai grijă, Walter, entuziasmul ţi-a cam luat-o înainte. 
Cred că-ţi place de fată... un pic prea mult. 

Schellenberg dădu din cap spre Vogel care se duse 

imediat să-i vorbească lui Hannah care se oprise lîngă 
pian discutînd cu Connie. Hannah îl ascultă pe Vogel, 
după care porni spre masa lor, oprindu-se din cînd în 
cînd ca să primească felicitări de la public. 

Cînd o văzu aproape, Schellenberg se ridică. 

— Ai fost minunată, pe cuvînt că da. 

Îi prinse mîinile şi i le strînse uşor, iar ea răspunse 
imediat la atingerea lui. 

— „Mulţumesc, îmi place ceea ce fac, ceea ce este 
bine şi pentru public. 

— Domnule general Heydrich, dați-mi voie să v-o pre- 
zint pe Hannah Winter. 

Heydrich nu se obosi să se ridice. 

— Excelent, Fräulein. Foarte, foarte bine. Purtarea lui 
era rece şi lipsită de maniere. Se întoarse spre Schellen- 
berg. Ştii, Walter, m-am hotărît să mă retrag mai repede 
în seara asta. lau maşina şi o trimit înapoi pentru tine, 
dacă vrei să mai rămii. ` 

— Da, cred că mai stau. 

— Cum doreşti. Heydrich se ridică, ţinînd-o pe blondă 
de un braţ. Fräulein, a fost o plăcere. 

Hannah şi Schellenberg îi priviră plecînd. El îi turnă 
apoi un pahar cu şampanie. 

— Mai ai un spectacol? 

- Da, peste o oră. 

— Îmi dai voie să te conduc după aceea pînă acasă? 

Ea îşi puse o mînă pe coapsă, simțind conturul ra- 
portului pe care-l îndesase în ciorap. Îi dădea un senti- 
ment ciudat de putere asupra lui, aşa că îi zîmbi şi-i 
spuse că dorea s-o conducă, simțind iar golul acela în 
stomac. 

— Generalul tău, Heydrich, zise ea. De obicei ia cu el 

acasă şi fetele de la bar? 

— Deseori. 

— Mai bine ar avea grijă cu Lotte. Am auzit că a fost 
nevoită să meargă la doctor. 

Schellenberg rise. 

— Avem o vorbă în SS. Soldatul trebuie să mai şi 
rişte, doar ia bani pentru asta. 

Ea se aplecă puțin în față, şoptind cu căldură în glas: 

— Tu nu eşti ca el... ca toti ceilalţi. Nu mai înțeleg. 

El o prinse de mină şi îi zise cu blîndete: 

— Cunoşti cumva cîntecul Moonlight on the Highway? 

- Da. 

— Îl am pe un disc, cîntat de un englez, Al Bowlly. 
Este cîntecul meu preferat. Vrei să-l cînţi pentru mine? 

— Dacă doreşti. 

— Îmi place jazzul bun. Billie Holliday a fost favoritul 
meu — pînă acum. Trioul care te acompaniază este ex- 
celent. 

— Connie şi băieţii. Oho, da... teroarea fetelor. Se 
pare că preocuparea lor principală în timpul liber 'sînt 
femeile. - 

Hannah se ridică, iar el o întrebă: 

— Ne vedem mai tîrziu? 

Ea nu-i răspunse. Dădu uşor din cap şi se îndepărtă. 

Max o aştepta nervos în cabină. 

— Ce s-a întîmplat, pentru numele lui Dumnezeu? 

— Mai nimic. Heydrich a fost mitocan şi a plecat cu 
tînăra Lotte. Sper să-i dea şi lui gonoreea. Schellenberg 
a fost foarte drăguţ. Mi-a dat şampanie şi m-a întrebat 
dacă poate să mă conducă pînă acasă. 

— Şi tu ce-ai spus? 

- Da. 

— Eşti nebună. 

— Nu tocmai. Sînt doar intrigată, asta-i tot. 

Se auzi o bătaie în uşă şi Connie apăru în des- 
chizătură. 

— Hai s-o luăm iar de la capăt. 

Hannah îşi sărută unchiul pe obraz. 

— Îţi faci prea multe griji. 

În vreme ce ea se pregătea să iasă, el îi strigă din 
spate: 

— Să nu uit, îmi dai paşaportul? Îţi fac rost de viza de 
plecare şi bani pînă miine dimineaţă. 

— Sertarul de sus la măsuţa de toaletă, îi răspunse 
ea, ieşind. 


Al doilea spectacol a avut încă şi mai mult succes 
decît primul şi încheie recitalul, aşa cum îi ceruse Schel- 
lenberg, cu minunatul Moonlight on the Highway. 


El o aştepta afară, lîngă Mercedes-ul care se întor- 


sese să-l ia. Trecuse de două, străzile erau pustii şi 
maşinile de curățenie ieşiseră prin oraş. 

Cînd ieşi şi ea în cele din urmă din club, se schim- 
base, îşi pusese un pulover, o pereche de pantaloni şi 
avea pe deasupra o haină de blană. Cînd îl văzu îi zise: 

— Stau la o jumătate de milă depărtare. Te superi 
dacă merg pe jos? Plimbarea m-ar ajuta să mă mai 
relaxez. 

— Nu mă supără deloc. 

Dădu din cap spre şofer şi, imediat ce-şi începură 
plimbarea, Mercedes-ul o porni după ei cu viteză foarte 
mică, menţinîndu-se aproape de trotuar. 

— New York, Chicago, Paris, Berlin, toate diferite ziua, 
dar cu acelaşi aer proaspăt noaptea. Aceeaşi ploaie 

adusă de vînt. ; 

— Şi mereu sentimentul că tocmai la colțul străzii te 
aşteaptă ceva nou, ceva deosebit. 

— Exact, răspunse ea, luîndu-l de braț. 

— Ce vîrstă minunată, douăzeci de ani, rosti el. 
Atunci poţi mirosi prospeţimea unei nopți friguroase de 
toamnă şi încă mai crezi că viaţa îţi oferă nenumărate 
posibilități. 

Merseră în tăcere o bucată de drum, apoi ea îi zise: 

— Mai devreme ţi-am pus o întrebare la care nu mi-ai 
răspuns. Vrei să îmi răspunzi acum? Dintr-un oarecare 
motiv mi se pare foarte important. 

— E foarte simplu, rosti el. La început am fost student 
la medicină, după care m-am răzgîndit şi m-am făcut 
avocat. Vorbeam şi cîteva limbi străine, dar nu găseam 
de lucru pe nicăieri, înţelegi? Nu era de lucru pentru 
mine. Dacă aş fi putut face ceea ce voiam, aş fi intrat în 
teatru, pentru că bănuiesc că sînt genul de nebun care-i 
actor înnăscut. Ca atare, m-am băgat în cea mai tare 
companie teatrală — SS-ul. 

— Nu e de ajuns... 

- Era o slujbă... o uniformă frumoasă. Mă bucuram 
de respect din partea oamenilor, ceea ce înainte nu mi 
se întimplase. 

— Pentru că bateţi femei bătrîne care erau evreice? 
Pentru că aţi deschis aceste lagăre de concentrare? 
Cred că asta e prima menire a SS-ului. 

Ajunseră la o clădire în care era apartamentul ei. El îi 
zise cu tristețe: 

— Hannah, e foarte uşor să urci în căluşeii ăştia. Dar, 
imediat ce încep să se învirtă, nu mai prea ai cum să te 
dai jos. Mi-e teamă că asta-i realitatea pentru majori- 

tatea germanilor. 

— În cazul ăsta îmi pare rău pentru tine. 

Se întoarse şi urcă în fugă scările pînă la uşă. Schel- 
lenberg rămase pe loc un moment, după care se în- 
toarse spre Mercedes, aplecîndu-se în dreptul ferestrei. 

Și Puteţi merge acasă, băieţi, de aici o iau pe jos. 

„Incepuse iar să plouă, iar el îşi ridică gulerul hainei, 
îşi viri mîinile în buzunare şi o luă la pas, cu chipul 
întunecat. 


Capitolul 5 


La ora zece în dimineaţa următoare, Heydrich era la 
biroul său, încercînd să-şi rezolve corespondența, dic- 
tînd răspunsuri lui Frau Huber, cînd, la uşă, se auzi o 
bătaie şi în încăpere îşi făcu apariţia Shellenberg, du- 
cînd sub braț cîteva dosare. Heydrich avea cearcăne 
întunecate sub ochi, iar chipul palid îi ieşea în evidență 
din cauza uniformei negre cu care se îmbrăcase în acea 
dimineaţă. 

— Trebuie să merg la conferința săptămînală a 
Fuhrer-ului la Cancelarie, la ora unsprezece, zise ime- 
diat, şi am multe pe cap deocamdată. Problema ta mai 
poate aştepta? 

— Nu prea, răspunse Schellenberg. Prioritate de gra- 
dul unu, ceea ce înseamnă că o dare de seamă este 
deja în drum spre Reichsführer. 

Heydrich se încruntă. 

— Atunci spune. 

— Afacerea Winter. După cum ştii, am postat o echipă 
de supraveghere cu aparate de fotografiat chiar lîngă 
clubul lui. Aseară au venit cu un chip nou. 

întinse pe masa de lucru o selecţie de fotografii. Toate 
o arătau pe Irene Neumann plecînd pe uşa din spate de 
la Garden Room şi trecînd pe alee. 

— O cunoaştem cumva? Are vreun dosar la noi? 

— Din păcate. ÎI ştii pe Schultz, fotograful, cel cu me- 
morie enciclopedică atunci cînd vine vorba de fețe? A 
recunoscut-o imediat. N-o să-ţi placă deloc ce-o să ur- 
meze. 

— Spune-mi ce-i mai rău. 

— E funcţionară la Arhivele Centrale. 

Heydrich îl privea cu gura căscată. 

— Vrei să spui chiar aici? 

„— Din nefericire. Aici e dosarul ei. 

Îl deschise şi-l puse în fața şefului. Pe coperta inte- 
rioară erau cele două fotografii de identificare obişnuite 
care o reprezentau pe Irene Neumann. Ilse Huber, care 
se ridicase la intrarea lui Schellenberg, rămăsese tăcută 
la marginea mesei de lucru a şefului, aşteptind noi in- 

strucțiuni. Putea vedea fotografiile foarte bine. 
i Tuşi discret şi zise: 

— lertaţi-mă, Obergruppenfihrer, o ştiu pe femeia asta, 
dar nu lucrează numai la arhive. Am văzut-o ieri în ca- 
mera de copiere, pentru o însărcinare temporară. 

— Eşti sigură? ; 

— Oh, da. Tocmai terminasem de redactat raportul 
final cu privire la întîlnirea dintre generalul Schellenberg 
şi ministrul Ribbentrop. M-am dus să fac cele trei copii 
obişnuite. Cum n-am recunoscut-o, am întrebat-o cine e. 

În cameră se lăsă o linişte apăsătoare. Schellenberg 
întrebă cu blindețe: 

— Şi ai stat cu ea, Ilse, cîtă vreme a făcut copiile? 

— Sigur că da, răspunse femeia. Procedura standard 
cu documentele confidenţiale. Doar ştiţi foarte bine, ge- 
nerale. Dar după aceea îşi aminti şi chipul i se întunecă. 

— Haide! porunci Heydrich. Spune adevărul. 

Femeia şopti spăşită: 

— A sunat telefonul şi am fugit să răspund. De fapt ea 
a venit la mine cu copiile şi mi le-a pus pe birou. 

Heydrich lovi cu putere cu pumnul în masă. 

— Dispari din faţa ochilor mei. Eşti terminată — termi- 
nată, mă auzi? 

Ilse ieşi din cameră plîngînd. Imediat ce uşa se în- 
chise în urma ei, continuă: 

— Deci, femeia asta, Neumann, a putut scoate încă o 
copie după raportul Windsor. 

— Mai mult ca sigur a făcut-o, rosti Schellenberg. 

— Atunci cortina se trage peste afurisitul ăsta de evreu, 
Winter, rosti Heydrich cu răutate. Şi peste nepoata lui. 

— Oh, ştiu şi eu, rosti Schellenberg mai mult din re- 
flex. Poate să nu existe nici o legătură între ea şi ac- 
tivităţile unchiului ei. Şi de ce ar fi? Am ținut-o sub 
supraveghere, desigur, dar... 

— Serios? Ei bine, mi-e teamă că nu-ți împărtăşesc 
părerea. Heydrich citi repede dosarul lui Irene Neumann 
şi scutură din cap cu uimire. Curată ca neaua. Uită-te 
numai la trecutul ei. Tatăl ei a fost maior de artilerie, a 
fost omorît pe Somme în '19. Crucea de Fier clasa întîi. 
Şi unchiul ei, pentru Dumnezeu. Pilot pe bombardiere, 
cu Richthofen. A primit Blue Max în '17. 

— Şi a murit de tuberculoză la patru ani după război. 
Ea are patruzeci de ani. Catolică practicantă. Trăieşte 
singură cu mama ei. 

— Singură din punct de vedere al securității, mai ales 
cu un asemenea dosar. Heydrich era sincer nedumerit. 
Nu mai pricep nimic. 

Telefonul de pe interior sună şi el răspunse. 

— Imediat, Reichsführer. Puse receptorul în furcă of- 

tind. Vrea să ne vadă pe amîndoi — acum. Şi vrea şi 
dosarul ei. à i 


Himmler examină dosarul lui Irene Neumann în 
linişte în vreme ce Heydrich şi Schellenberg stăteau în 
picioare în fața biroului ca doi şcolari în fața directorului, 
aşteptîndu-şi pedepsele. 

Heydrich îndrăzni să spună în cele din urmă: 

— Pur şi simplu nu pot să înțeleg; Reichsführer. Avea 
toate datele unui om singur, după cum aţi văzut. Un 
dosar impecabil. 

— Ceea ce nu e deloc relevant, răspunse Himmler. 
lar faptul că tatăl şi unchiul ei şi-au servit țara cu atîta 
curaj nu face altceva decit să adauge o pată mare şi 
ruşinoasă pe obrazul ei. Închise dosarul. lar faptul că i 
s-a dat mînă liberă din punct de vedere al securității 
denotă o mare lipsă din partea ofițerului însărcinat cu 
studierea dosarului ei pe care eu unul o consider ului- 
toare. Aflaţi cine este, să fie degradat şi trimis la o uni- 
tate penală, imediat. 

— Desigur, Reichsführer, zise repede Heydrich. 

— Da, lipsa din dosarul femeii sare în ochioricărei 
persoane cu putere de observaţie. Dacă ne luăm după 
dosar, a fost la Paris pentru un curs post universitar la 
franceză, şi asta în 1921. Mai ţineţi minte ce cuibar de 
comunişti era Sorbona la acea dată? Toate acele agitaţii 
studenţeşti? 

— Acum am înţeles, rosti Heydrich spăşit. Desigur. 
Poate fi agent în hibernare pentru amicii noştri de la 
Moscova. 

— Mi se pare clar ca bună ziua. Himmler îşi întoarse 
atenţia spre Schellenberg. O să nege, desigur, dar crezi 

c-a făcut o copie după raportul Windsor? 

— Aşa cred, Reichsführer. Logica aşa îmi spune. 

— Explică. 

— Avem o echipă de supraveghere care lucrează la 
Garden Room de citeva luni şi, pînă aseară, n-a apărut 
pe acolo, ceea ce mi se pare firesc. Un agent ca ea, 
într-un post aşa de important, trebuie folosit cu cea mai 
mare grijă. Motivul apariţiei ei aseară trebuie să fie unul 
foarte puternic, extrem de important. 

Himmler îl privi o clipă, apoi rosti: 

— Sînt cu totul de acord cu tine. Ca atare, Winter 
poate fi luat în custodie... Şi această nepoată a lui, de- 
sigur. 

Şi, din nou, Schellenberg se trezi vorbind: 

— Trebuie să subliniez Reischfuhrer, că, pe baza ex- 
perienţei mele, cred sincer că tînăra nu are habar de 
afacerile unchiului. În plus, o să avem probleme pentru 
că este cetățean american. 

Himmler îl întrerupse. 

— Dar am înţeles că s-a născut în Reich, ca şi Winter. 

— Da, dar... 

— Ceea ce înseamnă că sînt cetățeni germani, Schel- 
lenberg. Fuhrer-ul a fost foarte clar în privința asta. 

În cameră se lăsă din nou liniştea cîtă vreme şeful 
stătu iar cu privirea pironită în dosar. În cele din urmă, îi 
privi iar pe cei doi. 

— Acum aşteaptă afară, îi zise la Schellenberg. Vreau 
să discut puţin cu Obergruppenfuhrerul Heydrich între 
patru ochi. 

Schellenberg ieşi. Himmler rosti: 

— Şi-a format un soi de ataşament pentru fata asta, 
am dreptate? 

— Reichsführer, Walter Schellenberg este cel mai bun 
ofițer de sub comanda mea. 

— Nu ti-am cerut referințe. Te-am întrebat dacă, după 
părerea ta, s-a ataşat de fată sau nu. 

— Foarte bine, Reichsführer. O spun cu regret, dar 
cred că s-a ataşat de ea. 

— Aşa ziceam şi eu. Am nasul format pentru chestiile 
de genul ăsta. Ținînd cont de circumstanțe, desigur, este 
mai bine ca el să nu mai ia parte la grupul care se va 
ocupa de această afacere. Aş sugera să te ocupi de 
treaba asta chiar tu, personal, Reinhard. 

— Cu cea mai mare plăcere, Reichsführer. 

Heydrich ezită. Rece şi calculat din fire, cea mai mar- 
cantă caracteristică a lui fiind lipsa totală de omenie, nu 
ținea aproape la nimeni, excepţia reprezentînd-o Schel- 
lenberg. ÎI irita situaţia, dar acesta era adevărul. 

— Reichsführer, cred că treaba de acum nu suge- 
rează vreo schimbare de atitudine față de Schellenberg. 
Loialitatea lui este mai presus de îndoială, credeți-mă, şi 
a adus mari servicii Reich-ului. 

— Fără îndoială. Himmler se rezemă de spătarul fo- 
toliului. Generalul Schellenberg are toate calitățile. Un 
intelect strălucitor, un soldat curajos, cultură, spirit. Blînd 
din fire. În cîmpul contraspionajului, una dintre cele mai 
strălucite minţi din Europa. Dar este de asemenea şi un 
prostănac romantic. 

— Dar dosarul lui, Reichsführer, este impecabil. Un 
bun membru al partidului. 

— Ceea ce nu înseamnă mare lucru. Oricine poate 
juca rolul de bun membru de partid. Sincer să fiu, mă 
îndoiesc serios de devotamentul lui pentru doctrinele 
noastre. Ridică o mînă. Nu-ţi face griji. Reinhard. Este 

un om prea bun ca să fie aruncat. Deocamdată, adăugă. 
Acum cheamă-l înapoi. 

Un moment mai tîrziu, Schellenberg se găsea iar în 
fața mesei de lucru a superiorului său. 

— Am hotărît să pleci spre Spania chiar miine, îi zise 
Himmler. Ținînd cont de aceste împrejurări, toate infor- 
maţiile relevante legate de cazul Winter i le vei preda 
Obergruppenfuhrer-ului Heydrich. 

— Aşa o să fac, Reichsführer. 

— Bine. Acum poți pleca. 


Întors în propriul său birou, Schellenberg rămase lîngă 
fereastră, fumînd o țigară, încercînd să-şi domolească 
furia. Dar adevărul era că, oricit i s-ar fi părut de dificil şi 
de nesuportat, de acum înainte nu mai putea face nimic 
pentru Hannah Winter. 

Se întoarse şi observă pe masa de lucru o cutie. 
Cînd o deschise văzu înăuntru un Mauser cu surdină, 
cel pe care îl ceruse armurierului, plus muniţia aferentă. 
Mai era şi o cerere de rechiziție, pe care trebuia s-o 
semneze. În vreme ce băga un încărcător în pistol, uşa 
se deschise şi intră Heydrich. 

Se opri atunci cînd văzu Mauser-ul. 

— Bănuiesc că ti-ar plăcea să-l foloseşti pe mine, nu? 

— Fata e curată, rosti Schellenberg. Sînt sigur. 

— Atunci nu are de ce să-şi facă griji. Doamne sfinte. 
Omule, ţi-am făcut o favoare, chiar nu-ţi dai seama? Am 
ştiut c- am intrat în rahat din clipa în care am aflat c-ai 
condus-o aseară pînă acasă. Plimbare pe străzi, în miez 
de noapte, pe ploaie. Ca un film prost, plin de roman- 
tism. Ce naiba ai încercat să faci, să te sinucizi? 

Schellenberg puse Mauser-ul la loc în cutie. 

— În regulă. Şi acum? 

— Miine vei zbura spre Spania, cu un avion curier 
special. Paris, San Sebastian, Madrid. Totul aranjat. Îi 
vei cunoaşte pe dulăii de la Gestapo azi, ceva mai în- 
colo. 

— Mulţumesc foarte mult. 

— lar acum trebuie s-o interoghez pe Irene Neumann. 
Numai să nu te bagi. Walter, crezi că-mi poţi promite 
atita lucru? Numai că nu se ruga de el. Ar fi un progres 
considerabil dacă ai începe să faci şi ceea ce ţi se spune, 
aşa, ca o schimbare binevenită. 


Irene Neumann stătea pe un scaun în fața biroului lui 
Heydrich, cu mîinile împreunate în poală, fără nici o ex- 
presie pe chip. Uşa era păzită de doi SS-işti înarmaţi. 

Nu se temea. Şocul arestării subite îi amorţise min- 
tea, aşa că încă nu era capabilă să înțeleagă totul. Acesta 
era momentul pe care-l aşteptase, care ştiuse că va 
veni, iar acum, deşi venise... 

În momentul următor intră Heydrich. Se aşeză la bi- 
rou, deschise dosarul ei şi se apucă să-l citească fără să 
scoată un cuvînt. 

— Deci, Fräulein Irene Neumann? 

- Da, Obergruppenführer. 

— Ştii de ce te afli aici? 

- Nu am idee. Dacă am făcut vreo greşeală la 
lucru... 

EI îi întinse peste masă fotografiile făcute de echipa 
de supraveghere. 

- Tu ieşind de la Garden Room aseară. 

Pentru un singur moment, rezerva ei cedă şi arătă pe 
chip ceea ce simţea. 


75 


— Da, poți foarte bine să te arăţi uluită. Asta e ziua pe 
care ai aşteptat-o. Ziua de care te-ai temut în toţi aceşti 
ani. Se ridică de la birou şi se duse la fereastră, stînd cu 
spatele la ea. Copia raportului Windsor pe care ai furat-o. 
l-ai arătat-o lui Winter, desigur. Ăsta a fost motivul vizitei 
tale acolo, total neinspirată, dar şi nepoata lui a fost de 
față cînd i-ai dat raportul? 

— Nu am nimic de spus. 

` — Nu contează. Curînd ţi se vor alătura, amîndoi. 

Ea nu comentă.. $ 

El reveni la birou, se apropie de ea şi, ridicîndu-i 
bărbia cu două degete ca s-o poată privi în ochi, îi zise: 

— Pînă la urmă tot o să-mi spui, Fräulein. Promit. 


Hannah se duse la cumpărături în timpul dimineții, 
după care se duse şi la coafor. Cînd reveni la clădirea în 
care era apartamentul ei, portarul îi spuse că avea un 
mesaj telefonic prin care unchiul ei îi cerea să-l întîl- 
nească neîntîrziat la club, ceea ce o uimi, pentru că, în 
timpul zilei, clubul era întotdeauna închis. Nimeni nu 
ajungea acolo înainte de şase seara. 

Găsi uşa din spate deschisă. Atunci cînd intră, auzi 
glasul unchiului întrebînd: 

— Tu eşti, Hannah? Scoase capul din birou. Închide 
uşa şi încui-o bine, da? 

Ea făcu precum i se ceruse, după care îl urmă în 
birou. 

— Pentru ce ai vrut să mă vezi? 

- Aranjamentele pentru călătoria ta. Ce ai făcut cu 
raportul ăla? 

Ea se bătu uşor pe coapsă. 

— Încă la ciorap. Nu mi-a surîs gîndul de a-l lăsa în 

apartament. Am stat noaptea trecută vreo două ore, chi- 
nuindu-mă să-l învăţ pe dinafară. Vrei să-l distrug? 

— Stau deocamdată” în cumpănă, răspunse el. De- 
sigur, aşa ar fi cel mai logic, dar, pe de altă parte, o 
asemenea poveste s-ar putea să nu fie luată în serios 
fără acoperire, adică o dovadă. Lasă-mă să mă mai gîn- 
desc. i 

— Mi-ai adus paşaportul? 

— Desigur. Scoase din buzunarul interior al hainei un 
plic mare de unde luă un paşaport. Uite. Mai bine l-ai 
verifica. 

— Dar e francez, răspunse ea. Trebuie să fie o gre- 
şeală la mijloc. 

— Mai bine te-ai uita în el. 

Hannah îl deschise. Fotografia obişnuită, detaliile per- 
sonale ca întotdeauna, mai puţin în două privinţe impor- 
tante. Numele ei era acum Rose Lenoir, născută la Paris. 
Ca meserie era tot cîntăreaţă. 

— Nu înţeleg. 

— Eu l-am comandat pentru tine. Dacă ai ceva ne- 
cazuri ca să treci în Spania sau Portugalia ca Hannah 
Winter, atunci schimbi identitatea. Franceza ta e destul 
de bună, dacă nu vorbeşti prea mult. Am un prieten care 
s-a specializat în aşa ceva. Face adevărate opere de 
artă. O duzină de ştampile de imigrare, vezi? Germania, 
Belgia, Franţa, Spania, Portugalia. Unele foarte clare, 
altfel puţin pătate, ca să nu se vadă datele foarte clar. 
E-n ordine. Paşaportul tău adevărat este în plic, de ase- 
menea, plus bani, franci şi pesos. Destul ca să te 
descurci, plus o scrisoare de credit pentru două mii de 
dolari pentru Express Bank din Lisabona. 

Unchiul puse paşaportul fals la loc în plic. 

— Am impresia că te-ai gîndit la toate, rosti ea. 

La uşa din spate se auzi un ciocănit. Unchiul Max 
puse plicul la loc în buzunar, deschise sertarul de la 
birou şi scoase de acolo un pistol Walther automat. Se 
strecură pînă la fereastră ca să privească afară. Un tînăr 
cu şapcă de tweed şi salopetă albastră stătea în faţa uşii 
fluierînd vesel. Într-o mînă ducea o geantă de piele Glad- 
stone, genul folosit de meseriaşi. 

Max puse pistolul în buzunar şi se strecură prin pa- 
sajul îngust. 

— Cine e? strigă. 

— Herr Vogel? 

Unchiul Max deschise uşa, lăsînd însă lanțul de si- 
gurantță la locul lui. 

-Nu e aici. Ce s-a întîmplat? 

— Mansteins — instalatori. Ceva nu merge bine la 
țeava de apă caldă în bucătăria doi, ce-o mai fi însem- 
nînd şi asta. Mi s-a spus să tratez apelul ca pe o ur- 
genţă. Eu n-am de unde să ştiu. N-am mai fost pe aici 
pînă acum. Herr Vogel a sunat azi-dimineaţă. 

Max scoase lanţul şi-l lăsă să intre. 

— Prima uşă pe stînga e bucătăria principală. Treci 
prin ea şi în capăt o să dai peste bucătăria doi. 

— În regulă, mă descurc eu. Tînărul avea ochi foarte 
albaştri. Îi făcu cu ochiul lui Hannah înainte să dispară în 
bucătărie. 

Max reveni în birou. Pe alee se auzi deodată zgomot 
de motoare, frine şi picioare care alergau. 

— Doamne, gemu el, prinzînd-o de umeri. Dacă se 
întîmplă ceva, dacă ne despărțim, mă vei găsi la o firmă 
de pietrari de monumente funerare care se numeşte Fraţii 
Hoffer în Rehdenstrasse. E aproape de grădina zoolo- 

gică. Acum urmează-mă şi fă tot ce-ţi spun eu. 

Atunci cînd ieşiră în pasaj, tînărul cu ochii foarte albaştri 
ieşi din bucătărie. În mînă ţinea o mitralieră Erma, de-a 
poliţiei. 

— Gata, tataie, treci la perete, încet şi frumos. Fără 
prostii. 

La uşă se auzeau bătăi puternice, iar tînărul se uită 
un moment spre capătul pasajului, moment în care un- 
chiul Max se şi aruncă spre el. Tînărul întoarse mitraliera 
şi-l izbi sub coaste, făcîndu-l să cadă pe jos, urlînd de 
durere. 

Tînărul stătea acum lîngă el, cu spatele spre Han- 
nah: 

— Ştii, ți-aş crăpa căpăţina în clipa asta, dacă n-ai fi 
aşa de valoros. 

Pe dulapul în care se găseau registrele, chiar lîngă 
uşă, era o lampă grea de porțelan. Hannah o luă cu 
amîndouă mîinile şi o cobori apoi cu toată forţa. ÎI lovi 
chiar în cap pe tînăr, făcîndu-l să se întindă la podea. 

Bătăile din uşă crescuseră în intensitate. În vreme ce 
unchiul o privea cu chipul strimbat de durere, ea-l în- 
trebă disperată: 

— Unchiule Max, şi acum ce ne facem? 

El încă respira cu dificultate. 

— Pivniţa de vinuri. Ajută-mă să ajung la pivniţă şi ia 
şi chestia aia cu tine. 

Arătă cu capul spre Erma, iar ea ridică arma şi-l ajută 
şi pe el să se ridice. Ajunseră în capătul coridorului, iar 
el se apucă să descuie grilajul prin care puteau trece ca 
să ajungă în pivniţă, după ce aveau să coboare un rînd 
de scări. În spatele lor, uşa din spate sări din balamale şi 

pragul se umplu de cfinii de la SS. 

Hannah se întoarse şi ridică instinctiv mitraliera, apă- 
sînd cu putere pe trăgaci. Nu mai trăsese niciodată -cu 
arme de foc, iar mitraliera părea să fie o ființă care tre- 
sălta în mîinile ei, făcînd pereţii pasajului ciur, şi alun- 
gîndu-i pe SS-işti să se retragă pe alee. 

Continuă să tragă convulsiv, mitraliera tresăltîndu-i în 
miini aşa de tare, încît se lovi de unchiul Max exact în 
momentul în care acesta descuiase grilajul, aruncîndu-l 
pe scări în jos şi ea căzînd în genunchi la baza lor. 

Hannah lăsă mitraliera din miini. Acum era în ge- 
nunchi, aproape de prima treaptă, şi ţipă înnebunită spre 
pivniţă: 

— Unchiule Max, eşti teafăr? 

îl văzu apoi ridicîndu-se în picioare. 

— Grăbeşte-te! îi strigă el. 

Numai că, atunci cînd încercă să se ridice, o mînă o 
prinse cu putere de glezna dreaptă. Se întoarse pe 
jumătate şi-l văzu pe tînărul cu ochi albaştri pe care-l 
pocnise în cap, că se agățase de ea. 

— Ah, nu, nici vorbă, căţea ce eşti. O izbi cu forță în 
stomac. În spatele lui, ceilalți oameni din SS intraseră în 
pasaj şi alergau în ajutorul lui. 


Cît despre Max, nu mai avea ce face, aşa că se 
întoarse şi o porni spre pivnita următoare, mulțumind 
cerului că era încă în stare să meargă. Închise uşa so- 
lidă de stejar şi trase două ivăre mari de fier, după care 
îşi continuă drumul printre rafturile încărcate cu sticle. 

În spatele lui se auzeau deja bubuituri furioase în 
uşă, dar erau deja în întirziere, pentru că el prevăzuse 

o asemenea situație şi-şi luase toate măsurile de pre- 
vedere. ă 

În peretele din fund al celei de-a treia pivnițe, era un 
dulap mare, din lemn solid. Înăuntru erau o pălărie, un 
pardesiu, o lampă şi o servietă în care se aflau nume- 
roase documente false şi o provizie bună de bani de mai 
multe naţionalităţi. 

Îşi puse pălăria şi haina, după care împinse deoparte 
dulapul lăsînd la vedere o gaură mare în zidul de cără- 
midă. Luă lampa şi servieta, se strecură în gaură, după 
care trase dulapul la loc. 

Se afla în subsolul unui depozit părăsit, care se gă- 
sea în spatele clubului şi care ar fi trebuit demolat cu ani 
de zile în urmă. 

Citeva minute mai tirziu descuia o uşă care dădea 
spre citeva trepte ce duceau într-un fel de curte părăsită, 
plină de tot felul de resturi. 

Deschise poarta curții şi privi cu atenţie pe stradă. 
Aleea era absolut părăsită. Închise la loc poarta şi dis- 
păru cît putu de repede de acolo. 


În acelaşi moment, la Estoril, ducele şi ducesa de 
Windsor îl întreţineau pe Miguel Primo de Rivera, mar- 
chiz de Estella, al cărui tată fusese la un moment dat 
premierul Spaniei şi dictator. Venise de la Madrid tot 
drumul cu maşina special ca să-i vadă. 

În vreme ce servitorii adunau resturile de la prînz de 
pe masa de lîngă piscină, de Rivera îşi scoase ceasul. 

— Timpul trece aşa de repede atunci cînd te simți 
bine, dar mi-e teamă că va trebui să plec în curînd. 
Trebuie să mă întorc la Madrid de azi. Miine am o în- 

tîlnire oficială importantă. 

— Ce păcat, oftă ducesa. 

De Rivera zîmbi şi se întoarse spre duce. 

— Mă întreb dacă Alteţea Voastră ar putea să-mi dă- 
ruiască doar cîteva clipe de conversaţie înainte să plec? 
În particular. 

Ducele păru oarecum surprins, dar zimbi curtenitor 
ca întotdeauna. 

— Da, de ce nu? N-o să dureze prea mult, Wallis. 

Trecu, de fapt, mai bine de o jumătate de ceas pînă 
cînd se întoarseră şi atunci de Rivera de abia dacă avu 
vreme să-şi ia rămas bun de la gazde. Îi sărută mîna 
ducesei, promise să revină cît de curînd şi plecă. Ducele 
îşi aprinse o țigară, se duse la marginea terasei şi se 
sprijini de balustrada de marmură, privind încruntat spre 
mare, cu o expresie de mare preocupare pe chip. 

— Şi asta ce-a vrut să însemne? îl întrebă soția. 

— Nu sînt prea sigur. De fapt, a fost chiar extraordi- 
nar. A auzit de numirea mea în Bahamas de la sursele 
oficiale din Madrid. Ba chiar a discutat despre asta şi cu 
Franco. 

— Dar de ce, David? 

— Ştii, Wallis, că m-a îndemnat să nu plec? Mi-a zis 
că încă aş putea avea un rol decisiv în afacerile bri- 
tanice. Mi-a spus chiar c-ar fi mai bine dacă am merge 
să stăm în Spania. Ni s-ar face o primire oficială. 

— Şi ai prefera să faci aşa ceva? 

— Prea complicat. Vezi tu, după indicaţiile de acum, 
se pare că spaniolii nu doresc să intre în război de par- 
tea naziştilor, dar ar putea la fel de bine să se folo- 
sească de problemele englezilor din acest moment ca să 

ceară retrocedarea Gibraltarului. Şi este sigur că nu do- 
resc să devin pion într-un astfel de joc. 

— Deci n-ai încredere în de Rivera? 

— Am încredere în falangiştii din Madrid cam tot atita 
cît în fascişti. S-ar putea să fie mai multe ascunzişuri 
decit vezi pe moment, Wallis. Mult mai multe. Şi toate 
rele. 

Ochii i se mijiră atunci cînd zîmbi şi-şi prinse soția de 
talie. s 

— Deşi, trebuie să admit, totul este destul de incitant. 


Capitolul 6 


Celula era destul de mică, iar pereții de ciment albi 
ca zăpada. Aproape antiseptică în curăţenia ei. Din ta- 
vanul înălțat răzbătea o lumină puternică, şi un pat mic 
şi îngust, de fier, fără saltea semăna cu un pîntec alb şi 
rece. 

Hannah se aşezase pe marginea patului cu mintea 
aşa de năucită de ceea ce se petrecuse, încît nu mai 
simţea nimic, amorţise. Parcă totul se petrecuse în vis. 
Era ca unul dintre acele coşmaruri pe care dimineaţa ți 
le aminteai pe jumătate şi apoi dispăreau ca un fum în 
uitarea absolută. Fuga disperată prin pasajul de la club, 
mitrăliera care-i sărise în miini, mirosul de cordită. Şi 
unchiul Max? Unde era acum? 

Stomacul încă o durea, iar atunci cînd se atinse uşor, 
bila i se ridică în git şi se văzu nevoită să alerge pînă la 
găleata din colț. 

Heydrich, care privise totul prin gaura ascunsă. în 
uşă, le făcu semn cu capul gărzii SS şi expertului în 
interogări de la Gestapo pe care-l folosea în asemenea 
ocazii, maiorul Berg. 

— Bine, îi zise lui Berg. Deschide. 

Sunetul zăvoarelor trase nu avea nici o semnificaţie 
pentru Hannah. Rămase pe loc, aplecată deasupra gă- 

leţii, în genunchi, privind aiurea la peretele alb, forțîndu-l 
pe Berg s-o tragă în picioare cu forța. 

Heydrich îşi aprinse o ţigară şi rămase s-o privească, 
dar glasul său, atunci cînd vorbi, nu avea nici un fel de 
pasiune sau ură în el. 

- Eşti o fată pe cinste, eh? Doi dintre cei mai buni 
oameni ai mei morţi. Alţii trei în spital — unul în stare 
critică. Te-au antrenat foarte bine oamenii tăi. Germana 
fluentă. Ca o berlineză get-beget, foarte convingător. 

— M-am născut la Berlin. La fel ca mama şi bunicul. 
Dar ştii foarte bine. Cînd eram copil, la New York, întot- 
deauna vorbeam germana acasă. 

Heydrich se întoarse spre Berg. 

— Dezbrăcaţi-o.  Percheziţie la sînge. Mă întorc în 
cîteva minute. 

leşi pe coridor şi se îndreptă spre camera principală 
a paznicilor de unde sună la spitalul Chariteca să afle 
care era starea supraviețţuitorilor incidentului petrecut la 
Garden Room. 

Cînd reveni în celulă, Hannah stătea în mijlocul ei, 
goală, cu braţele încrucişate în față. Hainele îi erau fru- 
mos întinse pe pat. 

Scopul unei asemenea proceduri, folosirea de in- 
chizitori masculini, făcea parte dintr-un plan psihologic 
bine pus la punct, destinat a induce victimei sentimente 
de vinovăţie şi ruşine şi pentru a mări sindromul de în- 
străinare. Hannah nu arăta însă nici o emoție, stătea 
nemişcată şi privea spre perete. 

— Am dat de aur, Obergruppenfihrer, îi zise Berg. 
Am găsit asta virită pe sub marginea unuia dintre cio- 
rapi. 

Heydrich despături copia raportului Windsor. 

— Foarte bine. Se pare că acum ajungem undeva. O 
lovi uşor peste obraz cu raportul împăturit. Deci nu ştiai 
despre ce vorbeam, eh? Tocmai am vorbit la spital şi ştii 
ce mi-au spus cei de acolo? Cel de-al treilea om, cel în 
stare critică, tocmai a murit. O prinse cu sălbăticie de 
păr şi-i smuci capul dintr-o parte în cealaltă. Tîritură, 
asta e crimă triplă. 

Dar ea nu simţea nici un fel de durere. Era ca şi cum 
totul se întîmpla altcuiva, de parcă ea ar fi stat deoparte. 

— Unchiul tău, unde s-a dus? 

Glasul părea să-i vină de foarte departe, ca un ecou 
din depărtări. a 

— Nu ştiu. 

Heydrich o împinse departe de el. 

— Pune-ti hainele pe tine, îi zise pe un ton aspru. 

Berg îi zise pe un ton scăzut: 

— E încă în stare de şoc. Am văzut asta de prea 
multe ori cu oameni ca ea. Trăiesc cu gindul că vor fi 
prinşi vreme de ani de zile. Cînd se întîmplă încearcă să 
respingă faptul. Se prefac că nu s-a întîmplat. Este un 
fel de retragere în sine. 

- În cazul ăsta va trebui s-o scoatem din starea asta, 
nu? Mai bine mergi să vezi cum merge treaba cu femeia 
aia, Neumann. Vin şi eu într-o clipă. 

Berg plecă, iar Heydrich rămase s-o privească îm- 
brăcîndu-se, încet, metodic, cu aceeaşi expresie goală 
pe chip. Avea un corp superb, îşi zise. Atunci cînd se 
aşeză pe marginea patului ca să- şi tragă ciorapii, Hey- 
drich se simţi deodată ațițat. 


Himmler era în uniformă atunci cînd Schellenberg se 
duse la el la birou. Reichsfuhrer-ul îşi ridică privirea. 

— Deci, într-un fel, ţi-am făcut un serviciu pentru că 
te-am mutat de la participarea activă la cazul Winter. 

— Aşa se pare, Reichsführer. 

— În circumstanţe normale, mai mult ca sigur că tu ai 
fi condus echipa operativă care s-a dus la Garden Room. 
Însă cel care a fost acum va trebui sever pedepsit. O 
afacere de-a dreptul deplorabilă. 

— Trebuie să spun că sînt de acord. 

— Trei morţi. Doi răniţi. Descurcăreaţă fata. Se pare 
că te-ai înşelat cu privire la ea. 

Schellenberg îi dădu răspunsul pe care şeful cel mare 
îl aştepta. 

— Aşa mi-e teamă, Reischfuhrer. 

Himmler zîmbi şi îi zise: 

— Puţină umilință nu face rău la suflet, cîteodată, dar 
nu te-am adus aici ca să discutăm despre asta. Am ales 
doi oameni din Gestapo care să te însoțească la Lisa- 
bona pe post de gărzi de corp. 

Ridică telefonul pentru convorbiri interne şi spuse ceva 
pe scurt. 

Un moment mai tîrziu aşa se deschise şi în birou 
intrară doi oameni. Erau mari şi bine clădiți şi erau îm- 
brăcaţi în costume gri, anonime. Unul dintre ei avea cheile, 
celălalt purta ochelari. Schellenberg recunoscu genul 
imediat, toate serviciile de siguranță ale Reich-ului mus- 
teau de astfel de indivizi. Foşti ofițeri de poliție, mai obiş- 
nuiți să se mişte printre criminali decît printre oameni 
decenti. 

— Sturmbannführer Kleiber, zise Himmler şi cel cu 
ochelari bătu din călciie, şi Sturmscharführer Sinder- 
mann. Pe generalul Schellenberg îl cunoaşteţi. 

— Mă bucur să vă cunosc, Brigadenführer. Kleiber nu 

catadicsi să întindă mîna. 

— Deja i-am explicat scopul vizitei tale la Lisabona 
Sturmbannfihrer-ului Kleiber, continuă Himmler. De fapt, 
l-am ales special pentru această sarcină pentru că vor- 
beşte foarte bine portugheza. A staționat la ambasada 
noastră din Portugalia alături de personalul de la securi- 
tate cu trei ani înainte de începutul războiului. Cuno- 
ştințele pe care le are despre zona aceea îţi vor fi de 
mare folos. 

— Sînt sigur că aşa şi e, rosti Schellenberg. 

— Acum ţi-aş sugera să-i arăţi lui Kleiber ordinul Füh- 
rer-ului sub care activezi ca să ştie exact pe ce poziție 
se află. 

Schellenberg îl scoase din portofel şi i-l dădu lui Klei- 
ber. Maiorul îl citi fără nici o expresie pe chip, îl pasă mai 
departe lui Sindermann, după care îl dădu înapoi. 

— Deci ați înțeles, domnilor, nu? Orice ordin primiţi de 
la generalul Schellenberg este ca un ordin venit direct 
din partea Fuhrer-ului. 

— Am înţeles, Reichsführer. 

— Excelent, rosti Himmler zimbind spre Cheie 
Nu cred că mai e nevoie să stai. Sînt sigur că trebuie 
să-ţi pui ordine pe birou înainte să pleci. Ai aranjamente 
de făcut. 

Schellenberg se retrase, ştiind că acela fusese un 
mod politicos de a se descotorosi de el, ca Himmler să-i 
poată da lui Kleiber ordinele lui speciale. Nu că ar fi 
contat, îşi putea imagina foarte bine care ar fi putut fi 
acelea. 


— Eşti un om religios, Kleiber? 
— Nu prea, Reichsführer. 

— Generalul- Schellenberg este. El are o educație ca- 
tolică foarte strictă. Oamenii aceştia au tendința să aibă 
o atitudine mai degrabă morală, ceea ce le întunecă 
judecata cîteodată. Să vadă oamenii mai importanți de- 
cît cauzele, genul ăsta de lucruri. 

— Înţeleg, Reichsführer. 

— Mă întreb dacă chiar pricepi. În această afacere 
Winter, după cum deja ţi-am mai explicat, generalul pare 
interesat mai mult de tînăra implicată decît de daunele 
pe care unchiul ei le-a adus Reich-ului. Ca să o spun pe 
şleau, Kleiber, generalul Schellenberg este un ofițer de 
excepție. În materie de contraspionaj nu cred că mai 
există cineva în Europa care să-l întreacă. Oricum, mie 
mi se pare că, uneori, are o lipsă de convingere îngri- 
jorătoare în ceea ce face şi nu sînt deloc mulțumit de 
atitudinea aceasta a lui în afacerea Winter. 

— Înţeleg, Reichsführer. 

— Sînt momente, Kleiber, cînd cineva trebuie să fie 
gata să sară la gitul altuia. Mă bazez pe tine c-o să ai 
grijă ca Schellenberg exact asta să facă dacă este ca- 
zul. Ca Reichsführer al tău, am dreptul să-ţi cer loiali- 
tatea ta nemărginită în această problemă. 

— O ai, Reichsführer, jur că da, rosti Kleiber. 

Se auzi o bătaie la uşă. Intră Heydrich şi puse copia 
raportului Windsor pe birou, în fața superiorului său. 

— Ascuns în ciorapul ei. 

— Deci, Schellenberg chiar s-a înşelat cu privire la 
ea? Se întoarse spre Kleiber. Acum înţelegi ce-am vrut 
să spun? 


Heydrich deschise uşa celulei şi intră. Hannah stătea 
iar pe marginea patului complet îmbrăcată. 

El o privi o clipă, apoi îi zise: 

— În regulă. În picioare. Vino după mine. 

Ea ezită, iar el îşi pierdu răbdarea şi o înşfăcă de 
braţ, trăgind-o după el afară din celulă. O împinse pe 
coridorul alb. Totul în jur era destul de liniştit, iar cori- 
dorul acela părea să se întindă spre infinit, dar ea deveni 
deodată conştientă de un pocnet sec venind parcă de 
foarte departe, un sunet ritmic. Heydrich se opri în fața 
unei alte celule şi trase zăvorul din fața uşii metalice. 
Apoi o lipi cu Hannah cu fața de geamul îngust ca să 
vadă ce se petrecea înăuntru. 

lrene Neumann, cu rochia ruptă pînă la talie, zăcea 
întinsă cu fața în jos pe o bancă, în vreme ce doi SS-işti 
musculoşi o bteau sistematic peste spinare şi fese cu 
bastoane grele de cauciuc. Femeia se arcuia în agonia 
durerii. Berg stătea deoparte şi privea. 

Hannah reveni atunci la viață, oroarea scenei fiind ca 
o lovitură peste față. 

— Vezi? zise Heydrich. Nu trebuie decit să ne spună 
totul despre afacerea Windsor. Să răspundă la cîteva 
întrebări despre unchiul tău. Se pare însă că preferă să 
moară. 

O lipi pe Hannah cu fața de geam, deşi ea se zbătea 
să se elibereze. 

— Nu, las-o în-pace! Fă-i pe oamenii ăştia să 
înceteze. 

— Bine, dacă răspunzi tu la întrebările mele. 

— Nu, eu nu ştiu nimic. 

— Vom vedea, da? Deschise uşa şi-i zise lui Berg. 
Staţi aşa. Se întoarse spre Hannah. Acum, de fiecare 
dată atunci cînd nu vei răspunde, vom începe iar. După 
cum vezi, tu vei fi instrumentul durerii ei. 

Acum era speriată de moarte şi asta i se putea citi 
limpede pe față. 

Heydrich începu: 

— Tu şi unchiul tău ați lucrat împreună de cînd ai 
venit din America? 

— Nu, răspunse ea. 

— Şi atunci cum explici copia raportului Windsor? 

— A fost un accident. Am auzit-o fără să vreau pe 
Fräulein Neumann discutînd cu el. Mintea îi lucra înfrigu- 
“rată, căutînd cel mai bun mod de a da răspunsurile. Ce 
anume să dea şi ce să păstreze. 

- Pînă atunci nu ai avut habar că unchiul tău lucra 
contra Reich-ului? 

Nu era nevoie să încerce să pară speriată, pentru că 
era deja de-a dreptul îngrozită. 

— Jur că nu. 

— Dar raportul Windsor? De ce se afla asupra per- 
soanei tale? 

— Pentru că el deja aranjase ca eu să mă întorc în 
America via Lisabona. S-a gîndit că aş putea lua raportul 
ca să-l arăt ducelui de Windsor. 

— L-ai citit? Îi cunoşti conţinutul? 

Mintea ei, alertă acum din cauza instinctului de auto- 
apărare, îi spuse că, dacă îi răspundea cinstit la această 
întrebare, poate că avea să-l facă să-i creadă şi min- 
ciunile. 

— Da, l-am învăţat pe dinafară. 

— La instrucţiunile lui? 

- Da. 

— Şi el unde-i acum? 

— Nu ştiu. 

Pocni din degete şi bastoanele se ridicară iar. Ea îl 

prinse de braţ. 

— Este adevărul, jur. A fugit, iar pe mine m-a lăsat. 
N-am avut nici măcar vreme să vorbim. 

lar el o crezu, privind cu bucurie la chipul chinuit de 
groază, fericit că putea avea aşa de multă putere asupra 
ei. Dădu din cap spre Berg. Bătaia încetă iar. 

— Dar negrii, ‘muzicienii? Ei au fost implicați în vreun 
fel? 

— Nu. 

— Bine. Se întoarse spre Berg. Du-o înapoi în celula 
ei. Pe cealaltă du-o la numărul trei. Oferă-i orice tra- 
tament medical de care are nevoie. Baie fierbinte, mîn- 
care. Ştii ce să faci, nu? 


O anticameră întreagă era ticsită de tot personalul de 
la Garden Room care era interogat individual. Connie 
Jones, Billy Joe şi Harry Graf stăteau laolaltă într-un 
colț, discutînd pe tonuri scăzute. Deja trecuseră prin in- 
terogatoriu şi nu erau deloc prea încîntați ce ceea ce li 
se întîmpla. 

— Am cerut să văd pe cineva de la ambasada 
noastră, zicea Connie, dar de pomană. Toată treaba 
asta pute urit. Toate întrebările alea despre Hannah şi 
Max. 

— După cum văd eu treaba, le zise Harry Graf, vom 
spune c-am avut noroc pe lume dacă vom reuşi să ple- 
căm de aici într-o bucată. 

Heydrich îşi făcu apariţia şi intră la el în birou fără să 
acorde nimănui nici cea mai mică atenţie. Tînărul ofițer 
SS de la masa de lucru sări în picioare. 

— Ai descoperit ceva? întrebă Heydrich. 

— Toţi în regulă, Obergruppenfuhrer. 

— Dar negrii? 

— Sturmbannführer Kleiber i-a interogat şi a fost satis- 
făcut că aceştia nu ştiu absolut nimic. Trebuie să plece 
de dimineață spre Madrid prin Paris. Am aici biletele lor 
şi paşapoartele.  : > A 

- Foarte bine, rosti Heydrch. Ține-i în custodie peste 
noapte şi apoi de dimineaţă urcă-i în tren. Deportare 
oficială. 

— Şi motivul, Obergruppenfuhrer? 

— Asociere cu inamicii statului, mai zise Heydrich îna- 
inte să iasă iar. 


Îl găsi pe Schellenberg la el în birou, semniînd nişte 
scrisori. 

— Deci, Walter, eşti gata de plecare? 

— Aproape, îi răspunse Schellenberg. Reichsfuhrer-ul 
m-a prezentat paznicilor mei. O pereche drăguță. Scuza 
pentru unul din ei, Kleiber, este că ar cunoaşte bine 
Lisabona. Reischsfuhrer-ul ştie foarte bine că în ultimii 
doi-ani am fost la Lisabona de trei ori. 

Heydrich puse raportul mototolit pe masă, în faţa lui. 

— Ascuns bine în ciorap. Te-ai înşelat. Intenţiona să-l 
ducă la Lisabona, la duce, din partea unchiului ei. 

— Nu pleca special pentru asta, rosti Schellenberg. 
Ştiam că pleca spre Lisabona. Agenţii de turism au ra- 
portat biletele cumpărate, aşa cum o fac întotdeauna 
cînd este vorba de germani cu o altă cetățenie. Şi asta 
s-a întîmplat înainte ca raportul să fie furat. Înainte de 
discuția mea cu von Ribbentrop. 

— Vrei să spui că după părerea ta nu este altceva 
decît un fel de unealtă inocentă? Da, se poate şi aşa. 
M-a asigurat că muzicienii negri cu care lucrau nu au 

ştiut nimic de toată povestea asta. 

— Şi ai crezut-o? . 

— Au fost duşi singuri într-o cameră cu microfoane şi 
au stat acolo mai bine de un ceas. Conversaţia lor a 
indicat nedumerirea sinceră, iar Kleiber i-a interogat şi a 
fost foarte satisfăcut. Am ordonat deportarea lor oficială. 
Astfel scăpăm de necazuri cu americanii. În fond, sînt 
negri şi în presa americană există o secţie liberală destul 
de puternică, încît să işte ditamai scandalul dacă-i ţinem 
mai departe în custodie. 

— Dar Winter-ii? 

— Sînt doar naturalizați americani, Walter. Născuţi în 
Germania — evrei pînă-n măduva oaselor. Ar trebui să 
vezi fotografiile răniților şi ale morţilor de pe aleea din 
spatele clubului. Goebbels o să facă o criză de furie 
dacă o vor publica vreodată. Cred că-ţi dai seama că 
nici americanii nu vor să afle. 

— Da, probabil că ai dreptate, rosti Schellenberg. 

— Poţi să pui pariu că da. Fata trebuie interogată mai 
departe, dar o să mă ocup chiar eu personal de ea. 

Schellenberg ştia foarte bine ce însemna. Îşi dădu 
seama că lui Heydrich îi făcea o plăcere perversă să-i 
spună, deşi obiceiurile lui sexuale erau deja bine cunos- 
cute. 

— De fapt, Walter, o să-i fac chiar o favoare. Adu-o tu 
aici pentru mine. Vorbeşte-i ca un unchi sfătos. Fă-o să 
vadă logica. 

— Cum spui tu, Obergruppenfihrer. Camera verde? 

— Desigur, rosti Heydrich zîmbind încîntat. 


Cînd uşa de la celulă fu descuiată şi deschisă, iar 
Schellenberg intră, ea îl privi fără să vorbească. 

- Nu ai nimic de spus? o întrebă el. 

— Nu ție, niciodată de acum înainte. Am făcut o gre- 
şeală. Am crezut că tu eşti altfel, dar am fost o proastă. 
Ce naiba vrei de la mine? 

— Heydrich mi-a spus să te duc la el. 

Ea se ridică obosită şi îngrețoşată. 

— Oare asta înseamnă ce cred eu? 

— De obicei. 

Îl urmă pe coridor. El se uită la ceasul de la mînă. 

— Şapte fără zece. Tocmai a început să se întunece. 

— Foarte interesant. 

— Oho, dar chiar este. Organizaţia SS este foarte 
meticuloasă. Totul se face la ora exactă. 

Urcaseră treptele de la subsol şi ieşiră în holul mare 
unde două santinele păzeau uşa principală. 

- La ora şapte fix în fiecare seară, mesagerul Can- 
celariei iese pe uşa aceea cu telegrame şi rapoarte pen- 
tru Führer şi pentru alții. 

Acum urcau scara spre primul etaj. 

— Da, continuă Schellenberg. Situaţia asta îmi amin- 
teşte de o istorie uimitoare pe care am auzit-o la Paris, 
nu cu mult timp în urmă. Se pare c-a fost arestată o 
tînără femeie bănuită că făcea parte dintr-un grup de 
rezistenţă francez. Au dus-o la Cartierul General al Ges- 
tapo-ului de pe Rue des Saussaies, din spatele Mini- 
sterului de Interne. Cineva a lăsat-o singură într-un birou 
pentru un moment. Se pare că ea a luat la repezeală un 
dosar şi a ieşit. A aşteptat aproape de holul principal ca 
un general sau altul să iasă pe intrarea principală, după 
care l-a urmat cam un minut după aceea, spunîndu-i 
santinelei că avea un dosar important pe care acesta îl 
uitase. Imediat ce s-a văzut afară, a dispărut pe prima 

alee. N-a fost prea uşor pentru omul de la intrare, dar, 
asta-i viața, n-ai ce-i face. 

Ea îl privea cu ochii căscați. 

— Ce fel de om eşti şi tu? Nu mai înțeleg. 

El deschise o uşă din capul scărilor, adiacentă bi- 
roului lui Heydrich, şi o împinse înainte. Era o cameră 
bine mobilată şi zugrăvită toată în verde, cu o masă 
mare de lucru, cîteva dulapuri şi o canapea largă pe 
celălalt perete. Deasupra uşii din celălalt capăt era un 
ceas mare. 

— Fii atentă la timp, îi şopti el. Un minut înainte de 
şapte. Două minute după aceea ar fi perfect. Reuşi să 
zîmbească. Sper că ştii să numeri. 

Traversă camera spre cealaltă uşă, bătu în ea şi apoi 
o deschise. Heydrich era aşezat la masa de lucru. Se 
ridică şi veni spre Schellenberg imediat. € 

— Ah, Walter, văd c-ai adus-o pe Frăulein Winter. 
Mulţumesc foarte mult. Acum poți pleca. Mai bine te-ai 
ocupa acum de bagaje. 

— Obergruppenfihrer. 

Uşa se închise fără zgomot în spatele lui Schellen- 
berg. Heydrich o privea cu un zîmbet larg pe faţă. - 
Scoase din buzunar un portțigaret şi-şi alese o țigară. 
Acum avea la dispoziție tot timpul din lume. Mai bine 
savura întreaga distracție. În spate şi deasupra lui minu- 
tarul ceasului ajunse la şapte şi trecu mai departe. 

Heydrich rosti în cele din urmă: 

— Vino aici. Ea ezită, paralizată de panică. i-am 
spus să vii aici! . 

Ea începu să se apropie, dar, cînd mai avea cîțiva 
paşi, telefonul începu să sune ascuţit şi insistent în cea- 
laltă încăpere. El înjură urit, se întoarse şi se grăbi spre 

birou ca să răspundă. 

— Alo? Ce este? 

La celălalt capăt al liniei era o tăcere grea, dar, în 
cele din urmă, un glas înăbuşit întrebă: 

— Departamentul arhivelor? 

— Nu, nu e deloc, fir-ar să fie de treabă. 

Trînti receptorul în furcă şi se întoarse în cealaltă 
cameră. Însă era părăsită, iar uşa care dădea spre scări 
era puţin întredeschisă. 

Nu era posibil. Asemenea lucru nu se putea întîmpla, 
nu tocmai lui. Deschise uşa larg şi cobori în fugă scările 
pînă-n hol. 

— N-aţi văzut o fată? îi luă la întrebări pe cei care 
făceau de gardă la intrare. Drăguţă, cu părul închis la 
culoare. Fustă de tweed şi o bluză albă. 

— Exact, Obergruppefiihrer, a ieşit cu vreun minut în 
urmă. 

— Fără permis? Cum de s-a putut aşa ceva? 

Cel care vorbise pînă în acel moment dintre cei doi 
de serviciu părea foarte speriat. 

— Avea un dosar în mînă, Obergruppenfihrer: A în- 
trebat dacă mesagerul Cancelariei a plecat. l-am spus 
că tocmai ieşise, iar ea a zis că trebuie să fugă după el 
pentru că avea citeva telegrame foarte importante chiar 
pentru Fuhrer. 

Heydrich fugi ca vintul pînă în stradă, dar deja se şi 
întunecase. Nu se vedea nici urmă de Hannah Winter. 


Desigur, acum nu mai avea de ales. Trebuia să dea 
alarma roşie, după care o porni în căutarea lui Schellen- 
berg pe care-l găsi la el în birou, dictîndu-i scrisori lui 
Frau Huber. 

— Afară! zbieră Heydrich la ea. leşi, acum! 

Ea ieşi, palidă şi speriată. Schellenberg îl întrebă mi- 
rat: 

— Ce s-a mai întîmplat? 

— A fugit, Walter. Tîrîtura aia de jidoavă. Am intrat în 
birou ca să răspund la telefon — numai un minut — şi cînd 
m-am întors, ea dispăruse. 

— Dar'cum de-a reuşit să treacă de uşa din față? 

— Se pare c-a ieşit imediat ce-a ieşit şi mesagerul 
pentru Cancelarie. l-a spus santinelei că are o telegramă 
urgentă pentru el. 

— Este uimitor de curajoasă, trebuie să recunoști. 

— Walter, dacă aş crede şi pentru o secundă că ai 
vreo legătură cu. toată chestia asta... 

— Eu am lăsat-o în grija ta, Obergruppenfuhrer, îi 
răspunse acesta cu gravitate. De atunci, i-am tot dictat 
scrisori lui Frau Huber, aşa cum va putea să mărtu- 
risească şi ea. 

Ceea ce nu era cu totul adevărat, pentru că el îi 
ceruse o cană cu cafea, iar ea trebuise să se ducă la 
termosul care se afla în anticameră, ceea ce durase pe 
puţin două minute. 

— Bine. Bine, mormăi Heydrich, dar eu ce naiba-i 
spun acum bătrînului? 

Se auzi o bătaie timidă la uşă şi Frau Huber viri 
capul în încăpere. 

— Da? întrebă Schellenberg. Ce anume vrei? 

— Îmi pare rău, Brigadenfihrer, dar la telefon este 
Reichsfiihrer-ul. Vrea să vă vadă pe amindoi, acum. 


Imediat ce se văzu în stradă, Hannah se îndepărtă 
destul de repede, dar nu prea repede ca să nu atragă 

atenția, aşteptindu-se în orice clipă să audă glasuri care 
s-o cheme înapoi. O luă pe prima stradă la dreapta şi de 
abia atunci îşi permise a se grăbi cît putea de tare. 

Era încă destul de devreme ca străzile să fie încă 
aglomerate de oameni, şi era destul de cald pentru o 
seară de iulie ca o fată cu bluză cu mîneci scurte şi fustă 
să nu atragă prea mult atentia. 

Nu avea bani pentru un taxi, aşa că era obligată să 
meargă pe jos pînă la grădina zoologică. Ajunsă acolo, o 
întrebă de strada Rehdenstrasse pe femeia care ținea 
standul de cafea din fața grădinii, care era destul de 
prietenoasă să-i ofere o cafea, în vreme ce încerca să 
facă o schiță pe spatele unui meniu murdar. 

Rehdenstrasse era o străduță murdară, cu multe de- 
pozite dărăpănate chiar pe malul rîului Spree. Cam la 
jumătatea ei, un bec mare lumina o firmă pe care scria: 
Frații Hoffer — Monumente funerare. Porţile mari de lemn 
care permiteau accesul în curtea largă fuseseră încuiate, 
dar nu şi poarta mică alături. 

Păşi în curte şi îşi stăpîni un urlet de groază atunci 
cînd o serie de figuri fantomatice apărură deodată din 
umbră. Apoi începu să rîdă, ca să-şi mai alunge tensi- 
unea, atunci cînd îşi dădu seama ce anume erau. C'i- 
puri religioase, îngeri şi heruvimi din piatră, aşezate în 
mijlocul unei înghesuieli de cruci. 

O porni spre depozitul larg care se vedea în spatele 
curții. La etaj se întrezărea vag lumina pe după perdelele 
groase. Găsi şi o uşă îngustă care se deschise la atin- 
gerea ei şi se trezi în fața unei scări de lemn. 


Destul de repede după începutul războiului, contra- 
spionajul german a dezvoltat un sofisticat aparat de de- 

tectare a undelor radio de la o depărtare destul de mare, 
plus unități mobile de găsire a direcţiei, capabile să cer- 
ceteze toate oraşele mari ale Europei de vest ca să 
găsească şi să elimine transmisioniştii secreți conduşi 
de diverse organizaţii subversive. 

În Berlin nu mai rămăsese în acțiune decit un singur 
aparat de transmisie de o bună bucată de vreme şi asta 
doar din cauză că Max Winter ceruse ca transmisiunile 
spre Moscova să fie cît mai rare şi la intervale neregu- 
late. Locul echipamentului fusese întotdeauna schimbat 
după fiecare transmisie. 

În clipa aceea se găsea la Fraţii Hoffer, acesta fiind 
numele firmei, pentru că în viață rămăsese doar un sin- 
gur frate, Otto, care îşi pierduse un picior la Verdun şi 
care devenise membru comunist din 1920. 

După ce plecase de la club, Max se dusese direct 
acolo. Trimisese imediat după aparatul care sosise într-o 
camionetă, însoțit de operator, un tînăr pe nume Haupt, 
un nou recurt, care, suferind de tuberculoză, evitase să 
fie înrolat în armată. 

Dar Haupt făcuse o eroare capitală. Într-un moment 
de aberaţie mentală conectase din greşeală aparatul, 
care opera doar la curent alternativ, la sursa de curent 
direct, care-l defectase imediat. În momentele acelea era 
plecat în căutarea pieselor care trebuiau schimbate. De 
fapt, atunci cînd Max auzise uşa deschizîndu-se, cre- 
zuse că se întorsese Haupt şi ieşise în capul scărilor 
dînd cu ochii de Hannah. 


Hannah îşi bea cafeaua pe care i-o adusese Otto 
Hoffer, ascultind absentă glasul unchiului ei la telefon 
care răsuna chiar şi prin peretele de lemn. 

— Un miracol, rosti Otto Hoffer. Să pleci din Cartierul 
General al Gestapo-ului în felul ăsta. Cred că i-ai lăsat 
mască pe păcălicii de acolo. Doamne, ce mi-ar plăcea 
să anunțăm cu litere de-o şchioapă în Berliner Zeitung, 
ca să afle toată lumea ce cretini sînt acolo. 

Uşa se deschise şi unchiul Max veni lîngă ei. 

— E totul aranjat. Într-o oră pleci la Paris pe şosea. 
De acolo, vei fi dusă în Spania cu un curier special. De 
la Madrid poți lua trenul pînă la Lisabona, fără probleme. 

— Dar cum? se miră ea. Aşa cum spui tu, totul pare 
foarte simplu. 

— Există o rută subterană pe care am folosit-o de- 
seori ca să scot evrei importanți din Berlin, şi asta de 
mai multe ori. Oamenii pe care-i folosesc nu sînt nişte 
idealişti. Sînt nişte escroci care fac totul numai şi numai 
pentru bani. Îmi place aşa. Asta înseamnă că ştii precis 
cu cine ai de-a face. 

— Am înţeles. 

Max luă de după uşă un pardesiu bărbătesc. 

— Pune ăsta pe tine. E cam mare, dar poți să-l strîngi 
bine în talie. Scoase din buzunar plicul pe care ea-l 
văzuse la el în birou. Biletele de'tren, desigur, acum fără 
folos. Amîndouă paşapoartele, franci, pesos, plus scri- 
soarea de credit pentru banca din Lisabona. 

— Te-ai gîndit la toate. 

= Nu chiar. Scoase dintr-un sertar un pistol, un Wal- 
ther PPK. Pistolul ăsta are şapte focuri în magazie. Dacă 
vrei să tragi, trage de cocoş în felul ăsta. După aceea, 
nu trebuie decît să apeşi pe trăgaci. O să pun la loc 


siguranța. E destul să tragi de chestia aia şi e data de 
acţiune. 

— Chiar crezi că am nevoie de el? 
— Tot ce'se poate. O să ţi-l dau mai tirziu. Acum hai 
să mergem. 


Merseră pe o serie de străduțe dosnice, traversînd 
riul pe un pod la un moment dat şi intrind apoi pe o 
stradă asemănătoare cu Rehdenstrasse. În general gă- 
seai acolo numai depozite şi blocuri de birouri. 

Ajunseră în faţa unei firme prăpădite pe care stătea 
scris: Compania de vinuri „Vulturul“ — Import-export. Max 
ciocăni la poartă. Se deschise imediat şi în fața lor apăru 
un omuleţ mic, cu chelie şi îmbrăcat în salopetă ma- 
ronie. 

— Bună, Scherber, rosti Max, intrind în curte, urmat 
de Hannah. 

— Cinci minute, le zise Scherber. Asta-i tot, după care 
vreau să dispăreți de aici. 

— Am priceput, zise Max, dîndu-i un teanc de banc- 
note de cîte o sută de mărci, legat bine cu un elastic. 
Băieţii sînt gata? > 

Hannah văzu atunci că se aflau într-un depozit prost 
luminat. Un camion era parcat în fața ușilor mari, duble, 
şi, lîngă el, se aflau doi bărbați care fumau. 

— Fraţii Dubois, zise Max încet. Paul e cel mai mare, 
cel cu dinţii stricaţi. Henri este cel care face ceea ce i se 
spune. id 

Henri era tînăr, nu avea mai mult de douăzeci şi unu 
de ani şi avea pe cap o şapcă de tweed şi pe el o haină 
de piele. ; 

— Deci asta e marfa noastră? zise într-o germană 
aproximativă. Delicios: 

Fratele lui rosti cu acreală: 

— Şi cum rămîne cu banii noştri, Max? Două mii de 
franci, aşa ne-am înțeles. 

Max numără banii. 

— Băieţii transportă vin la butoi. 

— Şi ce altceva mai pică, comentă Henri. 

— Înainte de război făceam afaceri bune cu ei. Apoi 
treaba a încetat din motive evidente. Acum au intrat iar 
în afaceri. 

-= Toţi cîrnăţarii ăia din Paris au o chestie cu vinul 
nemţesc, comentă iar Henri. lar noi vrem să-i satisfacem. 

— Mai bine termină cu aiurelile şi arată-i unde o să 
stea, se răsti la el Paul Dubois. Şi hai să-i dăm drumu’ 
de aici. 

Henri deschise uşa cabinei, trase în față bancheta 
dublă şi dădu la o parte preşul de cauciuc. În spate se 
vedea uşa unei trape, iar el se lungi cît s-o deschidă şi 
să aprindă o lumină. 

— Tot confortul de acasă; saltea, cafea la termos, 
sandvişuri cu şuncă. Sper că nu eşti prea evreică să le 
mănînci, pentru că asta-i tot ce avem şi, pînă cu o oră în 
urmă, nici n-am ştiut c-o să vii. Scuze pentru cutii. Cîteva 
articole speciale pentru piața neagră din Paris. 

— O să stau foarte bine, îi zise ea. 

— Douăzeci de ore, rosti Paul Dubois. Vom conduce 
cu schimbul. 

Hannah se întoarse spre Max, care scoase imediat 
Walther-ul şi îl întinse spre ea. 

— O să ai nevoie de ăsta. 

Henri sări imediat: 

— Nu ai încredere în noi? 

— Nu prea, răspunse Max. A omorît ea şi înainte. 
Poate s-o facă din nou, dacă nu are de ales. O sărută pe 
Hannah pe frunte. Cînd ajungi la Lisabona du-te direct la 
omul nostru. 

— N-o să te dezamăgesc. 

— Ştiu că nu, scumpo. Mergi cu toată dragostea mea. 
Ai grijă de tine. 

Hannah începu să plingă, de parcă, din instinct, ar fi 
ştiut că nu avea să-l mai revadă niciodată. Urcă în ca- 
bină şi apoi în spațiul îngust al ascunzătorii. Il mai văzu 
încă o dată stînd lîngă maşină, iar după aceea Henri 
trînti uşa trapei. Se aşeză pe saltea şi privi în jur, apoi 
auzi. motorul trezindu-se la viață şi simţi camionul cum 
se punea în mişcare. 


Capitolul 7 


Era zece atunci cînd Irene Neumann termină mîn- 
carea care i se servise în camera confortabilă în care 
fusese dusă după baie. Femeia căruntă care se ocu- 
pase de ea fusese chiar amabilă. 

— Cred c-au făcut o greşeală, dragă. Se mai întîmplă, 
tocmai îi zicea. 

Oricum mîncarea fusese excelentă, iar Irene, înfă- 
şurată într-un halat de baie călduros, o apreciase foarte 
mult, deşi încă mai avea dureri cumplite după bătaia pe 
care o încasase şi de abia dacă putea să stea jos. 

Pui prăjit, cartofi, cafea adevărată şi un bol cu coniac 
la final. Tocmai începuse să-şi revină la viață cînd uşa 
se deschise cu violență şi Berg împreună cu alți doi 
SS-işti dădură năvală şi o înşfăcară. O aruncară pe cori- 
dor şi Berg o prinse de păr dîndu-i capul pe spate ca să 
se poată uita direct la Heydrich. 

— Ah, nu, Irene, nu tu, îi zise el. Tu ţi-ai primit partea. 
Acum e rîndul persoanei din celula alăturată. 

O tirîră pe coridor pînă la următoarea uşă, dădură la 
o parte uşița de metal care acoperea geamul ca să poată 
vedea bine cine anume era acolo. Pe pat era aşezată o 
femeie bătrînă, cu păr cărunt şi înfăţişare fragilă. 

— Frau Gerda Neumann, mama ta, dacă nu mă înşel, 

în vîrstă de şaptezeci şi unu de ani, zise Heydrich. E 
adevărat că are o inimă slabă? 

Zece minute mai tîrziu, Irene se afla în fața mesei lui 
de lucru, spunîndu-i tot ce ştia. 


Trecuse de miezul nopții cînd Haupt se întoarse la 
depozitul fraţilor Hoffer cu piesele de schimb necesare. 
Max Winter se întorsese de mai bine de trei ceasuri. 

— Doamne, ce-a durat aşa de mult? 

— Am avut noroc c-am reuşit să obțin pînă la urmă ce 
voiam, îi răspunse Haupt. 

Max căscă, merse la fereastră şi privi afară. Se în- 
cordă tot atunci cînd prinse mişcări grăbite printre monu- 
mente. 

— Otto, îl strigă pe Hoffer, cred că avem musafiri. 

— Mă duc să verific în faţă, răspunse Hoffer. 

Deschise un sertar, scoase de acolo un Schneisser 
automat şi coborî pe scările din spate spre depozitul 
principal. Nu se obosi să mai aprindă lumina, ci doar 
armă pistolul şi o porni spre uşi pe întuneric, înainte ca 
noaptea să se umple de zgomot de motoare. 

Roata din față a maşinii îl lovi zdravăn pe Hoffer, 
aruncîndu-l cît colo. Degetul lui apăsă pe trăgaci, ca ime- 
diat o jumătate de duzină de mitraliere să riposteze, 
făcîndu-l bucăți. 

Max, aflat în capul scărilor, îşi dădu seama că se 
terminase. Rămase nemişcat, aşteptîndu-i cu pistolul 
pregătit în mînă. Începu să se roage cu glas tare, ultima 
rugăciune care se spunea şi pe patul de moarte. 

„Ascultă, o Israel: 

Domnul Dumnezeul nostru, Domnul este unul.“ 

Împuşcă pe primul soldat care apăru la baza scărilor, 

apoi cineva scoase un Schneisser de după colț şi trase 


la repezeală, nimerindu-l de cîteva ori şi făcîndu-l să se 
rostogolească pe scări. 

Restul grupului de atac îl călcă în picioare atunci cînd 
urcă în fugă urmat îndeaproape de maiorul Berg. Un 
moment mai tîrziu reapărură, tirîndu-l pe Haupt după ei. 

Heydrich se afla la baza scărilor, privind în jos spre 
Max Winter. Îşi ridică privirea atunci cînd Berg tocmai 
cobora. 

— Este mort, ceea ce un mare păcat. Ce ai găsit 
acolo? 

— Un operator radio. Un incompetent, care a pornit 
echipamentul care funcționează numai la cureșt alterna- 
tiv la sursa de curent continuu. Tocmai se chinuia să-l 
repare. 

— Ai transmis vreun mesaj pe ziua de azi? întrebă 
Heydrich. 

— Nu, nimic. 

Heydrich se întoarse spre Berg. 

— Nici un semn că fata a fost pe aici? 

— Nici unul, Obergruppenfuhrer. 

Heydrich se întoarse iar să se uite la Haupt: 

— A trecut pe aici, în seara asta, vreo femeie tînără? 

— O femeie? Nu, nici una. 

— În regulă, Berg. Du-l la cartierul nostru general şi 
vezi ce poți să scoţi de la el. Eu iau oamenii cu mine să 
vedem peste ce mai dăm la celelalte adrese pe care ni 
le-a dat femeia aia, Neumann. 


Compania de vinuri Vulturul era scufundată în în- 
tuneric şi nu se vedea nici urmă de Herr Scherber, pro- 
prietarul ei, aşa cum nu era nici în micul apartament pe 

care-l avea lîngă staţia Charlottenberg, unde locuia de 
unul singur. Vecinul cel mai apropaiat le spuse că de- 
seori lipsea noaptea întreagă. 

Inchizitorii din Prinz Albrechtstrasse lucrară la bietul 
Haupt aproape toată noaptea. Nu le spuse nimic pentru 
că nu ştia nimic. 

Era şapte dimineața cînd Scherber fu găsit în cele 
din urmă la o baie de aburi din Kurfistendamm, un loc 
foarte frecventat de homosexuali. Acesta, imediat ce-a 
fost prins, le-a spus tot ce ştia. 


La ora nouă dimineaţa era aglomeraţie mare în biroul 
lui Himmler: Heydrich, Schellenberg, maiorul Kleiber şi 
Sindermann. 

Himmler le zise: 

— Deci, acum ştim sigur că Winter nu a apucat să 
transmită prin radio nici un fel de informaţie cu privire la 
afacerea Windsor, iar copia lipsă a raportului se află în 
mîinile noastre. j 

— Ceea ce înseamnă că singura sursă de informare 
cu privire la acest subiect este afurisita aia de fată. 

— În prezent în drum spre Paris în compania a doi 
contrabandişti francezi, zise Himmler. 

— Avem însă adresa la care trebuie ei s-o ducă odată 
ajunşi acasă, interveni iar Hedyrich. O cafenea care se 
numeşte Dublonul de aur, în Montmartre. O să aranjez 
cu biroul de la Paris să facă rost de un comitet de în- 
timpinare. Cred c-or să fie încîntaţi. O captură pe cinste. 
Pentru că pentru ei-se va deconspira un întreg serviciu 
subteran de transport. 

— Nu, să le spui să aştepte, zise repede Himmler. Am 
o idee mai bună. Se întoarse spre Schellenberg. Pleci 

spre Spania în dimineaţa asta, trecînd mai întîi prin Paris. 

— Am avut impresia că nu mai doreați-că mai am 
vreo legătură cu afacerea Winter, Reichsführer. 

— E adevărat, dar maiorul Kleiber se poate ocupa 
foarte bine de această problemă. Se întoarse şi spre 
Heydrich. Aranjează totul cu biroul nostru de la Paris. 
Cînd pleacă avionul tău, Schellenberg? 

— La unsprezece de la Tempelhof. 

— Atunci îţi doresc mult noroc în aventura în care 
intri. Evident, aştept rapoartele tale zilnice. 

— Desigur, Reichsführer. 

= Kleiber, te rog să mai rămii. 

Schellenberg şi Heydrich ieşiră. În anticameră Hey- 
drich se opri să-şi aprindă o ţigară. 

— Doamne, ce noapte. Cu toate asteă, se pare că 
totul s-a rezolvat pînă la urmă. Vezi, Walter, nu trebuie 
decit să fii corect. 


Himmler tocmai îi spunea lui Kleiber: 

= Acum despre felul în care fata, Winter, a reuşit să 
scape aseară. Faptul c-a ştiut să întrebe pe omul de la 
poartă despre mesagerul către Cancelarie arătă că ştie 
foarte multe despre procedurile standard de aici, ceea 
ce ne indică în mod clar că a avut ajutor dinăuntru. 

— Cumva generalul Schellenberg, Reichsführer? 

— Fij atent la el, Kleiber, şi vreau să-mi dai raportul 
zilnic. Poţi să mă suni de la ambasada noastră din Lisa- 
bona. Uite aici autoritatea necesară, prin actul ăsta. Îi 
dădu lui Kleiber un plic. 

— Am înţeles, Reichsführer. 

— Să sperăm că aşa e, rosti Himmler. Acum poți 
pleca. 

Kleiber ieşi, iar Himmler luă stilocul lui favorit, cu 
peniță de oțel, şi se apucă să noteze detaliile conver- 
saţiilor avute în jurnalul său. 


În acel moment, camionul cu vin tocmai ieşea de pe 
şoseaua dinspre Alf şi intra pe cea spre Trier. Henri era 
la volan, iar fratele lui, care dormea alături, se trezea 
încetul cu încetul. 

— De ce naiba ne oprim? 

— Încetează, Paul. Tînăra doamnă are nevoie de o 
mică plimbare în tufişuri, ca şi noi, de altfel. Şi, dacă ea 
nu vrea, eu nu mai pot să mă ţin. 

Hannah dormise uimitor de bine, ținînd cont de cir- 
cumstanţe, dar în clipa aceea era trează, dindu-şi seama 
că maşina încetinea şi că intrase pe un drum mai bolo- 
vănos. 

Trapa se deschise şi chipul surîzător al lui Henri apăru 
deasupra ei. 

— E momentul să-ți dezmorțeşti picioarele... şi ce alt 
ceva mai vrei să faci. $ 

Atunci cînd ieşi din ascunzătoare, era foarte atentă, 
pregătită pentru orice. 

— Unde sîntem? 

— Pe şoseaua spre Trier. Următorul oraş prin care o 
să trecem este Luxembourg. Se auzi un freamăt în tufi- 
şuri şi de după ele apăru Paul Dubois care tocmai se 
încheia la pantaloni. Henri îi făcu cu mîna. Cealaltă parte 
a pădurii e a ta. Un sfert de ceas, apoi trebuie să ne 
continuăm drumul. 

El urcă la loc în cabină, iar Hannah o porni prin 
pădure, oprindu-se cînd consideră că se îndepărtase destul 
de mult. j 

După aceea, se întoarse făcînd un ocol ca o jumă- 
tate de cerc, atrasă de sunetul unei ape curgătoare. În 
cele din urmă dădu peste un luminiş care era aproape 
ca un promontoriu deasupra unui rîu limpede. Era foarte 
plăcut acolo, cu razele soarelui de dimineaţă strălucind 
pe undele repezi. Auzi mişcare în spate şi, cînd se în- 
toarse, dădu cu ochii de Henri. 

— Gata, plecăm? îl întrebă. 

— Mai avem timp de-o ţigară. 

El îi oferi una pe care ea o acceptă, deşi o mînă era 
strînsă în jurul pistolului pe care, discret, cu un deget, îl 
şi armase. Nu-i plăcea că stătea aşa de aproape de ea. 

— Ăsta-i rîul Mosel. Frumos, nu? 

— Dacă-ţi plac genul ăsta de lucruri, îi răspunse ea în 
franceză. Eu una sînt o fată de oraş. 

Ochii tînărului se măriră de uimire. 

— Hei, dar ai accent parizian. Cum se poate? 

— Am cîntat la un club din Montmartre vreme de o 
jumătate de an, în '38. Club le Jazz. Îl ştii? 

— Mereu mă duceam acolo. Îşi plimbă o mînă îi peste 
brațul ei şi o trase aproape, spunîndu-i cu un glas în- 
groşat: Hei, ascultă, cherie, ce ai zice dacă tu şi cu 
mine... 

Hannah scoase pistolul din buzunar cu o uşurinţă 
care o uimi şi pe ea, dar oricum nu mai era fata care 
fusese cu patruzeci şi opt de ore în urmă, aceasta dis- 
păruse. Pentru o clipă, simţi în nări mirosul de cordită 
din pasajul de la Garden Room atunci cînd înfipse țeava 
Walther-ului în stomacul tînărului. 

El zîmbi neînfricat. 

— Nu fi prostuță. Ştii foarte bine că n-ai putea să faci 
aşa ceva, îi zise, după care o sărută. 

Ea trase în pămînt, între picioarele lui, iar el sări cît 
colo, lăsînd să-i scape un urlet de groază. 

— Atenţie, îi zise ea dulce. Data viitoare s-ar putea să 
pierzi ceva. - 

Paul Dubois sosi în goană, călcînd în picioare de- 
sişurile mai mici. 

— Ce este? Ce s-a întîmplat, pentru Dumnezeu? 

— Nimic, răspunse Hannah, băgînd pistolul la loc în 
buzunar. O mică neînțelegere între Henri şi mine, dar 
cred că acum ştim foarte bine cum stăm. 

Paul Dubois îşi pocni fratele peste față. 

— N-o să te înveţi niciodată minte? Dacă vezi fuste şi 
te transformi într-un cfine în călduri, mai stăpîneşte-te 
naibii. Se întoarse spre Hannah. Nu se va mai repeta, îţi 
garantez. Acum hai să plecăm de aici, repede, în caz 
c-am deşteptat interesul vreunui fermier curios. 


Aparatul Ju 52 a fost calul de povară al Germaniei în 
timpul celui de-al doilea război mondial, fiind folosit ex- 
tensiv pentru transportul de trupe şi de pasageri. Cele 
trei motoare ale sale îi dădeau o înfăţişare sugestivă, iar 
carcasa de metal satinat i-a adus porecla de Annie cea 
de Fier. 

Schellenberg mai călătorise aşa de multe ori, dar în 
companii mult mai plăcute. Kleiber se aşezase cam la 
jumătatea avionului, iar Sindermann în spate, alături de ; 
compartimentul steward-ului, ca să pună probabil ac- 
centul pe diferenţa de rang. ; 

Asta însemna că Schellenberg era cel puțin singur în 
fată, dar era cald şi înăbuşitor şi, după o vreme, se 
bucură să accepte invitaţia pilotului de a vizita cabina de 
pilotaj. 

După aceea reveni la locul său pentru cafea şi ră-. 


mase acolo, gîndindu-se la Hannah Winter şi la capcana 
care o aştepta la Dublonul de Aur din Montmartre. De 
această dată nu mai avea cum s-o ajute, deja se impli- 
case prea tare. Exista posibilitatea ca ea să dezvăluie 
rolul jucat de el în evadare sub presiunea aplicată de cei 


din Cartierul General în celulele de la subsol. Majoritatea! 


oamenilor cedau cu timpul, iar alții mureau mai întîi. 


El însă se simţea curios de indiferent. Totuna era: 


pînă la urmă, aşa că se mulțumi să admire Parisul în 
vreme ce treceau pe deasupra lui. 

Kleiber apăru lîngă el, părînd de-a dreptul entuzias- 
mat. 3 

— Le Bourget, generale. Führerul a zburat pînă aici 
dimineața, la patru, pe 23 iunie, cu Keitel şi cu cîțiva 
membri din personalul său. Cînd majoritatea parizienilor 
erau încă în pat, Fuhrer-ul nostru a făcut un tur al. ora- 
şului. Ce moment pentru- Germania. 

— Minunat, rosti Schellenberg. Sper că l-au păstrat 
curat pentru inspecția lui. . 


Un maior Gestapo pe nume Ehrlich îi aştepta atunci ` 


cînd intrară în secțiunea rezervată VIP-urilor de pe aero- 
port. 

— Ce mare plăcere, Brigadenführer, îi zise imediat lui 
Schellenberg. Maşina vă aşteaptă. 

— Ai primit instrucțiuni de la Cartierul General? 

= Da. 

— Atunci înseamnă că eşti la curent că responsabil 
de această operaţiune este Sturmbannfiihrer-ul Kleiber. 

Kleiber nu se lăsă mai prejos. 

— Evident, mi-ar face plăcere prezenţa ta ca observa- 

tor, generale, dacă ai timp pentru aşa ceva. 

| se aruncase o provocare pe care Schellenberg n-o 
putea refuza. 

— De ce nu? Cită vreme îmi rămîne timp 'să vizitez 
cartierul general al SD-ului de pe Avenue Foch înainte 


„să plecăm, sînt cu totul la dispoziţia ta, dragă Kleiber. 


În vreme ce ieşeau, Schellenberg mîngiia tocul Mau- 
șer-ului cu surdină pe care-l avea în buzunar. Dacă avea 
să aibă loc vreo confruntare la Dublonul de Aur, un glonț 
rătăcit avea să treacă neobservat, dîndu-i astfel posibili- 
tatea Sturmbannfihrer-ului Willi Kleiber să moară cu curaj 
în serviciul Reich-ului. Era un gînd foarte plăcut. Atunci 
«nd urcă în limuzina Citroen, Schellenberg zimbea. 


Camionul opri în parcarea aflată lîngă o cafenea mică 
pentru şoferi din Clichy, la nord de Montmartre, iar Henri 
puse frîna de mînă imediat ce-l aşeză la rînd cu celelalte 
camioane aflate în tranzit. 

— Mergi tu să suni sau mă duc eu? 

— Nu, mai bine mă duc eu, răspunse fratele său, 
sărind din cabină. 

Henri se întoarse în scaun şi ciocăni în trapă. 

— E totul în regulă acolo? 

Se auzi un răspuns înăbuşit care-l făcu să zîm- 
bească înainte să-şi aprindă o ţigară. 

Imediat ce intră în cafenea, Dubois se duse drept la 
cabina de telefon de unde formă numărul de la Dublonul 
de Aur. Receptorul de la celălalt capăt al firului fu ridicat 
imediat: 

— Da, aici Dublonul de Aur. Ce pot face pentru dum- 
neavoastră? 

Era madame Bonnet, dar glasul îi suna mai altfel, era 

sigur de asta; instinctul căpătat în viața de contrabandist 
îi spunea clar că se petrecea ceva necurat acolo. 

— Este posibil să rezerv o masă de şapte persoane 
pentru diseară? întrebă. Paprika de pui şi un Muscadet 
bun, dacă se poate. 

— Nu, îmi pare rău, domnule. Mi-e teamă că diseară 
cafeneaua nu va fi deschisă. 

Paul Dubois zise atunci calm: 

— Multe mulțumiri, madame. Poate altă dată. 


La Dublonul de Aur, o jumătate de duzină de clienţi 
erau împrăştiaţi pe la mese încercînd să pară mulțumiți 
de băuturile din faţa lor. Walter Schellenberg stătea spri- 
jinit de bar, iar trei agenţi Gestapo aşteptau în spatele 
perdelei groase care ducea spre bucătărie. 

Angelique Bonnet stătea la locul ei lîngă casa de 
bani, la marginea barului: o femeie micuță cu păr cărunt 
îmbrăcată într-o rochie neagră, severă, care îşi condu- 
cea afacerile cu o mînă de fier. 

Soţul ei, chemat dintre rezervişti, îşi găsise sfîrşitul la 
Arras. Singura ei, consolare în viață era faptul că fiul ei, 
navigator în Forțele Aeriene Franceze, reuşise să scape 
în Anglia. 

Puse la loc receptorul, iar Kleiber, care-i urmărise 
conversaţia, aşeză la loc minuscula cască ataşată la 
telefon. 

— Bine. 

— Desigur, răspunse ea. Curînd n-o să mai am clienți 
deloc şi tot nu ştiu pentru ce toată nebunia asta. 

— Un camion plin cu butoaie de vin bun, german, 
trebuia să fie livrat aici de doi fraţi pe nume Dubois, 
amîndoi cu încă o marfă şi mai de preț, eh? 

Nu degeaba petrecuse Angelique cincisprezece ani 
din viață cu compania teatrală de provincie, aşa încît, 
mirarea ei păru absolut firească. 

— Dar eu nu cunosc.pe nimeni cu numele ăsta, mon- 
sieur, cît despre vinul german, ei bine, cu cel mai mare 
respect, pur şi simplu nu se cere aici. 

Kleiber păru deodată nesigur, aşa că privi-spre 
Schellenberg care-i zise: 

— Te-ai gîndit vreun pic că este posibil ca frații Du- 
bois să nu aibă absolut nici o legătură cu localul, ci doar 
cu vreunul dintre clienți? 

— Da, desigur că mi-a trecut prin cap. 

— Dar poliţia locală? Li s-au dat toate detaliile cu 
privire la camion? 

— O descriere completă, zise Kleiber înțepat. Inclusiv 
numărul. 

— Atunci nu ai motive de îngrijorare. Schellenberg îşi 
întoarse atenția spre Angelique Bonnet. Draga mea ma- 
dame, îi zise într-o franceză fluentă, tare mi-e teamă că 
va trebui să te deranjez din nou cerîndu-ţi încă un pahar 
din acest coniac special. Care este extraordinar. 


Paul Dubois băgă capul în cabină. 

— Gata, scoate-o de acolo, repede, îi zise lui Henri. 
S-a întîmplat ceva la cafenea. : 

Fratele său ridică trapa şi o ajută pe Hannah să iasă 
din ascunzătoare. Ea privi, în jur, sincer nedumerită. 

— Unde sîntem? La Paris? 

- Da, îi răspunse Paul Dubois. La o cafenea de şo- 
feri din Clichy. Cred c-am încurcat-o. De cite ori avem 
de livrat cîte un pasager ca tine, întotdeauna sunăm, 
înainte să ajungem acolo. Avem un cod aranjat dinainte. 

Eu comand un fel special pentru un anume număr de 
persoane. Dacă lucrurile stau bine, patroana acceptă re- 
zervarea. 

— Şi acum n-a mai fost de acord? 

— Mi-a spus că închide.în seara asta, iar eu nu ştiu 
ca Dublonul din Aur să fi fost ţinut vreodată închis, nici 
măcar în primele zile ale ocupației naziste. 

— Şi atunci ce naiba facem? întrebă Henri. 

Paul Dubois se încruntă, apoi le spuse ce hotărise. 

- Dacă lucrurile au mers prost la capătul din Berlin, 
atunci s-ar putea să fim în rahat pînă-n git, zise, lovind 
cu pumnul în camion. Mai bine lăsăm maşina aici şi 
restul drumului îl facem pe jos. Dacă mă înşel, dacă 
lucrurile sînt în ordine, atunci putem să ne întoarcem 
mai încolo după el. 


Pe dealul de deasupra piaţetei în care se găsea Du- 
blonul de Aur, se afla o mică bisericuță. Din cimitirul 
alăturat puteau vedea cafeneaua destul de clar şi me- 
sele de pe trotuar aflate sub umbrele colorate. 

— Văd o maşină neagră, parcată chiar pe aleea de 
colo, le zise Henri. 

Fratele său interveni: 

— Mai e una, în curtea antreprenorilor, la dreapta. 
Hopa! şuieră atunci cînd maiorul Ehrlich, îmbrăcat în 
pardesiu negru şi cu pălărie pe cap ieşi din cafenea şi se 
porni să traverseze piațeta. 

— ÎI ştii? întrebă Henri. 

— Absolut. Îl cheamă Ehrlich. Unul dintre ticăloşii ăia 
de gestapovişti care îşi au sediul în Rue des Saussaies. 
Eh, asta-i pune capac. Se întoarse spre Hannah cu o 
expresie de părere de rău pe chip. Îmi pare rău, scumpo. 

Nu ştiu ce naiba n-a mers bine, dar se pare că eram 
aşteptaţi acolo. De acum eşti pe cont propriu. 

Dădu din cap spre Henri. Amîndoi se îndepărtară 
repede de ea. Rămăsese singură, în mijlocul cimitirului, 
zăpăcită de repeziciunea cu care se petrecea totul. Dar 
trebuia să se adune repede şi să găsească o cale de 
scăpare, aşa că se întoarse şi plecă şi ea de acolo. 


Cunoştea bine Parisul, mulțumită contractului pe şase 
luni la cabaret pe care-l avusese înainte de război, ceea 
ce era în avantajul ei. Se grăbi să străbată străzile din 
Montmartre, merse în jos pe lîngă gara St. Lazare şi nu 
se opri decît atunci cînd ajunse în fine în Place de la 
Concorde de lîngă Sena. 

Găsi un fel de cafenea micuță, cu mesele aranjate în 
jurul barului, unde nu se servea cafea, doar bere, dar ea 
tot îşi luă un pahar şi se aşeză la o masă ca să încerce 
să-şi evalueze situaţia. 

Vorbea franceza mulțumitor şi avea un surplus de 
franci mulțumită înțelepciunii unchiului Max, plus cele 
două paşapoarte, pesos spanioli şi scrisoarea de credit 
pentru banca din Lisabona. Şi mai era ceva, ceva de 
care uitase cu totul. 

Cu degete tremurătoare scoase la iveală biletele de 
tren. Primul era pentru ruta Berlin-Paris, dar cel de-al 
doilea era cu adevărat important: cuşeta din vagonul de 
dormit din trenul de noapte spre Madrid care pleca de la 
gara Austerlitz la ora şase. 

Aruncă o privire la ceasul de la mînă. Era cinci şi un 
sfert şi Austerlitz se afla cam la cinci kilometri distanță 
de ea. Sări în picioare şi, atunci cînd se întoarse, ob- 
servă o camionetă care livra ziare parcată chiar lîngă 

trotuar. Şoferul, un bărbat de vîrstă mijlocie cu mustață 
albă şi stufoasă, pătată la mijloc de nicotină, tocmai az- 
vîrlea în fața cafenelei un teanc mare de ziare, pre- 
gătindu-se să plece mai departe. Hannah alergă cît putu 
de tare şi se urcă în scaunul pasagerului, lîngă el. 

— Hei, asta ce vrea să însemne? se supără omul. 

— Vă rog, domnule, ajutaţi-mă. Scoase paşaportul şi 
i-l arătă. Vedeţi — sînt cetățean american, în drum spre 
casă. Am un loc rezervat în expresul spre Madrid care 
pleacă de la Austerlitz la şase. M-am hotărit să mai 
vizitez puţin oraşul şi m-am pierdut, şi n-o să mai ajung 
la vreme dacă nu mă duceţi cu maşina. Scoase teancul 
de franci din plic. Vă plătesc timpul pierdut, nu e nici o 
problemă. 

— Păstrează-ţi banii, zimbi bărbatul. Americancă, eh? 
Din ce parte? Fiul meu locuieşte la Los Angeles. Gata, 
acum trage-ți sufletul şi calmează-te. Te duc pînă acolo 
într-un sfert de oră. 


Cînd telefonul sună iar, Angelique Bonnet răspunse 
imediat. 

— Pentru dumneata, îi zise lui Kleiber care se şi întin- 
sese după cască. Sediul poliției. 

Expresia de pe chipul lui Kleiber îl făcu mare plăcere 
lui Schellenberg. 

— Au găsit camionul, şopti acesta pierdut. Se pare 
c-a fost abandonat într-o parcare, în fața unei cafenele 
unde trag de obicei şoferii, cam la un kilometru şi jumă- 
tate depărtare de zona asta. 

— Aşa deci? O după-amiază pierdută? Părerile mele 
de rău, Strumbannfihrer, dar, dacă vreau să-mi mai fac 
treaba la Cartierul General al SD-ului, trebuie să plec 

chiar acum. Ne vedem iar la Le Bourget la ora opt. 

El ieşi, iar Kleiber rămase pe loc, strîngînd cu o mînă 
marginea barului. 

Angelique Bonnet îl privi o clipă cu răutate, apoi în- 
trebă: 

— E bine dacă încep să accept rezervări de acum 
pentru diseară? 

Cum chipul ei era foarte calm — nu se vedea urmă de 
triumf —, Kleiber îi întoarse spatele şi ieşi din cafenea, 
traversînd piaţeta spre locul în care Sinderman şi Ehrlich 
aşteptau lîngă Citroën, în curtea antreprenorilor. 

- Nu e bine, le zise. Poliţia locală a descoperit ca- 
mionul abandonat la vreun kilometru şi ceva de locul 
ăsta. Dar nici urmă de băieţii Dubois sau de fată. 

— Acum ar putea fi pe oriunde, zise Sindermann. 
Dumnezeu ştie care va fi următoarea ei mişcare. 

— Ştim că intenţia ei este să ajungă în Spania, nu? 
Există un tren de noapte spre Madrid care pleacă din 
gara Austerlitz la ora şase. 

— Ridicol, izbucni Sindermann, n-ar îndrăzni. 

— Are rezervare pentru trenul ăsta, care a fost făcută 
chiar de unchiul ei, de la Berlin. Într-un vagon de dormit. 
La fel ca şi negrii ăia. 

Ehrlich aruncă o privire la ceas. 

— Avem la dispoziție numai treizeci şi cinci de minute, 
Strumbannfihrer, asta-i tot. Aşa că mai bine am porni 
imediat. 


Trecuse puţin de cinci şi jumătate cînd bătrînul care 
ducea ziarele o lăsă pe Hannah la gara Austerlitz. Era 
foarte aglomerată, plină de civili şi soldați nemți, plus 
poliţiştii care păreau să fie peste tot. 


120 


Găsi peronul de la care pleca trenul spre Madrid şi 
se apropie de poartă. Pe un afişier erau trecute toate 
numele pasagerilor, alături de locul în care stătea omul 
care controla biletele, fiind vorba tocmai de pasagerii 
care se aflau în vagoanele de dormit. Numele ei era 
trecut acolo la vagonul de clasa întîi, alături de cel al lui 
Connie şi ale băieților; fiind împreună aveau un compar- 
timent cu patru cuşete. 

Să urce în tren era una. Să se ştie că era acolo ar fi 
fost o prostie cumplită şi, dacă-şi prezenta biletul, atunci 
controlorul avea s-o însemne pe listă. 

Se depărtă puţin ca să se gindească la felul cum va 
proceda mai departe. În acel moment pe lîngă ea tre- 
cură doi hamali, trăgînd după ei un lanț de cărucioare cu 
cauciucuri moi, încărcate cu corespondenţă. Deschiseră 
larg poarta care permitea accesul pe peron, iar Hannah, 
fără să mai ezite, se duse după ei, stînd ascunsă în 
stînga ca să nu fie observată de controlor. 

Pe peron erau o mulţime de oameni care voiau să se 
urce în tren. Ea o porni spre locomotivă, dînd în cele din 
urmă peste vagoanele de dormit. Pe peron, chiar în fața 
uşii care permitea accesul la vagonul de clasa întîi stă- 
tea un steward. Consulta o hirtie pe care o ţinea cu 
amîndouă mîinile în vreme ce un bărbat distins în par- 
desiu închis la culoare şi pălărie cu boruri moi stătea 
neliniştit alături de el. 

— Îmi pare rău că trebuie s-o spun, domnule conte, 
dar se pare că aici fiecare cuşetă este ocupată. 

Hannah trecu pe lîngă ei şi reuşi să se furişeze în 
vagon pe uşa din celălalt capăt. Şi iată-l, numai la un 
pas depărtare. Compartimentul A. 

încercă clanța, dar uşa fusese încuiată. Cu inima 

strînsă, începu să bată. Dinăuntru se auziră glasuri înă- 
buşite şi apoi uşa se deschise. 

— Ce este? zise Connie în franceză. Hannah, 
scumpo. 

Imediat fu trasă înăuntru, uşa se închise, iar ea era 
îmbrățişată cu entuziasm de cei trei bărbaţi care rideau, 
deşi ea, dintr-un motiv necunoscut, începuse să plîngă. 


Cei trei gestapovişti ajunseră la Austerlitz la exact 
şase fără cinci minute. Harry Graf era la micul chioşc de 
pe peron ca să cumpere țigări. ÎI recunoscu pe Kleiber 
imediat, aşa că se întoarse şi alergă înapoi spre tren. 

— Avem necazuri, le zise tuturor imediat ce intră în 
compartiment, trîntind uşa după el. Individul ăla care 
ne-a interogat în Prinz Albrechtstrasse — Kleiber. Tocmai 
a apărut la poarta peronului. Cînd am plecat eu, verifica 
lista de pasageri cu controlorul. 

— Dar n-am venit oficial, protestă Hannah. Poate că 
am rezervare oficială, dar se presupune că nu sînt aici. 

— Asta nu înseamnă nimic. În orice clipă vor ciocăni 
la uşa asta. Întrebarea e unde te ascundem? 

Erau patru cuşete, cîte două de fiecare parte, şi o 
toaletă micuță. 

Connie scutură din cap. 

— Frate, nici o pisică n-ai putea ascunde acolo. 

Billy Joe se întoarse spre Harry cu un zîmbet ciudat 
pe buze. 

— Mai ţii minte data aceea, în trenul Chicago-Holly- 
wood? Tipul ăla gras şi alb şi nătîng din Alabama care 
nu se supăra să împartă compartimentul cu noi, cîtă 
vreme eram curați? 

— Şi l-am dat afară din cauză că n-a suportat. A fugit 

ca din puşcă, rosti Harry, începînd să-şi desfacă nasturii 
de la cămaşă. 

Billy Joe făcea acelaşi lucru. . 

- Connie, tu ştii povestea, nu? Ţi-am spus-o de des- 
tule ori. Acum bag-o în pat cît mai repede. 

Hannah îi privea nedumerită. Connie îi zise: 

- Fă aşa cum ţi s-a spus, scumpo, şi, indiferent ce se 
întîmplă, să nu care cumva să mişti. 

Billy Joe şi Harry tocmai îşi scoteau pantalonii atunci 
cînd Connie dădu deoparte pătura de pe cuşeta de jos. 
O împinse pînă-n perete pe Hannah, o acoperi cu pătura 
şi-i puse şi perna în cap. i 

Cei doi băieţi erau goi puşcă. Harry se întinse pe 
spate, sprijinit de Hannah, iar Billy Joe se întinse de- 
asupra lui. Brusc, cineva apăsă pe clanţă, apoi uşa se 
cutremură din cauza bătăilor furioase. 

- Haideţi, deschideţi! Poliţia! 

Connie deschise uşa atit cît îi permitea lanţul de si- 
guranţă şi dădu cu ochii de îngrijitorul vagonului. 

— Hei, omule, ce e cu nebunia asta? Avem bilete. 
Vrem puţină intimitate. 


— Există o a patra rezervare aici, pe numele lui Han- 


nah Winter. 

— Numai că fata n-a venit, omule, ultima dată am 
auzit că era în Berlin. 

= Dar n-ai obiecţii dacă ne asigurăm şi noi, nu? rosti 
Kleiber, apărînd în spatele îngrijitorului. 

— Ah, nu, gemu Connie. Nu tu din nou. Am crezut 
c-am terminat discuţiile. 

— Deschide uşa sau o spargem, îl ameninţă Kleiber. 

Connie scoase lanţul. Kleiber deschise larg uşa, îl 
împinse în compartiment şi intră şi el urmat de Sinder- 


123 


mann şi Ehrlich. Primul lucru pe care-l văzu în cuşeta de 
jos din dreapta au fost patru picioare negre amestecate 
şi degetele lui Harry Graf care se înfipseseră în fesele lui 
Billy Joe. 

Harry îl văzu şi rosti: 

— Hopa, avem musafiri. 

Billy Joe se întoarse, arătîndu-şi goliciunea. 

— Credeam că motivul pentru care am plătit bilete de 
clasa întîi era faptul că aveam intimitate totală. 

Kleiber se încruntă spre el, foarte palid la față. Des- 
chise cu piciorul uşa de la toaletă, privi o clipă în inte- 
riorul gol, după care ieşi pe coridor. Ceilalţi îl urmară şi 
Connie trînti uşa după ei. 

— Acum poate să plece trenul, Sturmbannführer? în- 
trebă îngrijitorul. : 

— Nu, lătră Kleiber. Nu pînă cînd nu verificăm fiecare 
pasager în parte. 

Începură să scotocească compartimentele pînă la ul- 
timul, dar, în cele din urmă, trebuiră să admită că fuse- 
seră învinşi. Atunci cînd răsună fluierul locomotivei, 
Kleiber, care stătea pe peron, îl văzu pe Connie apărînd 
la un geam. 

—'Cu plăcere, maiorule. 

Îi făcu semn cu mîna foarte vesel, după care închise 
geamul. Îngrijitorul tocmai venea pe coridor, iar Connie 
scoase portofelul din buzunar, scoțind de acolo două 
bancnote de cîte o sută de franci. 

— Hai să ne asigurăm că a patra cuşetă rămîne liberă 
pentru tot restul călătoriei, bine? Şi mie şi prietenilor mei 
ne place intimitatea. 

Îngrijitorul acceptă bancnotele foarte încîntat. 

— Desigur, domnule, şi, dacă pot să vă mai servesc 

cu ceva... Nemţii ăştia, mai rosti scîrbit, ridicînd din 
umeri. Nu sînt bărbaţi de lume, aşa-i? 

Cînd Connie reveni în compartiment, Harry şi Billy 
Joe, cu prosoape înfăşurate în jurul taliilor, stăteau pe 
un pat, iar Hannah pe celălalt, în fața lor. Toţi trei rideau 
cu lacrimi. 

- Ce moacă avea tipu’ ăla, hohotea Harry. Păcat că 
n-am putut să-l fotografiez. 

— Gata, copii, gluma s-a terminat. Connie se aşeză 
lîngă Hannah şi o' prinse de mină. Am nişte veşti rele 
pentru tine, scumpo. E vorba de unchiul Max. 


Aparatul Ju 52 urcă la zece mii de metri şi o porni 
spre San Sebastian unde trebuia să ia combustibil. Klei- 
ber stătea în fața lui Schellenberg, cu echipul exprimînd 
foarte clar dezgustul, mai ales atunci cînd rosti: 

— Ce decadenţă. Führer-ul are dreptate. Inferioritatea 
acestor rase — de negri şi evrei — este evidentă. 

— Foarte interesant, spuse Schellenberg, aprinzîn- 
du-şi o țigară. 

— Nu înţeleg ce-aţi vrut să spuneți. 

— Că sînt perverşi, băieții ăia doi. Posibil, desigur, dar 
mie Fräulein Winter mi-a mărturisit că au mare succes la 
doamne. 

Kleiber îl privea cu gura căscată în vreme ce în minte 
deja îi apăruse o bănuială cumplită. 

Schellenberg îi zimbi. 

— Dacă eşti amabil să mă scuzi, cred că mă voi duce 
în cabina de pilotaj, îi zise, ridicîndu-se şi pornind spre 
botul avionului. 


Capitolul 8 


Trenul se oprise la oraşul de graniță Hendaye pentru 
ca să se schimbe locomotiva şi să fie tras pe o altă linie, 
gata să o treacă granița în Spania. 

La Irun, de cealaltă parte a graniței, în Spania, se 
făcea verificarea paşapoartelor şi vămuirea. Hannah ră- 
mase ascunsă în toaletă în vreme ce un ofițer vamal 
veni la control alături de îngrijitorul de vagon. 

Avură o uşoară întirziere înainte ca trenul s-o por- 
nească mai departe la drum. Hannah ieşi din toaletă şi 
se întinse pe unul din paturile de jos, cu ochii roşii şi 
umflaţi de plîns. Billy Joe şi Harry o priveau neajutoraţi. 
După o vreme, Connie reveni cu sandvişuri şi cafea de 
la vagonul-restaurant, şi se aşeză alături de ea. 

— la şi gustă ceva. O să-ţi facă bine. 

- Nu pot. 

— Trebuie să încerci să te aduni, îi zise el. 

— Tu pur şi simplu nu înţelegi. 

— Oare? Ei bine, atunci dă-mi voie să-ţi spun ceva, 
surioară albă. Negrul ăsta de lîngă tine a luptat în Bri- 
gada Harlem pe frontul de vest în 1918. Noi am stat în 
tranşee mai mult decit orice altă Forţă Expediţionară 
Americană. Mi-am pierdut atunci singurul frate, doi veri 
şi aproape toți prietenii pe care-i aveam pe lume, şi ştii 

ce-am învăţat de aici? Că viața merge mai departe. Şi 
acum unchiul tău Max... ticăloşii aceia l-au omorit. 
Corect? 

Ea încuviință din cap, frîngîndu-şi mîinile. 

— Ai de gînd să-i laşi să scape după chestia asta? El 
ti-a dat o treabă de făcut, fetițo. Ai de gînd s-o faci, sau o 
să stai toată ziua în fund plîngînd? 

Ea îl prinse cu brațele pe după git. 

- Doamne, Connie, ce m-aş face fără tine? 

- Bravo ţie. Acum stai şi ascultă-mă. Am vorbit cu 
îngrijitorul şi se pare că vom ajunge la Madrid la ora 
nouă dimineaţa. Există un tren care pleacă spre Por- 
tugalia la nouă şi treizeci şi cinci de la aceeaşi linie. De 
fapt, trenul nu pleacă pînă cînd nu ajungem noi, aşa că 
n-o să-l pierzi nici dacă avem întirziere. Poţi să-ţi iei bilet 
chiar atunci cînd o să urci. Cincisprezece ore pînă la 
Lisabona. Ajungi acolo la şase şi jumătate seara. 

- E bine, rosti ea. Nici că se putea mai bine. 

— Dar există şi granița, puse punctul pe i Harry Graf. 
S-ar putea să ai ceva necazuri acolo. 

— Nu văd de ce, răspunse Hannah. Oricum am de 
gînd să folosesc paşaportul fals pe care mi l-a dat un- 
chiul Max, aşa, pentru orice eventualitate. i 

- Cînd ajungi la Lisabona, dacă ai nevoie de ajutor, 
mergi la Barul American al lui Joe Jackson. Orice şofer 
de taxi din Lisabona ştie unde e. 

— Joe Jackson? 

— Noi trebuie. să cîntăm acolo săptămîna viitoare. 
Este un vechi prieten şi un tip pe cinste. A făcut de 
toate. A luptat în Spania împotriva lui Franco cu Brigada 
Lincoln Washington şi a zburat pe avioane de luptă con- 
tra Legiunii Condorul. Nu mişcă nimic în Lisabona fără 

să ştie şi Joe. 

— Parcă aţi vorbi de un pirat. 

— Hai să zicem că-i un om deştept şi s-o lăsăm aici. 
Acum, scumpo, dormi puțin pentru că ai nevoie să fi 
odihnită. 

Hannah se întoarse cu fața la perete şi încercă să 
adoarmă, ştergînd din minte orice gînd cu privire la un- 
chiul Max. Cînd se trezi în cele din urmă, scuturată de 
Connie, erau deja în Madrid. 


Avionul lor avu ceva probleme la unul dintre motoare, 
aşa că plecară din San Sebastian cu o întirziere de 
aproape cinci ore. 

Îi aştepta şi o maşină pregătită să-i ducă la amba- 
sadă. În vreme ce megeau spre oraş, Kleiber îi zise: 

— Cînd o să ne continuăm călătoria, domnule ge- 
neral? Azi sau miine? 

— Oh, cred că în după-amiaza asta, răspunse Schel- 
lenberg. 

— Cu permisiunea dumneavoastră aş vrea să verific 
gara. 

— Trenul a sosit acum o oră, Kleiber. Schellenberg 
scutură din cap. Eşti obsedat de gindul că fata tra- 
versează Europa cînd mai mult ca sigur e ascunsă prin 
vreo mansardă din Berlin. 

— Sau ar putea fi chiar aici, la Madrid, la acest club 
Flamenco, unde vor apărea negrii. 

— Foarte bine, rosti Schellenberg. Poţi să iei maşina. 
Să fii înapoi ca să mă iei nu mai tîrziu-de ora două. 


La gara Chamartin, Kleiber află imediat că expresul 
Paris-Madrid ajunsese la timp, şi, după cîteva minute de 

discuții, şeful gării îi dezvălui faptul că un alt tren plecase 
de la aceeaşi linie spre Lisabona, la nouă treizeci şi 
cinci. Şeful gării sună şi la compania de taxi-uri ca să 
afle dacă vreo maşină îi luase pe cei trei negri şi îi spuse 
lui Kleiber că doi băieţi plus Connie fuseseră duşi la un 
binecunoscut club de noapte numit Flamenco. 

Puțin mai tîrziu, Kleiber se închisese într-un birou cu 
şeful poliției din Madrid care, urmînd linia politică a ţării 
din acel moment, era foarte încîntat să-l ajute pe Kleiber 
personal şi Gestapo-ul în general. 

— Cred că s-ar putea să existe o femeie pe nume 
Hannah Winter în expresul de Lisabona, călătorind cu 
un paşaport american fals. Însă este cetățean german şi 
este căutată pentru crimă. Imediat ce va fi prinsă, vom 
cere să fie extrădată, desigur. 

— Trenul trece graniţa la Valencia de Aclantara, dar 
cred că pot face mai mult de atît. Şeful poliției se uită la 
ceasul de pe perete. Trenul o să oprească la Talavera 
peste o oră. O să-i pun pe poliţiştii din zonă să urce şi 
s-o caute pe femeia asta. Între timp însă, dacă aveţi 
puţin timp liber, poate că am putea bea împreună un 
pahar de vin şi-mi puteţi povesti ce se mai petrece la 
Berlin. 


Trenul oprise la Talavera de o bună bucată de vreme 
pînă să se uite Hannah pe fereastră şi să-i vadă pe 
poliţişti. Nu intră în panică, ci se aşeză comod pe locul 
ei, apucîndu-se să citească mai departe revista pe care 
o avea în mînă. Avea pe nas ochelari negri de soare şi 
pe cap îşi înfăşurase o eşarfă în stil țărănesc. Connie le 
cumpărase pe toate pentru ea de la chioşcul de pe pe- 
ron în Madrid. 

În compartiment mai erau numai doi pasageri. Un 
preot şi o femeie tînără cu un copil. Aşteptau cu toții. În 
cele din urmă se deschise uşa. 

Hannah continuă să citească din revistă, observînd 
cu colţul ochilor picioarele îmbrăcate în pantaloni de uni- 
formă. 

— Señorita. Paşaportul. 

Ridică privirile spre tînărul ofițer de poliție de parcă 
s-ar fi speriat, scoase la iveală paşaportul franțuzesc şi îl 
întinse. 

— Rosa Lenoir. Mergeti la Lisabona, mademoiselle? o 
întrebă într-o franceză aproximativă. 

— Da, răspunse ea. 

— Pot să vă întreb care este scopul acestei vizite? 

— Afaceri. Sînt cîntăreață. Trebuie să apar la un ca- 
baret din Lisabona săptămîna care vine. 

Îşi scoase ochelarii de soare şi-şi puse picior peste 
picior, permițind fustei să se ridice bine deasupra ge- 
nunchilor. Tînărul polițist înghiţi nodul din git şi îi dădu 
înapoi paşaportul. 

— Bonne chance, madami; îi zise, după care 
ieşi. 

Preotul părea şocat, tînăra cu copilul amuzată. Han- 
nah îi zîmbi, îşi puse pe nas ochelarii de soare şi se 
întoarse la revista sa. 


Clubul Flamenco se afla într-un scuar mic în cel mai 
vechi cartier din Madrid. Cînd Kleiber, Sindermann şi 
şoferul ambasadei intrară, localul era gol, cu excepția 
unui bătrîn care spăla pe jos. 

— E închis, rosti el în spaniolă. Deschidem de abia 
diseară, la opt. 

— Cum e cu noul număr, cu negrii? întrebă şoferul. 

— Au trecut pe aici. Au plecat să-şi caute un hotel. Au 
zis că revin pe la două pentru repetiţii. 

Şoferul îi pasă această informaţie lui Kleiber care 
dădu din cap satisfăcut. 

— Foarte bine — o să aşteptăm. 

- Dacă nu te superi, Strumbannfuhrer, îi zise şoferul, 
mai bine sun la ambasadă, să se ştie unde sînt. 

Omul ieşi, Kleiber se duse la bar să-şi toarne ceva 
de băut şi Sindermann se postă lingă uşă. 


La ambasadă, Schellenberg se pomeni într-o tovă- 
răşie impresionantă. Era von Stohrer, ambasadorul, şi 
ministrul spaniol de interne, Ramon Serrano Suner, 
cumnat cu generalul Franco. Cum cunoştinţele lui de 
limbă germană erau limitate, deciseră cu toţii să vor- 
bească în engleză, limbă pe care o cunoşteau foarte 
bine. 

= Domnilor, haideţi să luăm cafeaua pe terasă, le 
- zise von Stohrer. E mult mai plăcut acolo. 

Se aşezară la o masă albă de fier, iar unul dintre 
servitori veni să le servească cafeaua. Von Stohrer îl 
expedie imediat după aceea. 

— Aşa, acum putem trece la afaceri. 

Nu era numai un diplomat de carieră, ci şi un nazist 
convins, mare admirator al Fuhrer-ului. Contactele sale 
personale cu guvernul spaniol erau de o importanţă co- 
vîrşitoare, mai ales în acel moment în care negocierile 
duse între Spania şi Germania, cu privire la soarta răz- 
boiului şi la paşii care urmau să fie făcuţi mai departe 
ajunseseră într-o fază delicată. 

— Deci, care-i problema? întrebă Schellenberg. 

- Poate că domnul ministru vrea el să înceapă, îl 
invită van Stohrer. 

Serrano Suner încuviinţă din cap. 

— Foarte bine. Pînă acum ne-am folosit foarte bine 
de marchizul de Estella, Prima de Riviera, ca emisar pe 
lîngă duce, cu care este şi prieten foarte bun de multă 
vreme. Cred c-ar fi bine să precizez de la bun început că 
marchizul este, în acest punct ezită uşor, cum să-l de- 
scriu mai bine? Un om de mare onoare? 

— Am înţeles foarte bine unde bateţi, rosti Schellen- 
berg cu ironie. 

— Dar să continuăm. Marchizul nu are habar de in- 
teresul nostru reciproc. Crede că acţionează pentru gu- 
vernul spaniol în această chestiune, primind vatra 
de la mine, ca reprezentant al lui. 

— Insinuaţi cumva că are la inimă numai i interesul 
ducelui? 

— Exact. Sînt prieteni vechi. Ducele a trebuit să-şi 
predea paşaportul la ambasada britanică din Lisabona: 
Se ştie deja că nu este prea încîntat de postul primit în 
Bahamas. Un post care deliberat îl va scoate şi-l va 
duce cît mai departe de război. Este de înțeles că s-a 
simţit insultat de această lipsă de importanță. De ase- 
menea, mai mult ca sigur că este supravegheat înde- 
aproape de serviciile britanice secrete. 

— Şi, ce anume i-a sugerat de Rivera? 

— Să se mute în Spania unde guvernul i-ar acorda 
fără probleme azil şi să rămînă să aştepte aici eveni- 
mentele următoare. 

— Şi de Riviera chiar crede că britanicii vor sta liniștiți 
pe tuşă privindu-i pe duce şi ducesă făcîndu-şi bagajele 
şi mutindu-se? 

— Nu. S-a dus la Lisabona ieri, ca să-l viziteze pe 
duce la Estoril. Intenţionează să aranjeze un fel de ieşire 
la țară, într-un punct convenabil, aproape de graniță. O 
posibilitate clară ca ducele şi ducesa să treacă aici înainte 
ca britanicii, sau altcineva, să afle ce anume se petrece. 

— Şi dacă ei preferă să n-o facă? 

— Dragul meu Schellenberg, acesta este momentul în 

„care intervii tu, zise von Stohrer. 

Schellenberg dădu din cap. 

— Am înțeles. Răpire. Dar de Riviera ştie că există şi 
această posibilitate? 

— Nu, admise Serrano Suner. După cum am mai 
spus, marchizul acționează numai crezînd că interesele 
prietenului său ar avea prioritate aici. Aş trebui să mai 
adaug că pe aici s-a răspîndit un zvon, care tocmai cir- 
culă în cercurile înalte ale societății spaniole. Că planul 
serviciilor secrete britanice este foarte clar, vor să-l ducă 
pe duce în Bahamas şi acolo să-l termine definitiv. De- 
sigur, marchizul va transmite această informaţie ducelui. 

Schellenberg începu să rîdă. 

— Şi chiar vă aşteptaţi ca el să creadă una ca asta? 

- Am primit această ştire chiar de la ministrul nostru, 
von Ribbentrop, se supără “von Stohrer. Dintr-un raport 
de la un informator elveţian care are de ani de zile con- 
tacte apropiate cu serviciile britanice. 

- Marchizul se va întoarce miine cu detaliile partidei 
de vîntăoare, cu data şi aşa mai departe, zise Serrano 
Suner. Toate acestea vor fi comunicate lui Huene, de la 
legația voastră din Portugalia care, la rîndul lui, vi.le va 
comunica vouă. 

Un servitor apăru în pragul uşilor terasei şi se înclină. 

— Berlinul la telefon, excelență. 

— Domnilor, vă rog să mă scuzaţi. Revin într-un mi- 
nut. 

Von Stohrer ieşi, iar Serrano Suner îi oferi lui Schel- 
lenberg o ţigară. 

— Pari cam sceptic, generale, cu privirie la raportul 
trimis de agentul elveţian legat de intenţiile serviciului 
secret britanic față de duce. 

— Una dintre problemele muncii într-un serviciu ca al 
meu este să separi adevărul de minciuni, rosti Schel- 
lenberg. Sau, ceea ce este încă şi mai dificil, să te înveți 
să recunoşti distorsiunile în aşa fel încît să poți extrage 
picul de adevăr existent. 

— Crezi că elveţianul ar putea să mintă? 

— Există oameni ca el în fiecare capitală europeană. 
Parcă-l şi văd acum într-o cafenea din Geneva, cu sticla 
lîngă cot, încercînd să născocească o altă istorie pe 
săptămîna asta ca să-şi mulțumească stăpînii. 

Ministrul de Interne spaniol îl privi cîteva momente 
îngîndurat, apoi zise: 

— Generale Schellenberg, îţi cunosc reputaţia, care, 
în cîmpul dumitale de activitate, a devenit deja legen- 
dară, aşa c-o să fiu foarte sincer cu dumneata. Noi, cei 
din Madrid, de abia aşteptăm o rezolvare de succes a 
acestei afaceri Windsor dintr-un singur motiv — ca să 
mulțumim guvernul german. 

— Şi de ce ar fi aşa de important? întrebă Schellen- 
berg. Putea ghici lesne de ce, dar prefera să se aşeze 
toate cărţile pe masă. 

— Fuhrer-ului nu i-ar plăcea nimic mai mult decit să 
aibă Spania aliată în acest război. Luptînd alături. Are 
sentimentul că îi sîntem datori, mai ales că triumful nostru 
împotriva forțelor comuniste din războiul civil s-a datorat 

ajutorului militar masiv pe care l-am primit de la Reich. 

— Dar este mai mult de atit, nu? 

— Da. În acest moment britanicii sînt încă superiori 
tuturor dintr-un punct de vedere — marina pe care o au. 
Intrarea noastră în război i-ar da Germaniei Gibraltarul şi 
ar lovi unde doare mai rău marina britanică nepermi- 
țindu-i trecerea în Mediterana. 

— Şi ce ar cere în schimb generalul Franco? 

— Arme, petrol, bunuri de fabrică care aici se găsesc 
mai greu din cauza războiului civil. De asemenea, colo- 
niile franceze din Africa de Nord, în special Maroc şi 
Algeria de vest. Acum ai înțeles care este situația? 

— Perfect, îi răspunse Schellenberg. Generalul Franco 
este gata să intre în război de partea noastră, dar numai 
după ce Operaţiunea Leul de Mare se va fi terminat cu 
succes, culminînd cu ocuparea Angliei. Nevoia lui este 
ca aceste discuţii să fie cît mai confidenţiale cu putință 
pînă cînd va avea loc fericitul eveniment. Pînă atunci 
însă, răpirea ducelui de Windsor, care reprezintă dorința 
Fuhrer-ului nostru, serveşte tocmai bine ca să arate la 
cine ține generalul, ca atare, toată lumea fiind astfel mul- 
țumită. 

Serrano Suner zîmbi larg. 

— Nici eu nu m-aş fi putut exprima mai bine. Văd că 
ne înțelegem foarte bine unul pe celălalt şi, ca să fiu 
sincer pînă la capăt, după părerea mea va fi nevoie de 
răpire. Nu prea cred că excelența sa va veni de bună- 
voie. 

— Aveţi un motiv special să credeţi aşa ceva? 

— Da, aşa zic. Cînd ducele şi ducesa au fost în Ma- 
drid, nu prea demult, au luat cina la Ritz cu doña Sol, 
sora ducelui de Alba. Cînd i-a văzut, le-a dat salutul 

fascist. S-a produs ceva rumoare pentru că ducele a 
arătat cît se putea de clar că nu a agreat deloc gestul ei. 
— Înţeleg. , 

— Cu o altă ocazie, a cinat cu infantele Alfonso, vărul 
său prin alianţă, care a luptat în războiul civil şi a făcut 
mare caz de măreţia armatei germane. De fapt, aproape 
c-a spus pe față că el unul consideră Marea Britanie 
terminată. 

— Şi care a fost reacția ducelui? 

— S-a aprins cam tare. L-a întrebat pe infante dacă a 
auzit vreodată de Canalul Englezesc. Serrano Suner ridică 
din umeri. Poate că nu consideri lucrurile astea prea 
importante, dar pentru mine ele indică foarte clar că ati- 
tudinea ducelui nu înclină deloc favorabil spre cauza 
noastră. 

În acea clipă se întoarse şi von Stohrer. 

— Era chiar ministrul Ribbentrop în persoană care 
m-a sunat de la Berlin, domnilor. l-am raportat c-ai ajuns 
teafăr pînă aici, Schellenberg. Speră că vei pleca spre 
Lisabona cu toată viteza. 

Schellenberg privi spre ceas şi văzu că se făcuse 
aproape două. 

— Da, aşa e. Acum chiar trebuie să plec. Pilotului i 
s-a comunicat să fie gata de decolare la două. 

— Te conduc, se oferi von Stohrer. 

— Nu e nevoie. Sînt sigur că mai aveți multe de dis- 
cutat. Evident, vom lua legătura cît mai curînd cu pu- 
tință. 5 


Nu mersese deloc rău, îşi zise în vreme ce ieşea. 
Oricum acum ştia mai multe decit atunci cînd intrase. 
Acesta era Marele Joc, aşa-l numise un şef al serviciului 

secret britanic prin secolul nouăsprezece, şi se aprin- 
sese tare. Mergea acum pe muchia de cuţit a primejdiei. 
Oare cîţi ani din viață trăise tot aşa? 

Şi să fie aşa de aproape să arunce totul la gunoi 
numai din cauza unei fete pe care de abia dacă o cu- 
noştea. Care, mai mult ca. sigur, disprețuia tot ceea ce 
reprezenta el. Partea proastă era că pînă acum primise 
totul cu zîmbetul pe buze. 

Oh, Walter, îşi zise mai departe. Trei Ave Maria şi 
două de Tatăl nostru pentru că ai păcătuit prin mîndrie. 
Impulsul tău de a tot încerca să faci ceea ce e bine şi ce 
se cuvine în toată nebunia de acum o să te ducă la 
moarte în cele din urmă. 

Cînd ieşi afară din curte, nu văzu urmă de Kleiber 
sau Sidermann sau de maşina ambasadei. Portarul ieşi 
în fugă din postul lui. 

— Pot să te ajut cu ceva, Brigadeführer? 

— Strumbannfuhrer Kleiber. L-ai văzut cumva pe aici? 

— Nu s-a întors încă. Dar şoferul a sunat cu ceva 
vreme în urmă ca să spună că sînt cu toții la un club 
Falmenco. Se pare că Strumbannfiihrer-ul aştepta pe 
cineva. 

Schellenberg se puse pe înjurat. 

— Fă-mi rost de o maşină, zise deodată, şi cît mai 
repede. 


Cînd Connie şi băieţii intrară în Club Flamenco, lo- 
calul părea părăsit. Nici un semn că ar fi fost vreun suflet 
pe acolo, nici măcar îngrijitorul, dar chitara şi contra- 
basul lui Billy Joe erau frumos aranjate alături de tobele 
lui Harry Graf. 4 

— Hei, cineva a despachetat pentru noi, rosti BillyJoe. 

Eu cred că e chiar foarte prietenos din partea lor. 

Cortina din spatele scenei se desfăcu şi de după ea 
apăru Kleiber. 

— Eu am despachetat. Admir foarte mult ordinea; în 
toate cele. 

Sindermann apăru şi el din spate, blocînd imediat 
uşa. Connie privi peste umăr spre el şi apoi înapoi la 
Kleiber. 

— Ce vrea să însemne asta? 

— Îţi spun imediat, răspunse Kleiber. Am sentimentul 
că te-ai apucat să te joci cu mine, maimuţă neagră ce 
eşti. Mai cred că tu ştii unde anume este Hannah Winter. 
Mai mult, cred că s-ar putea să fie aici. 

- De acum înainte nu mai sîntem în țara naziștilor, 
zise Connie. De ce naiba nu te duciisă ţi-o iei la labă? 

Sindermann se apropie foarte repede şi-l pocni pe 
Connie chiar în spinare, aruncîndu-l în genunchi. 

— Cam scumpă afurisenia asta de scripcă mare, nu? 
întrebă Keliber, arătînd spre contrabas. 

Lovi tare cu piciorul în el, rupîndu-l în două, după 
care dădu cu piciorul şi sparse şi una dintre tobe. Billy 
Joe şi Harry urlară de furie şi dădură să se repeadă spre 
el, însă Kleiber scoase din buzunar Luger-ul şi-i ame- 
nință cu el. 

— Haideţi. Încercaţi acum. Nimic nu mi-ar face mai 
mare plăcere decit să scap lumea de viermi ca voi. 

Băieţii rămaseră pe loc, încordaţi, privind în jur în 
vreme ce Kleiber îi strigă lui Sindermann: 

— Fă-l să vorbească, Gunther. 

Connie era încă în genunchi, dar atunci cînd Sinder- 
mann îl pocni chiar la baza şirei, căzu lat în nas. Apoi, 
Sindermann îl luă de guler şi-l azvîrli fără milă de bar. 

Se distra de minune şi, după ce-şi încordă brațele 
uriaşe, se duse spre bar, prinzînd brațul lui Connie şi 
întinzîndu-l pe marginea acestuia. 

- Haide, maimuţă, vorbeşte, îi zise încet, frecîndu-se 
tare de el. Îţi place chestia asta, nu? îi şopti discret la 
ureche, copleşit de un val de surescitare. 

— Cîntă la pian ca să aibă din ce trăi, Gunther. Oare 
cum se va mai descurca cu citeva degete mai puțin? 

Connie era numai pe jumătate conştient. Sinder- 
mann rînji, şi, ținînd brațul negrului bine întins peste 
bar, se aplecă şi prinse o sticlă neîncepută de coniac, 
ținînd-o bine de git. 

O ridică ca pe un ciocan, gata să lovească, cînd un 
glas calm îi spuse: 

- Destul, Sindermann. Acum fă bine şi dă-i drumul. 

Sindermann întoarse capul încet. Faţa îi era scăldată 
de sudoare şi în ochi avea o expresie tîmpă. 

Kleiber interveni imediat: 

— Generale, dar oamenii ăştia au informaţii de cea 
mai mare importanță. 

— Oamenii ăştia, după cum le-ai spus, sînt în primul 
rînd cetățeni americani şi se află într-o țară neutră, iar tu, 
Kleiber, eşti pe cale de a declanşa un incident interna- 
tional care, apărut în presă, ar putea să facă mare rău 
Reich-ului. 5 

— Generale Schellenberg, trebuie să protestez. 

— Stai drepți atunci cînd vorbeşti cu mine, Sturm- 
bannführer, şi pune arma aia deoparte. 

Kleiber făcu aşa cum i se ordonase, încet, dar exe- 
cută ordinul. 

- Dacă vrei neapărat să te joci, atunci ne jucăm cu 
toţii, zise Schellenberg. Ai depus un jurămiînt atunci cînd 

te-ai înscris în SS. Un jurămînt sfint. Te rog să-l repeți 
acum. 

Kleiber privea drept în față în vreme ce vorbea: 

— Îţi jur ţie, Adolf Hitler, ca Führer şi cancelar al Reich- 
ului german, loialitate şi curaj. Îţi jur ție şi superiorilor 
desemnați de tine, ascultarea pînă la moarte, aşa să-mi 
ajute Dumnezeu. 

— Eşti de acord că sînt ofițerul tău superior, desem- 
nat de Führer? 

- Da, Brigadennfuhrer. 

— Atunci să ţii minte pe viitor să faci aşa cum ţi se 
spune. Glasul îi devenise ca de gheață. Dacă îţi pun 
vreo întrebare, vei răspunde cu „Jawohl, Brigadeführer“. 
Dacă îţi dau vreun ordin, atunci iei poziție de drepţi şi 
răspunzi cu: „Zu Befehl, Brigadeführer". Ai înțeles? 

— Jawohl, Brigadeführer. 

— Bine. Schellenberg se întoarse spre Sindermann. 
Lasă-l în pace şi stai drepți în fata mea. 

Dar Sindermann trecuse de punctul în care mai pu- 
tuse raționa. 

— Nu! se încăpățină. 

— Te-aş putea împuşca, îi zise Schellenberg, dar 
n-avem prea mult timp la dispoziţie, aşa că-i voi da 
numai o lecţie. Cînd mă uit la tine, mă umpli de dezgust. 
În fond, ce eşti tu? O sută de kilograme de oase şi 
muşchi. Forţă brută, şi la ce e bun aşa ceva, cînd ai o 
minte care ar încăpea într-o boabă de fasole? 

Sindermann îl lăsă pe Connie şi atacă, cu braţele 


1. Am înțeles, Brigadeführer 

ridicate, gata să distrugă. Schellenberg se feri într-o parte 
şi, cînd Sidermann trecu pe lîngă el, îl pocni scurt în 
rinichi. Sindermann căzu într-un genunchi iar Schellen- 
berg ridică un scaun pe care-l frînse pe spinarea lui. 
După care rămase deoparte, în aşteptare. 

După ce Sindermann se ridică şi încercă să-l nime- 
rească cu o dreaptă, Schellenberg îi dădu un pumn cu 
stînga sub coaste, şi o dreaptă peste obraz, crăpîndu-i 
pielea. 7 

— Mi-e teamă că n-am fost pe deplin sincer cu tine, 
strumscharfuhrer. Cînd am cerut să mă înscriu în SS, 
am declarat foarte clar că nu sînt un atlet grozav. Dar 
asta nu conta, asta mi-au spus superiorii. Pe ei îi inte- 
resa inteligența mea, ceva despre care tu ai habar. Să 
înveți să te baţi este foarte uşor, oricine poate învăţa. 

Îl pocni iar în față pe Sindermann şi apoi îi dădu o 
lovitură dură sub genunchiul drept. 

— Mai ales cum să lupți murdar. 

Sindermann căzu în genunchi, scîncind. Schellem- 
berg îi zise: 

— Data viitoare, te omor. Ai priceput? 

— Jawohl, brigadenfuhrer. 

= Bine. Se întoarse spre Kleiber. Adu-l pe şofer ca să 
te ajute să-l duci pînă la maşină, şi hai s-o pornim la 
drum. Probabil că pilotul se întreabă ce s-a întîmplat cu 
noi. 

Kleiber plecă să execute ordinul. Billy Joe îl aşezase 
pe Connie pe un scaun la una din mese, iar Harry adu- 
sese coniac de la bar. 

— S-ar putea să aibă nevoie de un doctor, le zise 
Schellenberg. Poate are vreo două coaste rupte. 

Billy Joe scutură din cap. 

— Omule, nu-mi dau seama ce fel eşti. Dar, oricum 
mulțumesc. 

Kleiber şi şoferul îl culeseseră pe Sindermann şi-l 
duceau spre maşină, iar Schellenberg o porni încet în 
urma lor. Se opri acolo şi se întoarse iar spre ei. 

— Neoficial, o chestiune care mă interesează per- 
sonal. A reuşit? Este în drum spre Lisabona? Am drep- 
tate? 

Connie deschise gura şi rosti răguşit: 

— Generale, de ce nu vrei tu să... 

Schellenberg zîmbi. 

— Îți mulțumesc, Jones, pentru că mi-ai răspuns la 
întrebare. f 

Uşa se închise fără zgomot în spatele lui. 


Capitolul 9 


Ducele de Windsor se închisese în birou cu ambasa- 
dorul britanic, sir Walford Selby, de mai bine de un ceas, 
vreme în care ducesa coborise în grădină. Acolo o şi 
găsi ducele după întîlnire. 

— Cum a mers, David? 

— Nu prea bine. Ultimul mesaj al lui Winston pare 
definitiv. Aşa că, mergem la Bahamas. 

— Inţeleg. Ei bine, dacă trebuie să mergem, vom merge 
şi cu asta gata. 

Se auzi clopoțelul de la uşă şi pe terasă apăru chiar 
amfitrionul lor în persoană, doctor Ricardo de Espirito 
Santa e Silva. 

— Excelența voastră are un musafir. Marchizul de 
Estella. L-am invitat în bibliotecă. 

— Tu du-te, David, îi zise ducesa. Oricum eu mai am 
nevoie de cîteva flori. Ne vedem pe terasă, la ceai. 


Stătu pe terasă lîngă piscină mai bine de o oră, fără 
să apară ori ducele, ori Primo de Rivera. În cele din 
urmă, auzi glasuri în curtea care se afla la un capăt al 
terasei. Cînd se duse acolo ca să vadă despre ce era 
vorba, ajunse la timp ca să-l zărească pe de Rivera 
urcînd în maşină. Ducele îi făcu acestuia semn cu mîna, 

după care urcă scările pe terasă. 

— Ce s-a-ntîmplat? îl întrebă ea îngrijorată. 

- Oh, avea o treabă oficială la ambasada spaniolă în 
seara asta. A trebuit să plece. Oricum m-a însărcinat 
să-ţi transmit scuzele lui. O porniră la plimbare pe te- 
rasă, ducele ţinîndu-şi consoarta cu un braț pe după 
umeri. Ştii, Wallis, toată afacerea asta a început să se- 
mene tot mai mult cu o farsă. . 

Imediat ce se aşezară, un servitor le aduse ceai. 

— Ce vrei să spui? 

- Am auzit de la de Rivera că nemernicul serviciu 
secret britanic ar vrea să pună mîna pe mine, asta dacă 
mă iau după ultima biîrfă care circulă prin înalta societate 
din Spania. 

— Doamne, David, dar asta e o prostie. 

— Mă rog, logica din spate este foarte simplă. Se ştie 
foarte bine că nu sînt tocmai mulţumit de postul din Ba- 
hamas pe care l-am primit şi mulți oameni cred că există 
posibilitatea clară ca eu să refuz să plec. Că voi vrea să 
rămîn mai departe aici, în Portugalia, sau chiar să merg 
în Spania. Or, chestia asta n-ar arăta prea bine din punctul 
de vedere al guvernului britanic. 

— Şi atunci îi trimit pe băieţii din serviciul secret să te 
ia de guler să te ducă cu forța în Bahamas? E de-a 
dreptul absurd. 

— De Rivera părea necăjit din cauza posibilității de a 
nu mai ajunge deloc acolo. C-o să mă arunce peste bord 
într-o noapte întunecată şi aşa mai departe. 

— Asta-i de-a dreptul teribil, dragă. Cum de poate să 
se gindească la aşa ceva? 

— Stai aşa, Wallis, trebuie să recunoşti că de o vreme 
am fost ca un spin în coasta multora. Acum o necăjea şi 

— Nu-mi place, David, genul ăsta de discuţie. Nu e 
deloc amuzant, nu după ce s-a petrecut în Franţa. N-o 
să uit niciodată, rosti cutremurîndu-se. Nici nu sînt si- 
gură că-mi place locul ăsta. Prea sînt mulţi poliţişti în jur. 

— Ei bine, vom schimba toate astea. O să ai parte de 
o ieşire. O zi la țară. De Rivera are un prieten care are o 
fermă de tauri. Înțelegi ce vreau să spun? Tauri de luptă. 
Mi-a zis c-or să fie şi nişte lupte şi putem vizita locurile şi 
o să facem şi un picnic. Lucruri de genul ăsta. Cum ţi se 
pare? 

— Minunat. 

- Bine. Îi zîmbi. Acum hai să intrăm în casă. S-a 
făcut cam frig şi parcă miroase a ploaie. 


Ataşatul poliţiei de la legația germană se numea Eg- 
ger şi fu fericit să ajute cu ce putea atunci cînd Kleiber 
dădu buzna peste el şi se prezentă. 

— Cu ce-ţi pot fi de folos, Sturmbannführer? 

— Cit de bune sînt relațiile tale cu poliția de aici? 

— Excelente, răspunse Egger. Din punct de vedere 
politic, simpatiile se îndreaptă spre idealurile social-na- 
ționalismului în Portugalia în acest moment. 

— Există posibilitatea ca femeia asta să apară în 
Lisabona dintr- un moment în altul. Aici ai descrierea ei. 

Îi întise o foaie de care era lipită o fotografie de-a lui 
Hannah. 

— Hannah Winter, citi Egger. Dar ce a făcut? 

— A împuşcat la Berlin trei oameni din securitate, aşa 
că o vrem cu orice chip. 

— E cetățean al Reich-ului. 

— Desigur, răspunse Kleiber, dar se foloseşte de un 

paşaport american. 

— Asta n-o s-o ajute prea mult aici. Nu după ce voi 
comunica toate astea poliției de securitate. Au mereu 
cite un om sau mai mulți la fiecare intrare în ambasade. 
Probabil c-ai observat şi singur cînd ai venit. Dacă în- 
cercă să se apropie de ambasada americană, o să pună 
mîna pe ea, adică imediat ce le dau toate detaliile. 

În vreme ce el se întindea spre telefon, Kleiber îi 
zise: 

— Să nu uit, ducele de Windsor e la Estoril. Bănuiesc 
că nu poate intra nimeni să-l vadă fără să treacă mai 
întîi de poliţia de securitate de acolo, nu? 

— Aşa cred, răspunse Egger. 

— Bine. Multe mulțumiri. Kleiber se ridică. O să ne 
revedem, sînt sigur, cît o să mai stau pe aici. 

Sindermann îl aştepta în anticameră. Avea un ochi 
vînăt, obrazul drept umflat şi peste pielea crăpată îşi 
pusese un plasture. 

— Este totul în ordine, Sturmbannführer? 

— E bine, Gunther. Nici că se putea mai bine. De 
treabă se ocupă acum poliția de securitate portugheză. 
Din clipa în care îşi arătă fața, e a noastră. Unde-i ge- 
neralul? 

— Cu ambasadorul. Se pare că ne-au rezervat ca- 
mere la hotelul din apropiere, pe care-l foloseşte aproape 
tot personalul legaţiei. 

— Bine, hai să mergem să vedem cum e. Mi-e foame. 


Baronul Oswald von Hoyningen-Huene, reprezentan- 
tul Germaniei la legația din Lisabona, se deosebea foarte 
mult de van Stohrer, omologul său de la Madrid. Era un 
aristocrat adevărat, un om de o cultură şi un rafinament 

considerabile. Şi, după cum bine ştia Schellenberg, nu 
era nazist. De fapt, în serviciul diplomatic circula gluma 
că la legația din Lisabona se adunaseră oamenii care, la 
nevoie, se îmbarcau pe primul vapor spre America în 
clipa în care lipsa lor de convingeri politice adecvate 
avea să îi amenințe. 

Huene examină ordinul Fiihrer-ului pe care Schellen- 
berg îl aşezase pe masa sa de lucru. 

— Evident, generale, te voi ajuta cum pot în această 
chestiune. Termenii din scrisoarea Fihrer-ului nu-mi dau 
de ales. 

— Ceea ce înseamnă că nu eşti deloc de acord cu 
această afacere, rosti Schellenberg. 

Huene rămase nemişcat o clipă, privindu-şi musafirul 
cu calm. ci Mda 

— Generale Schellenberg, ce anume încerci să-mi 
spui? ea 

— Că nici eu nu consider această idee tocmai inspi- 
rată. E o prostie. Na, c-am spus-o şi pe asta, baroane. 
Ce se va întîmpla acum? Vrei să ridici receptorul şi să 
ceri să vorbeşti cu ministrul Ribbentrop? 

— Nu, răspunse Huene. Prefer să iau o sticlă de coniac. 
O ţin în dulăpiorul de colo cu două pahare, după care 
putem discuta, neoficial, desigur. 

Schellenberg gustă din coniac. 

— Excelent, dar să ne întoarcem la afacerea Windsor. 
Chiar credeţi că ducele e de partea noastră, în prezenta 
situaţie europeană? 

= Sincer să fiu, nu, răspunse Huene. Oho, desigur, 
nu e mulțumit deloc de faptul c-a primit postul acela în 
Bahamas. A sperat la mai mult de atit şi nici n-a făcut un 
secret din asta, mai ales că este foarte supărat din 

cauza a ceea ce el consideră a fi o vendetă care se 
continuă din cauza anumitor elemente din societatea bri- 
tanică. Este, desigur, progerman, dar cu trecutul familiei, 
nu e de mirare. > 

— Ceea ce este foarte diferit de favorizarea nazismu- 
lui. 

— Exact, zise Huene clătinînd din cap. Nu, dacă von 
Ribbentrop şi Fiihrer-ul au alte păreri, atunci se înşeală 
foarte tare. Îi turnă lui Schellenberg o altă porţie de co- 
niac. Deci, asta unde te duce pe tine, generale? Nu mai 
ai decît o singură opțiune, după cum văd eu lucrurile. 

— Răpirea? Schellenberg clătină din cap. După păre- 
rea mea, nu am avea nimic de cîştigat dintr-o asemenea 
acţiune, în schimb ne-am discredita rău de tot pe plan 
internaţional. Dacă mă înşel, dacă ducele arată dorința 
de a merge în Spania din proprie voință, atunci îi voi da 
tot ajutorul meu. Dar altminteri... 

— Bine. Mă bucur că sîntem de acord asupra acestui 
subiect, răspunse Huene. Mai ales că eu trebuie să lu- 
crez aici. Şi este o bătălie continuă pentru influență, cu 
portughezii între. noi şi britanici. lar răpirea ducelui nu 
ne-ar prii prea bine, oricît de mult ne-ar simpatiza actua- 
lul guvern. Se ridică. Nu vrei să iei cina cu mine în seara 
asta? 

— Dacă se poate, cu altă ocazie, răspunse Schellen- 
berg. Am de văzut şi pe altcineva. Prieteni vechi. Cum 
rămîne cu cazarea? 

— Este un hotel chiar după colț unde o parte din 
personal locuieşte permanent. Am şi rezervat camere 
acolo pentru dumneata şi cei doi indivizi de la Gestapo 
care te însoțesc. În plus, am făcut rost de o maşină şi un 
şofer pentru folosul dumitale. Un Buick. 

— Ca să fiu sincer, aş prefera să stau în altă parte. 

— Ştiu un loc nu prea departe, ţinut de o familie de 
evrei olandezi. Liniştit şi foarte confortabil, iar mîncarea 
excelentă. Duisenberh, aşa-i cheamă. 
` Schellenberg se înclină şi rosti: 

— Atunci, dacă sînteți amabil să-i anunţaţi, îl voi pune 
pe şofer să mă ducă direct acolo. 


Chiar înainte ca expresul Madrid-Lisabona să intre în 
Portugalia pe la Valencia de Alcantara, Hannah aruncă 
pistolul Walther pe fereastra cabinei de toaletă, în caz că 
se făcea control corporal la vamă. Inspecţia se făcea în 
partea portugheză de la Maevao. Avea la ea numai valiza 
mică pe care i-o dăduse Connie. 

Se folosi iar de paşaportul franțuzesc şi explică lipsa 
de bagaje spunîndu-i vameşului că avea un cufăr mare 
care urma să vină după ea cu un tren de marfă. De 
acolo nu mai avu probleme şi restul călătoriei dormi, 
ajungînd la Lisabona mai tîrziu decit se aşteptase.Tre- 
cuse de ora opt cînd ieşi din gară şi se apropie de stația 
de taxi-uri. 

La cea de a treia încercare găsi în fine un şofer care 
vorbea puțin engleza. 

— Cunoşti vila doctorului Ricardo de Esperito Santo e 
Silva din Estoril? 

— Da, señorita. 

— Atunci du-mă acolo. 

Doamne ce obosită era — ce cumplit de obosită. Se 
aşeză comod pe bancheta din spate şi închise ochii. 


Se trezi imediat ce maşina frînă destul de brusc. Se 
opriseră în fața unei porţi înalte de fier încastrate într-un 

gard înalt de cărămidă. Un poliţist stătea în fața lui, cu o 
carabină pe un umăr, şi, cînd văzu taxi-ul, se apropie şi 
începu să vorbească cu şoferul în portugheză. 

Şoferul se întoarse spre ea. 

— Ar vrea să ştie ce anume doreşti, señorita? 

— Să-l văd pe ducele de Windsor. 

— Şi acum actele dumitale. 

Scoase paşaportul ei şi-l întinse. Polițistul îl duse la 
poartă întinzîndu-l printre gratii unui sergent care ieşise 
dintr-o lojă mică. Şi el îl examină cu atenţie, apoi îl luă în 
lojă. După cîteva minute, se întoarse şi-l pasă poliţistului 
din fața porţii care se întoarse şi îl dădu iar lui Hannah. 

— Acum pot intra? întrebă ea nerăbdătoare. 

Altă discuţie în portugheză şi şoferul de taxi se în- 
toarse spre Hannah. 

— Mi-e teamă că nu, señorita. Cei de aici au mare 
grijă de siguranța ducelui. Nici un vizitator nu poate intra 
fără aprobarea oficială de la sediul poliţiei. Omul dinăuntru 
a dat deja telefonul acolo. Acum trebuie să aştepte un 
răspuns. 

— Înţeleg. 

— Să mai rămîn, señorita? 

— Nu, nu cred. Mi-ar face bine nişte aer proaspăt. 

Îi plăti omului, iar acesta dispăru în noapte. Printre 
copaci putea vedea luminile vilei şi se auzea parcă şi 
muzică. Porni să se plimbe pe drum, după care reveni. 


Imediat după miezul nopții începu să plouă, iar tînă- 
rul ofițer de poliţie portughez aduse din cabina de san- 
tinelă o pelerină pe care i-o puse pe umeri fără un cuvînt. 

Se făcuse chiar frig şi ea începu să se plimbe pe 
drum ca să se încălzească, oprindu-se ca să se uite în 

spate spre riul Tagus la vărsare şi spre luminile Lisa- 
bonei care străluceau în depărtare. 

O cale lungă; nu la fel de lungă ca pînă la Berlin sau 
Paris sau Madrid, dar era acum aici, în fine, în fața vilei 
de stuc roz de la Estoril. Ajunsese la finalul problemei, 
mai obosită decît oricînd în viață şi, dorindu-şi foarte 
mult ca totul să se termine. 

Se întoarse spre polițistul de la poartă. 

— Vă rog, îi zise ea în engleză, cît mai durează? Stau 
aici de mai bine de o oră. O prostie, bineînţeles, el nu o 
înțelegea. 

Se auzea însă zgomotul făcut de o maşină care urca 
dealul, farurile luminînd tufişurile de mimoze, şi, în cele 
din urmă, un Mercedes negru opri la cîțiva metri de- 
părtare. 


Ploaia continua să vină în rafale dinspre rîu, scu- 
turînd ferestrele de la apartamentul lui Joe Jackson, în 
vreme ce acesta mai aşeza un buştean pe foc. 

— Asta chiar că-i o poveste uluitoare. Vrei să mă 
scuzi un moment? Mă întorc imediat. Serveşte-te cu încă 
o băutură. 

Hannah mai turnă puţin coniac în pahar şi rămase în 
fața focului, ținînd paharul între palme şi privind la flă- 
cări. 

Atunci cînd el reveni în cameră, ea îşi ridică privirea 
spre el. 

— Mă crezi? 

— Indivizii ăia de pe doc, Kleiber şi Sindermann? Hai 
să spunem că eu te-am plăcut pe tine, nu pe ei. Este un 
punct de plecare la fel de bun ca altul. lar ducele de 
Windsor e acolo, în vila lui Santo e Silva din Estoril. E 

ceva clar. à 

— Dar trebuie să ajungem cumva la el, nu înţelegi? îi 
zise ea pe un ton încărcat de disperare. Nu putem să 
stăm cu miinile în sîn lăsîndu-i pe nazişti să-l ia. Mai 
ales tu. Ai luptat împotriva lor în Brigada Internaţională. 

— Connie ar fi trebuit să menţioneze şi faptul că în 
ultima vreme am devenit neutru, îngeraşule. Abisinia, 
Spania -— astea deja sînt războaiele altora. Eu m-am 
săturat de aşa ceva, crede-mă. Pe moment conduc un 
bar frumos şi profitabil şi asta-mi ajunge. í 

— Pentru un bărbat ca tine? Nu pot să cred. Se ridică. 
Oricum, dacă tu nu mă ajuţi, atunci mă duc la ambasada 
americană, sau la cea britanică. 

— Şi să fii prinsă de poliția portugheză încercînd să 
intri? Idioţii ăştia au un mandat de extrădare şi de ares- 
tare fiind acuzată de nici mai mult nici mai puţin de trei 
crime, iar guvernul portughez duce o politică de coope- 
rare politică prietenoasă față de nemți, ai uitat cumva? 

- Atunci o să le spun povestea mea. Vor trebui să 
facă desigur ceva. 

— Şi de ce, mă rog frumos? Oricum au gărzi instalate 
la vila din Estoril, iar povestea ta e cel puţin sălbatică, 
trebuie să recunoşti. Invenţia unei tinere femei speriate 
care ar fi în stare să spună orice numai să nu se în- 
toarcă în Germania, unde, mai mult ca sigur, ar avea 
întîlnire stabilită cu călăul. Ştiai că te obligă să te aşezi 
cu fața în sus pe ghilotină, ca să poţi vedea lama că- 
zînd? Se gindesc la toate, Himmler şi amicii lui, trebuie 
să le acorzi măcar atita credit. 

Ea rămase nemişcată, privindu-l fix. 

— Ce pot să fac? Cum să te fac să mă crezi? 

În camera de alături începu să sune telefonul. 

- Tu n-ai cum. Dar poate mă convinge Connie Jones. 
El trebuie să fie. Am comandat o convorbire cu barul 
Flamenco din Madrid. 

Îi zimbi şi desfăcu larg braţele. 

„— Deci este totul adevărat. În plus, dacă mă iau după 
Connie, cînţi ca Billy Holliday. Renunț. Ai avut dreptate. 
Dar vezi că acum vrea să vorbească şi cu tine. 

Hannah se grăbi să intre în camera alăturată, iar el 
îşi aprinse o ţigară, privind- încruntat spre foc. Hannah 
lipsi o vreme şi, cînd reveni lîngă el, arăta ca şi cum ar fi 
plîns. 

— Ţi-a spus ce s-a întîmplat la club? îl întrebă. 

— Sigur. Trei coaste rupte, dar mi-a spus că asta nu 
l-a împiedicat să cînte. Pe moment au reuşit să împru- 
mute nişte instrumente. Nici o grijă, o să am tobe şi un 
contrabas gata pentru ei cînd or să vină aici săptămîna 
viitoare. 

— Dar Schellenberg? şopti ea. De ce naiba a făcut 
ce-a făcut? Pur şi simplu nu pot să-l înțeleg deloc pe 
omul ăsta. 

- Da, şi eu am crezut că asta era partea cea mai 
improbabilă din povestea ta — felul în care te-a ajutat să 
evadezi în Berlin. Vreau să spun, omul practic şi-a pus 
gitul pe butuc pentru tine. 

- Şi atunci, de ce? 

— Habar nu am. Poate că nici el nu ştie — poate că 
pur şi simplu te place, îngeraşule. Îi zîmbi. Nu e chiar 
aşa de greu de înțeles. Dar acum asta nu contează. 
Trebuie să te scot de aici în eventualitatea în care bru- 
tele acelea se vor întoarce să te caute. 

— Dar poliția portugheză? întrebă ea. Dacă ăştia se 
hotărăsc să se amestece în afacere? $ 

— Ah, cu asta mă descurc. Îi zîmbi cu viclenie. Unii 
dintre cei mai buni prieteni ai mei sînt poliţişti, în special 
varietatea care favorizează jocurile de noroc de la sub- 
sol. Se pare că reuşesc să cîştige aproape regulat, în- 
țelegi, aşa că toată lumea e mulţumită. Acum ia-ți haina 
şi hai să plecăm. 


În 1938, una dintre primele însărcinări ale lui Schel- 
lenberg de spionaj activ implicase şi o vizită la Dakar, ca 
să obțină cît mai multe informaţii cu putință despre baza 
navală franceză din Africa, baza principală. 

Mare parte din pregătirile: făcute în vederea acestei 
însărcinări se înfăptuiseră la Lisabona, unde făcuse cu- 
noştință cu un afacerist japonez. Kajiro Taniguchi. Între 
cei doi bărbaţi se înfiripase o prietenie sinceră, iar Tani- 
guchi îl ajutase pe Schellenberg în multe feluri în aven- 
tura sa africană. Părea să aibă cite o afacere în orice 
domeniu, avea contacte apropiate cu fraternitatea crimi- 
nală locală, iar Schellenberg, ajunsese de mult la con- 
cluzia că era probabil un agent al guvernului japonez. 

Încercă să-l sune pe Taniguchi acasă, dar o servi- 
toare îl informă că trebuia să fie tot la lucru, o agenție de 
import-export de pe docurile din Alcantara. Schellenberg 
plecă acolo cu Buick-ul pe care legația îl pusese la dis- 
poziția lui, după ce înainte îi spusese şoferului că nu mai 
avea nevoie de el în seara aceea. În asemenea circum- 
stanțe prefera să fie singur. 

Cînd ajunse acolo, birourile păreau scufundate în în- 
tuneric, dar, atunci cînd băgă maşina în curtea depozitu- 
lui adiacent, văzu lumină la una dintre ferestrele de sus. 
Parcă maşina şi traversă spre uşa depozitului. 

Atunci cînd o deschise, un glas strigă în portugheză: 

= Cine-i acolo? 

Depozitul era înțesat de butoaie şi cutii de toate di- 
mensiunile. Undeva sus se afla un birou cu pereţii de 
sticlă la care se ajungea urcînd o scară de fier. Kajiro 
Taniguchi se afla în acel moment la capătul ei de sus, 
un munte de om, clădit ca un luptător de sumo. 

Tot privind cu atenţie spre umbre, deodată pe chip îi 
apăru un zîmbet de încîntare. 

- Walter — Walter Schellenberg, rosti în engleză pen- 
tru că nu ştia mare lucru în germană. Pe toți sfinții. 


— Cred c-ai venit cu afaceri, Walter, mereu numai de 
aşa ceva te ţii, nu? 

Schellenberg răspunse: 

— Ducele de Windsor stă în vila lui Santo de Silva din 
Estoril. 

— Toată lumea ştie, zise Taniguchi. Chiar eu i-am 
văzut pe duce şi pe ducesă mai deunăzi la un bine- 
cunoscut restaurant în oraş. 

— Vreau să ştiu tot ce se poate despre vila asta, 
schița proprietăţii, planurile arhitecturale, situația servito- 
rilor. Cît de bună este securitatea şi aşa mai departe. Să 
am pe cineva în casă care să mă ţină la curent cu toate 
venirile şi plecările ar fi de-a dreptul minunat. Trebuie să 
precizez că banii nu contează în chestiunea asta. Am 
fonduri nelimitate. Ne putem permite să plătim foarte 
bine pentru orice informaţie folositoare. 

Se opri, aşteptînd. Taniguchi îi răspunse: 

— Mai ia un sake. Este cu adevărat delicios. 

— Crezi că te poţi descurca? 

— Bineînţeles, răspunse Taniguchi liniştit. Cunosc pe 
toată lumea, Walter — pe toți cei din oraş care contează 

cu adevărat, iar la Lisabona, banii sînt foarte apreciați, 
crede-mă. 

— Cînd o să ai ceva pentru mine? 

— Miine după-amiază. Să zicem pe la două. Dar acum, 
prietene, ce mai faci tu? Am auzit că acum eşti general. 


. General-maior la treizeci de ani. Remarcabil. 


— Am avut noroc. 

— Dar eşti fericit, Walter? 

— Fericit, se strimbă Schellenberg. Nici măcar nu ştiu 
ce înseamnă cuvîntul ăsta. Cum ai putea să-l defineşti? 
Cum reuşeşti să găseşti fericirea? 

— Atunci cînd n-o cauţi. Stînd liniştit, fără să mergi pe 
afară, ai putea cunoaşte întreaga lume. Fără să te uiţi pe 
fereastră, ai putea vedea calea spre rai. Cu cît mergem 
mai departe, cu atit ştim mai puţine. 

— Asta-i tot filozofie de-a ta, japoneză? 

— De fapt chinezească. Crezi c-o să cîştigați răz- 
boiul? îl întrebă deodată, schimbînd subiectul. 

- Hai să privim faptele, rosti Schellenberg. Contro- 
lăm mai mult din Europa decit a făcut-o Napoleon; ma- 
joritatea țărilor rămase neutre au tendința de a simpatiza 
cu punctele noastre de vedere, iar America, hai să spu- 
nem lucrurilor pe nume, nu vrea să ştie ce se petrece 
aici. Sursele noastre din Londra indică că ambasadorul 
american de acolo, Joseph Kennedy, crede că o victorie 
a germanilor este” sigură şi se pregăteşte să demisio- 
neze. 

— Deci crezi că trupele nemţeşti vor mărşălui în cu- 
rînd prin Mall spre palatul Buckingham? 

— Depinde de englezi. Fiihrer-ul a dat clar de înțeles 
că el este gata să se mulțumească cu un armistițiu. 
Desigur, s-ar putea ca oamenii de la Londra s-o apuce 

pe calea mai dificilă. Dintr-un motiv pervers aşa o fac de 
regulă. 

— O altă temă din vechea înțelepciune chinezească, 
rosti Taniguchi. Dacă oamenilor nu le este frică să moară, 
este inutil să încerci să-i ameninți. 

Schellenberg se ridică. 

— Acum trebuie să plec. O să luăm iar legătura miine. 

Începu să coboare scara de fier. Taniguchi îi strigă 
din urmă: 

— Bietul meu Walter, întotdeauna există un călău ofi- 
cial. Ce păcat că de această dată a trebuit să fi ales 
tocmai tu. După aceea se întoarse înapoi în birou. 


Capitolul 10 


Agentul cunoscut în dosarele Abwehr-ului sub indica- 
tivul A 1416, despre care discutaseră Canaris şi Schel- 
lenberg atunci cînd se plimbaseră prin Tiergarten, era un 
industriaş neamț, pe nume Erich Becker, naturalizat ce- 
tățean portughez. Avea interese mari de afaceri, ceea 
ce-i permitea să acopere un teritoriu larg şi trăia foarte 
bine numai din profituri, umflate nu numai de contribuţiile 
din partea Abwehr-ului, ci şi din partea serviciilor secrete 
britanice. Avea un apartament superb aproape de mi- 
năstirea iezuiţilor, cu vedere spre Tagus. 

Era necăsătorit, ceea ce-i dădea libertatea să se amuze 
cu o întreagă varietate de femei. De fapt, chiar se distra 
cu una în pat atunci cînd auzi soneria de la uşă. Încercă 
s-o ignore, dar cine venise pînă acolo nu întenționa să 
se dea bătut şi să plece. Îşi trase pe el un halat şi se 
aplecă că sărute fata întinsă în pat, cu părul lung şi 
blond împrăştiat pe pernă. 

— Nu stau mult, scumpetea mea, îi promise. 

Deschise uşa, păstrînd lanțul de siguranţă tras. 

— Cine naiba e? Nu ştii cît e ceasul? 

— Da, mai sînt vreo zece minute pînă la miezul noptii, 
răspunse Walter Schellenberg. 

Becker rămase cu gura căscată de uimire. 

— Dumnezeule, tu! 

Deschise uşa imediat. 

Schellenberg aruncă o privire prin apartament. 

— Văd că-ţi merge foarte bine în ultima vreme. 

Becker se grăbi să meargă să închidă uşa de la 
dormitor. 

— Mă... mă bucur să te văd din nou, generale. 

— Nu de mult am discutat despre tine cu amiralul 
Canaris. l-am spus că trebuia să vin la Lisabona şi el 
mi-a sugerat să iau legătura cu tine în caz că am nevoie 
de ajutor. Ţi-a transmis ceva de genul ăsta, nu? 

Becker zimbi nervos. 

— Cred că aici m-am pierdut definitiv. 

- Afacerea Windsor? Motivul pentru care mă aflu 
aici? Amiralul Canaris ţi-a explicat totul în amănunt în 
semnalul codificat şi foarte lung pe care ţi l-a transmis, 
nu? 

— Îmi pare rău, generale, se scuză Becker, dar zău 
că nu ştiu despre ce anume vorbeşti. 

Schellenberg scoase mîna dreaptă din buzunar cu 
Mauser-ul pregătit. Pistolul tuşi o dată şi un frumos căţel 
din porțelan fin se făcu pulbere. 

— Sînt bune, nu crezi? rosti el pe un ton plăcut. 
Armele mici sînt de obicei-aşa de gălăgioase, însă, dacă 
eu te împuşc în genunchi cu pistolul ăsta, singurul lucru 
pe care-l va auzi doamna aflată în patul din dormitor, vor 
fi numai urletele tale. 

Becker începuse să transpire. 

— Ce vrei de la mine? 

— Adevărul, răspunse Schellenberg. Ai primit un 
semnal din partea amiralului Canaris în care-ţi spunea 
că voi veni în oraş şi pentru ce motiv, este sau nu aşa? 

— Da, l-am primit azi dimineaţă. 

— Şi care erau instrucțiunile tale? 

— Să te supraveghez. Să raportez mişcările pe care 
le faci. 

Schellenberg numai că nu izbucni în rîs. Ce vulpe 
era şi Canaris. 

Becker îi zise scîncit: 

— Am nevoie de ceva de băut. Se îndreptă spre un 
dulăpior din lemn de trandafir cu încrustații de argint şi-l 
deschise. Îți convine un pahar de whisky? 

— Ştiai că în dosarele Abwehr-ului eşti cunoscut sub 
indicativul A 1416? 

— Da, răspunse Becker. 

— Tipic nemtesc, rosti Schellenberg. Să reduci un om 
la un număr dintr-un dosar — cea mai mare greşeală a 
noastră. Englezii, pe de altă parte, au mult mai multă 
imaginaţie. Hamlet — îmi place. Ce nume perfect pentru 
un agent dublu. A fi sau a nu fi. 

Backer înlemnise cu paharele cu băutură în miini şi 
cu disperarea zugrăvită clar pe față. 

— Exact, continuă Schellenberg. Aşa că hai să fim 
puţin de înțeles. Le-ai pasat amicilor englezi informaţia 
pe care ai primit-o în semnalul amiralului? Că trebuia să 
vin şi pentru ce motiv? Am dreptate sau nu? 

— Da, şopti Becker, golind dintr-o dată unul dintre 
pahare. 

- Da, am crezut că aşa o să faci, şi la fel şi-a închi- 
puit şi amiraul. Te miră cumva? Singurul motiv pentru 
care ai reuşit să supraviețuieşti aşa de mult este din 
cauză că a găsit că-i erai folositor să transmiţi informaţii 
false amicilor noştri de la Londra. Desigur, acum, in- 
formația este sută la sută corectă, mai ales pentru că, ca 

mai toți oamenii, nu poate să se hotărască de a cui parte 
este totuşi. 

Becker dădu pe git conţinutul celui de-al doilea pahar. 

— Ce ai de gînd să-mi faci? 

— Depinde de cît de înțelegător eşti. Care este con- 
tactul tău cu serviciul britanic? 

— Un maior Frear. 

— Aici, la Lisabona? 

— Da. 

Schellenberg băgă pistolul la loc în buzunar şi-şi 
aprinse o țigară. 

— Te rog să-l chemi la telefon. Spune-i că sînt aici. 

Becker era sincer nedumerit. 

— Dar de ce? 

Schellenberg rămăsese nemişcat, cu mîinile în buzu- 
narele hainei lungi de piele, cu ţigara atîrnată în colțul 
buzelor. 

— Păi, sînt aici, ceea ce este evident şi o va desco- 
peri chiar el mai devreme sau mai tîrziu. Dacă-i spui tu 
primul, atunci va fi înclinat să creadă şi ce-i vei mai 
spune după aceea, ceea ce mie ar putea să-mi fie de 
folos. 

Becker ezită, apoi ridică din umeri şi o porni spre 
masa de lucru din lemn de trandafir în cealaltă parte a 

- încăperii, se aşeză în spatele ei şi se întinse după tele- 
fon. În acelaşi timp deschise sertarul din dreapta şi scoase 
de acolo un revolver. 

— Şi acum, generale! rosti. 

Schellenberg, cu Mauser-ul gata pregătit în dreapta 
în buzunarul hainei, îl împuşcă în inimă de două ori. 
Becker se prăbuşi pe spate, răsturnînd şi scaunul. 

Schellenberg rămase în aşteptare, cu fața spre uşa 

de la dormitor, dar din casă nu se auzea nici un sunet. 
Se duse spre masa de lucru elegantă, o ocoli şi privi în 
jos spre Becker. Găurile din halat, deasupra inimii nu 
erau mai mari de două degete. Nu se vedea decit foarte 
puțin sînge. 

- Dacă ai de gind să omori pe cineva, fă-o, nu te 
apuca să ţii discursuri, îi zise încet. Dar ai aflat asta prea 
tîrziu, nu-i aşa, prietene? 

leşi din apartament, închizînd cu grijă uşa în urma 
lui. În dormitor, blonda se răsuci în somn, întinse mîna în 
cealaltă parte a patului dar nu găsi nimic. 

— Erich? strigă, hai în pat. Apoi se întoarse, strînse 
perna în brațe şi adormi la loc. 


Cum drumul de coastă făcut în Mercedes-ul lui Joe 
Jackson părea să-i ducă înapoi la Estoril, Hannah în- 
trebă: 

— Unde mergem acum? 

— Într-un sat de pescari care se numeşte Cascais, îi 
răspunse Jackson. O prietenă de-a mea are o casă chiar 
în afara lui, aproape de plajă, cum ieşi dintr-o pădurice 
de pini. Frumos, linişte şi ascuns. Pe moment e plecată, 
dar am o cheie. 

— Şi n-o să se supere? 

— Nu prea cred. 

Era o noapte frumoasă, ploaia trecuse, iar pe cer 
strălucea luna plină. 

Departe, pe mare, duzini întregi de luminițe păreau 
să 'se îndrepte spre portul natural al satului micut de 
dedesubt. 

— Lanternele de la prorele vaselor de pescuit, îi ex- 
plică el. Atrag peştii în bancuri mari, aşa cum fluturii sînt 

atraşi de flăcări. Un loc foarte interesant, Cascais. Un 
pescar de aici a descoperit America cu zece ani înaintea 
lui Columb. 

— Nu te cred. 

— Adevărat, se numea Afonso Sanchez şi, în timpul 

` unei călătorii spre Indiile de Est, vasul lui a fost dus pe 
coastele americane de vînturile puternice ale furtunii. A 
reuşit în cele din urmă să ajungă în Madeira cu numai 
cîțiva tovarăşi, cu toţii vai de capul lor. Columb locuia pe 
atunci în Madeira şi a reuşit să pună mîna pe jurnalul lui 
Sanchez. 

— E o poveste bună, rosti ea. 

= În locul tău, n-aş strîmba din nas în Cascanis cînd 
aş asculta-o. Cei de aici o iau foarte în serios. 

Erau foarte aproape de plaja albă, cu dune mari de 
nisip, oprite de păduricea de pini, iar el întoarse maşina 
pe un soi de alee îngustă, oprind în fine în faţa unei porţi 
încastrate în nişte ziduri albe. Cobori ca s-o descuie, 
apoi urcă la un loc şi intrară cu tot cu maşină într-o curte 
închisă. 

Casa avea un singur etaj, cu acoperiş de țigle roşii, 
cu o verandă în formă de L şi înconjurată de o grădină — 
Hannah bănuia existența grădinii pentru că aerul n- ţi 
era parfumat de mirosul de mimoze. 

Joe descuie uşa, aprinse lumina şi o conduse într-un 
salon imens mobilat extrem de simplu. Pereţi albi, un 
cămin uriaş din piatră, podele de lemn bine lustruite şi 
cîteva covoare orientale. 

— Baie, bucătărie. Dormitor — singurul. Camera din 
cealaltă parte a casei este un studio. Multe pînze în jur 
şi altele, aşa că, dacă aş fi în locul tău, n-aş intra acolo. 
Ai destule conse!»e în bucătărie. Miine o să mă întorc şi 

cu alte lucruri. Dacă ai vrea să faci o cafea, eu o să 
aprind focul, după care o să mă întorc. 

Ea făcu exact cum i se spusese. Cînd reveni în sa- 
lon, un foc strălucitor fusese aprins în şemineu. Uşa era 
deschisă şi Joe Jackson era pe verandă. Undeva, de- 
parte, se auzea zvon de muzică, tristă şi foarte plăcută 
în acelaşi timp. 

— Ce este? îl întrebă ea, dîndu-i cana cu cafea. 

— Vine de la cafeneaua locală. Cineva a pus un disc 
cu fado. 

— Fado, ce-i asta? 

- Nu poate fi explicat, trebuie să experimentezi sin- 
gură. Face parte din stilul de viață portughez. O să te 
duc într-o seară să asculti. 

Copacii din jur erau plini de măsline. Le putea simţi 
mirosul în noapte. Îi venea greu să se gindească la 
faptul că numai cu două seri în urmă fusese la Berlin, iar 
acum, acolo, era la marginea vestică a Europei, cu fața 
spre Atlantic şi America, de care era despărțită de trei 
mii de mile. 

— Şi acum, ce-o să se întîmple? 

— Tu te gindeşti să dormi bine la noapte i restul îl 
laşi în seama mea. 

Ea îşi aşeză palma pe braţul lui. 

- O să faci ceva, nu? Îmi promiţi? 

— Sigur că da. Uite, nu poți să te duci mărşăluind 
direct la duce, mai ales acum cînd există un mandat de 
extrădare pus pe capul tău. O să am grijă ca povestea ta 
să ajungă la oamenii potriviţi, nu trebuie să-ţi faci pro- 
bleme. 

— Cînd? 

— În noaptea asta — la Lisabona. Cred că ştiu omul 

potrivit cu care trebuie să vorbesc. 

Ea rămase tăcută, privindu-l, după care, deodată, îl 
sărută pe obraz. După care intră în casă fără un cuvint. 
Jackson rămase acolo multă vreme după ce uşa se în- 
chisese, înainte să se întoarcă la maşina lui. 


Fără îndoială, cel mai frumos cartier al Lisabonei este 
Alfama. Zidurile înalte ale castelului Sao Jorge se ridicau 
deasupra apei în ale cărei bazine largi şi iazuri se bă- 
lăceau în voie lebede, rațe şi flamingo. 

Dedesubt se află vechiul cartier Alfama, locul unde 
Joe Jackson îşi parcă Mercedes-ul, intrînd în labirintul 
de străzi înguste şi alei, majoritatea destul de late cît să 
lase să treacă doi măgari, cel mult. 

De regulă străduțele erau foarte aglomerate, pline de 
bogăția vieţii duse în partea veche a oraşului, dar la ora 
aceea din noapte totul erâ tăcut, un loc al umbrelor, 
luminat doar pe la colţuri de felinare mari. 

Mai jos, prin deschizăturile înguste putea vedea rîul 
şi luminile docurilor. În mijlocul canalului era un şiep de 
marfă care se îndrepta spre mare. 

În cele din urmă, se întoarse ca să intre într-un scuar 
din spatele catedralei, oprindu-se în faţa a ceea ce, în 
zilele de demult, fusese casa unui nobil. Deasupra arca- 
dei care adăpostea intrarea. era săpat în piatră blazonul 
nobilului, iar uşa de stejar masiv era foarte veche, bine 
întărită cu fier. ` 

Trase de cordonul unei sonerii. După un timp, se 
deschise un geamlîc. Însă se închise imediat la loc, un 
zăvor fu tras şi uşa se deschise. Un bărbat mic şi întu- 
necat, îmbrăcat în frac alb, stătea într-o parte ca să-i 
permită să intre. 

— Señor Joe, ce plăcere, îi zise în portugheză. 

— Bună, Tomas. 

Jackson trecu pe lîngă omuleț într-o curte interioară, 
pavată cu pătrate de marmură. În centru era o fintină 
arteziană care susura. Îl urmă pe Toms de-a lungul curții, 
printr-o arcadă care dădea într-un bar mic dar conforta- 
bil. 

În jur erau aşezate citeva mese, iar fetele care stătea 
la ele mai înveseleau atmosfera, în vreme ce-şi aşteptau 
clienţii. Erau pur şi simplu nişte femei frumoase îmbră- 
cate elegant. 

— Am auzit că în seara asta, la numărul patru, e un 
joc mare. 

Tomas încuviință din cap. 

— Pocher american. 

— În cazul ăsta maiorul Frear probabil că-i la masă, 
asudînd ca de obicei. 

— Da, de mai bine de două ceasuri. 

— Spune-i că vreau să-l văd. 

— N-o să-i placă deloc, senñor Joe. Cred că a intrat 
în mînă şi cîştigă din greu. 

— Mă găseşte pe terasă, răspunse Jackson. Dacă nu 
apare în cinci minute, vin eu şi-l iau de acolo. 

Tomas ridică din umeri şi plecă. Jackson se întoarse 
spre blonda care servea la bar. 

- Şampanie pentru doamne şi pentru mine ca de 
obicei. 

Deschise uşile mari, în stil franțuzesc, şi ieşi pe terasă 
acoperită de viță ce oferea o privelişte spectaculoasă 
spre rîu, luminile ei strălucind deasupra acoperişurilor 
întunecate de dedesubt. Fata de la bar îi aduse coniac 
cu sifon şi gheaţă sfărimată într-un pahar de cristal, iar 

el îl luă şi se sprijini de marginea placată cu marmură, - 


întrebîndu-se deodată ce căuta acolo. 

Joe Jackson avea treizeci de ani. Fiu al unui preot 
metodist; cea mai mare influență pe care cineva o avu- 
sese asupra lui fusese cea a fratelui mamei sale, Gran 
Hayward, care zburase în Franța cu Escadrila Lafayette, 
în timpul primului război mondial. Băiatul crescuse au- 
zind tot felul de poveşti despre avioane Spad şi Fokker, 
iar eroii lui fuseseră von Richtojofen, Rickenbacker, Bis- 
hop şi Mannock. 

La vîrsta de doisprezece ani ştia că niciodată nu tre- 
buia să te înalţi peste opt mii de metri singur şi că nu 
trebuia să priveşti constant la soare. Prima dată ieşise în 
aer singur la şaisprezece ani, mulțumită lecţiilor de la 
finele săptăminilor pe care le primise de la unchiul său, 
şi apoi îşi dezamăgise cumplit tatăl la nouăsprezece ani 
cînd renunțase la Harvard după primul an şi se alăturase 
forțelor aeriene. 

Fusese instruit ca pilot de avion de luptă, dar disci- 
plina vieții militare îl iritase şi în 1933 îşi dăduse demisia 
şi acceptase un post de pilot pe o rută de transport de 
corespondență spre Brazilia. 

O vreme lucrase prin Djibouti, în Somalia franceză, 
făcuse transporturi ilegale de arme în timpul campaniei 
etiopiene a lui Mussolini, apoi zburase pe aparate 
Dakota peste cele mai cumplite țări din lume. 

lar apoi Spania, unde, în fine, putuse pune în prac- 
tică toate acele lecţii pe care le învățase pe genunchii 
unchiului Grant cu atiţia ani înainte. Singura parte ne- 
plăcută fusese faptul că primise un aparat Bristol de 
luptă, un biplan din seria celor construite pentru primul 
război mondial pe cînd nemţii ieşiseră la luptă cu acele 

noi Messerschmitt BF 10, Legiunea Condor cu alte cu- 
vinte. peH 
Reuşise să doboare un 10, un biplan Arado şi trei 
avioane de luptă Fiat, cinci la număr, ceea ce făcuse din 
el.un adevărat as, înainte să fie doborit chiar el deasu- 
pra Barcelonei într-o frumoasă dimineață de aprilie, de 
asul german, Werner Molders. | : 
După aceea, din cauza lipsei acute de avioane în 
ultimele faze ale războiului, luptase la sol ca adjutant al 
lui Frank Ryan, cunoscutul conducător IRA, care, pe atunci, 
conducea Brigada Lincoln Washinghton. Ratase bătălia 
finală a războiului civil din cauza unui glonț pe care-l 
primise în piept, ceea ce-l dusese în final la Lisabona 
pentru convalescență. | 
Rămăsese acolo şi prosperase. Rămăsese mai mult 
decît oriunde altundeva. Erau însă dimineți în care pri- 
vea faimosul Clipper ieşind din canalul lui Tagus, avînd 
ca destinaţie America, dorindu-şi din toată inima să se fi 
aflat la bordul lui, dar spre seară... i 
Se auziră cîțiva paşi repezi în spate şi cînd se în- 
toarse îl văzu pe Frear tocmai venind pe terasă. Era 
îmbrăcat într-un costum alb, de in, foarte boțit şi avea la 
git o cravată ieftină. Părul şi mustața îi erau albe ca 
zăpada. Părea de cel puţin şaizeci de ani, cînd, după 
ştiinţa lui. Jackson, trebuia să aibă vreo zece ani mai 
puțin. În clipa aceea părea supărat şi deranjat. 
'— Ce naiba e cu tine, Joseph? Sînt în mijlocul celui 
mai bun joc pe care l-am nimerit de ani de zile, cînd 
cîştig gros, şi, drept să fiu, nu îmi place deloc faptul că 
am fost sculat de la masă. 
Frear era un jucător pătimaş, singurul său viciu. Era 
de asemenea agent pentru M 16, acea ramură a Servi- 

ciului Secret Britanic care se ocupa de spionajul în țări 
străine. 

Jackson zise pe scurt: 

— Ducele de Windsor. Ştii că nemţii au mai mult decit 
un interes trecător față de persoana lui? 

— Doamne sfinte, Joseph, asta-i tot? Astfel de 
zvonuri au trecut prin Lisabona încă de cînd a venit aici 
excelența sa. O grămadă de rahat. Dacă asta-i tot ce ai 
mai bun, atunci prefer să mă întorc la masa mea de joc. 

— Cum doreşti, rosti Jackson. Numai că mai devreme 
în seara asta am dat peste o fătucă proaspăt sosită de 
la Berlin care avea de oferit ceva mult mai concret. 

Frear se întoarse imediat. 

— Pe numele de Winter? Hannah Winter? 

— Exact. 

Frear oftă, se întoarse spre uşile duble şi strigă: - 

— Un scotch mare cu sifon, scumpo, şi încă un rînd 
pentru domnul Jackson. 

Jackson îl întrebă: 

= De unde ai ştiut? 

— Dragul meu Joseph, plătesc unui anume locotenent 
de poliţie de la Cartierul lor General o alocaţie săptă- 
miînală destul de generoasă ca să mă sune în fiecare 
seară fix la ora nouă ca să-mi transmimtă toate infor- 
maţiile interesante primite în cursul acelei zile. În seara 
asta mi-a spus că prima pe listele de la fiecare secție din 
Lisabona este o tînără nemţoaică pe nume Hannah Win- 
ter, care este căutată de Berlin pentru crimă. Se pare că 
s-a emis deja şi un mandat de extrădare. 

— E americancă, îl corectă Jackson. Nu nemţoaică — 
asta dacă te interesează. Şi dacă tu numeşti crimă faptul 
că s-a războit şi a răpus trei hăndrălăi de la Gestapo, 


169 


atunci cu siguranță este vinovată, dar nu ăsta e motivul 
pentru care au urmărit-o de la Berlin pînă aici de-a lup- 
gul Europei. Ci din cauză că în oraş a venit un tip pe 
nume Walter Schellenberg şi ea ştie pentru ce. 

Zîmbetul lui Frear rămase pe loc, dar expresia ochilor 
se schimbă pe dată. Fata de la bar le aduse băuturile pe 
o tavă, îi servi şi apoi întră iar înăuntru. 

— Are un dos minunat, fata asta, comentă Frear sor- 
bind din paharul cu scotch. Walter Schellenberg e aici? 
Vreau să spun, chiar aici? Eşti sigur, bătrîne? 

— De ce, îl cunoşti cumva? 

— Da, cred c-ai putea spune şi aşa. Bine, Joseph, 
spune-mi ce anume are de zis tinăra doamnă. 


Capitolul 11 


Winston Churchill a devenit prim ministru pe 10 mai 
'40, şi, cîteva săptămîni, a continuat să locuiască şi să 
lucreze la Casa Amiralității în aceleaşi încăperi pe care 
le ocupase şi atunci cînd fusese Lord al Amiralității. 

În seara aceea, şedinţa cu Statul Major durase destul 
de mult pînă după miezul nopții. Imediat după aceea se 
retrăsese şi el în apartamentele lui, adormind aproape 
instantaneu. 

Fu trezit însă la ora trei dimineața de Alexander Ca- 
dogan, şeful Ministerului de Externe. 

— Ce mai e acum? întrebă primul ministru, adăugînd 
apoi cu umorul său negru pentru care devenise faimos: 
Stai, nu-mi spune, lasă-mă să ghicesc, opt mii de Falls- 
chirmjăger de la Divizia Şapte Aeropurtate au aterizat la 
Hythe şi Dymchurch şi au aranjat deja un cap de pod. 
Pentru că nu văd ce alt motiv ai putea avea ca să mă 
trezeşti la ora asta. 

— Nu, domnule prim-ministru, au primit două mesaje 
din Lisabona, de la biroul M 16 pe care-l avem acolo. Au 
pe lista lor de plată un agent dublu, cu numele de cod 
Hamlet, care lucrează pentru Abwehr. Cel de-al doilea 
mesaj pare să-i confirme povestea în totalitate. 

Primul ministru se ridică de pe perne şi-şi aprinse un 

trabuc, după care întinse mîna după mesaje. Le citi, 
după care căzu pe ginduri cîteva momente lungi. 

— Domnule prim ministru? zise Cadogan în cele din 
urmă. Ce părere aveţi? 

— Insinuarea că Maiestatea Sa Imperială ar putea 
trata cu duşmanii noştri nu pot decît s-o tratez cu dis- 
prețul cuvenit. ÎI cunosc de o viață şi este un om de 
onoare. Aici Churchill se încruntă. Dacă pot spune aşa, 
onoarea sa l-a pus în cele mai cumplite situații din viața 
sa şi iată unde l-a dus. 

— Dar celălalt aspect, domnule prim ministru? Posi- 
bilitatea ca să fie răpit? Prezenţa generalului Schellen- 
berg la Lisabona ar putea fi cea mai mare ameninţare. 

— Pentru dictatorul portughez, Salazar, poate că sim- 
patiile sale politice înclină mai mult spre nazism decît 
pentru noi, dar n-ar putea tolera niciodată un asemenea 
act de agresiune petrecut pe pămîntul lui. Repercusi- 
unile internaționale ar putea fi cumplite. 

— Şi atunci ce ne facem? 

— Ambasadorul britanic va trebui să facă cunoscute 
temerile noastre la cel mai înalt nivel al guvernului portu- 
ghez. Nu oficial, ci confidential, cred că aşa e cel mai 
indicat să jucăm la ora asta. De asemenea, va trebui s-o 
informeze pe Maiestatea Sa asupra situației. 

— Şi apoi? 

— Îl pregătim de plecare spre Bahamas cît mai re- 
pede cu putinţă. Vezi care-i vaporul care pleacă cel mai 
repede în direcția aceea şi cheamă-l la mine pe Walter 
Monckton. 


Walter Monckton, luat pe nepregătite din pat, sosi la 
Casa Amiralității imediat după patru şi fu condus direct 

la primul ministru. 

Walter Turner Monckton era de înălțime medie, cu 
păr rar şi ochelari cu lentile groase. Un avocat deosebit 
şi bun prieten cu ducele de Windsor cînd fuseseră îm- 
preună la Oxford, fusese de foarte mare ajutor în timpul 
crizei provocate de abdicare. În momentul acela era di- 
rector general la Ministerul de Interne. 

— Walter, îi zise primul ministru. Vreau să mergi la 
Lisabona imediat ce aranjăm cu un avion. Am înţeles că 
există un vapor care pleacă spre Bermude la 1 august. 
Vreau să îi urci la bord pe duce şi pe ducesă. 

— Şi dacă nu vrea, domnule prim ministru? 

— Trebuie, Walter. Uită-te la mesajele astea şi judecă 
şi singur. 

Monckton le citi, cu chipul la fel de calm ca întot- 
deauna, după care le înapoie. 

— Vrei să faci asta pentru mine, Walter? 

— Desigur, domnule prim ministru, zise Monckton, vă- 
zîndu-se însă bine că ezita dacă să continue sau nu. 
Excelenţa sa ştie care este situația? a 

— Deocamdată nu, şi nu văd de ce l-am speria fără 
să fie nevoie cînd totul s-ar putea termina pînă la finele 
săptămînii iar ducele va fi scăpat de primejdie. 

— Cum spuneţi dumneavoastră, domnule prim mini- 
stru. 

— Bine. Atunci, Walter, las problema asta în seama 
ta. Cadogan va face toate preparativele necesare. 

Churchill întoarse capul pe pernă, închise ochii şi 
adormi imediat. 


— Foarte-frumos, Strumbannfuhrer, rosti Schellenberg. 
Dă-mi voie să te felicit pentru ceea ce toată lumea ar 

spune că este o acţiune încărcată de glorie. 

Se afla în sala de operaţii a clinicii de la legaţie, 
privindu-l pe Keiber care, despuiat pînă la brîu, era întins 
pe masa de operaţie. 

— A avut noroc, comentă doctorul. Glonţul a trecut 
prin partea superioară a atebrațului şi a ratat oasele la 
un fir de păr. Deşi va avea nevoie de o eșarfă care să-i 
susțină mîna cel puţin o săptămînă. 

Prinse rana cu trei copci, foarte repede, dar pe frun- 
tea lui Kleiber tot apărură broboane mari de transpiraţie. 
Sidermann stătea lîngă uşă, îmbrăcat cu o salopetă pe 
care i-o găsise în grabă portarul. 

— Doamne, cînd mă gîndesc că există oameni pe 
lumea asta care chiar cred că am putea cîştiga războiul. 

Kleiber răspunse printre dinții încleştați: 

— Pot să întreb ce intenţii are Brigadefuhrer-ul cu 
privire la fata asta, Winter? Ar putea fi încă cu omul ăsta 
care i-a sărit în ajutor, de la barul acela american. Dacă 
poliţia ar... 

— Aha, am priceput, ai vrea ca eu să implic oficial 
poliția portugheză? Ai vrea să faci acuzații oficiale, nu-i 
aşa, Keiber? Ar suna foarte frumos în raportul zilnic că- 
tre Reichsführer. Cum în fine ai încolţit-o pe Hannah 
Winter pe docurile din Lisabona, cînd putea să urce pe 
primul vapor spre America, ca s-o pierzi iar în fața unui 
om care te-a împuşcat în braț şi a aruncat maimuța aia 
mare care stă acum în uşă, în apa din port. 

Kleiber se uită urit la el, dar Schellenberg continuă: 

— Nu, Kleiber, cred că, cu cît poliția ştie mai puține 
despre întreaga afacere, cu atit mai bine pentru toți cei 
interesaţi. O să vă văd iar pe amîndoi miine dimineaţă. 

leşi şi se duse să caute biroul lui Egger. 

— Vreţi să anunţ poliţia despre incidentul petrecut, 
generale? îl întrebă Egger cum îl văzu. 

— Nu, vom păstra totul pentru noi. Acest bar ameri- 
can al lui Joe Jackson — ştii pe unde e? 

— Toată lumea ştie de barul lui Joe Jackson, gene- 
rale, cel mai bun club de noapte din Lisabona. Jackson 
este un american care a luptat cu Brigada Internaţională 
în Spania şi a zburat împotriva Legiunii Condorul. 

— Un comunist? 

— Dumnezeule, nu. Nu cred că-i ceva anume. 

— Interesant. lată ceva. Care este ofițerul de la poliția 
securității care se ocupă în principal de siguranța ducelui 
de Windsor? 

— Nu sînt tocmai sigur. Comandantul care se ocupă 
de toată poliția securităţii este colonelul Fernandes da 
Cunha. 

= Şi el este de partea noastră? 

Egger se lăsă comod pe scaun, gîndindu-se la în- 
trebare. : 

— Colonelul da Cunha este un poliţist de primă clasă. 
Unul dintre cei mai buni pe care i-am cunoscut vreodată. 
După părerea mea, va urma ordinele la sînge. 

-= Indiferent care ar fi acestea? 

— Exact. 

— Atunci se pare că va trebui să ne uităm la gradele 
de sub el ca să găsim nivelul de corupție corespunzător. 
Schellenberg aruncă o privire la ceas. Nu e decit trei. Aş 
mai putea prinde patru ore bune de somn înainte să 
trebuiască să mă scol iar. 

leşi. Egger îşi făcu ordine pe birou după care îşi luă 
haina. Atunci cînd dădu să iasă, uşa se deschise şi în 
prag apăru Kleiber. Chipul îi era foarte palid şi braţul 

drept era susținut de o eşarfă. Sindermann era chiar în 
spatele lui. 

— Sturmbannführer, ar trebui să fii în pat, îi zise Eg- 
ger. 

— Las* asta deocamdată, i-o tăie Kleiber. Vreau să 
ştiu despre ce anume a discutat Schellenberg cu tine. 

— Nu pot să dezvălui aşa ceva. Este o chestiune 
confidențială. 

Deşi greu, Kleiber reuşi să-şi scoată portofelul şi din 
el scrisoarea de împuternicire din partea lui Himmler. 

— Uite, îi zise satisfăcut, acţionez direct în numele 
Reichsfihrer-ului Himmler în persoană. Sau ai prefera 
să dau acum telefon la Berlin ca să-l informez cu privire 
la- lipsa ta de chef de a coopera cu mine în această 
chestiune? 

— Nu, nu, sigur că nu, se repezi Egger să-l asigure, 
cu stomacul chinuit de crampe numai la gîndul ăsta. 
Doar n-am apreciat bine întreaga situație. În ce fel te pot 
ajuta? SI 


Joe Jackson opri Mercedes-ul chiar alături de ve- 
randa din spatele clădirii care adăpostea clubul, după 
care o porni pe doc pînă la uşa laterală a acestuia. În 
vreme ce se apropia, din umbră apăru un bărbat cu 
pălărie cu boruri moi şi pardesiu lung din piele neagră. 

- Domnul Jackson? 

„Lui Jackson nu trebuia să-i spună nimeni cine era 
omul din faţa lui. Rosti calm: 

— Bănuiesc că vorbesc acum cu Walter Schellen- 
berg? 

— Stanley îl întilneşte pe Livingstone, sau a fost in- 
vers? zise Schellenberg. Fata e bine? 

— Se simte bine acum. 

Schellenberg se apropie de balustradă ca să privească 
spre ceaţă. 

— Te-ar mira foarte tare să afli că nu-i doresc răul, 
domnule Jackson? 

=De ce? 

— Nu pot explica, nici chiar pentru mine. Instinctul 
care m-a făcut s-o ajut a fost pur şi simplu de neevitat, 
asta-i tot ce ştiu. Rise fără veselie. Fata asta ar putea 
însemna moartea pentru mine. 

— Şi ce anume vrei de la mine? 

— Aici nu mai are ce să facă. Prezenţa mea, motivul 
ei, a fost strecurat spre britanici de o altă sursă. Mai bine 
ai îndemna-o să plece de aici pentru propria-i siguranţă. 

— Şi de ce te-ar crede? 

— Într-adevăr, de ce? Schellenberg aprinse o țigară, 
şi, vreme de un moment scurt, flacăra chibritului îi lumină 
fața. Sînt momente în care nu pot eu să mă cred pe 
mine. Noapte bună, domnule Jackson. 

Se îndepărtă şi, chiar după ce dispăru în ceață, paşii 
săi continuau să se audă străbătînd platforma de lemn a 
docului. 


Fernandez de Cunha era mic de înălțime dar bine 
clădit, cu o față plată, de țăran şi o mustață mare, nea- 
gră: Tatăl lui era țăran fermier pe lîngă Oporto, încă în 
viață, în vîrstă de optzeci şi trei de ani. Crescuse şase 
copii — cinci fete şi un fiu, Fernandes. Cea mai mare 
dorință a sa a fost ca băiatul să se facă preot. 

Fernandes încercase. Studiase din greu. Învăţase să 
vorbească engleză şi italiană, în afară de limba maternă. 
Renunţase la patru ani din viață ca să urmeze seminarul 

iezuit de lîngă Lisabona pînă într-o dimineaţă rece cînd 
se trezise cu gîndul că Dumnezeu nu exista. 

Şi astfel, ajunsese polițist care, în pofida, sau tocmai 
din cauza învățăturilor iezuite, reuşise să avanseze me- 
reu în grad pînă cînd ajunsese să ocupe unul dintre cele 
mai importante posturi din țară. 

Sosise la birou la ora opt fix în acea dimineaţă, aşa 
cum îi era obiceiul. La opt şi jumătate fu chemat de 
urgenţă la palatul prezidenţial unde, era aşteptat într-o 
audienţă. 


Antonio de Oliveira Salazar, preşedintele Portugaliei, 
vea cincizeci şi unu de ani. Doctor în drept şi profesor 
de economie, devenise. dictatorul virtual al Portugaliei 
din '32, şi, cea mai mare realizare a sa fusese faptul că 
reuşise să-şi ferească țara, neimplicînd-o în războiul civil 
spaniol. ' 

Îl primi pe da Cunha singur, într-un birou mic, mobilat 
modest, pentru că era genul de om care se ferea de 
publicitate şi ducea o viață de o simplitate spartană. 

'— Nu e prima dată cînd te chem aici, colonele, cu o 
problemă destul de delicată. 

— La ordiriele dumneavoastră, domnule preşedinte. 
În ce fel vă pot ajuta acum? 

— Ducele de Windsor. O afacere tare obositoare. Poate 
c-ai auzit că englezii doresc ca el să preia postul de 
guvernator în Bahamas. Nemţii, pe de altă parte, ar pre- 
fera ca el să rămînă în Europa. Dacă reuşesc cu succes 
invadarea Angliei, atunci le-ar fi de mare folos. 

— Şi problema? 

— Englezii par să gîndească că este posibil ca nemţii 
să încerce să-l fure pe duce înainte ca acesta să plece 

spre Bahamas. Şeful contraspionajului german, Schel- 
lenberg, a venit aici în persoană. Totul este foarte stîn- 
jenitor pentru noi. 

— Într-adevăr, domnule preşedinte. 

= Mai ales că tocmai am primit un mesaj de la Chur- 
chill în care ne spune că are toată încrederea în capaci- 
tatea noastră de a veghea la siguranţa ducelui. Pe de 
altă parte, sînt ceva presiuni politice din partea Ger- 
maniei. Hai să dăm cărţile pe faţă, pentru că se pare că 
totuşi vor izbuti să învingă în acest război. 

— Dar dacă ducele este răpit de la noi, repercusiunile 
din America şi din restul lumii nu ne vor fi deloc favo- 
rabile, rosti de Cunha. 

— Exact. Deci, am decis aşa. Dacă ducele ajunge 
singur la hotărîrea personală să plece spre Spania, totu-i 
bine şi frumos, dar nu pot permite nici un act de forță în 
această chestiune. Te fac pe tine, colonel da Cunha, 
personal responsabil pentru siguranța sa. O să iei le- 
gătura chiar în dimineața asta cu ambasadorul britanic, îl 
vei însoţi la vila doctorului Ricardo de Espirito Santo e 
Silva şi vei lua toate măsurile de siguranță care ţi se par 
necesare. 

— La ordinele dumneavoastră, domnule preşedinte. 
Da Cunha salută şi ieşi. f 


— Ştii, sir Walford, toată afacerea asta a început să 
semene cu o farsă. Ducele de Windsor şi ambasadorul 
britanic erau amîndoi instalaţi comod în bibliotecă. Întii 
de Rivera a venit la mine cu povestea asta aiurită de la 
Madrid cum că serviciile secrete vor să mă ducă în Ba- 
hamas fie că vreau sa nu. Acum ai venit şi dumneata cu 
o poveste asemănătoare numai că de această dată răii 

sînt naziștii. 

Sir Walford Selby încercă să-şi ascundă exaperarea. 
Unul dintre cei mai buni membri ai corpului diplomatic, îl 
cunoscuse pe duce înainte, pe cînd lucra ca ambasador 
la Viena prin '37. 

În acel moment, postul din Lisabona, chiar prin na- 
tura sa, era de o importanţă crucială, după Washingh- 
ton, motiv pentru care fusese numit acolo. lar acum, ca 
lucrurile să fie şi mai dificile, mai avea pe cap şi prezența 
Windsor-ilor care-i făceau necazuri. 

— V-am indicat deja părerea mea că amfitrionul dum- 
neavoastră, doctorul Santa e Silva e un simpatizant al 
politicii nemților şi, cu tot respectul cuvenit, domnule, 
prezenţa la Lisabona a generalului Schellenberg ar tre- 
bui să ne dea de gîndit. 

— Pentru Dumnezeu, omule, nemților nu le sînt de 
nici un folos ca prizonier. Nici măcar Goebbels n-ar putea 
face mare propagandă din chestia asta. 

— Mai sînt cei care ar putea sugera că, în contextul 
unei Anglii ocupate, vi se va propune o poziţie pe care, 
excelența voastră se va simţi obligat s-o accepte, cre- 
zînd că este în interesul poporului. 

Ducele se ridică întunecat la față. 

— Asta, sir Walford, este o poartă a lui luda pe care 
nu voi intra niciodată. 

Se întoarse furios, luă o ţigară dintr-o cutie de argint 
şi-o aprinse. După un moment, se stăpînea foarte bine. 

— În fine, care este programul şi datele exacte ale 
acestuia? i 

— Există un vapor potrivit care pleacă pe întîi august, 
domnule. Spre Bermude. American. Exalibur. 

— Ceea ce înseamnă cît, trei zile sau patru? Va trebui 

să ai grijă ca oamenii din serviciul secret de aici să fie 
mereu cu ochii pe mine. 

— În acest moment, alteță, singurul reprezentant al 
Serviciului Secret este maiorul Frear. În situaţia în care 
se află țara noastră acum, Portugalia are o importanță 
relativ mică din punct de vedere activ al acestui serviciu. 
Maiorul Frear activează mai mult ca un canal pentru 
agenții dubli şi informatori. i 

— Şi ce ai vrea să fac? Să dorm cu un pistol sub 
pernă? 

Se auzi o tuse discretă şi amîndoi se întoarseră ca 
să-l vadă pe colonelul da Cunha stînd în pragul uşilor 
franțuzeşti care dădeau spre terasă. 

— Nu, alteță, răspunse sir Walford. Guvernul portu- 
ghez, fiind conştient de pericolele inerente situației, l-a 
însărcinat pe colonelul da Cunha să se ocupe personal 
de toate aranjamentele pentru securitatea voastră pînă 
cînd pleacă Excalibur. 

— Am inspectat proprietatea, le zise da Cunha. Voi 
chema şi alți oameni. Nu întrevăd probleme. Desigur, ar 
fi de mare ajutor dacă excelența voastră nu va pleca din 
- acest perimetru. 

— Uite că aici nu te pot satisface, îi zise ducele. Miine 
o să petrecem o zi la țară. 

— Îmi permiteţi să întreb unde anume? 

— Într-un loc care se cheamă Nina. O fermă de tauri. 

Colonelul da Cunha aruncă o privire spre ambasa- 
dor. 

— Domnule, pot sublinia faptul că ferma se află la nici 
zece mile de granița cu Spania? 

- Toată afacerea asta a fost pregătită de prietenul 
meu bun, Primo de Rivera, marchizul de Estella. Sînt 

sigur că nu vrei să sugerezi c-o să încerce să fugă cu 
mine! 

— Nu, alteța voastră, răspunse da Cunha diplomat. 

— Bine. Desigur, nu m-ar deranja deloc dacă ai tri- 
mite cîţiva colegi care să ne ţină de urit, asta dacă te 
face mai fericit, dar acum, va trebui să mă scuzați. Mă 
aşteaptă ducesa. 

leşi pe terasă şi sir Walford se întoarse spre da Cunha. 

— După cum am mai spus, n-o să fie deloc uşor. 


Imediat ce se întoarse la birou, da Cunha îl sună pe 
Egger la legația germană şi, la zece şi jumătate, se 
întîlni cu Schellenberg într-o cafenea mică de lîngă Tur- 
nul Belem. Se îmbrăcase în haine civile iar Egger, care 
era cu Schellenberg, făcu prezentările. 

— Generale, o să trec direct la subiect, îi zise da 
Cunha. Relaţiile noastre cu Reich-ul sînt amicale pe mo- 
ment, şi sînteţi binevenit ca oaspete în ţara noastră. 

— Dar? întrebă Schellenberg. 

— Ducele de Windsor este un caz special. Nu ne 
dorim nimic mai mult decît să-l vedem urcat pe vapor, pe 
1 august, plecînd de aici spre Bermude. Pînă atunci însă 
preşedintele Salazar m-a făcut pe mine responsabil pen- 
tru siguranța ducelui. Am mărit numărul de paznici de la 
vilă şi aceştia au primit ordinul clar de a împuşca pe 
orice nepoftit. M-am făcut bine înțeles? 

— Foarte bine, răspunse Schellenberg. Şi acum, dra- 
gul meu colonel, un coniac? 

— Cu mare plăcere, îi răspunse Fernando da Cunha. 


Joe Jackson îl sună pe Frear la apartamentul aces- 
tuia imediat după zece. Dură ceva-pînă să primească un 

"răspuns, iar Frear părea deranjat, de parcă tocmai ar fi 
fost trezit dintr-un somn adînc. 

— Jackson sînt. Ce se întîmplă? 

— Cum adică ce se întîmplă? 

— Despre ce am discutat azi-noapte? 

— Nimic nou aici, bătrîne. Mi se pare că m-am făcut 
clar înțeles. Am raportat totul oamenilor mei, desigur. 
Sînt sigur că ei vor lua măsurile de rigoare. 3 

— Dacă seamănă cu tine, atunci nu găsesc drumul 
nici pînă la budă, se răsti Jackson. 

- la stai puţin, Joseph, se înfurie Frear. Asta nu e 
treaba ta, aşa că nu te băga. Dacă vrei sfatul meu, \ 
prietena aia a ta ar face mai bine să țină capul jos, altfel 
s-ar putea să-l piardă. 

Apoi trînti telefonul. Jackson rămase nemişcat, gîn- 
dindu-se la toate implicaţiile, după care se îmbrăcă şi 
plecă grăbit. Ploua atunci cînd ajunse jos şi se urcă în 
Mercedes. Intră pe şoseaua principală şi o porni de-a 
lungul coastei. 

În spatele lui, un Buick negru ieşi de după un camion 
mare. Schellenberg îi zise lui Ziegler, şoferul oferit de 
legatie: 

— Nu te grăbi, rămii mult în urmă. Dacă îl pierzi, îţi tai 
coițele. 

Se aşeză mai comod pe bancheta din spate şi-şi 
aprinse o țigară. 


În casa din Cascais nu se vedea urmă de ea. Jack- 
son băgă maşina în curte şi o porni pe poteca care 
dădea spre plajă. Buick-ul oprise cam la trei sute de 
metri depărtare, în păduricea de pini, iar Schellenberg 
privea totul prin binoclu. 

Mai jos de sat, plaja era înțesată de bărci de pescuit, 
vopsite în toate culorile. Pescarii stăteau pe plajă dre- 
gîndu-şi plasele, copiii jucîndu-se în jurul lor. 

Jackson o văzu venind spre el, desculță, cărînd o 
găleată într-o mînă. Îl văzu şi ea şi începu să alerge. 

— Ce zi minunată, îi zise. Şi locul ăsta. Oamenii sînt 
absolut minunaţi. Prietenoşi şi curtenitori, iar bărcile sînt 
superbe. Se întoarse să se mai uite la ele. De ce unele 
au ochi pictaţi pe proră? 

— Depinde, răspunse el. Unii spun că sînt acolo ca să 
alunge diavolul. Alţii, ca nava să-şi găsească drumul prin 
orice furtună. Văd că ai cumpărat peşte. 

— Da, ai mîncat? 

— Nu. 

— Atunci ai noroc. Cum mama m-a crescut ca să fiu o 
soţie evreică bună, asta înseamnă că ştiu să şi gătesc 
foarte bine. ÎI prinse de braț şi, în vreme ce se apropiau 
de casă, şi zise: Mi-ai zis c-o să stai de vorbă cu oamenii 
potriviti, ai făcut-o? 

— Da, şi azi noapte cînd m-am întors la club, amicul 
tău, Schellenberg mă aştepta. 

— Amicul meu? Ce te face să spui asta? 

— Pentru că, într-un fel ciudat, cred că asta e. 

— Ce voia de la tine? 

— Să-mi spună că britanicii ştiu de ce este aici, ca 
atare, nu mai vede nici un motiv ca tu să te implici mai 
departe. Că ar vrea să pleci, să nu te bagi. 

Hannah era tulburată, se vedea clar pe chipul ei, iar 
restul drumului spre casă îl făcură în tăcere. 


Ştia într-adevăr să gătească bine. Peştele era deli- 
cios, dar ea de abia dacă ciuguli puţin, privind spre cana 


184 


cu cafea, prost dispusă. 

— Bine, ce e? o întrebă el în cele din urmă. 

— Nu mi se pare deloc în regulă. Am impresia că 
nimeni nu ia în serios treaba asta. Se sprijini de masă. 
Nu e bine, Joe. Vreau să-l văd pe duce chiar eu. Să-i 
spun în față. Ce-o să facă după aia, e treaba lui, dar, 
dacă nu fac aşa, o să simt mereu că, într-un fel sau altul, 
l-am dezamăgit pe unchiul Max. 

— Bine, oftă el. Mai există cineva la care pot să ape- 
lez. Un om pe care-l cunosc şi pe care-l cheamă Tani- 
guchi şi care poate să aranjeze aproape orice. O să 
merg la el să văd ce-ar putea să facă, dar o să coste. 
` -— Am o scrisoare de credit la American Express pen- 
tru două mii de dolari. 

— Pentru suma asta ar fi în stare să-l răpească chiar 
el pe duce. O să văd ce are şi el de spus. 

— Acum? întrebă ea. 

— Adică în clipa asta? Dădu din cap resemnat. Fe- 
meile! Bunica mereu mi-a spus să mă feresc de ele ca 
de ciumă. Bine. O să dau o fugă în oraş. Tu fă bine şi 
stai ascunsă. O să mă întorc cînd o să pot, dar s-ar 
putea să dureze toată ziua. 

ÎI privi plecînd şi, dintr-un impuls, îşi scoase pantofii 
şi ieşi iar pe plajă. Auzi paşi care se apropiau. O voce 
cunoscută o salută: 

— Bună, Hannah. 


Cînd deschise ochii, Walter Schellenberg stătea lîngă 
ea. 


— Trebuie să-ţi spun că arăţi foarte bine, dacă ținem 
cont prin cîte ai trecut. $ 
Ea se întoarse şi îi zise, privindu-l urît: 

— Ce vrei de la mine? 

-O ţigară? Îi oferi pachetul şi ea se servi cu una fără 
să se gindească. Cînd îi oferi foc, gestul era ciudat de 
intim. Ea se retrase ca să lase ceva distanţă între ei. 

— Te-am întrebat ce vrei? 

— Nimic, răspunse el. Sau, mai bine spus, aş vrea să 
nu mai faci nimic de acum încolo. De acum încolo nu 
mai poți schimba cursul evenimentelor, Hannah. Jocul a 
început şi jucătorii din ambele tabere cunosc scorul, par- 
că aşa spun americanii, nu? 

— Aşa vezi tu totul? Ca pe un joc? 

— Desigur că asta e — un joc măreț şi teribil care, 
odată început, este imposibil de oprit. Jocul ne contro- 
lează pe noi, Hannah, nu noi pe el. E ca un carusel de la 
bîlci. Odată ce e pus în mişcare, gata. 

— Întotdeauna ai putea încerca să sari. 

— Acum e prea tirziu pentru aşa ceva. Sînt prins 
alături de alte cîteva mii ca mine. Crezi că-l cred pe 
nebunul de la Berlin? Chiar crezi că aş putea crede fie şi 
numai un singur cuvînt din minciunile lui? Negrii sînt 
inferiori, ceea ce înseamnă că nu mă mai pot bucura de 
muzica lui Connie Jones. Fiihrer-ul în înțelepciunea lui a 
hotărît că Einstein nu are habar nici cît să numere pînă 
la zece şi faptul că Hannah Winter are un glas care te... 

, — Nu mai vreau să aud aşa ceva. Se ridică în pi- 
cioare, cu miinile la urechi, pentru o clipă. 

— M-ai ajutat să fug din clădirea aia oribilă din Prinz 
Albrechtstrasse, Dumnezeu ştie de ce, dar ai făcut-o, şi 
l-ai ajutat pe Connie şi i-ai ajutat pe băieți la Madrid, dar 
tot tu l-ai omorît pe unchiul Max. Nu contează al cui 
deget a fost pe trăgaci. Tu l-ai omorît pe unchiul Max. 

Rămaseră pe loc, înfruntîndu-se. Nu se auzeau decit 


. 

valurile care se spărgeau de mal şi țipătul pescăruşilor. 
Dar apoi, a fost ca şi cum ceva s-ar fi rupt în ea. 

— De ce? şopti ea cu durere în glas. Nu mai înțeleg. 

El o prinse cu două degete de bărbie şi îi zîmbi cu, 
blîndeţe. 

- Viaţa, draga mea Hannah, are prostul obicei să ia 
pe cineva de git şi să refuze să-i dea drumul. Este într-a- 
devăr foarte trist. 

O sărută uşor pe buze, apoi se întoarse şi plecă. 
Mult timp după plecarea lui, ea rămase locului, privind 
spre apă, după care, se ridică şi o porni spre casă. 


Capitolul 12 


Spre deosebire de seara de dinainte, depozitul era în 
plină activitate atunci cînd Schellenberg intră şi urcă scă- 
rile de fier spre biroul lui Taniguchi. Japonezul cel mare 
tocmai îi dicta o scrisoare secretarei tinere, dar, cu îşi 
văzu prietenul, o expedie şi închise bine uşa. 

— Ai ceva pentru mine? întrebă Schellenberg. 

— Desigur. 

Taniguchi deschise un dulap, arătînd un seif ascuns 
acolo pe care-l deschise. Scoase de acolo un dosar. 

— Tot ce ai nevoie, Walter. Un plan al vilei şi al pro- 
prietăţii. O listă a servitorilor. Aceştia sînt trimişi de o 
firmă la care am şi eu interese. Deja am aranjat treaba 
asta de dimineaţă, un servitor, o fată de la bucătărie şi 
un ajutor de grădinar vor fi înlocuiți cu oamenii mei. Cu 
toţii vorbesc o engleză rezonabilă. 

— Excelent — şi poliția? 

— Aici e ceva mai dificil. Colonelul da Cunha, şeful 
poliției de securitate, a fost însărcinat să vegheze per- 
sonal la securitatea vilei. Zvonurile spun că a primit acest 
ordin chiar de la Salazar. 

— Am auzit deja că-i un poliţist de primă mînă. 

— Nu se lasă mituit, zise Taniguchi. Din fericire, ofi- 
țerul care este staționat la vilă pe toată durata şederii 

Mota. 

— El e de partea noastră? 

— Dacă te referi la ideologie, nu, dar are gusturi ex- 
cesiv de costisitoare, mai ales în materie de femei. Deci, 
care-ţi sînt poruncile? 

— Pe moment, mă interesează informaţii cu privire la 
ceea ce se petrece în casă. Orice fel de conversații pe 
care oamenii tăi le-ar putea auzi ar fi de mare ajutor. 

— Despre planurile de viitor ale ducelui? Dar dacă 
pînă la coadă se hotărăşte să plece totuşi în Bahamas, 
Walter? Ce faci atunci? 

- Nu l-aş învinovăţi deloc. Schellenberg se ridică. 
Am auzit că pe acolo clima este încîntătoare. 

Taniguchi rîse cu lacrimi. 

— Este foarte amuzant, zău că da. 

— Ce anume? 

- Viaţa, sau aspectele ei cele mai ridicole. Hai să 
luăm ceva aşa de abstract cum ar fi o informaţie, Walter. 
O comoditate ca oricare alta pe care o poţi găsi pe piață. 
Ceva ce poate, de exemplu, fi vindut nu numai o dată, ci 
de două ori. 

— O ipoteză interesantă, rosti Schellenberg. Hai să 
discutăm despre ea, rosti, aşezîndu-se la loc pe scaun. 


Huene tocmai bea cafeaua de dimineaţă atunci cînd 
Schellenberg fu poftit la el în birou. 

— Ah, iată-te, generale. Nu vrei să mi te aiături? 

— Ar fi foarte plăcut. 

Huene turnă cafea într-o cană şi împinse hirtia unui 
semnal peste masa de lucru. 

— Aici e ceva pentru tine de la Ministerul de Externe, 

ceva ce s- ar putea să nu apreciezi prea tare. Am de- 
codificat mesajul pentru tine. 

Mesajul venea de la Ribbentrop şi era la obiect. 

„La momentul. potrivit, ducele trebuie informat că 
Germania vrea pace cu englezii, că clica lui Churchill stă 
în calea ei şi că ar fi bine dacă ducele ar fi pregătit 
pentru ceea ce va mai urma. Germania este hotărită să 
facă pace cu englezii prin orice mijloace, şi, pentru a se 
întîmpla aşa ceva, este pregătită să facă faţă oricărei 
dorințe exprimate de duce, în special oferirea tronului lui 
şi ducesei." 

Mai departe continua în acelaşi stil, plus faptul că 
von Ribbentrop credea că Espirito Santa e Silva simpa- 
tiza cu ţelurile Germaniei. Nu uitase să treacă în revistă 
şi zvonul despre ce intenţii aveau serviciile secrete ale 
Angliei cu persoana ducelui. 

— Ei bine, mi se pare destul de explicit, rosti Schel- 
lenberg. 

— Am primit veşti de la Primo de Rivera, îi zise Huene. 
Miine îi duce pe cei doi Windsor la, plimbare la țară, ca 
să viziteze o fermă de tauri. Foarte interesantă alegerea 
pe care a făcut-o. Este un loc numit Nina. La nici zece 
mile depărtare de granița cu Spania. Am pus-o pe secre- 
tara mea particulară să redacteze un raport al conver- 
saţiei pe care a purtat-o cu mine. Aici e copia ta. 

Schellenberg o citi repede. 

— Văd că intenţionează să continue să discute cu 
ducele despre aşa-zisul complot britanic. 

— Găseşti că-i o prostie? 

— Sincer să fiu, da. 

— Ar fi absurd din partea mea să sugerez, dacă i se 
întîmplă ceva ducelui, noi am fi imediat țapii ispăşitori? 

— Am descoperit că în lumea asta bătrînă şi rea în 
care trăim, nimic nu este cu adevărat imposibil. Am vă- 
zut că şi el sugerează că amfitrionul ducelui este un 
simpatizant al cauzei noastre. Bănuiesc că informaţia 
asta poate fi considerată folositoare. 

— Deci, ce ai de gînd să faci? 

— Să aştept şi să văd ce iese din deplasarea plănuită 
de la Rivera. Dacă reuşeşte să-l convingă pe duce că 
cel mai bine ar fi să fugă în Spania; dacă ducele chiar 
vrea să se lase convins, atunci graniţa, din cîte mi-ai 
spus, e la douăzeci de minute de un drum făcut cu 
maşina. Ribbentrop şi Fihrer-ul vor fi fericiţi, iar noi vom 
putea pleca pe la casele noastre. 

— Dar dacă ducele hotărăşte altminteri? 

Schellenberg zîmbi şi se ridică. 

— Baroane, cafeaua a fost cu adevărat excelentă. Ne 
vedem mai tîrziu. 


Barul american era un loc foarte frecventat la ora 
prînzului şi era încă aglomerat la ora două cînd intră 
Kajiro Taniguchi. Joe Jackson era aşezat pe un taburet 
la capătul îndepărtat al barului, discutind aprins cu doi 
dintre clienţi. Cum îl văzu pe japonez, îi lăsă în plata 
domnului, grăbindu-se să-i iasă în întîmpinare. 

— Ai izbutit ceva? 

— Cred c-ai putea spune şi aşa. 

Jackson îl conduse pe scări în sus spre birou, după 
care închise bine uşa după ei. 

— Bine, care-i afacerea? 

— Un om foarte ocupat, ducele ăsta al vostru. Miine, 
va merge cu Primo de Rivera ca să viziteze ferma de 
tauri a lui Antonio de Oliveira chiar lîngă Nina. 


Jackson se încruntă. 

— Sînt al naibii de aproape de granița spaniolă. 

— Da, nu-i aşa? În fine, să revenim la vilă. Deşi Fer- 
nando da Cunha este responsabil pentru siguranța du- 
celui, ofițerul care se ocupă de vilă în permanenţă este 
căpitanul Jos Mota. 

— Şi este omul care se lasă mituit? 

— E corupt ca un cadavru vechi de o săptămînă şi o 
să te cam coste, Joe. O mie de dolari americani — nimic 
mai puțin. Şi îi vrea în avans. 

— Şi eu ce obţin pe chestia asta? 

— În fiecare seară la zece, ducele fumează un ultim 
trabuc în vreme ce se plimbă prin grădină. Întotdeauna 
iese singur. Am pentru tine un mic plan. 

Scoase din portofel un pătrat de hirtie pe care-l des- 
pături. 

— Aici jos, sub piscină, în colțul ăsta, exită un fel de 
chioşc de vară. Ducele îşi termină plimbarea aici, unde, 
stă preț de cinci minute ca să-şi termine trabucul. 

— Şi? 

-— La cîţiva metri mai departe de zona asta — arătă pe 
hîrtie — este un tufiş care ascunde uşa din zid. De re- 
gulă, acolo'e postat un poliţist care veghează discret să 
nu se întîmple nimic, dar diseară, dacă eşti interesat, n-o 
să mai fie acolo. Mai mult, uşa va fi descuiată. 

— Mulțumită căpitanului Mota? 

— Exact. 

— Care-şi aşteaptă banii în avans? 

— Din păcate. 

Jackson se duse la seiful mare şi demodat din colț, îl 
descuie, aduse pe masa de lucru o cutie de metal şi 
scoase din ea un teanc de bani din care numără zece 

bancnote de cîte o sută de dolari. 

— Mai e ceva, zise Taniguchi. Doamna intră acolo 
singură. 

- la stai aşa... începu Jackson. 

— Face parte din afacere, Joe. Ori eşti de acord, ori 
cade. Să-şi lase maşina cam la jumătatea dealului şi să 
vină pe jos restul drumului. Asta ca santinela de la poartă 
să n-o audă. 

Jackson ridică din umeri. 

— Bine, se învoi cu şovăială, dar mă aştept la servicii 
prompte pentru banii ăştia, bătrîne, şi dacă nu le am... 

— Încrederea, Joe, este bunul care se vinde cel mai 
bine în lume. Trebuie să înveți s-o apreciezi. 

Taniguchi zîmbea atunci cînd ieşi din birou. 


Huene pusese la dispoziția lui Schellenberg un birou 
mic, dar foarte potrivit. Tocmai lucra la masa elegantă 
cînd auzi un ciocănit în uşă şi Kleiber îşi făcu apariția. 
Era încă foarte palid şi braţul drept îi era atîrnat într-o 
eşarfă de mătase. 

— Ei bine, ce anume doreşti? întrebă Schellenberg. 

— Am presupus că este de lucru. 

— Din cîte am priceput eu, sarcina ta era să te com- 
porţi ca o gardă de corp pentru mine, îi zise Schellen- 
berg. Este evident că pe moment nu eşti în stare de aşa 
ceva, aşa că-ţi ordon să te întorci în pat pînă cînd îţi vei 
reveni complet. 

— Dar Sindermann? 

— Nu mi-e cu nimic de folos. 

— Dar ducele de Windsor, generale? 

-= Nu e treaba ta, aşa că fă aşa cum ţi-am ordonat. Ai 
înțeles? 

— Jawohl, Brigadeführer, rosti Kleiber, dar, atunci cînd 
se întoarse să iasă, avea pe chip o expresie de ucigaş 
gata să atace. 


Cinci minute mai tirziu intră în biroul lui Egger, fără 
nici un fel de ceremonie, cu Sindermann după el. 

— Sturmbannführer? se sperie Egger. 

— În problema generalului Schellenberg, cele mai rele 
temeri ale mele s-au adeverit. Nu mai am îndoială că, în 
privința afacerii Windsor, nu-şi urmează ordinele cu atita 
vigoare cît ar fi trebuit. Ai ceva să-mi raportezi? 

Egger părea hărțuit, dar răspunse pe un ton scăzut: 

— Da, aşa cred. Nici cu o oră în urmă a primit vizita 
unui anume căpitan Mota, de la poliţia de securitate, 
ofițerul care răspunde de detaşamentul postat la vilă. 

— Aici? se miră Kleiber. Chiar a venit aici? 

— Nu e nimic neobişnuit, Sturmbannführer. Vine de- 
seori pe aici ca să mă vadă şi să discutăm despre pro- 
bleme cu privire la cooperarea poliţiei din alte ţări. 

— ÎI cunoşti şi pe plan social? 

— Da, Sturmbannführer. 

— Înţeleg. Ştii ceva despre ce a putut să vorbească 
cu generalul Schellenberg? 

— Nu. 

— Dar ai putea afla de la amicul Mota, sînt sigur, 
aşa-i? 

— Aş putea încerca, sturmbannfhrer. 

— Atunci aşa să faci, îi zise Kleiber. Şi cît mai repede 
cu putință. 

Era puţin înainte de zece atunci cînd Hannah în- 
toarse pe şoseaua care urca dealul spre vilă. Urmînd 

instrucțiunile lui Taniguchi, opri pe iarba de pe margine, 
la adăpostul copacilor, pe la jumătatea urcuşului, parcă 
şi o porni pe jos restul drumului. 

Cîteva minute mai tirziu, se auzi un clinchet uşor 
atunci cînd uşa pasagerului se deschise şi Joe Jackson, 
care stătuse ghemuit pe podea, coborî. Era îmbrăcat în 
pulover şi pantaloni negri şi cu un fel de glugă cu un 
batic negru trase peste față ca să nu i se poată vedea 
decit ochii. Browning-ul era pus bine sub centură, la 
spate. - 

O porni după ea, menţinîndu-se cît mai mult în um- 
bra copacilor. Poarta din zid era clar vizibilă din cauza 
becului mic montat chiar deasupra ei. O văzu oprin- 
du-se, apoi încercînd cu şovăieli clanța. Uşa -se des- 
chise imediat la atingerea ei. O văzu intrînd în grădină. 

Puțin mai departe era un copac care crescuse con- 
venabil de aproape de zidul gros al grădinii, ramurile 
sale întinzîndu-se pînă în cealaltă parte. Jackson urcă 
repede în el, se aşeză pe marginea zidului, gata să sară 
în partea cealaltă cînd, văzu că micul chioşc de vară era 
la o depărtare de numai cîțiva metri. De cealaltă parte a 
uşii de plasă era aprinsă un fel de lanternă şi, la lumina 
ei, o putu vedea pe Hannah cum se apropia. Se întinse 
după pistol şi-l ținu pregătit în mînă. Fata ezită o clipă, 
apoi păşi pe prima treaptă. Şi ea vedea strălucirea în 
întuneric şi deja simțea aroma Havanei de bună calitate. 

— Excelenţa voastră, şopti. Vă rog, trebuie să vă vor- 
besc. Numele meu este... 

— Hannah Winter, rosti Schellenberg. 

leşi din umbră şi apăru în pragul uşii. 

- Doamne, gemu ea, şi se întoarse ca să fugă, nu- 
mai ca să se lovească de un tînăr ofițer de poliţie. 

Schellenberg rosti calm: 

— E-n regulă, Mota, acum o s-o conduc pe tînăra 
doamnă la maşină. Mai bine ai încuia uşa aia după noi. 

O prinsese de cot şi o conducea pe potecă spre 
poarta din zid. leşiră, iar Mota o încuie în urma lor. 

Lipit de zid, Jackson îl auzi pe Schellenberg spu- 
nîndu-i fetei: 

— Mi-e teamă că Taniguchi n-a fost tocmai cinstit cu 
prietenul tău, domnul Jackson. Ducele n-o să apară pen- 
tru încă o jumătate de oră. Ce naiba mă fac cu tine, 
Hannah? Nu ţi-am spus să stai cît mai departe de pò- 
vestea asta? 

Jackson era gata să coboare de pe zid în clipa aceea, 
însă Mota îşi alese exact acelaşi moment să se oprească 
lîngă poartă şi să-şi aprindă o ţigară. Chibritul scăpără 
luminînd un chip frumos dar marcat de slăbiciuni. 

Omul privi precaut în jur, apoi şopti în portugheză: 

— În regulă, acum puteți ieşi. 

Kleiber şi Sindermann ieşiră dintre tufişuri. 

+ Aţi văzut ce aţi vrut? întrebă Mota. 

— Oho, da, răspunse Kleiber în portugheză. Gene- 
ralut mai mult ca sigur va avea multe de explicat atunci 
cînd o să ne întoarcem la Berlin. În fine, acum hai să 
discutăm despre evenimentele de miine. Cînd plecaţi 
spre ferma asta de tauri? 

— La nouă şi jumătate. Ducele, ducesa, cu marchizul 
de Estella şi cu şoferul lor în Buick. Doi poliţişti pe moto- 
ciclete deschid calea avînd în avans în jur de o milă. Eu 
îi urmez într-un camion de poliție cu o jumătate de du- 
zină de oameni, Buick-ul fiind între noi. 

— Şi? 


— La trei mile înainte să se ajungă la Nina, există un 

sătuc care se numeşte Rosario. Un han şi cîteva căsuțe 
= nimic mai mult. Nici măcar telefon nu au acolo. O să 
aranjez să facă maşina noastră pană, mă refer la camion. 
Nu am probleme aici — şoferul este omul meu. O să le 
spun celor din Buick să meargă mai papane şi să ne 
aştepte la Rosario. 

- lar pe acolo motocicliştii au şi trecut, nu? 

— Exact. Unsprezece, plus sau minus cîteva minute 
este timpul estimat pentru sosirea Buick-ului, şi, dacă tu 
cu omul tău aşteptaţi... E o simplă chestiune de a pune 
pistolul la tîmpla cui trebuie şi apoi să te îndrepți spre 
graniţă. Douăzeci de minute şi eşti în Spania. 

— Excelent, îl lăudă Kleiber. Te-ai descurcat foarte 
bine. 

— Dar cu generalul Schellenberg cum rămîne? 

— El nu trebuie să ştie nimic din toate astea. 

— Şi cu banii mei? 

„— O să-i primeşti, ai cuvîntul meu. Douăzeci de mii 
de dolari americani, aşa cum ne-am înţeles. 

Jackson nu mai aşteptă să audă şi altele, ci se lăsă 
să alunece fără zgomot pe zid, căzînd apoi în iarba 
moale şi umedă. O porni în jos pe deal spre locul întare 
Hannah lăsase maşina, dar aceasta dispăruse. 

Planul alternativ fusese unul foarte simplu. Dacă pier- 
deau legătura, trebuiau să încerce să se întilnească iar 
în casa din Cascais, care se afla la două mile depărtare. 
În vreme ce pornise cu paşi mari pe marginea presărată 
cu iarbă de lîngă şosea, începu şi ploaia. 


Cînd Hannah şi Schellenberg ajunseră lîngă Merce- 
des, el îi deschise portiera, după care ocoli maşina şi se 
urcă în scaunul pasagerului lîngă ea. 

— Eu am venit cu taxi-ul. Nu te superi dacă mă duci şi 
pe mine înapoi la Lisabona, nu? 

Hannah porni maşina şi intră pe şosea, gîndindu-se 
la Joe Jackson care rămăsese în vilă. 

— Pînă cînd dăm peste primul taxi. 

El aprinse două ţigări şi una i-o pasă ei. 

— Cred că acum vezi ce prostie este să încerci să 
continui să te bagi în această afacere. Simplul fapt că în 
chioşc m-ai găsit pe mine şi nu pe duce ar trebui să te 
convingă că, la Lisabona, eu am mai multă influență 
decit al tău domn Jackson. 

În vreme ce se apropiau de Turnul Belem, văzură 
semnul de neon al unui club de noapte care strălucea în 
întuneric. Cîteva taxi-uri erau parcate în față, lîngă tro- 
tuar, iar ea opri maşina chiar în spatele lor. i: 

Ea nu scoase nici un cuvînt, iar Schellenberg coborî, 
trînti portiera, după care, aplecîndu-se pînă la nivelul 
geamului, îi surîse şi-i spuse: 

— Nu se poate să continuăm să ne întîlnim tot aşa, 
cred că-ţi dai seama, nu? ; 

Ea întoarse Mercedes-ul chiar în drum, după care 
apăsă pe acceleraţie. 


În casă erau aprinse luminile atunci cînd ea intră cu 
maşina în curte. Atunci cînd urcă treptele verandei, uşa 
se deschise şi în pragul ei apăru Jackson. Era gol pînă 
la talie şi se freca viguros cu un prosop. 

— Ce s-a întîmplat? 

Ea îi povesti totul. 

— Ai pierdut partea cea mai frumoasă a spectacolului, 
îi zise el, atunci cînd intrară în casă. După ce aţi plecat 
voi, au apărut şi amicii noştri de pe doc. Kleiber şi Sin- 

dermann. Se pare că nu se au tocmai bine cu Schellen- 
berg. Au pus la cale un mic plan cu Mota ca să-i ia cu 
japca pe duce şi pe ducesă pe drumul spre ferma de 
tauri de la Nina. Tipul de la poliție pare corupt pînă-n 
măduva oaselor. Pare să întindă mîna spre toată lumea. 

— Crezi că-l putem opri? 

— Mda, aşa cred. Am aflat deja cine pregăteşte spec- 
tacolul din ring de la Nina miine. Am sunat la sindicat. 

— Sindicat? 

— Desigur — şi toreadorii au un sindicat al lor, ca toată 
lumea. Ştii, încep să cred că tot ce s-a întîmplat în seara 
asta ar putea fi în avantajul nostru. 

— Cum? 

- Nu contează acum. Îţi explic totul în drum spre 
oraş. Dă-mi o cană cu cafea cît mă schimb eu. 

Cînd reapăru cinci minute mai tirziu, avea la gît pa- 
pion negru şi pe el un costum de seară alb. 

— Astea sînt hainele de lucru, îi explică el. În fond, țin 
un soi de salon de jocuri de noroc. 

Ea îi dădu cafeaua fierbinte încă. 

— Am tot stat şi m-am gîndit. Prietenul tău, care ne-a 
aranjat totul la vilă, n-a prea fost la înălțimea banilor pe 
care i-am plătit. 

— Ştiu şi eu, rosti Jackson. Naziştii n-au tipărit numai 
banii lor în ultima vreme, ci şi pe ai altora. Bancnotele de 
cinci lire ale britanicilor sînt excelente, iar bancnota de o 
sută de dolari americani nu-i nici ea chiar rea. Asta atita 
vreme cit nu le priveşti prea de aproape, desigur. Cineva 
a încercat să-mi paseze aşa ceva la masa de joc, luna 
trecută. Normal, i-am confiscat tot ce avea şi l-am dat 
afară de urechi. M-am gîndit că n-avea rost să mai de- 
ranjez poliția pentru aşa ceva şi mi-am zis că s-ar putea 

să-mi fie cîndva de folos tot bănetul ăla fals. 
— Ticălos ce eşti, îi zise ea încîntată. 
— Aşa-mi place şi mie să cred că sînt. 


Cafeneaua la care s-au oprit se afla la marginea 
cartierului Alfama şi dădea spre malul rîului. Nu avea nici 
un nume, dar de dinăuntru se auzea muzică, cineva 
care cînta la chitară. 

— N-ar trebui să stau şi să mă întreb ce caută o fată 
tînără ca mine într-un loc ca ăsta? 

— Ăsta nu-i doar un bar oarecare, îi răspunse el. E 
mai degrabă un fel de club. 

Atunci cînd intrară, ea înțelese pe dată ce voise el 
să-i spună. Pereţii erau acoperiţi de afişe care făceau 
reclamă la luptele de tauri şi cîteva capete de tauri erau 
aşezate în spatele barului. 

Nu era mare înghesuială. Un tînăr, care stătea pe un 
scaun sprijinit de perete, cînta la chitară un fado. La o 
altă masă, patru bărbați jucau cărţi. Unul dintre ei era 
mic, brunet şi arțăgos, cu o cicatrice oribilă care-i brăzda 
obrazul pînă la ochi. 

Cînd îl văzu, le strigă vesel: 

— Olá señor Joe! Daţi-mi numai cinci minute. Am aici 
o mînă de vis. 

— i-am spus c-am sunat la sindicat, rosti Jackson. 
lar ăsta-i sindicatul. lar acela-i Jose Borges, preşedintele 
sindicatului local. A fost înainte unul dintre cei mai-mari 
toureiros pînă cînd a primit un corn în faţă şi şi-a pierdut 
un ochi. Are mult sînge de țigan în el. 

Barmanul le aduse cafea în pahare groase şi coniac, 
fără să-i fi spus cineva ceva, după care se îndepărtă iar. 
De la masa de joc se auzi un strigăt de veselie, risete şi 

Jose Borges se ridică şi se apropie de ei. 

Peste ochiul drept avea un petic negru pe care Han- 
nah îl observă de abia atunci, în vreme ce Jackson fă- 
cea prezentările: 

— Señorita Winter — Jose Borges. Micul Jos pentru 
toți iubitorii coridelor din Portugalia, şi asta de vreo două- 
zeci şi doi de ani. 

— Señorita. Îi luă mîna şi se înclină grav în faţa ei. 

Jackson continuă: 

— Am auzit că Oliveira te-a angajat să pui la punct un 
spectacol la ferma lui din Nina miine pentru ducele de 
Windsor şi marchizul de Estella. O zi mîndră pentru tine. 

— Or să fie şi alţii, zise Borges cu modestie, aprin- 
zîndu-şi o țigară lungă şi neagră. 

— M-am întrebat dacă nu putem veni şi noi cu tine. 
Señorita Winter, care ste ca şi mine americancă, n-a 
mai văzut pînă acum aşa ceva. Fiind aşa, m-am gîndit 
c-ar fi bine să vadă pe cei mai buni, şi, cum tu, Jose, 
lupți aşa de rar zilele astea, m-am gîndit că miine ar fi 
cea mai potrivită ocazie. 

— Deci îţi plac taurii, señorita? 

— Nu sînt sigură, răspunse ea. Va trebui mai întîi să 
văd. Partea cu uciderea mă nelinişteşte. 

Omul cel mititel începu să rîdă cu poftă. 

— Aici sîntem în Portugalia, nu în Spania. Aici, singurul 
care moare este bietul toureiro dacă n-are noroc. Mai 
demult, cu foarte mulţi ani în urmă, contele de Arcos a 
fost făcut bucăţi de un taur în fața ochilor celor de la 
curte. Regina a declarat că Portugalia e prea slabă ca 
să-şi permită să-şi piardă oamenii în fața unor tauri din 
cauza acestor lupte. De atunci, omorirea unui taur a fost 
prohibită. 

— Vîrfurile coarnelor sînt îmbrăcate în piele, îi explică 
Jackson. Nişte apărători groase. Dar deseori, în mijlocul 
luptei, acestea cad. 

— Şi atunci, señorita, zise Bourges trecîndu-şi un de- 
get peste cicatrice, eşti în necaz mare.- 

— Deci, ne iei miine cu tine? întrebă Jackson. 

— Bine. Plecăm la opt. 

— O să mergem cu tine în camion, dacă nu te supără. 

— Foarte bine. 

— În regulă, rosti Jackson şi se ridică. Mai bine am 
pleca. Am un club de condus. 


Firma Joe Jackson's American Bar strălucea în noapte 
şi în parcare erau o mulţime de maşini. El lăsă Mer- 
cedes-ul la marginea docului şi o duse prin intrarea din 
spate şi apoi sus pe scările din fund pînă în birou. 

Cînd dădu la o parte un panou din perete, dezvălui 
un fel de geam semitransparent prin care puteai privi în 
jos spre sala de jocuri. Zaruri, blackjack, pocher — toate 
mergeau bine, dar înghesuiala cea mare era în jurul 
ruletei. 

Jackson privi cu atenţie apoi zise: 

— Bine, e aici. Tu stai şi aştepţi în birou. 

Colonelul Fernando da Cunha nu se descurca formi- 
dabil de bine. Cînd ajunse lingă el, Jackson îi zise: 

— Bună, Fernandes. Eu am crezut mereu că doi- 
sprezece este numărul tău norocos. 

— Serios, Joe, zîmbi da Cunha. Atunci doisprezece 
să fie, pe tot ce am mai sfînt. s 

Atunci ċînd roata se opri, bila căzu uşor în locul indi- 
cat de Joe. 

Jackson se apropie iar de colonel şi şopti: 

- Dacă aş fi în locul tău, aş continua tot pe numărul 
ăsta. 

— Cine sînt eu ca să-l contrazic pe proprietar? 

De data aceasta cînd doisprezece ieşi iar, colonelul 
luă fisele pe care le întinsese crupierul spre el. 

— Ai fost excesiv de generos în seara asta, Joe, mă 

„întreb de ce oare? 

— Oho, nici n-am început bine încă, îi răspunse Jack- 
son. Haide sus să bem ceva. S-ar putea să afli ceva 
interesant. 

Hannah era lîngă geam, privind în sala de jocuri atunci 
cînd intrară ei. Se întoarse şi Jackson zise: 

— Fernandes, aş vrea să ţi-o prezint pe domnişoara 
Hannah Winter. Acum, ai putea s-o arestezi. Pe de altă 
parte dacă eşti aşa de isteț cum cred eu, o să asculti 
mai întîi la ce avem noi de spus. 


Capitolul 13 


Era o dimineață frumoasă iar bătrînul camion se hur- 
ducăia pe drumurile pline de praf printre măslini şi femei 
în negru cu pălării de pai pe cap care mergeau pe cîm- 
puri. 

Hannah şi Joe erau în cabina din față, alături de 
Borges care conducea. Ceilalţi membri ai echipei erau în 
partea din spate. 

Hannah se îmbrăcase într-o rochie țărănească cu o 


„eşarfă pe cap, lucruri pe care le procurase Jackson. El 


avea pe cap o şapcă de tweed, o cămaşă fără guler şi o 
haină veche bine peticită. Cel mai mult o intrigase faptul 
că Borges nu comentase costumaţia lor. 

La un moment dat, pescui din buzunar un pachet de 
țigări ieftine de prin partea locului. Hannah scoase una 
din pachet, o aprinse şi i-o puse între buze. 

— Mulțumirile mele. 

— Tu şi Joe — vă cunoaşteţi unul cu celălalt de multă 
vreme? 

= Încă din Spania, señorita. Am luptat împreună îm- 
potriva lui Franco. Am suferit de foame împreună. Am 
avut vremuri grele, vă spun cu mîna pe inimă. Ciţiva 
stropi de ulei de măsline în apă şi o mînă de struguri. Se 
întîmpla să nu mai vedem o bucăţică de piine săptămîni 

„la rînd. : 

Jackson moţăia într-un colț. Hannah îl privi în treacăt 
şi apoi rosti: 

— Nu merita atîta chin pentru bani, asta după părerea 
mea. : 

— Bani, rīse el răguşit. În ultimul an de război n-am 
văzut un peso — nici unul dintre noi. 

Ea se uită iar spre Jackson, perplexă. 

— Dar am crezut... 

— Că Joe şi cu mine luptam pe bani? Te înşeli. 

— Şi eu i-am pus o dată întrebarea asta. Pentru mine 
a fost simplu: eram de pe atunci comunist, dar Joe mi-a 
zis că nu-l plăcea pe Franco. În clipa aceea trecură pe 
lîngă un han mic, cu mese afară şi cam jumătate de 
duzină de case în jur. Aha, ăsta-i Rosario. Încă puţin şi 
ajungem. 3 

-— Ştiţi ceva? le zise Joe fără să deschidă ochii. Vor- 
biți prea mult. 


În spatele Buick-ului, Primo de Rivera stătea în fața 
ducelui şi a ducesei. 

Ducele rosti: 

— E deja prea mult. Wallis a primit un buchet de flori 
în dimineaţa asta. Anonim, să fim bine înţeleşi. lar pe 
cartonaşul însoțitor scria: „Atenţie la maşinaţiile Serviciu- 
lui Secret Britanic. Un prieten portughez care vă vrea 
numai binele“. Ai mai auzit o asemenea aiureală? 

— Aşemenea zvon a devenit universal cunoscut la 
Madrid, răspunse de Rivera. : 

— Doamne sfinte, Primo, este o timpenie fără cusur. 
Vreau să spun, în clipa asta la Lisabona nici nu există 
vreun birou al Serviciului Secret. Mă rog, nimic de care 

să merite să vorbim. Şi eu ştiu, crede-mă. 

Buick-ul se opri atunci cînd ajunse lîngă' camionul 
poliţiei tras la marginea drumului. Căpitanul Mota se 
apropie şi salută. 

-- Regret neplăcerea, excelența voastră. O defecțiune 
minoră care va fi curînd remediată. Dacă vreți, mergeţi 
pînă la Rosario şi aşteptaţi-ne acolo. 

— Foarte bine, răspunse ducele, făcîndu-i semn din, 
cap şoferului. Mergi mai departe. 


Kleiber şi Sindermann ajunseră la hanul din Rosario 
pe la zece şi jumătate într-o maşină de piaţă din Lisa- 


-bona. Kleiber îi plăti şoferului şi apoi intrară înăuntru. 


Era un loc sărăcăcios — pereţi din var, podele de piatră, 
mese de lemn care-şi aşteptau clienții. 

O bătrînă apăru din camera din spate ca să-i ser- 
vească. Comandară vin roşu şi o farfurie cu măsline ca 
să aibă ce face, după care.se aşezară la masa de lîngă 
fereastră. 

Kleiber aruncă o privire la ceas. 

— Mai bine ai verifica arma. 

Obţinuseră amîndoi pistoale Walther de la armureria 
legaţiei. Sturmbannfuhrer-ul îl mînuia cu mare plăcere, 
verificîndu-i încărcătorul, băgînd un glonţ pe țeavă şi apoi 
punînd piedica la loc cu stingăcie din cauza brațului ac- 
cidentat. 

Doi poliţişti pe motociclete trecură prin fața hanului, 
ridicînd praful de pe drum. 

— Nu mai durează mult de acum încolo. Mi-ar plăcea 
să-i văd mutra lui Schellenberg cînd o să audă de isprava 
noastră. 

— De ce să aştepţi? rosti Schellenberg ieşind din bu- 

cătărie urmat de da Cunha şi doi poliţişti înarmaţi cu 
mitraliere. 

— Văd că aţi reuşit să ajungeţi înaintea noastră, dom- 
nilor, le zise da Cunha. Şi noi am venit tot ca să-l vedem 
pe duce trecînd. 

— Colonelul da Cunha este şeful poliției securității, 
explică Schellenberg. Tocmai a avut o îndatorire teribil 
de neplăcută, a fost nevoit să aresteze pe unul din ofi- 

“terii săi. 

— Un caz extrem de nefericit, rosti şi da Cunha. Un 
tînăr extrem de corupt. 

În clipa aceea apăru şi Buick-ul care opri. Da Cunha 
îşi îndreptă tunica şi ieşi. ÎI văzură salutînd şi apoi ple-. 
cîndu-se în fața geamului. Se retrase atunci cînd Buick- 
ul îşi continuă drumul mai departe. à 

Reveni în han. 

— Gata, o să-i urmez chiar eu pînă la Nina, ca să mă 
asigur că restul zilei va trece fără probleme. Bănuiesc că 
acum te întorci la Lisabona, nu, generale? 

— Da, aşa cred, răspunse Schellenberg. Mulţumirile 
mele, colonele. 

leşi tot prin bucătărie, iar Kleiber şi Sindermann îl 
urmară. Buick-ul ambasadei aştepta în curte şi Zeigler 
stătea chiar lîngă el. 

— Am fi. putut să punem mîna pe el, naiba să te ia! 
izbucni Kleiber. Chiar nu-ţi dai seama? 

— Interesant, remarcă Schellenberg. Vreau să spun, 
ducele şi cu mine avem acelaşi tip de maşină. Asta 
dovedeşte ceva, deşi, nu sînt prea sigur ce anume. 


Luptele de tauri din Portugalia, executate în haine de 
gală, reprezintă un spectacol splendid. Ferma lui de Oli- 

veira avea propria sa arenă şi pentru grupul regal se 
pusese în scenă un spectacol cu adevărat extraordinar. ` 

Primii doi tauri au fost provocaţi de pe spinarea calului 
în stilul tradiţional, chiar gazda lor, la fel ca alți nobili 
portughezi, luînd parte la întrecere îmbrăcat într-o haină 
cusută cu fire de aur, pantaloni de satin alb şi un tricorn 
pe cap cu pene de struț. 

Dar atît ducele cît şi ducesa găsiră spectacolul, în 
afara măiestriei cu care erau conduşi caii, destul de plic- 
tisitor. 

De abia următoarea etapă cu las pegas, deveni ceva 
mai interesantă. Se deschise poarta denumită torril şi în 
arenă, sub bătaia soarelui, apăru un taur mare şi negru. 
Rămase pe loc, ameţit de lumină, lovind pămîntul cu 
copitele. Un rînd de oameni, în costume tradiționale, in- 
trară în arenă condus de Jose Borgas. 

Ducele privi nedumerit, apoi întrebă: 

— Ce naiba au de gînd să facă? 

Primo de Rivera răspunse: 

— Este aproape fascinant. Excelenţa voastră a vizitat 
Grecia. Pe vasele cretane cred c-ați văzut pictate scene 
din dansul taurilor sacri în care tinerii se agațau de coar- 
nele taurilor şi se înălțau pe spinările lor. 

— Vrei să-mi spui că oamenii ăştia vor încerca să 
facă acelaşi lucru? 

Linia de oameni înainta constant în fața taurului. Jose 
Borges provoca animalul, foarte arogant, cu capul lăsat 
uşor pe spate, mîinile în şolduri, oferindu-se drept ţintă. 

Atunci cînd taurul atacă, ducesa ţipă speriată, dar, în 
ultimul moment, Borges sări peste capul animalului, prins 
de coarnele acestuia, se rostogoli uşor pe spinarea lui şi 
sări pe pămînt în vreme ce taurul îşi continuă cursa. Se 

întoarse, cu mîinile proptite iar în şolduri şi se înclină 
spre grupul de invitaţi care aplauda performanța sa. 

Doi dintre tovarăşii săi din arenă repetară trucul, apoi 
veni iar rîndul lui, rămînînd pe spinarea taurului după 
săritura peste cap, rezistind aproape un minut întreg în 
vreme ce bietul animal alerga în jurul arenei. Cînd sări, 
torril-ul se deschisese iar şi oameni special angajaţi în- 
cercau să bage taurul la loc în grajd. 

— Şi acum ce se întîmplă cu el? se interesă ducesa, 
întorcîndu-se spre gazda lor, de Oliveira, care venise 
lîngă ei. $ 

— Cîteodată este omorît, sau, dacă a dovedit curaj, 
se întoarce la păşune şi este păstrat pentru înmulţire. Un 
taur nu poate fi băgat de două ori în arenă. O dacă ce-a 
învățat şmecheriile, ca să spun aşa, poate fi foarte peri- 
culos. 

— Îmi închipui. 

— Excelenţă, dacă îmi permiteti, o să vă prezint o 
parte dintre toureiros acum. Durează numai un moment. 
Pentru ei ar fi o mare onoare. 

— Desigur, conveni ducele imediat. Mi-ar plăcea mai 
ales să-l cunosc pe tipul cu peticul negru pe ochi. O 
performanţă remarcabilă. Uluitoare. 


Prînzul a fost servit pe terasa largă care se afla în 
spatele casei de la fermă, sub ramurile întinse ale unui 
eucalipt. De Oliveira în mod special comandase feluri de 
mîncare tradiționale. Gaspacho rece, o supă de piine 
înmuiată în apă şi oțet cu legume crude tăiate mărunt, 
cirnăciori afumați şi săraţi, salate proaspete şi boţuri de 
caş proaspăt. 

Singura concesie făcută sofisticării cu acea ocazie 

au fost numeroase sticle de şampanie Dom Perignon, 
puse în frapiere de argint cu gheaţă care aveau încrus- 
tate pe ele blazonul familiei de Oliveira. 

Ducele îi zîmbi leneş ducesei. 

— Îţi place, Wallis? 

— Oh, da, David, cea mai grozavă zi pe care am 
petrecut-o de nu mai ştiu cînd. 

— Exact aşa gindeam şi eu. Cu toate astea, ar cam fi 
timpul să ne pregătim de plecare cît mai repede. 

Primo de Rivera părea să vrea să spună ceva, dar, 
chiar atunci, Fernando da Cunha venea spre ei pe peluză. 

— Gata de plecare, colonele, nu? îi zise ducele de 
cum îl văzu. 

Da Cunha salută. 

— Dacă alteța voastră e aşa de îngăduitoare încît să 
piardă cîteva momente cu mine ca să vorbim între patru 
ochi. O problemă de securitate. 

— Desigur. Ducele zîmbi spre ceilalţi în chip de scuză. 
Vă rog să mă iertaţi. Nu lipsesc mult, sînt sigur. 

Traversă peluza, fumînd o ţigară, da Cunha ţinînd 
pasul cu el. ; 

— Acum ascultă la mine, colonele, îi zise. Nu ştiu ce 
fel de zvonuri sălbatice ai mai auzit şi tu, dar, cînd voi 
pleca de aici peste aproximativ zece minute, maşina mea 
va merge în direcția Lisabona. Nu am nici o intenţie, 
indiferent de ce par să gîndească unii oameni, să încerc 
s-o iau cumva la goană spre direcţia în care se află 
granița spaniolă. 

— Astăzi, ceva mai devreme, alteţa voastră a evitat la 
un fir de păr o situaţie în care nu aţi fi avut de ales în 
privința sus- menţionatei chestiuni. 

Traversară şi curtea şi aproape că ajunseseră la ca- 

pela mică de piatră care era pe proprietate. 

Ducele se opri şi rosti: 

- Doamne, colonele, despre ce tot vorbeşti acum? 

Colonelul da Cunha deschise uşa capelei şi-şi scoase 
şapca. 

- Dacă alteţa voastră vrea să intre, este acolo cineva 
care aşteaptă şi care vă va putea explica întreaga si- 
tuatie mult mai bine decit aş putea s-o fac eu. 

Era o capelă simplă, cu podele de piatră şi pereți albi 
şi curati. Într-o parte se afla o statuie a Fecioarei, cu 
lumînări aprinse în faţa ei, un altar extrem de simplu cu 
un crucifix sculptat din lemn. 

Doi țărani, un bărbat şi o femeie, stăteau pe una 
dintre băncile grosolane de lemn, ceva mai în față. Cînd 
auziră uşa deschizîndu-se, se ridicară în picioare, în- 
torcîndu-se spre duce, astfel încît acesta putu observa 
că femeia era foarte tînără şi mai degrabă drăguță în 
rochia neagră țărănească şi cu eşarfa pe cap. Atunci 
cînd începu să-i vorbească, deveni evident că era ameri- 
cancă, ceea ce-l uimi peste măsură. 


După aceea, se aşezară toți trei pe bancă, împreună. 
Da Cunha stînd mai în spate, gata să-i ajute oricum. 

- Este cea mai extraordinară afacere pe care am 
pomenit-o în toată viața mea, oftă ducele. 

— Dar este adevărat, domnule, fiecare cuvînt pe care 
l-am rostit, îi zise repede Hannah. 

— Oho, te cred, draga mea, să n-ai teamă. lar ceea 
ce mi-a spus colonelul despre ce era gata-gata să se 
întîmple azi dimineață la Rosario nu face altceva decît 
să confirme întreaga poveste. Se întoarse spre da Cunha. 
Şi zici că generalul Schellenberg ţi-a mărturisit că în 

mintea lui nu s-a pus niciodată problema răpirii? 

— Da, alteță, m-a asigurat că în ceea ce-l priveşte, 
alegerea a ceea ce veţi face de aici înainte vă aparţine - 
cu desăvirşire. 

— Şi l-ai crezut? 

— Da, alteță, l-am crezut. Nu e nici o îndoială că 
Sturmbannfihrer-ul Kleiber şi omul lui acționau din pro- 
prie inițiativă. Şi, după cum indică şi povestea seforitei 
Winter, se pare că generalul Schellenberg este un om 
neobişnuit din multe puncte de vedere. 

— Într-adevăr, aşa e. Ducele rămase tăcut şi încrun- 
tat, după care îl privi iar pe da Cunha cu stăruinţă. 

— Colonele, pot să mă bizui în continuare pe bunele 
tale servicii? 

— Alteță, preşedintele Salazar în persoană m-a făcut 
responsabil cu siguranța dumneavoastră cîtă vreme vă 
aflaţi pe teritoriul Portugaliei, apărîndu-vă cu prețul vieții 
mele, dacă este nevoie. 

— Pot să am încredere în tine? Îmi dai cuvintul de 
ofițer şi domn? 

— Vă dau cuvîntul meu de om simplu, alteță. Tatăl 
meu este țăran fermier pe lîngă Oporto. 

Ducele zîmbi. 

— Da, desigur. Cum stăm cu generalul Schellenberg 
şi prietenii lui? 

— O treabă delicată, alteță. În clipa asta, între țara 
mea şi Germania există un soi de înțelegere politică, 
ceea ce ne pune într-o situație cu totul neobişnuită. Ger- 
manii sînt acum stăpînii Europei, şi, dacă i-am expulza 
pe Schellenberg, Kleiber şi pe celălalt individ... 

— Nu, asta n-ar fi deloc calea cea mai indicată pentru 
rezolvarea situației. Ducele se întoarse spre Joe Jack- 

son. Dar dumneata, domnule Jackson? Deseori vorbim 
despre relația specială dintre cele două ţări ale noastre. 
În cazul meu, mai adevărată decit pentru oricare alt en- 
glez. Pot de asemenea să mă bizui pe tine? 

— Desigur, alteță. 

— Bine. Ducele se întoarse spre Hannah şi-i prinse 
mîinile între palmele sale. Cît despre tine, draga mea, 
cum pot să-ţi cer mai mult decit ceea ce ai făcut deja? 

Lui Hannah aproape că-i venea să plîngă aşa cum 
ducele îi strîngea uşor mîinile plin de gratitudine. 

— Pot întreba care sînt planurile alteței voastre? în- 
drăzni da Cunha să întrebe. 

— E uşor de răspuns, colonele. Intenţionez să plec 
poimiine cu Exalibur. În pofida tuturor speculațiilor, voi 
prelua postul care mi s-a oferit în Bahamas de către 
domnul Churchill. 

— Şi pînă atunci? 

- Înapoi la Estoril. Colonele, pot să te întreb dacă 
azi, ceva mai tirziu, vei mai fi pe la vilă? 

— Căsuţa portarului de la poarta principală va deveni 
cartierul meu general, îi zise Fernandes da Cunha, de 
unde, voi fi personal disponibil pentru excelența voastră 
zi şi noapte, în orice moment. 

— Excelent. Ducele se încruntă uşor. S-ar putea să 
am nevoie de tine ceva mai tîrziu. Este ceva ce se mişcă 
pe undeva prin fundul minţii mele, deşi deocamdată nu 
sînt sigur ce anume, dar va ieşi la suprafață. De obicei 
aşa se întîmplă. Şi acum, cred c-aş face bine dacă m-aş 
întoarce la ceilalți. 


Ceva mai tirziu în aceeaşi zi, la o şedinţă specială 
ținută la Cancelarie, numai cu cei mai importanţi membri 

ai guvernului, Hitler anunță că voia să instituie Directiva 
cu numărul 17, ordinul oficial pentru Goering să facă 
toate preparativele necesare pentru atacul aerian asupra 
Angliei, iar acestea erau preliminariile invaziei. După a- 
ceea, le dezvălui, în cele maï mici detalii, Leul de Mare, 
planul campaniei care avea să culmineze cu propria lui 
intrare triumfală în Londra. 

După aceea, în vreme ce toți ceilalți plecau, îi ordonă 
lui von Ribbentrop să mai rămînă. Ministrul rămase în- 
chis cu el într-un birou pentru cinci minute de groază. 
Cînd ieşi în cele din urmă, von Ribbentrop îl găsi pe 
Himmler aşteptîndu-l. 

— Nu pari prea fericit, domnule ministru. 

— Afacerea Windsor, răspunse Ribbentrop. Acum du- 
cele este mai necesar ca niciodată pentru că opera- 
țiunea Leul de Mare a fost finalizată. 

— Crezi că el o să vadă lucrurile în felul nostru? 

— Pe Führer nu-l mai interesează acest aspect. A dat 
instrucţiuni ca ducele să fie răpit imediat. 

— Atunci mai bine ai lua legătura cu Schellenberg cît 
mai curînd cu putință, nu? rosti Himmler. 

Von Ribbentrop era furios şi puţin speriat. 

- Naiba să-l ia şi pe omul ăsta. N-am mai primit de la 
el nimic de cînd a ajuns în Portugalia. Nimic. 

Ribbentrop plecă repede, iar Himmler rămase pe loc 
privind după el, cu chipul calm, înainte să plece chiar el 
spre maşina care-l aduse înapoi la biroul pe care-l avea 
în Prinz Albrechtstrasse. 


La legaţie, Schellenberg stătea la fereastra biroului 
său, bînd cafea atunci cînd uşa de deschise deodată şi 
intră Kleiber. Chipul îi era contorsionat de furie şi în 


214 
le e e Ea Sa ele iei pie ee aiba sata 
mînă ţinea o foaie de mesaje. 

= Ai primit asta cu o oră în urmă. 

Schellenberg luă foaia din mîna lui şi o citi la iuțeală. 
Era o copie a mesajului lui von Ribbentrop. 

— Vai de mine, Kleiber, dar văd că ai multă influență. 
Te felicit. Hîrtia asta ar fi trebuit să fie confidențială, ceva 
numai pentru ochii mei. 

— Este un ordin direct din partea Fiihrer-ului să-l răpim 
pe ducele de Windsor. Acum, ce ai de gînd să faci ca să 
rezolvi treaba? 

- O să te anunț eu, dacă o să consider că este 
necesar. Şi cînd ieşi, aş prefera să închizi uşa după tine, 
fără s-o trînteşti. 

Kleiber se întoarse în anticameră unde-l aştepta Sin- 
dermann. : 

— Nimic! se înfurie peste măsură. Nimic, Gunther! 

Păru să ajungă deodată la o hotărire şi se grăbi spre 
camera de comunicații. Îi ceru ofițerului de serviciu un 
formular de semnal şi scrise ceva cu chin, pentru că 
mîna dreaptă era prinsă în eşarfă. 

„Generalul Schellenberg nu arată intenţii serioase de 
a îndeplini misiunea după cum a fost instruit. Vă rog 
confirmaţi cu ambasadorul puterea de a prelua comanda 
în această chestiune. 

Semnat, Kleiber.“ 

Dădu formularul ofițerului de serviciu. 

— Apucă-te să codifici imediat. Prioritatea unu. Foarte 

„urgent şi numai pentru ochii Reichsfăhrer-ului Himmler. 


Himmler făcea însemnările zilnice la masa de lucru 
cînd în birou intră unul din ajutoarele sale. 
— Avem semnal de la Lisabona, Reichsführer. Sturm- 

bannfuhrer-ul Kleiber. ; 

Himmler citi mesajul şi apoi zise: 

— Trimite un răspuns imediat, adresat nu lui Keiber, 
ci ambasadorului Huene. 

Începu să dicteze pe un ton precis şi uscat, glasul 
semănînd cu foşnetul frunzelor într-o pădure în prag de 
seară. 


În acea seară, chiar înainte de lăsarea întunericului, 
ducesa se duse în grădină ca să-l caute pe duce. Íl găsi 
aşezat pe marginea fîntînii, fumîndu-şi pipa, privind în- 
gindurat spre apă. 

— Aici erai, îi zise ea. Te-am căutat peste tot. Este o 
scrisoare pentru tine de la sir Walford. Mesagerul n-a 
mai stat. A zis că nu primise instrucțiuni ca să aştepte 
vreun răspuns. 

— Mulţumesc, dragă. Deschise scrisoarea şi citi pe 
îndelete conţinutul. Zimbea atunci cînd i-o dădu. Walter 
Monckton trebuie să vină miine cu un avion. 

— Ce nostim, rosti ea, o să-l vedem iar pe Walter, dar 
de ce? 

— Ah, păi Winston vrea să se asigure că nu se strică 
ceva din planul pe care l-a făcut pentru mine tocmai în 
ultima clipă. În fond, Walter a fost omul de legătură din- 
tre mine şi guvern. Dar într-un fel ai dreptate. Va fi plăcut 
să-l revedem. O față prietenoasă care să ne facă semne 
de rămas bun de pe doc atunci cînd vom pleca spre 
uitare, pentru că, Dumnezeu să mă ajute, Wallis, eu 
numai aşa văd lucrurile. 

— Sfînta Elena, 1940, rosti ea. Acum ştiu ce trebuie 
să fi simţit Napoleon. 

— Am vrut să fac ceva în tărăboiul ăsta, ceva folosi- 

tor, dar ei nu mă lasă, înţelegi? Rise cu amărăciune. E 
chiar ironic dacă stai să te gîndeşti, dar singurii care vor 
să mă aibă sînt tocmai nazişti. 

Deodată nu mai zîmbea, iar chipul i se încordase tot. 

— Doamne, mă întreb dacă se poate? 

— Ce anume te întrebi, David? Despre ce vorbeşti 
acum? 

— Cit de departe sînt dispuşi să meargă. Dacă mă 
vor aşa de mult, adică. 

— David, rosti Wallis şocată. Nu poți face aşa ceva. 

— Nu, scumpa mea, tu nu înţelegi. Eu vorbesc acum 
despre posibilitatea, deşi slabă, să extrag ceva de va- 
loare din toată situaţia asta. Nu pentru mine, să fim bine 
înțeleşi, ci pentru Anglia. O prinse de miini. Doamne, 
Wallis, n-ar fi grozav dacă aş putea să fac jocul tică- 
loşilor ăstora şi să-i şi bat la el? 

Ducesa nu-şi mai văzuse soțul aşa de plin de en- 
tuziasm în ani de zile. 

— Uf, David, îi zise. Poate fi atit de primejdios. Mi-e 
frică. 

— Mie nu. Ca să fiu sincer pînă la capăt, cred că a 
început să-mi şi placă. Persoana de care am acum ne- 
voie este colonelul da Cunha, aşa că hai să mergem să-l 
găsim. 

Cinci minute mai tîrziu, ca răspuns la un telefon ur- 
gent la căsuţa portarului, da Cunha se grăbi spre casă, 
găsindu-l pe duce aşteptindu-l în bibliotecă. 

— Excelenţa voastră a trimis după mine? 

— Da, colonele. Astăzi, ceva mai devreme, te-am în- 
trebat dacă mă pot bizui şi mai departe pe tine. Ai fost 
destul de amabil ca să-mi spui că da. 

— Dacă vă pot ajuta cu ceva, maiestate, o voi face. 

— Atunci uite ce vreau să faci pentru mine. Mergi să-l 
vezi pe ambasadorul german, baronul von Hoyningen — 
Huene chiar acum, în seara asta. Să-i spui că doresc să 
vorbesc cu generalul Schellenberg. 

— Şi cînd doriţi să aibă loc această întîlnire? 

„..— Păi, m-am gîndit c-ar fi amuzant să repetăm pînă la 
un anumit punct propriul exerciţiu de cu o noapte înainte. 
Ai auzit ce-au avut de spus domnul Jackson şi domni- 
şoara Winter despre evenimentele petrecute în grădină. 
Eu voi fuma trabucul de seară în chioşcul acela de vară. 
Îl poţi aduce la mine. Crezi c-o să vină? 

“— Nu cred c-ar trebui să vă îndoiţi de asta, alteță. 

'— Mai e ceva. Aş aprecia dacă l-ai pune pe domnul 
Jackson să repete rolul din noaptea trecută. Un bărbat 
cu resurse considerabile. Asta ar face-o pe ducesă să 
respire ceva mai uşurată, ştiind că există cineva care-mi 
apără spatele. Crezi c-o să vrea să facă treaba asta 
pentru mine? 

- Da, alteță. Vreți să fiu şi eu prezent? 

— Da, dar cred c-ai găsi subiectul discuţiei noastre 
mai degrabă stînjenitor. Pentru binele tău, aş sugera să 
stai ceva mai departe. 

Da Cunha ezită. 

— Excelenţa voastră, iertaţi-mă pentru impertinenţă, 
dar asta vrea să însemne cumva că vă gindiți să vă 
mutaţi în cele din urmă în Spania? 

— Dumneata ce părere ai, colonele? 

— Eu, Înălţimea Voastră, cred c-o să plecaţi poimfine 
pe Excalibur. De asemenea, părerea mea este că vă 
expuneți inutil pericolului. Sper numai că ştiţi foarte bine 
care ar putea fi consecințele acţiunii pe care aveţi de 
gînd s-o întreprindeți. 

Ducele aprinse o ţigară, scoase un nor de fum, zîm- 
bind mulțumit. 

~= Deciziile dificile, colonele, reprezintă privilegiul ran- 
gului. 


Cînd Schellenberg intră în biroul lui Huene, constată, 
că acesta era cam aglomerat. Fernandes da Cunha era 
lîngă fereastră, privind afară. Era ambasadorul, dar cea 
mai mare surpriză o constituia Kleiber care era într-o 
parte a mesei de lucru, cu braţul prins tot în eşarfă. 
Expresia de triumf de pe chipul lui palid ar fi trebuit să-l 
prevină pe Schellenberg că trebuia să se aştepte la ce 
era mai rău. 

— Colonelul da Cunha este aici ca un mesager din 
partea ducelui de Windsor, rosti Huene. 

— Este adevărat? întrebă Schellenberg uluit, întor- 
cîndu-se spre da Cunha. 

— Excelenţa sa ar vrea să vă vadă în seara asta. 
Secret şi neoficial. Şi nu vrea ca oameni lui să ştie ceva 
despre toată această afacere. 

— Şi ce anume sugerează? 

— În mare acelaşi aranjament ca noaptea trecută. Va 
fuma ultimul trabuc lîngă chioşcul de vară la zece seara. 
Dacă lăsați maşina mai jos pe deal şi mergeţi pe jos 
restul drumului, vă las să intraţi în grădină pe uşa din 
spate. Nimeni altcineva din vilă nu Aa bile să ştie ceva 
despre această întîlnire. 

— Nu-mi vine să cred. În acest stadiu al jocului? De 
ce? 

— Mai sînt treizeci şi şase de ore pînă la plecarea lui 
Excalibur, răspunse da Cunha ridicînd din umeri. Poate 
că acesta este momentul adevărului pentru el. 

— Bine, se învoi Schellenberg. Voi fi acolo. 

— Şi eu voi fi cu tine, zise Kleiber cu un glas tremu- 
rător. 

Era o confruntare publică pe care Schellenberg n-o 
căutase cu lumînarea, dar pe care nu avea de gînd s-o 
evite. SN 

— Nu prea cred, mai ales după ce-ai făcut azi-di- 
mineață. 

Huene interveni: ii : 

— Îmi pare rău, generale, dar am aici un mesaj, pe 
care l-am primit în urmă cu o oră, chiar din partea lui 
Himmler. 

ÎI întinse spre Schellenberg, dar acesta refuză să-l ia, 
spunînd: i 

— Nu, citeşte-l tare, după care vom şti cu toții cum 
stăm. i 

-,„Generalul Schellenberg va continua să-şi facă da- 
toria executind însărcinarea primită cu cea mai mare 
rigoare. Eşecul este inacceptabil. În orice ocazie trebuie 
— repet, trebuie — să se pună la dispoziția Sturmbann- 
fihrer-ului Kleiber. Orice abatere de la acest ordin tre- 
buie să-mi fie raportată imediat." i 

Un moment se făcu linişte, dar Schellenberg se în- 
toarse spre da Cunha cu un zîmbet, spunînd: 

— Deci, colonele, în seara asta, cînd vei deschide 
uşa de la grădină, se pare c-o vei deschide şi pentru 

Sturmbannfuhrer-ul Kleiber, nu doar pentru mine. 


Atunci cînd da Cunha fu primit în biroul lui Jackson, 
americanul stătea la masa lui de lucru, îmbrăcat iar în 
hainele obişnuite, papion negru şi costum de seară alb. 

Da Cunha adulmecă aerul. 

— Chanel, numărul cinci. Greu de confundat. Poţi ieşi; 
señorita. Am lăsat cătuşele acasă. 

Se duse la bufet şi se servi cu un pahar mare de 
scotch, în vreme ce ea ieşea din camera de toaletă. 

Jackson îl privi o clipă după care întrebă: 

— Ce anume vrei? 

— Am o treabă pentru tine, răspunse da Cunha: Sau 
mai degrabă, ducele are. A aranjat să se întilnească cu 
Schellenberg şi cu Kleiber la chioşc. Aceeaşi oră ca şi 
noaptea trecută şi ar vrea ca tu să-ţi repeti performanța, 
Joe, sus pe zid. 

— Doar nu vrei-să spui că intenţionează să ducă 
tratative cu ei? se supără Hannah. Nu poate. Nu este cu 
putință. 

— Nu te prosti, îngeraşule, o calmă Jackson. Dacă 
ăsta era jocul lui, atunci de ce ar vrea ca eu să-l păzesc 
cocoțat pe zid? Clătină din cap. E mai mult decît pare la 
prima vedere, mult mai mult. 

— O să faci ce ţi-a cerut? întrebă da Cunha. 

— Sigur, o să fiu acolo. 

— Bine. Da Cunha îşi goli paharul. Am sentimentul că 
avem în față o noapte cu adevărat interesantă. Să spe- 
răm că miine dimineaţă vom fi cu toţii în viaţă ca să ne 
amintim de cele petrecute. 

leşi şi Hannah spuse speriată: 

— Mi-e frică, Joe, şi nici nu mai pricep nimic. Dar 
nimic. La ce oare s-a gîndit ducele? 

Jackson se duse la bufet ca să-şi prepare şi el ceva 
de băut. 

— Poate că are de gind să răspundă la provocare şi 
să întoarcă loviturile, cu supramăsură. 


Capitolul 14 


Jackson era cocoțat din nou pe zidul grădinii puţin 
după nouă şi jumătate, aşa cum fusese şi cu o noapte în 
urmă, îmbrăcat în negru, cu Browning-ul pregătit în mînă. 
Nu era foarte confortabil dar cel puţin nu ploua. 

După un timp apăru da Cunha, venind pe poteca 
dintre tufişuri. Verifică uşa şi rămase în aşteptare. Puțin 
mai tîrziu veni şi ducele. Era îmbrăcat în haine de seară 
şi avea pe umeri un pardesiu uşor de tweed ca să se 
ferească de aerul cam rece al nopții. : 

Se apropie de chioșc. 

— Eşti acolo, domnule Jackson? întrebă în şoaptă. 

— Da, alteţă, răspunse Jackson tot în şoaptă. 

Ducele scoase o havană dintr-un suport de piele şi o 
aprinse, rămînînd în continuare pe potecă. În aceeaşi 
clipă, Jackson auzi paşi care se apropiară pe drum, în 
afara grădinii. Se auzi o bătaie discretă în poartă, da 
Cunha deschise, iar Schellenberg urmat de Kleiber pă- 
trunseră în grădină. 

— Generalul Schellenberg şi maiorul Kleiber. Da Cunha, 
cum termină cu prezentările se retrase la o distanţă dis- 
cretă. 

- Aha, domnii care mă aşteptau azi-dimineaţă la Ro- 
sario, nu? întrebă ducele. 

- O greşeală nefericită, alteța voastră, se scuză 
Schellenberg. 

— Una care nu era deloc necesară. Mai ales dacă 
v-aţi fi apropiat de mine cinstit, direct de la bun început. 
Sugestii, generale, insinuări voalate, iată tot ce-am pri- 
mit. Ce anume vrea să ofere guvernul nostru? 

— Este bine cunoscut, excelență că postul de guver- 
nator în Bahamas nu vă oferă prea multe satisfacţii. În 
asemenea circumstanțe probabil că aţi prefera să rămi- 
neți în Europa. În Spania, de exemplu sau în Elveţia. 
Sînt autorizat să vă spun că, din cauza circumstanțelor, 
sînteți cumva în jenă financiară şi nu puteți face aseme- 
nea mişcări, o sumă de cincizeci de milioane de franci 
elveţieni vă stau la dispoziţie într-un cont la Geneva. 

— Aiureală, generale Schellenberg. O aiureală fără 
pereche. Fihrer-ul nu mă vrea în Spania sau în Elveţia. 
Mă vrea în Germania, să fiu aproape pentru ziua în care 
armata lui va intra în Londra. Un chip cunoscut care să 
le dea englezilor ceva încredere. Sau poate că nu e 
aşa? 

— Ce aş putea să spun, sir? 

— Vaporul meu pleacă poimiine şi nu vreau să plec 
cu el. Trebuie să recunosc cinstit. Guvernul britanic m-a 
tratat rău — chiar al naibii de rău, şi, dacă serviciile mele 
contează aşa de puţin pentru ei... Ridică din umeri. Nu 
am la dispoziţie decit treizeci şi şase de ore, dar, dacă e 
să mă arunc în joc de partea voastră, vreau să ştiu exact 
în ce anume mă bag. 

Kleiber dădu să vorbească însă Schellenberg i-o re- 
teză scurt. 

- Pot să-i pun alteței voastre o întrebare directă? 
Dacă este nevoie, veți urca dif nou pe tron? 

— Desigur, răspunse ducele. De asemenea mă aş- 
tept ca ducesa să fie acceptată drept consoarta mea. 

— Nu prevăd nici o dificultate aici, sir. 

— Desigur, dacă voi face un asemenea pas drastic, o 
acţiune care, vorbind blind, va cauza ceva rumoare în 
lume, voi cere ceva cooperare din partea Fihrer-ului. 

— Şi ce anume ar satisface-o pe excelență? 

— Dacă ducesa şi cu mine trebuie să ne facem pla- 
nuri de întoarcere în Anglia trebuie să ştim cam în ce 
dată crede Fiihrer-ul că ar trebui să plecăm. 

Schellenberg văzu totul atunci, sau aşa i se păru, dar 
se mulțumi numai să spună: 

— Foarte bine,excelenţă. Vă înţeleg interesul cu pri- 
vire la coordonarea timpului. Voi transmite toate acestea 
ministrului de externe, von Ribbentrop care, fără îndoială, 
va comunica totul Fuhrer-ului fără întirziere. 

— Imediat, generale, insistă ducele. Ai la dispoziție 
doar ziua de miine. M-ar deranja foarte mult să plec pe 
Excalibur, dar dacă trebuie, voi pleca. Orice comunicare 
ai pentru mine, aranjeaz-o prin colonelul: da Cunha. Nici 
nu se pune problema ca ambasada britanică să afle 
chiar şi un zvon cît de mic despre negocierile noastre. 

— Desigur, Înălțimea Voastră, răspunse Schellen- 
berg. Vă contactez imediat ce se poate. În clipa în care 
obțin un răspuns de la Berlin. Şi acum, o noapte cît mai 
bună. 

O porni spre poartă, urmat de Kleiber. Da Cunha o 
deschise pentru ei după care o încuie cu grijă. 

Jackson, pe zid, nu făcu nici o mişcare pînă cînd 
paşii lor nu dispărură în depărtare. 

— Domnule Jackson? 

- Da, alteța voastră. Americanul sări pe după tufişuri, 

apropiindu-se apoi de chioşc. 

— Ai auzit? 

— Cam tot ce s-a spus. 

— Ei bine, ce părere ai? Crezi că vor să intre în joc — 
nu aşa spuneți voi americanii? 

— Aş zice că totul depinde de cît de mare are nevoie 
au de dumneavoastră. 

— Dacă au de gînd să ocupe Anglia, foarte mare 
nevoie. Oricum, mulțumesc că ai venit. Ducele întinse 
mîna. Pot conta pe tine din nou? Din motive evidente, ar 
putea fi cu totul neînțelept din partea mea să încerc să 
contactez pe moment propriul nostru serviciu de spionaj. 

— Desigur, excelenţă. 

— Perfect. Atunci îţi urez noapte bună. Colonelul da 
Cunha îţi va da drumul din grădină. 

Se îndepărtă pe potecă şi da Cunha se apropie. 

— Ai auzit ceva din ce s-a vorbit? îl întrebă Jackson. 

i Nu, şi nici n-aş fi vrut. Acum pleacă de aici şi cît 
mai repede. Ar fi trebuit să schimb omul de pază de la 
poartă de douăzeci de minute. 


— Minte, rosti Schellenberg. Nu cred un cuvînt din ce 
ne-a spus. 

Se aflau iar în biroul lui Huene. Ambasadorul era 
aşezat la masa de lucru, iar Kleiber stătea la un capăt, 
cu fața spre Schellenberg. 

— Şi eu am fost acolo, dacă-ţi mai aduci aminte, şi 
l-am crezut. Şi de ce nu? Oamenii lui l-au dat afară de 
urechi, nu? Acum noi îi oferim ocazia să se întoarcă în 
mare stil, să-şi recapete tronul şi s- o aibă pe femeia 
iubită alături. Pentru că asta-i ceea ce vrea cu adevărat. 

— Vrea Leul de Mare pus pe un platou şi servit proas- 

păt, izbucni Schellenberg. E foarte simplu. 


Huene clătină din cap. 

— Nu sînt de acord. O să aterizăm în Marea Britanie 
în numai cîteva săptămîni, toată lumea ştie treaba asta. 
După cum văd eu treaba, ducele este numai foarte prac- 
tic. lar un orar şi nişte date precise nu sînt o cerere 
exagerată din partea lui. Şi dacă îşi dă cuvintul? 

— Ştiu, răspunse Schellenberg. Un om de mare 
onoare. Dar eu mă gîndesc că se mai întîmplă cîteodată 
ca un om care este cunoscut pentru onoarea sa să se 
poarte dezonorabil numai de dragul cauzei în care 
crede. 

— Acum ne învirtim în cerc, se supără Kleiber. Ai de 
gînd să iei legătura cu ministrul von Ribbentrop sau o 
fac eu pentru tine? 

— Nu, răspunse Schellenberg, nu este nevoie. Trimit 
chiar acum un mesaj. Pe tine te las să împarți veştile 
cele bune cu Reichsfihrer-ul Himmler. Cred c-o să-ţi 
facă mare plăcere. 


Himmler petrecea deseori nopţile într-o cămăruță 
adiacentă biroului său din Prinz Albrechtstrasse. Mesajul 
destul de lung al lui Kleiber fusese transmis via amba- 
sada din Madrid şi fusese întirziat din cauza unor difi- 
cultăți tehnice pe linie. Trecuse de zece şi jumătate a 
doua zi dimineața cînd mesajul fu pus în cele din urmă 
pe biroul său. 

Himmler îl citi cu buzele strînse, după care rămăsese 
nemişcat o vreme, privind în gol, gîndindu-se la toate 
implicaţiile. În cele din urmă, puse mesajul deoparte şi 
se apucă să-şi rezolve corespondenţa, aşteptîndu-l pe 
Ribbentrop să facă prima mişcare. 

De abia trecuse de unsprezece cînd sună telefonul. 
Ministrul de externe rosti: ; 

— Tocmai am primit un semn de la Schellenberg. 
Ceva mai degrabă remarcabil. Dar, cinstit să fiu, nu prea 
ştiu ce să fac. Mă întreb dacă nu cumva Fihrer-ul.... 

— Nu, rosti Himmler cu fermitate. Fiihrer-ul este 
foarte ocupat deocamdată, aşa cum ştii foarte bine. Sînt 
citeva poveri pe care trebuie să le ducem noi pentru el. 
Şi eu am primit un semnal foarte bun de la Lisabona. 
Ştiu că Fihrer-ul a plasat afacerea Windsor pe capul 
tău, dar, dacă crezi că te ajută, aş fi fericit să discut cu 
tine toate aspectele. 

— Ajung acolo într-un sfert de ceas, răspunse Rib- 
bentrop înainte să închidă. 


De abia trecuse de amiază cînd Walter Monckton fu 
condus în bibliotecă, unde fu întimpinat cu reală afec- 
țiune de către duce şi ducesă. Monckton fusese cel care, 
mai mult decît altcineva, venise cu sfaturi bune, nu nu- 
mai cu prietenie în timpul zilelor întunecate din timpul 
crizei de abdicare. 

— Bănuiesc că Winston te-a trimis să te asiguri că mă 
aflu la bordul vaporului ăluia afurisit mîine, eh? rosti du- 
cele. ` 

— Ei bine, primul-ministru şi chiar Regina au fost 
foarte îngrijoraţi din cauza amînării plecării. Ştiu că pos- 
tul din Bahamas nu este pe placul tău, dar există şi 
cîteva avantaje clare. 

— Numeşte măcar unul, Walter, sugeră ducesa. 

Monckton zîmbi amabil. 

u — Clima? Nu, domnule, deja au apărut cîteva zvonuri 
despre interesul nesănătos al nemților pentru prezența 

ta aici. 

— Walter, ai rămas în urmă rău de tot. Dacă mă iau 
după birfele care circulă prin Madrid, eu de serviciile 
secrete ale noastre ar trebui să mă tem. 

— Dar este o absurditate. Nu se poate să crezi aşa 
ceva. 

— ÎI ştii pe marchizul de Estella, Primo de Rivera? Un 
vechi prieten, Walter, cu legături sus-puse cu guvernul 
spaniol. M-a asigurat de cîteva ori că zvonurile astea nu 
sînt vorbe goale. 

— Dar care ar fi scopul atunci? Nu mai pricep nimic. 

— Ei bine, dacă exista posibilitatea, chiar şi firavă, de 
a refuza să plec în Bahamas, ideea generală era că 
aveau să mă forțeze. De Rivera vine azi să ia prînzul cu 
noi. Mi-ai face o favoare dacă ai discuta cu el despre 
treaba asta. Ascultă la ce are de spus. 

- Tu n-ai habar cum e aici, Walter, se plînse ducesa. 
Scrisori anonime — ba chiar şi telefoane. Nu putem face 
un pas fără să dăm nas în nas cu vreun poliţist. 

- Gata, Wallis, rosti ducele, prinzînd-o de miini. Îţi 
faci prea multe griji. Mai bine du-te şi pregăteşte-te pen- 
tru prînz. Trebuie să vină curînd şi Primo. 

După plecarea ei, ducele se duse la bufet şi-şi turnă 
un pahar generos cu scotch. Monckton: îl văzu şi ex- 
clamă: 

— Doamne sfinte, de cînd te cunosc nu te-am văzut 
vreodată bînd ceva înainte de şapte seara. 

— Ştiu, Walter, dar am mare nevoie de un întăritor 
pentru ziua de azi. Pe Dumnezeu, mare nevoie. Spu- 
ne-mi, bătrîne, de cînd ne cunoaştem noi, de la Oxford, 
am fost vreodată şi altfel decit sincer cu tine? 

— Nu. 

— Atunci îţi cer să ai acum încredere în mine. Walter, 
cînd Excalibur va pleca miine, eu voi fi la bord, îţi promit, 
dar pe moment, este imperios necesar să le dăm tuturor 
impresia că nu m-am hotărit. Vrei să petreci restul zilei 
cu de Rivera, de dragul meu? Spune-i cît de şocat eşti 
de temerile mele. Că ameninț să nu plec cu vaporul. 


Cere-i nişte dovezi despre comploturile despre care se 
vorbeşte atit. 


Monckton întrebă cu gravitate: 

— Şi chiar nu mi se permite să ştiu ce anume se 
petrece? 

= Nu, Walter. Deocamdată. 

Monckton oftă. 

— Foarte bine. O să fac tot ce pot. 

— Bine, excelent, zimbi ducele. 

Se auzi o bătaie discretă la uşă şi în prag apăru 
majordomul. 

— Marchizul de Estella este aici, „excelenţă, anunță, 
imediat intrînd marchizul. 


Himmler rosti întunecat la faţă: 

— Dacă îi dăm programul nostru, cu date exacte, ce 
anume o să dezvăluim? 

— Adică să-i arătăm întregul plan? rosti von Ribben- 
trop îngrozit. 

Himmler îi oferi unul dintre zimbetele sale foarte rare. 

— Toată povestea este destul de academică: Uită-te 
în felul ăsta. Cu cîteva săptămîni în urmă, armata brita- 
nică şi-a lăsat aproape întregul echipament pe plăjile de 
la Dunkirk. Acum fac exerciţii, să nu rîzi, cu furci şi coase. 
Au mai puţin de două mii de tancuri. Au disperat de 
puține avioane de luptă. Himmler se opri pentru o clipă. 

Condiţiile acostării ar fi cele mai prielnice în septembrie, 
între 19 şi 26. Oricine are o hartă a canalului şi progra- 
mul fluxului ştie măcar atita lucru. Luftwaffe va distruge 
orice fel de opoziţie din aer pînă atunci şi, fără ajutor din 
aer, întreaga Marină Regală va fi aproape neutralizată. 
Nu, şi dacă Winston Churchill ar avea în clipa asta pla- 
nul operaţiunii Leul de Mare în faţa sa, nu are nici resur- 
sele şi nici capacitatea de a o împiedica în vreun fel. 

— Deci, eşti de părere că ar trebui să împlinim cere- 
rea ducelui? 

— Dragul meu von Ribbentrop, Fihrer-ul ţie ţi-a încre- 
dințat întreaga afacere Windsor, în credința că o vei 
duce la capăt fără probleme. Eu, desigur, pot doar să-ţi 
dau sfaturi, dar trebuie să-ți spun că nu văd cum ai 
putea greşi în circumstanțele de față. 


De abia trecuse de cinci cînd la legaţie se primi me- 
sajul, iar Huene trimise de îndată după Schellenberg şi 
Kleiber. 

— Mesaj din partea ministrului de externe, von Rib- 
bentrop. Aici se spune foarte simplu: „Cererea accep- 
tabilă. Detaliile cerute urmează.“ 

Kleiber se întoarse spre Schellenberg, cu ochii stră- 
lucitori de triumf. 

— Deci, vezi, generale, eu îmi cunosc omul. Mai bine 
decit tine. Mă duc în camera de comunicații să aştept 
restul mesajului. 

Cînd uşa se închise după el, Schellenberg aprinse o 
țigară şi începu să ridă. 

— Aici nu e numai mîna lui von Ribbentrop, îţi dai 
seama? E şi a lui Himmler, băgată pînă la cot. Un vîn- 
zător de şampanie şi un fermier care creştea pui, o com- 

binaţie imbatabilă, trebuie să recunoşti. 

- Generale Schellenberg, îi zise deodată Huene, nu 
mai pot asculta aşa ceva. Am o familie la care trebuie să 
mă gîndesc. Rude care sînt încă acasă. 

— Desigur, rosti Schellenberg. Ce prostie din partea 
mea să las emoţiile să mă conducă. Problema este că 
ne amintim doar foarte rar că sîntem ființe umane, nu 
nişte stafii care trag cu urechea pe la uşi. Însă detest 
prostia. 

Uşa se deschise şi Kleiber intră cu un plic bine în- 
chis. 

— L-au pus prin decodor în aşa fel încît nici omul de 
la cifru nu l-a văzut. A fost marcat confidential. 

Schellenberg cîntări plicul în mînă. 

— Bănuiesc că şi pentru ducele de Windsor, nu? 

— Să iau legătura cu da Cunha? întrebă Huene. 

Schellenberg încuviință din cap. 

— Mai bine i-ai spune să ne aranjeze o altă întîlnire 
cu ducele. Aceeaşi oră şi loc ca şi noaptea trecută. 

Puse plicul în buzunarul interior al hainei. Kleiber ieşi, 
iar Schellenberg porni după el. La uşă se opri şi se 
întoarse spre Huene. 


— Te las cu un gînd fericit. Cred că tocmai am pierdut 
războiul. 


Walter Monckton oftă de uşurare atunci cînd Primo 
de Rivera fu condus la maşină. Rămase pe trepte alături 
de duce, făcînd vesel cu mîna. 

~= Trebuie să protestez, excelență. Nu cred că vreo- 
dată în viață am auzit atîtea prostii cîte a debitat acest 
domn în seara asta. l-am cerut să-mi arate unele dovezi 

palpabile a ceea ce mi-a spus şi nu are absolut nimic de 
genul ăsta. După care, a avut neobrăzarea să mă infor- 
meze că în zece zile mi le va aduce. 

— Nu ţi-a cerut să mă îndemni să amin plecarea . 
programată miine? Bietul Walter! Şi-a cîştigat dreptul la 
o băutură zdravănă şi le recunoştinţa mea. 

După ce intrară, Monckton întrebă: 

— Şi acum, mi se permite să aflu motivul acestui chin 
prelungit? 

— Poate miine, răspunse ducele atunci cînd intrară în 
salonul în care ducesa era aşezată lîngă foc alături de 
Ricardo de Espirito Santo e Silva şi soția lui. Şi acum, 
cine vrea ceva de băut? 

Se auzi o bătaie discretă în uşă şi majordomul îşi 
făcu apariţia. 

— Colonelul da Cunha vrea s-o vadă pe excelența 
voastră. 

— Vă rog să mă scuzaţi cu toții. Walter, vrei să fi tu 
drăguţ şi să te ocupi de băuturi. Eu am de pus la punct 
ultimele detalii ale securității pe ziua de miine. 


Se afla în chioşc, cu un pardesiu pe umeri şi exa- 
mina cu atenție, la lumina unei lanterne de mînă, docu- 
mentele din plic. Schellenberg şi Kleiber aşteptau la uşă. 

— Foarte interesant, zise ducele într-un final. Chiar 
strălucitor. Nu îi găsesc cusur. 

Puse la loc în plic cele două foi de hirtie, în vreme ce 
Schellenberg întrebă: 

— Acum excelența voastră este satisfăcută? 

- Da. 

— Şi plecarea de miine? 

— Pur şi simplu nu poate avea loc. Ducesa nu se 
simte bine deloc. Cred că va trebui să chemăm un doc-' 
tor miine dimineaţă la prima oră. Excalibur pleacă la 
amiază. După plecarea vaporului, putem face şi alte 
aranjamente. 

— Desigur, excelență. 

— Bine, în cazul ăsta, o să vă urez noapte bună, 
domnilor. 

Da Cunha, care stătea de pază la poartă, le dădu 
drumul din grădină. Joe Jackson, pe zid, aşteptă o vreme, 
apoi îşi dădu drumul în tufişuri. 

Ducele scoase plicul din buzunar. 

— Nici n-ai crede ce e aici, domnule Jackson. 

— M-aş putea hazarda să-mi dau cu presupusul. 

— Aşteaptă-mă aici, în chioşc. O să mă întorc cît de 
repede pot cu ceva de mare, foarte mare importanță, te 
asigur. 

— Foarte bine, excelență. 

Ducele se întoarse spre colonel. 


~- Dacă i-ai ţine de urît, colonele, ţi-aş fi foarte recu- - 


noscător. 
O porni grăbit pe poteca care ducea spre vilă. 


Ducesa îl găsi în bibliotecă cu cele două foi de mesaj 
întinse pe biroul alăturat. 

— Ce fac ceilalți? 

— Joacă cărţi. Ce naiba ai aici? 

— Cel mai uluitor lucru pe care l-ai citit în viața ta, 
Wallis. Operaţiunea Leul de Mare — planul nemților de 
invadare a Angliei, pe care mi l-a trimis von Ribbentrop 
în speranța că astfel voi vedea de unde aş putea să-mi 

cîştig pîinea cea mai dulce. 

Ducesa încuie uşa şi reveni lîngă birou. 

— Uită-te la asta, îi zise ducele. Ziua Vulturului, pe 13 
august. Luftwaffe vrea să declanşeze un atac fulger asu- 
pra hangarelor şi posturilor aviatice din sudul Angliei ca 
să distrugă RAF-ul nostru. 

— Şi invazia? întrebă ea. 

— Trebuie să aibă loc între 19 şi 26 septembrie. O 
problemă de faze de lună şi reflux. După asta, nu are 
rost să mai încerce pentru că se intră în toamnă şi vre- 
mea devine imprevizibilă. Imaginează-ţi o mie de barje 
aflate la mijlocul-canalului pe o furtună cu vînturi de forța 
opt venind în rafale. 

— Dar.ce înseamnă toate astea? se miră ea. Nu se 
poate face nimic ca să fie împiedicaţi? 

— Da, cred că se poate face ceva. Totul depinde de 
superioritatea aeriană. Cîtă vreme RAF rezistă, marina 
noastră regală stăpîneşte canalul şi nici o invazie nu are 
cum să reuşească. Dar aici, pe pagina doi, există Direc- 
tiva 17. Aviația nemţțească, Luftwaffe, are ordin să eli- 
mine RAF ca primă prioritate. Goering declară aici că el 
estimează să facă treaba cam în două săptămîni. 

— Dumnezeule! 

— Ceea ce ne aduce la principalul cusur al planului, îi 
zise ducele. Secţiunea în care se vorbeşte de planul 
alternativ. Dacă din vreun motiv aviația lor nu reuşeşte 
să distrugă aviația noastră pînă pe 17 septembrie, atunci 
operațiunea Leul de Mare este anulată. Planul specifică 
foarte clar chestia asta. 

— Şi ce se întîmplă atunci? 

— Se va întoarce spre Rusia, şi asta, draga mea, va fi 


234 


sfîrşitul lui. Sînt sigur c-am văzut o maşină de scris în 
dulapul acela mai zilele trecute. Nu mă laud că aş fi 
expert, dar cu două degete ar trebui să mă descurc. 

— Pentru ce, David? 

= Ca să fac o copie a acestor foi, Wallis. Pentru 
domnul Jackson. 


Patruzeci de minute mai tîrziu revenise la chioşcul 
unde Jackson şi da Cunha continuau să aştepte. 

— Îmi pare foarte rău, domnule Jackson, dar a trebuit 
să copiez ceea ce era în plicul pe care mi l-a dat Schel- 
lenberg şi nu pot spune că dactilografiez prea strălucit. 

— Nici o problemă, excelență. 

Ducele îi dădu plicul. 3 

— Conţinutul lui este de o importanță covirşitoare 
pentru guvernul britanic în acest moment. L-am adresat 
domnului Winston Churchill şi am specificat pe plic că 
este confidenţial. După ce voi pleca miine, ți-aş rămîne 
profund îndatorat dacă i-ai da plicul ăsta lui sir Walford 
Selby de la ambasada britanică cu complimentele mele. 
Originaul îl voi da prietenului meu, Walter Monckton ca 
să-l dea personal domnului Churchill cînd se va întoarce 
la Londra. 

— Vreți să fiţi cît mai sigur, excelență? 

-= Se întîmplă tot felul de accidente nefericite. Ştii, 
domnule Jackson, o dată, în Franţa, în timpul primului 
război mondial, am coborit din maşina în care se aflau 
însoțitorii mei şi m-am îndepărtat ca să mă uit mai bine 
la o tranşee. Cîteva clipe mai tîrziu, maşina a fost ciu- 
ruită de o mitralieră, iar şoferul a fost ucis. Deseori m-am 
întrebat de-a lungul anilor de ce-am fost eu cruțat atunci. 
Eu nu mă gindesc la mine ca la un om religios, dar 

poate că tot ceea ce s-a petrecut în seara asta vine ca 
un fel de răspuns. 

— Maiestate, a fost un privilegiu să vă cunosc. 

— Şi pentru mine a fost un privilegiu neaşteptat să te 
cunosc, domnule Jackson. 

Ducele îi întise mîna. Da Cunha deschise poarta şi-l 
conduse pînă în afara zidului. În vreme ce încuia poarta 
la loc, ducele îi zise: 

— Nu mai durează mult, colonele, şi scapi de mine. 

— O lume nouă, excelenţă, noi planuri. Ceva la care 


„să vă gindiţi şi să acceptaţi cu plăcere. 


— Da, desigur, răspunse ducele. Valuri mari care se 
rostogolesc pe plajă, palmieri caro so unduleso In bătala 
vîntului parfumat şi la o dopărtare de trol mil de milo do 
război. Cine ar putea core mal mult de atit? Noapte 
bună, colonele da Cunha, mal zise, după care no indo- 
părtă. 


Cînd Jackson urcă scările din spate ale apartamen- 
tului, o oră mai tirziu, Hannah îl aştepta neliniştită. 

Puse mina pe puloverul lui şi rosti îngrozită: 

— Doamne, Joe, eşti ud leoarcă. Am fost aşa de 
îngrijorată. Ce s- a întîmplat? 

Joe puse pe masă plicul pe care-l primise de la duce 
şi se aşeză obosit pe fotoliu. 4 

— Nu prea multe, răspunse. Dar a trebuit să stau să 
aştept o vreme un om cu adevărat remarcabil. 


Capitolul 15 


Walter Monckton şi doctor Ricardo de Espirito Santa 
e Silva aşteptau în bibliotecă. Era aproape ora zece şi 
Monckton se plimba de colo-colo teribil de neliniştit. 

Uşa se deschise şi intră ducele, cu un chip foarte 
grav. ) 

— Ei bine? întrebă Monckton. Cum se simte? 

= Mi-e teamă că nu prea bine. Doctorul crede că-i 
vorba de vreun fel virus. Desigur, nu se pune problema 
că mai plecăm vreundeva pînă cînd nu lămurim ches- 
tiunea asta. 

— Dar, excelență, Excalibur pleacă peste două ore. 
Nu putem să-i amînăm plecarea. Bagajele voastre sînt 
deja la bord. 

— Mai sînt şi alte vapoare, Walter. O aminare de 
cîteva zile, sau chiar o săptămînă, două, chiar nu mai 
contează. 

Se întoarse spre Santa e Silva. 

— Trebuie să-mi cer scuze, doctore, pentru aceste 
răsturnări de ultimă clipă. Şi aşa am abuzat destul de 
generozitatea dumitale. 

— Excelenţă, sînt cu totul la dispoziţia voastră, ca 
întotdeauna. Casa mea vă aparține pentru cît timp veţi 
avea nevoie. Dacă sînteţi amabil să mă scuzaţi acum, 

mă voi duce să le spun servitorilor despre această 
schimbare de planuri. 

Imediat ce uşa se închise după el, Monckton rosti 
imediat: 

— Zău aşa, trebuie să-ţi cer să te mai gîndeşti. Du- 
cesa e chiar aşa de bolnavă încît aerul de mare din 
timpul călătoriei nu i-ar face bine? 

— Ca să spun adevărul, Walter, e sănătoasă tun. 
Ducele îl luă de braţ şi-l scoase pe terasă. 

— Dar nu mai înţeleg nimic. 

— O să pricepi, Walter, dar deocamdată, Bpi 
da Cunha este pe aproape? i 

— Nu, e la docuri. N-am vrut să to alarmaz, 
primit un telefon anonim de la Cartiorul Gonoral al 
în care se spunea că s-a pus o bombă po Excalibu 
Opera vreunui dement, probabil. Colonelul mi-a spus ui 
se verifică nava din santină pînă în virful catargului. 
acum, spuneți-mi şi mie ce se petrece? 

Ducele se sprijini de marginea de marmură a teras 


— Walter, chiar ieri ţi-am amintit cît de sinceri am fos] 
mereu unul cu celălalt. 

— Da, şi? 

— Ei bine, mi-e teamă că nu mai e adevărat. Seară 
trecută, am avut o întîlnire cu Schellenberg, chiar aici, în 
grădină. 

— Dumnezeule! 

— Da, Walter, ei cred că acum sînt de partea lor. Că 
pînă la urmă nu mai plec în Bahamas. În schimb, am 
cîştigat asta. 

Scoase plicul gros din buzunarul interior al hainei. 

— Un cadou pentru Winston, îi zise zimbind. Cu toată 

dragostea mea, desigur. 

Monckton prinse plicul cu amîndouă mîinile, privind 
nedumerit la el. 

— Şi ce se întîmplă acum? Oare sînt intenţiile tale? 

= Să plec cu Excalibur. Şi acum, uite ce vreau să faci 
tu. Mergi la stimatul nostru amfitrion ca să-i spui că te 
duci la docuri ca să-l informezi pe colonelul da Cunha 
despre schimbarea intervenită şi ca să recuperezi ba- 
gajele. Aha, şi ia-o cu tine şi pe doamna Fryth, noua 
cameristă. Asta va da un aer de normalitate. 

— După care? 

— Să te întorci aici la ora unsprezece şi jumătate 
precis. Din clipa în care soseşti, Wallis şi cu mine venim 
la mine şi o să facem o adevărată cursă pînă la vapor. 
Dacă coordonăm bine mişcările tuturor, vom ajunge toc- 
mai cînd se va ridica schela. 

— ŞI vrei să-l informez pe colonelul da Cumha despre 
acest plan? 

— Da, absolut. Ducele zîmbi. Mai avem puțin pînă la 
linia de sosire, Walter, doar un pic şi gata. O să-i batem, 
o să vezi. 

Cînd ducele se întoarse în dormitor, toate storurile 
fuseseră trase. şi camera era cufundată în semi- 
obscuritate. 

— Wallis? şopti, aşezîndu-se pe marginea patului. 

— David, s-a întîmplat ceva? 

Ducesa se ridică de pe perne. 

= Nimic, scumpa mea, sîntem pe drumul cel bun. 
M-am gîndit că performanţa ta cu doctorul a fost per- 
fecțiunea întruchipată. Sînt sigur că deja veştile au şi 
ajuns la legația germană. Cu alte cuvinte, că fac exact 
ceea ce am promis. 

— Şi ce se întîmplă acum? | 
El o prinse de mînă şi începu să-i explice totul pe 
şoptite. 


Schellenberg îşi permisese să doarmă pînă mai tîr- 
ziu. Era aproape zece şi jumătate cînd telefonul de pe 
noptieră începu să sune. 

— Huene e aici. 

— Bună dimineața, mormăi Schellenberg. Cum merg 
treburile? 

— Am primit un raport că la docuri s-a prezentat o 
maşină cam cu o oră şi jumătate în armă încărcată cu 
bagajele lor. A fost încărcată la bord imediat. 

— Dumnezeule! rosti Schellenberg, ridicîndu-se 
într-un cot. XA 

— Nu e cazul să intri în panică. Tocmai am primit 
veşti de la vilă că ducesa nu se simte deloc bine. 
Doctorul a spus să facă bine şi să stea la pat. Este clar 
că nu vor mai pleca. Deodată pe fir se lăsă tăcerea. Mai 
eşti la telefon, generale? Nu vii şi tu aici? ea 

— Da, cred că da, răspunse Schellenberg. Trebuie să 
punem la punct următoarea mişcare, nu? Să ne gindim 
înd să-l scoatem de aici şi cum. ași 

Puse la loc receptorul, îşi aprinse o țigară şi se lăsă 
iar pe perne. Ciudat, dar se simțea curios de dezamăgit.- 


Puțin înainte de ora unsprezece şi jumătate, ducele 
aştepta lîngă fereastra de la dormitor, cu ducesa alături, 
amîndoi echipați de drum. pem 

— Haide, Walter, şopti ducele, privind iar la ceas. Nu 
mă dezamăgi tocmai acum. i ; 

Un moment mai tîrziu Buick-ul apăru pe alee şi opri 

scurt în fața uşii principale. Walter Monckton cobori şi-şi 
ridică privirea spre fereastra de la dormitor. 

— Gata, Wallis, plecăm. Ducele o prinse de braţ. Nu 
te opri pentru nimic în lume. 

Se grăbiră să coboare scările, iar majordomul, uimit 
peste măsură, alergă să le deschidă uşa. În clipa aceea 
Santo e Silva ieşi din bibliotecă. Se opri ca trăsnit, pri- 
vind fără să-i vină a crede. 

— Dar, excelenţă... 

— Ce frumos din partea dumitale să ne suporţi atita 
amar de vreme. Regret sincer toate inconvenientele, 
zise repede ducele, continuînd să meargă foarte repede. 

— Dar ducesa... 

— Se simte mult mai bine acum. Aerul de mare o să-i 
facă foarte bine. 

Urcară pe bancheta din spate a Buick-ului într-o cli- 
pită. Monckton se urcă alături de ei, trîntind portiera şi 
strigîndu-i şoferului să-i dea bătaie. Roţile derapară pe 
pietriş, şi, într-o secundă, goneau cu viteză. 

Doctorul Ricardo de Espirito Santo e Silva se în- 
toarse, alergă înapoi în bibliotecă şi se repezi la telefon. 


Cînd Kleiber se duse în biroul lui Huene, îl găsi pe 
ambasador plimbîndu-se nervos prin cameră. 

= Domnule ambasador. Aţi trimis după mine? 

— Am încercat să-l contactez pe generalul Schellen- 
berg, dar se pare c-a plecat deja de la hotel. Am veşti 
proaste, din nefericire. Tocmai am auzit de la vilă că 
ducele şi ducesa au plecat în mare grabă ca să prindă 
vaporul Excalibur cu vreo zece minute, un sfert de oră în 
urmă. Ne-a păcălit. Pînă la urmă pleacă spre Bahamas. 

— Dar nu poate să facă aşa ceva, rosti Kleiber, alb la 

față. Şi-a dat cuvîntul, a bătut palma cu noi. Ne-amrţinut 
partea noastră de promisiune. 

Huene îl privi o clipă, apoi spuse: 

— O situaţie dezastruoasă, dar de acum încolo nici 
unul dintre noi nu mai are ce să facă. 

Kleiber se întoarse, cu gura strînsă pungă, ieşind din 
birou ca o vijelie. Sindermann, care aştepta afară, îşi 
dădu seama imediat după fața lui că se întîmplase ceva 
cu adevărat serios. 

— Sturmbannführer? j 

— Ducele, rosti Kleiber cu amărăciune, printre dinții 
încleştați. Ne-a vîndut. Pînă la urmă tot pleacă cu Ex- 
calibur. 

— Deci l-am pierdut, Sturmbannführer? Cred că rîde 
de nu mai poate de noi. í 

— Sînt sigur că da, Gunther, aşa că hai să ne asi- 
gurăm c-o să moară rizînd, bine? Tu mergi jos şi por- 
neşte maşina. Vin şi eu în cîteva minute. 

— Dar Brigadefuhrer-ul Schellenberg? 

— La naiba cu Schellenberg. 


Dădu buzna în armurerie, iar sergentul de serviciu 
tresări speriat şi salută. 

— Sturmbannführer. Te pot ajuta cu ceva! 

— Vreau o puşcă. Kleiber trecu dincolo de tejghea. 
Merge orice puşcă decentă. Ca asta, de exemplu? 

— O armă nouă de la Walther. Semiautomată. 

— E încărcată? : ; 

Sergentul deschise un sertar dînd la iveală tot felul 
de încărcătoare şi alt fel de muniţie, luă un încărcător şi-l 
puse la puşcă. i seste 5 

— Este acum. Zece focuri, toate în încărcător. O armă 

de luptă excelentă şi uimitor de precisă chiar şi pe auto- 
mat pînă la o mie de metri. 

— Foarte bine, o iau, zise Kleiber, îndreptindu-se gră- 
bit spre uşă; 

— Sturmbannführer, te rog, strigă după el sergentul, 
trebuie să-mi semnezi de primire. 

Dar Kleber deja plecase. Sergentul o porni spre uşă, 
se opri, după care se întoarse după tejghea. Ridică re- 
ceptorul telefonului intern şi ceru să i se facă legătura cu 
biroul ambasadorului. 


Atunci cînd Buick-ul lui Schellenberg intră pe porţile 
legației, Zeigler se văzu nevoit să vireze scurt ca să 
evite Mercedes-ul negru care venea în viteză spre ei. 
Schellenberg izbuti să vadă în fugă că la volan era Sin- 
dermann şi alături de el stătea Kleiber. 

— A fost cît pe ce, generale, oftă Ziegler trăgînd 
maşina în fața scării de la intrare. Mă întreb unde se 
duceau cu atita grabă? 

- Asta mă întreb şi eu, oftă Schellenberg. 

Atunci cînd cobori. din maşină, pe verandă apăru 
Huene. 

— Generale Schellenberg, slavă cerului că eşti aici. 

— Ce s-a întîmplat? vru Schellenberg să ştie. 

— Ducele, zise Huene. pleacă cu Excalibur. Ne-a pă- 
călit. Ne-a dus de nas pe toți. 

— Şi unde se ducea Kleiber într-o astfel de mare 
grabă? 

— Tocmai am fost informat c-a plecat în fugă c-o 
puşcă de la armurerie. 

Walter Schellenberg se întoarse şi cobori în fugă 
scările pînă la maşină. 

— Docurile de la Alcantara, îi zise lui Ziegler. Vezi de 
mergi La cel de la care pleacă Excalibur şi mergi aşa 
cum n-ai mai mers niciodată de repede. 


Intrarea pe docuri era foarte bine păzită, se vedea de 
la depărtare. Toate maşinile erau inspecate de aproape 
înainte să fie lăsate să intre. Atunci cînd Mercedes-ul 
trecu, Kleiber observă că da Cunha era la poartă. 
Schele de la vapor era deja retrasă şi parimele erau 
dezlegate chiar în acel moment. 

— Ce-ai de gînd să faci acum, Sturmbannführer? în- 
trebă Sindermann. N-o să treci niciodată de poarta aia 
şi, în curînd, o să fie prea tîrziu. 

— Tocmai mi-a venit o idee, Gunther. Nu am trecut pe 
lîngă barul americanului cu cîteva momente în urmă? 

— Ba da, Sturmbannführer. 

— Atunci hai să vedem dacă e acasă. El ar putea fi 
soluţia la toate problemele noastre. 


Joe Jackson şi Hannah stăteau pe balconul de lemn 
al apartamentului de deasupra clubului, privind peste rîu 
la docurile din Alcantara şi la Excalibur. ale cărui coşuri 
se ridicau mult deasupra depozitelor de acolo. 

— O să vedem mult mai bine cînd remorcherele o să-l 
tragă pînă în mijlocul curentului din ocean, îi zise Jack- 
son. 

Uşa de la salon fu dată de perete şi, cînd se întoar- 
seră, îi văzură pe Kleiber şi pe Sindermann intrînd, 
amîndoi avînd în mîini puşti Walther automate. 

Kleiber rosti: 

— Ceea ce am de spus, o voi spune numai or singură 
dată, Herr Jackson. $ 

Jackson îşi petrecuse un braț în jurul umerilor lui 
Hannah. 

— Bine, zi ce vrei şi gata. 

— Vreau să pot obţine intrarea pe docurile din Al- 
cantara, dar, din nefericire, poarta de pe docuri e foarte 
bine păzită de oamenii de la poliția securității. 

— Şi? 

— Colonelul da Cunha este de serviciu personal la 
poartă. Mi-a trecut prin minte că pe tine o să te lase să 
treci, dacă-i spui 'că vrei să vezi vaporul plecînd. Ceva 
cu totul firesc, după rolul pe care l-ai jucat în întreaga 
afacere. Eu voi fi sub acoperitoarea de pînză cu care 
protejezi capota cînd e lăsată la Mercedes-ul tău sport, 
deci chiar în ceafa ta. Desigur, aş putea spune că te 
ologesc pe viață cu un glonț în spinare dacă încerci la 
poartă să mă dai de gol, dar cred că nu mai e nevoie. 
Sindermann va rămîne aici avînd grijă de Fräulein Win- 
ter. Mă urmăreşti? 

Sindermann o prinse pe Hannah de păr, vîrîndu-i 
țeava Walther-ului sub bărbie. 

— Cinci secunde, îl preveni Kleiber. Atita ai la dis- 
poziție ca să te hotărăşti. 

— Bine, zise Jackson, ridicînd. miinile într-un gest de 
apărare. Ne jucăm aşa cum vrei tu. 


Cînd Buick-ul se apropie de docuri, barul lui Joe Jack- 
sonn aflîndu-se chiar la stînga, Ziegler. frină deodată, 
aproape trîntindu-l pe Schellenberg. 

— Vezi, generale? rosti, arătînd spre Mercedes-ul ne- 
gru parcat în spatele docului. Ei sînt. Cunosc maşina. 
Are plăcuţa de înmatriculare a ambasadei. 

— Opreşte în spatele ei, îl sfătui Schellenberg. 

În maşină nu se vedea nimic, dar, atunci cînd atinse 
uşa din spate a clubului, aceasta se deschise imediat. 
Se opri o clipă, apoi începu să urce precaut scările, cu 
mîinile în buzunare. 


Sindermann era aşezat de o parte a mesei, Hannah 
de cealaltă. Tocmai se întindea după ibricul cu cafea. 

— Ai grijă ce faci, o ameninţă el. 

— Vreau numai o cană cu cafea, îi răspunse ea, după 
care aruncă conţinutul fierbinte al ibricului spre faţa lui, 
încercînd să fugă spre uşă. Atunci cînd el urlă de durere, 
ea se împiedică din neatenție de una dintre carpetele 
orientale şi căzu. O secundă mai tirziu, o prinsese de 
păr şi o trăgea în picioare. 

— Ei, şi acum, tirîtură ce eşti, o să te fac să plăteşti. 

— Nu prea cred, rosti tare Schellenberg. 

Era chiar în pragul uşii, cu Mauser-ul cu surdina prinsă 
de capătul țevii în mîna dreaptă. Sindermann se strecură 
în spatele ei, vîrînd arma între coastele fetei. 

— Aruncă pistolul, strigă spre Schellenberg: Acum, 
altfel tîrîtura moare. 

Schellenberg ridică deodată braţul şi-l împuşcă pe 
Sindermann drept în cap. Partea de sus a craniului lui 
Sindermann aproape că explodă din cauza vitezei glon- 
tului iar el, se dezechilibră, făcu doi paşi în spate după 
care se prăbuşi peste balustrada balconului. 

Hannah, care căzuse în genunchi, avea sînge în păr < 
şi pe faţă. În vreme ce-o ajuta să se ridice, Schellenberg 
o şi întrebă: 

— Kleiber? Unde e? 

- La docuri, răspunse ea. L-a forțat pe Joe să-l ducă 
acolo, ascuns în spatele maşinii sport. 

EI o prinse de mînă şi, împreună, o porniră la goană 
pe scări în jos. 


Atunci cînd Buick-ul întoarse la poartă şi frînă brusc, 
cîțiva soldaţi se şi repeziră să-i blocheze calea. Colo- 
nelul da Cunha stătea chiar în fața porţilor, discutind cu 
Walter Monckton. Cînd văzu înghesuiala, se apropie în 
fugă de maşină, încruntîndu-se atunci cînd o văzu pe 
Hannah plină de sînge alături de Schellenberg. 

— Ce s-a întîmplat? Explică-te imediat, generale. 

— A trecut Joe pe aici, în maşina lui sport, aia ar- 
gintie? întrebă Hannah grăbită. 

— Păi, da, cu cîteva minute în urmă. Mi-a zis că voia 
să se uite ultima oară după duce. 

— Era Kleiber cu el, îi zise Schellenberg, ascuns în 
spate şi avea şi o puşcă cu bătaie lungă. 

Walter Monckton, care apăruse în spatele lui da 
Cunha, rosti îngrozit: . 

— Doamne sfinte, şi acum ce ne facem? 

Se auziră deodată ovații. Atunci cînd se întoarseră, 
observară că ducele şi ducesa apăruseră pe puntea su- 
perioară şi făceau semne cu mîna spre docherii de de- 
desubt. 

Monckton alergă spre ei, urlînd cît îl ţineau puterile: 

— Du-te de acolo, David! Pentru Dumnezeu, pleacă 
de acolo! 

Ducele şi ducesa, incapabili să audă ceva din cauza 
zgomotului, îi făcură semne cu mîna şi zîmbiră. 

Hannah a fost cea care, privind cu sălbăticie în jur, a 
observat în cele din urmă Mercedes-ul argintiu parcat în 
fața unui depozit la cîteva sute de metri depărtare. 

— Acolo! le strigă ea arătînd cu mîna. Maşina lui Joe. 

Atunci cînd Ziegler ambală motorul, da Cunha sări 
pe scara de lîngă portieră şi, atunci cînd maşina țişni cu 
viteză înainte, fură imediat urmaţi de o duzină de poliţişti 
înarmaţi pînă-n dinţi. 

Maşina sport fusese parcată lîngă o uşă verde pe 
care scria mare leşire de incendiu. Schellenberg o des- 
chise cu o lovitură de picior şi văzu trepte mici de piatră 
care duceau undeva în întuneric. Îşi scoase Mauser-ul şi 
începu să le urce în fugă. 


Willi Kleiber stătea în spatele lui Jackson lîngă para- 
pet. Vaporul aproape că intrase în apele oceanului. 
Atunci cînd sună din sirenă, ducele şi ducesa se re- 
traseră puțin mai în mijlocul punţii, în zona eliberată spe- 
cial pentru ei. 

— Minunat, scrîşni din dinţi Kleiber. Pot prinde doi 
iepuri dintr-o singură lovitură. 

— Nu te mai amăgi singur, omule, îi zise Jackson. De 
acum înainte nu mai ai nimic de cîştigat. 

- Şi-a bătut joc de noi — de toți, răspunse Kleiber. 
Chiar de Führer. Acum, trebuie să plătească. 

Lovi cu patul Walther-ului în coastele lui Jackson iar 
acesta se prăbuşi cu un geamăt. Kleiber îngenunche, 
sprijini puşca de parapet şi tinti cu grijă ca să-l aibă pe 
duce în vizor. 

Atunci cînd dădu să apese pe trăgaci, Jackson, deşi 
numai pe jumătate conştient din cauza durerii, i se agăță 
de braț. Sirena vaporului începu să vuiască iar, acoperind 
astfel zgomotul făcut de glonţ care se înfipse în punte la 
cîțiva metri de ducele şi ducesa care habar nu aveau ce 
se întîmpla. 

Kleiber îl izbi pe Jackson cu piciorul, împingîndu-l 

mai încolo, după care încercă să țintească pentru a doua 
oară. Uşa de la scări din spate se deschise cu zgomot, 
şi un glas cunoscut urlă: 

— Kleiber! 

Kleiber se întoarse, cu chipul strimbat de ura care 
pusese stăpînire pe el. Ridică puşca, dar Schellenberg, 
mai rapid, îl nimeri cu pistolul în umărul drept, făcîndu-l 
să se răsucească pe loc. Următoarele două îi distruseră 
spinarea, făcîndu-l să se prăbuşească lîngă parapet şi 
puşca să zboare peste el. 

Colonelul da Cunha veni în fugă, îngenunche lîngă 
Kleiber, dar nu mai era cazul să-l examineze. Îşi ridică 
privirea spre cei strînşi acolo. 

— Eşti un om greu de înţeles, generale Schellenberg. 

— Este ceva cu care m-am obişnuit să trăiesc în fie- 
care zi. 

— Bănuiesc că vei pleca acasă curînd, nu? La Berlin? 

— Dacă pot, chiar de azi. 

— Foarte bine. Da Cunha îşi şterse sudoarea de pe 
față cu o batistă. Un episod ca ăsta, e mai mult decît 
suficient într-o carieră de poliţist. 

Hannah veni şi ea în fugă şi imediat îngenunche lîngă 
Jackson care se chinuia să se ridice. 

— A scăpat? fu întrebată. 

— Da, datorită generalului Schellenberg. 

Schellenberg băgă pistolul în buzunar, se întoarse 
şi-o porni spre uşă. Atunci cînd se porni să coboare 
scările, Hannah îl ajunse din urmă şi-l prinse de mînecă. 

— Vrei să te întorci la Berlin, nu? 

- Da. 

— De ce? 

— Pentru că nu am de ales şi cred că undeva în 

adîncul inimii tu ştii că aşa e. Pentru mine, e prea tirziu. 

O porni iar pe scări. Ea îl strigă din urmă: 

— Walter! În glasul ei se simțea disperarea şi furia din 
cauza unei vieți plină de cruzimi. À 

— Ți-am spus vreodată, că atunci cînd cînţi, parcă ai 
fi Billie Holliday într-una din zilele ei cele mai bune? îi 
zise el. 

Paşii îi răsunară o vreme în întuneric, cît cobori, apoi 
se auzi uşa trîntită şi dispăru cu totul din viața ei. 


În vreme ce Excalibur ieşea în larg prin gura de văr- 
sare a rîului Tagus, ducesa plecă în căutarea ducelui, 
găsindu-l în cele din urmă lîngă balustradă. 

— Ți-am cumpărat o eşarfă, îi zise. 

— Bravo, Wallis, mulțumesc. 

Ea îl prinse de braț şi rămaseră o vreme amîndoi 
tăcuți, privind apa. 

— Ar putea fi mai rău, David, mă refer la Bahamas. 
Dar o să facem să meargă treaba, o să vezi, aşa că, 
încearcă să nu fi prea dezamăgit. În fond, ne avem unul 
pe celălalt. 

— Sigur că da, şi nu sînt deloc dezamăgit. Zimbi, acel 
zîmbet frumos care nu-l lumina numai pe el, ci şi pe toți 
cei din jur. De fapt, ca să fiu foarte sincer, Wallis, mă 
simt mai degrabă mulțumit de mine. 

— Dar o să ştie cineva treaba asta, David? întrebă 
ea. 

— Eu o ştiu, scumpa mea. O sărută uşor pe frunte. Şi 
tu ştii. Şi asta contează cu adevărat. 


Cînd Schellenberg intră în biroul său din Prinz Albre- 
chtstrasse la ora trei în după-amiaza următoare, fusese 

pe drum mai mult de douăzeci şi patru de ore şi nu 
reuşise să aţipească decit pe apucate. Costumul de tweed 
era boțit rău şi ar fi avut mare nevoie să se radă. 

Era în cameră numai de cîteva minute, cînd uşa se 
deschise şi Heydrich intră fără ceremonie. 

— Arăţi de parcă n-ai mai fi dormit de o săptămînă. 

— Aşa mă şi simt. 

- Ştie că eşti aici, Walter. Te vrea sus la el imediat. 
Ce nenorocire a fost pînă la urmă toată afacerea, dar îmi 
pare rău, acum nu mai am cu ce să te ajut. De data 
asta, eşti terminat. 

— Oh, nu sînt chiar aşa de sigur, rosti Senéienkerid. 
Mai bine să aşteptăm să vedem, bine? 


Dădu raportul, stînd în picioare în fața mesei de lucru 
a lui Himmler, neomiţind absolut nimic, indiferent de con- 
secinţe. 

Cînd termină, în încăpere se făcuse linişte un mo- 
ment, apoi Himmler rosti: 

— Ai avut perfectă dreptate atunci cînd l-ai executat 
pe Kleiber aşa cum ai făcut-o. Era un prost. Nu mai era 
nimic de cîştigat prin asasinarea ducelui în acea fază a 
întregii afaceri. 

Schellenberg spuse: 

— A mai rămas, de asemenea, problema informaţiilor 
care au fost pasate ducelui... 

— Din ordinul lui von Ribbentrop. Himmler oftă. Da, 
simt şi eu că ministrul nostru a fost cam neprevăzător 
din acest punct de vedere. 

- Îl veţi informa pe Führer? 

- Poate cu altă ocazie. Una care să convină mai mult 

scopurilor mele. Şi care să-l arunce într-o lumină cît mai 
proastă pe von Ribbentrop. 

Schellenberg rosti: 

— Şi ce facem cu detaliile operațiunii Leul de Mare, 
Reichsführer? Ce mai putem face în privința asta? Du- 
cele mai mult ca sigur c-a pasat tot ce a primit de la noi 
primului ministru britanic, probabil folosindu-l A a me- 
sager pe Walter Monckton. 

— Şi cu ce folos? Nu există decît două perioade înainte 
de vînturile de toamnă care sînt prielnice acostării. Bri- 
tanicii cunosc treaba asta la fel de bine ca şi noi. Partea 
importantă este că nu vor avea ce să facă. lar faptul că 
deja ştiu care este Ziua Vulturului de asemenea nu con- 
tează, pentru că nu au resurse suficiente ca să facă faţă 
puterii forțelor noastre aeriene. 

— Dar Reichsführer, ştiu de asemenea că, dacă Goe- 
ring nu reuşeşte în această misiune, dacă reuşesc să 
reziste cumva pînă pe 17 septembrie, atunci opera- 
ţiunea Leul de Mare va fi anulată, iar Fuhrer-ul îşi va 
întoarce atenţia spre est. 

Himmler se înfurie atunci cînd îi răspunse: 

— Chiar eşti serios atunci cînd sugerezi că forța ae- 
riană cea mai puternică din lume, o forță care a luat 
controlul total al cerului în Europa, poate fi ţinută pe loc 
de o mină de Spitfire conduse de piloți-care, virtual, nu 
au nici un fel de experiență de combatanți? 

— Da, Reichsführer, aşa cum puneţi problema, bă- 
nuiesc că temerile mele sînt de-a dreptul absurde. 

— Eşti obosit, Brigadeführer. Ai trecut prin multe. Ți-aş 
sugera să mergi acasă. la-ţi liber o săptămînă şi, cînd te 
vei întoarce, vei vedea lucrurile în altă perspectivă. 

— Multumesc, Reichsführer. 
Schellenberg ieşi, închizînd încet uşa, şi străbătu anti- 
camera cu paşi mari. 
Apoi se opri, cugetă un eine după care îşi zise 
oarecum mirat: „Oare sînt singurul om rămas întreg la 
minte, într-o lume care a înnebunit definitiv?“ 


Epilog 


Hannah Winter s-a întors în America o lună mai tîr- 
ziu, pe acelaşi vapor cu Connie şi băieții. Joe Jackson a 
rămas în Lisabona pînă în octombrie, dar veştile despre 
Bătălia pentru Anglia au fost prea incitante astfel încît, 
şi-a vîndut clubul, a plecat spre Anglia la bordul unui 
vapor portughez şi s-a înscris în RAF. 

Pînă în aprilie '42, era deja comandant de escadrilă 
cu o citaţie pentru bravură şi două medalii la activ. Pe 5 
aprilie, a fost dat dispărut, probabil mort, ultima dată fiind 
văzut în urmărirea a două ME 109, deasupra canalului. 
Probabil că, prima dată, a uitat să nu privească o ARĂ la 
soare. 

Hannah a lucrat o vreme la Forţele Auxiliare ale Sta- 
telor Unite, după care s-a dus în Anglia ca să facă turul 
bazelor americane de acolo, la începutul lui '44. În timpul 
primăverii acelui an, nemții şi-au reînnoit atacurile ae- 
riene nocturne. deasupra Londrei, în ceea ce a devenit 
cunoscut mai tîrziu drept Micul Blitz, iar Hannah Winter, 
împreună cu alți patruzeci şi doi de oameni, au fost omo- 
riţi instantaneu atunci cînd clubul din strada Curzon, la 
care apărea ea atunci, a primit o lovitură directă, 

Heydrick a fost asasinat la Praga, în iunie '42, de o 
echipă de agenţi cehi, special recrutați pentru treaba 
asta. Ca represalii, naziştii au distrus oraşul Lidice şi au 
omorit întreaga populație adultă. 

Himmler, prins de forțele britanice după război, s-a 
otrăvit atunci cînd i s-a aflat identitatea. 

Walter Schellenberg a devenit în '44 şeful Serviciilor 
Secrete Combinate, jucînd farsa pînă la capăt, supra- 
viețuindu-le tuturor. În '45 a fost închis la Landsberg şi a 
depus mărturie la nenumărate procese pentru crime de 
război, înainte să aibă loc propriul lui proces, acuzat că a 
fost membru într-o organizaţie ilegală, SS. 

A fost condamnat la şase ani şi poate că, deşi fost 
ofițer cu un trecut neobişnuit, prea mulţi martori au de- 
pus mărturie în favoarea sa la proces, pedeapsa i s-a 
redus la numai doi ani, fiind eliberat în '51. A murit de 
cancer la vîrsta de patruzeci şi doi de ani şi a fost în- 
gropat în cimitirul public din Turin. 

Ducele de Windsor, trimis cît mai departe posibil de 
zona de război, mai întîi ca guvernator al insulelor Baha- 
mas şi apoi al Bermudelor, şi-a adus deja contribuţia. 
Probabil una dintre cele mai importante. din acţiuni în- 
tregul război. 

Tocmai la mijlocul Bătăliei pentru Anglia, pe 15 sep- 
tembrie 1940, Winston Churchill l-a vizitat pe vicema- 
reşalul de aviație Keith Parck în camera de operaţiuni al 
Grupului numărul doi de la Oxbridge. 

Avînd pe cap cea mai mare concentrare de avioane 

din Luftwaffe, RAF-ul se afla în pragul punctului de ru- i 


pere. Primul ministru întrebă ce rezerve mai puteau fi 
scoase. 
— Nici unele, domnule, i-a răspuns Parck. Totul e 

acolo sus. 

— Rezistaţi, i-a spus primul ministru. Încă două zile, 
atit, după aceea se va termina. 

Parck l-a privit uluit. 

- Dar cum puteți fi aşa de sigur, domnule prim-mi- 
nistru? Informația pe care o aveţi, provine de la o sursă 
de încredere? 

Atunci Winston Churchill i-a zîmbit. 


— O am de la cea mai de încredere autoritate, i-a 
răspuns, 

